
CÆSARS   FRAFALD. 


SKUESPIL  I  FEM  HANDLIN(;ER. 


DE  OPTRÆDENDE: 

Kejser  Konstanzios. 

Kejserinde  Eusebia. 

Fyrstinde  Helena,  kejserens  søster. 

Fyrst  Gallos,  kejserens  fætter. 

Fyrst  Julian,  Gallos's  yngre  halvbroder. 

Memnon,  en  Æthiopier,  kejserens  livslave. 

Guldsmeden  Potamon. 

Farveren  Fokion. 

Hårskæreren  Eunapios. 

En  frugthandler. 

En  vagtfører. 

En  soldat. 

En  sminket  kvinde. 

En  værkbruden  mand. 

En  blind  betler 

Agathon,  en  vingårdsmands  søn  fra  Kappadokia. 

Visdomslæreren  Libanios. 

Gregor  fra  Nazianz. 

Basilios  fra  Cæsaræa. 

Sallust  fra  Perusia. 

Skriftlæreren  Hekebolios. 

Mystikeren  Maximos. 

Husmesteren  Eutherios. 

QuÆSTOREN  Leontes. 

Slavinden  Myrrha. 


Tribunen  Decentius. 

Staldmesteren  Sintula. 

Hærføreren  Florentius. 

Hærføreren  Severus. 

Lægen  Oribases. 

Underføreren  Laipso. 

Underføreren  Varro. 

Fanebæreren  Mauros. 

Soldater,    kirkegængere,    hedenske  tilskuere,    hoffolk,   prester, 

lærlinger  ved  visdoms-skolerne,   danserinder,  tjenere,  quæ- 

storens  følge,  galliske  krigsfolk. 
Syner  og  røster. 


(zste  handling  foregår  i  Konstantinopel ,  2den  handling  i  Athen ,  3die 
handling  i  Efesos,  4de  handling  ved  Lutetia  i  Gallien,  og  5te  handling  i 
Vienna  sammesteds.  Tiden  omfatter  mellemrummet  mellem  året  351  og 
året  361.) 


FØRSTE  HANDLING. 


(Påskenat  i  Konsuntinopel.  Skuepladsen  forestiller  et  åbent  anlseg  med 
trxer,  busker  og  omstyrtede  billedstøtter  i  nærheden  af  det  kejserlige 
slot.  I  baggrunden,  rigt  oplyst,  ligger  hofkirken.  Til  højre  et  marmor- 
rækværk, hvorfra  en  trappe  fører  ned  til  vandet.  Mellem  pinier  og  cy- 
presser udsigt  til  Bosporus  og  den  asiatiske  kyst.) 

(Gudstjeneste.  Kejserlige  hustropper  pi  kirketrappea.  Store 
skarer  af  andægtige  strømmer  ind.  Betlere,  krøblinge  og 
blinde  ved  indgangen.    Hedenske  tilskuere,  frugthandlere  og 

vandsælgere,  opfylder  pladsen.) 

Lovsang 

(inde  i  kirken). 

Evindeligt  være 
korset  pris  og  ære! 
Slangen  er  henvejret 
i  afgrundens  svælg; 
lammet  har  sejret; 
på  jorden  er  helgl 

Guldsmeden  Potamon 

(med  en  papirlygte,  kommer  fra  venstre,  pikker  en  af  soldaterne  på 

akslen  og  spørger) : 

Pst,  gode  ven,  —  når  kommer  kejseren? 

Soldaten. 
Ved  ikke. 

Farveren  Fokion 

(vender  hovedet  i  trængselen). 

Kejseren?  Jeg  synes  der  var  nogen,  som 
spurgte  om  kejseren?  Kejseren  kommer  lidt  før 
midnat.    Ganske  lidt  før.   Jeg  har  det  fra  Memnon 

selv. 

Hårskæreren  Eunapios 

(kommer  ilfærdig  løbende  og  støder  en  frugthandler  til  side). 

Af  vejen,  hedning  I 

Frugthandleren. 
Sagte,  herre  1 

Guldsmeden  Potamon. 
Svinet  mukker! 

Hårskæreren  Eunapios. 
Hund,  hund  I 

Farveren  Fokion.  ' 
Mukke  imod  en  velklædt  kristen;    —  imod 
en  mand  af  kejserens  egen  trol 

Hårskæreren  Eunapios 

(støder  frugthandleren  omkuld;. 

I  smudset  med  dig! 

Guldsmeden  Potamon. 
Ret  så!    Søl  dig  der,  ligesom  dine  guder. 

Farveren  Fokion 

(slår  ham  med  sin  stok). 

Tag  det,  —  og  det,  —  og  det! 

Hårskæreren  Eunapios 

(sparker  ham). 

Og  der;  og  deri  Jeg  skal  ipygne  dit  guds- 
forhadte  skind. 

(Frugthandleren  skynder  sig  ud.) 

Farveren  Fok  ion 

(med  den  øjensynlige  hensigt  at  det  skal  hores  af  vagt-fureren). 

Jeg  vilde  højligen  ønske  at  en  eller  anden 
bragte  dette  optrin  for  vor  velsignede  kejsers 
øren.  Kejseren  har  nylig  udtalt  sin  misnøje  m^d 
at  vi  kristne  borgere  holder  samkvem  med  hed- 
ningerne, ret  ligesom  om  intet  skilte  imellem  os  — 

Guldsmeden  Potamon. 
Du  sigter  til  hint  opslag  på  torvene?     Det 
har  jeg  også  læst.     Og  jeg  synes  at  ligesom  der 
findes  både  ægte  og  uægte  guld  i  verden  — 

Hårskæreren  Eunapios. 
Man  bør  ikke  skære  alle  over  en  kam;   det 
er  min  mening.    Der  gives  dog,  Gud  være  lovet, 
endnu  ivrige  sjæle  iblandt  os.  . 

Farveren  Fokion. 
Vi  er  langtfra  ikke  ivrige  nok,  I  kære  brødre  I 
Se  blot  hvor  kæphøje  disse  spottere  ter  sig.    Eller 
tror  I  det  er  mange  af  disse  lurvede,   som  bærer 
korsets  og  fiskens  tegn  på  armen? 

Guldsmeden  Potåmon. 
Nej,    —   tænk    bare,    de    myldrer    og    kryr 
foran  selve  hofkapellet  — 

Farveren  Fokion. 

—  i  slig  en  høj-hellig  nat  — 

Hårskæreren  Eunapios. 

—  spærrer  vejen  for  kirkens  rene  lemmer  — 

En  sminket  kvinde 

(i  trængselen). 

Er  Donatister  rene? 

Farveren  Fokion. 
Hvad?   Donatist!    Er  du  en  Donatist? 

Hårskæreren  Eunapios. 
Hvad  nu?   Er  ikke  du  det  samme? 

Farveren  Fokion. 
Jeg?  Jegl    Gid  lynet  slå  din  tungel 

Guldsmeden  Potamon 

(gør  korsets  tegn). 

Gid  pest  og  bylder  — I 

Farveren  Fokion. 
En  Donatist!    Du  ådsel;  du  rådne  træl 

Guldsmeden  Potamon.. 
Ret  så;  ret  så! 

Farveren  Fokion. 
Spån  på  Satans  ildsted! 

Guldsmeden  Potamon. 
Ret  sål  Skæld  ham;  skæld  ham,  kære  broderi 

Farveren  Fokion 

(støder  guldsmeden  bort). 

Hold  mund;  vig  langt  ifra  mig.     Nu  kender 
jeg  dig;  —  du  er  Manikæeren  Potamon! 

Hårskæreren  Eunapios. 
EnManikæer?  En  stinkende  kætteri  Tvi,  tvil 

Guldsmeden  Potamon 

(holder  sin  papirlygte  frem). 

Ejal  Det  er  jo  farveren  Fokion  fra  Antiokia! 
Kainiten ! 

Hårskæreren  Eunapios. 
Ve  mig,  som  er  kommen  i  løgnens  samkvem  I 

Farveren  Fokion. 
Ve  mig,  som  hjalp  en  djævelens  søn! 

Hårskæreren  Eunapios 

(slår  ham  på  jøret). 

Tag  det,  som  løn  for  hjælpen  1 
Farveren  Fokion 

(slår  igen). 

O,  du  ryggesløse  køter! 

Guldsmeden  Potamon. 
Forbandet,  forbandet  være  I  beggel 

(Almindeligt  slagsmål;  latter  og  spot  mellem  tilskuerne.) 

Vagt-føreren 

(råber  til  soldaterne). 

Kejseren  kommer! 

(De  stridende  skilles  ad  og  strømmer  med  de  øvrige  andægtige 

ind  i  kirken.) 

Lovsang 

(fra  højaltret). 

Slangen  er  henvejret 
i  afgrundens  svælg;  — 
lammet  har  sejret,  — 
på  jorden  er  helg! 

(Hoffet  kommer  i  stort  optog  fra  venstre.  Pres  ter  med  røgelsekar  går 
foran ;  derefter d r a b a n t e r  og  fakkelbærere,  hofmændogl  ivvagt. 
I  midten  kejser  Konstanzios,  en  fireogtreti-årig  mand  af  fornemt 
ydre,  skægløs  og  med  brunt  krøllet  hår;  hans  øjne  har  et  mørkt  og 
mistroisk  udtryk;  hans  gang  og  hele  holdning  forråder  uro  og  svækkelse. 
Ved  hans  venstre  side  går  kejserinde  Eusebia,  en  bleg  og  fin  kvin- 
deskikkelse, af  samme  alder  som  kejseren.  Bag  efter  kejserparret  følger 
fyrst  Julian,  en  endnu  ikke  fuldt  udviklet  yngling  på  nitten  år.  Han 
er  sorthåret,  med  begyndende  skægvækst,  har  spillende  brune  øjne  med 
et  pludseligt  kast;  hofdragten  vanklæder  ham;  hans  laderer  kejtede,  på- 
faldende og  hæftige.  Kejserens  søster,  fyrstinde  Helena,  en  yppig 
femogtyve -årig  skønhed,  følger  efter,  ledsaget  af  j  o  m  f  r  u  e  r  og  ældre 
kvi  ri  der.  Hoffolk  og  drabanter  slutter  toget.  Kejserens  livslave, 
Memnon,  en  sværbygget,  prægtigt  klædt  Æthiopier,  er  iblandt  følget.) 

Kejser  Konstanzios 

(standser  pludselig,  vender  sig  om  til  fyrst  Julian  og  spørger  hvast) : 

Hvor  er  Gallos  r 

Fyrst  Julian 

(blegner) . 

Gallos?   Hvad  vil  du  Gallos? 

Kejser  Konstanzios. 
Der  greb  jeg  dig  I 

Fyrst  Julian. 
Herre  — I 

Kejserinde  Eusebia 

(fatter  kejserens  hånd). 

Kom;  koml 

Kejser  Konstanzios. 
Samvittigheden  skreg.    Hvad  pønser  I  to  på  ? 

Fyrst  Julian. 
Vi? 

Kejser  Konstanzios. 
Du  og  han! 

Kejserinde  Eusebia. 
O,  kom;  kom,  Konstanziosl 

Kejser  Konstanzios. 
Så  sort  en  dadl    Hvad  svar  gav  oraklet? 

Fyrst  Julian. 
Oraklet?  Ved  min  hellige  frelser  — 

Kejser  Konstanzios. 
Lyver  nogen  jer  på,    så  skal  han  bøde  på 
bålet,  (drager  fyrsten  tilside.)    O,  lad  OS  holde  sammcn, 
Julian!   Dyre  frænde,  lad  os  det! 

Fyrst  Julian. 
Alt  ligger  i  dine  hænder,  elskede  herre! 

Kejser  Konstanzios. 
Mine  hænder  — I 

Fyrst  Julian. 
O,  stræk  dem  i  nåde  over  os! 

Kejser  Konstanzios. 
Mine  hænder?    Hvad   tænkte   du   om    mine 
hænder  ? 

Fyrst  Julian 

(griber  hans  hænder  og  kysser  dem). 

Kejserens  hænder  er  hvide  og  kølige. 

Kejser  Konstanzios. 
Hvad  skulde  de  ellers  være?  Hvad  tænkte 
du?   Nu  greb  jeg  dig  igen! 

Henrik  Ibsen  '•  Kejser  og  Galilæer.  I.  2 

Fyrst  Julian 

(kysser  dem  atter). 

De    er  som    rosenbladene   her  i    måneskins- 
natten. 

Kejser  Konstanzios. 
Ja,  ja,  ja,  Julian! 

Kejserinde  Eusebia. 
Fremad;  det  er  på  tiden. 

Kejser  Konstanzios. 
At  skulle  ind  for  Herrens  åsynl  Jeg,  jeg! 
O,  bed  for  mig,  Julian!  De  vil  byde  mig  den 
hellige  vin.  Jeg  ser  denl  Den  spiller,  som  slange- 
øjne  i  guldkalken  — *  (skriger.)  Blodige  øjne  — ! 
O,  Jesus  Kristus,  bed  for  mig! 

^    Kejserinde  Eusebia. 
Kejseren  er  syg  — 1 

Fyrstinde  Helena. 
Hvor  er  Cæsarios?    Livlægen,  livlægen,   — 
hent  ham! 

Kejserinde  Eusebia 

(vinker). 

Memnon,  gode  Memnon! 

(hun  taler  sagte  med  slaven.) 

Fyrst  Julian 

(dæmpet). 

Herre,    hav   barmhjertighed,    og    skik    mig 
langt  herfra. 

Kejser  Konstanzios. 
Hvor  vilde  du  helst  heri? 

Fyrst  Julian. 
Til  Ægypten.     Helst  did,   hvis  du  så  synes. 
Der  går  jo  så   mange  did,   —  ind  i   den  store 
ensomhed. 

Kejser  Konstanzios. 
Ind  i  ensomheden ?   Så?  I  ensomheden  grubler 
man.    Jeg  forbyder  dig  at  gruble. 

Fyrst  Julian. 
Jeg  skal  ikke  gruble,  hvis  du  blot  vilde  til- 
lade mig  — .  Her  vokser  min  sjælenød  med  hver 
dag.  Onde  tanker  flokkes  om  mig.  I  ni  døgn 
har  jeg  båret  hårskjorte,  og  den  har  ikke  værget 
mig;  i  ni  nætter  har  jeg  pisket  mig  med  bods- 
svøben,  men  det  fordriver  dem  ikke. 

Kejser  Konstanzios. 
Vi  må  være  standhaftige,  Julian  I    Djævelen 
er  såre  virksom  i  os  alle.  Tal  med  Hekebolios  — 

Slaven  Memnon 

(til  kejseren). 

Nu  er  det  på  tiden  — 

Kejser  Konstanzios. 
Nej,  nej,  jeg  vil  ikke  — 

Slaven  Memnon 

(tager  ham  om  håndledet). 

Kom,  nådigste  herre;  —  kom,  siger  jeg. 
Kejser  Konstanzios 

(retter  sig  ivejret  og  siger  med  værdighed): 

Ind  i  Herrens  hus  I 

Slaven  Memnon 

(sagte). 

Og  siden  det  andet  — 

Kejser  Konstanzios 

(til  Julian). 

Gallos  skal  møde  frem  for  mig. 

Fyrst  Julian 

(bag  kejserens  ryg,  folder  hænderne  bønligt  imod  kejserinden). 

Kejserinde  Eusebia 

(hurtigt  og  dæmpet). 

Frygt  ikkel 

Kejser  Konstanzios. 
feliv   udenfor.     Ikke  ind    i   kirken    med  det 
sind,  du  nu  har.     Når  du  beder  for  alteret,  så  er 
det  for  at  nedbede  ondt  over,  mig.  —  O,   læss 
ikke  slig  skyld  på  dig,  min  elskede  frænde  1 

(Toget  går  imod  kirken.     På  trappen  flokkes  betlere,  krøblinge  og  blinde 

om  kejseren.)  » 

En  værkbruden. 
O,  verdens  mægtigste  hersker,   lad  mig  røre 
ved  din  kjortelflig,  at  jeg  kan  vorde  helbredet. 

En  blind. 
Bed  for  mig,  du  Herrens  salvede,    at  jeg  får 
mit  syn  igen! 

Kejser  Konstanzios. 
Vær  trøstig,  søn!  —  Memnon,  strø  sølvpenge 
for  dem.     Ind,  indl 

(Hoffet  bevæger  sig  ind  i  kirken,  hvis  port  lukkes;  menneskesværmen  ad- 
spreder sig  efterhånden  ;  kun  fy  rstj  ulian  bliver  tilbage  i  en  af  alléerne.) 

Fyrst  Julian 

(ser  mod  kirken). 

Hvad  vil  han  Gallos?    I  denne  hellige  nat 
kan  han  da  ikke  tænke  på  at  — I  O,  den,    som 

vidste    (vender  sig  og  støder  imod  den   bortglcndc  blinde.) 

Se  dig  for,  ven  I 

Den  blinde. 
Jeg  er  blind,  herre  I 

Fyrst  Julian. 
Endnu?    Kan  du  virkelig  ikke  se  så  meget 
som    hin  tindrende   stjerne?    Tvi    dig,    du    lidet 
troende.     Lovte  ikke  Guds  salvede  at  bede  for 
dit  syn? 

Den  blinde. 
Hvo  er  du,  som  spotter  en  blind  broder? 

Fyrst  Julian. 
En'  broder  i  vantro   og  blindhed. 

(han  vil  gå  ud  ad  vejen  til  venstre). 

En  stemme 

(sagte,  bag  ham,  mellem  buskerne}. 

Julian  Julian  1 

Fyrst  Julian 

(med  et  skrig). 


Ahl 


Stemmen 

(nærmere). 


Julian  1 

Fyrst  Julian. 
Stå,  stå;  —  jeg  er  væbnet  I     Vogt  dig  vel. 

En  ung  mand, 

(i  ringe  klæder  og  med  vandringsstav,   kommer  tilsyne  mellem  træerne). 

Stille;  det  er  mig  — 

Fyrst  Julian. 
Bliv  hvor  du  er!    Kom  ikke  nær  mig,  men- 
neske! 

Den  unge  mand. 
O,  mindes  du  da  ikke  Agathon  — ? 

Fyrst  Julian. 
Agathon  1     Hvad  siger  du?    Agathon  var  jo 
en  dreng  — 

Agathon. 
For  sex  år  siden.    Jeg  kendte  dig  straks. 

(kommer  nærmere). 

Fyrst  Julian. 
Agathon;  —  ja,    ved  det  hellige  kors,    tror 
jeg  ikke  det  er  dig!  » 

Agathon. 
Se  på  mig;  se  rigtig  — 

Fyrst  Julian 

(omfavner  og  kysser  ham). 

Barndomsven!  Legebroder!  Du  kæreste  af 
dem  alle!  Og  du  er  her?  Hvilket  under!  Du 
har  rejst  den  lange  vej  over  bergene,  og  siden 
over  havet,  —  hele  den  lange  vej  IhtKappadokia! 

Agathon. 
Jeg  kom  for  to  dage  siden  med  et  skib  fra 
Efesos.     O,  hvor  har  jeg  ikke  forgæves  søgt  dig 


i   disse  to  dage.      Ved    slots-portene    vilde   ikke 
vagten  lade  mig  slippe  ind  og  — 

Fyrst  Julian. 
Nævnte  du  mit  navn  for  nogen?   eller  at  du 
søgte  mig? 

Agathon. 
Nej,  sligt  turde  jeg  slet  ikke  nævne,  thi  — 

Fyrst  Julian. 

Det  har  du  gjort  ret  i;  man  bør  aldrig  lade 
nogen  vide  mere,  end  højst  nødvendigt.  — 

Hid,  Agathon;  frem  i  det  fulde  måneskin,  at 
jeg  kan  se  dig.  —  Du;  du  I  Hvor  du  er  vokset, 
Agathon;  —  hvor  du  ser  stærk  ud. 

Agathon. 
Og  du  er  blegere. 

Fyrst  Julian. 
Jeg  kan  ikke  tåle  luften  i  slottet.  Jeg  tror 
her  er  usundt.  —  Det  er  ikke  her,  som  i  Ma- 
kellon.  Makellon  ligger  højt.  Der  ligger  ingen 
anden  stad  så  højt  i  hele  Kappadokia;  ah,  hvor 
stryger  ikke  den  friske  snevind  fra  Tauros  hen- 
over — !     Er  du  træt,  Agathon? 

Agathon. 
O,  ingenlunder 

.Fyrst  Julian. 
Lad  os  dog  sætte  os.     Her  er  så   stilt  og 

ensomt.     Tæt  sammen ;  se  så  I    (drager  ham  ned  på  en  bænk 

ved  rækværket.)  —  »Kan  der  komme  noget  godt  fra 

Kappadokia«,  siges  der.   Ja,  —  venner  kan  komme. 
Gives  der  noget  bedre? 

(ser  længe  på  ham.) 

Ufatteligt,  at  jeg  ikke  straks  kendte  dig. 
O  du,  min  elskede  ejendom,  er  det  ikke  som  i 
bøme-årene  — ? 

Agathon 

(ned  foran  ham). 

Jeg  for  dine  fødder,  ligesom  da. 

Fyrst  Julian. 
Nej,  nej,  nej  —  I 

Agathon. 
O,  lad  mig  ligge  så! 

Fyrst  Julian. 

Ak,  Agathon,  det  er  synd  og  bespottelse  at 
knæle  for  mig.  Du  skulde  vide,  hvor  skyld- 
betynget jeg  er  bleven.  Hekebolios,  min  dyre- 
bare lærer,  har  megen  sorg  af  mig,  Agathon. 
Han  kunde  fortælle  dig — 

Hvor  dit  hår  er  vorden  fyldigt  og  fugtigt. 
Og  hvor  lokket  det  er.  —  Men  Mardonios,  — 
hvorledes  går  det  ham?  Nu  er  han  vel  næsten 
hvidhåret? 

Agathon. 
Han  er  ganske  hvidhåret. 

Fyr^t  Julian. 
Hvor  Mardonios  forstod  at  tyde  Homer  I  Jeg 
tror  ikke  min  gamle  Mardonios  har  sin  lige  i  det 

stykke.  —  Helte  mod  helte  i  kamp;   —  og  ild* 
nende  guder  over  dem.     Jeg  så  det  med  øjnene. 

Agathon. 
Dengang  stod  dit  sind   til  at  vorde  en  stor 
og  lykkelig  kriger. 

Fyrst  Julian. 

Det  var  glade  år,   hine  seks  i  Kappadokia. 

Var  årene  længere  i  den  tid,  end  nu?  Det  tykkes 

så  når  jeg  drages  til  minde  alt,    hvad  de  rum- 
mer.   

Ja,  det  var  glade  år.    Vi  ved  vore  bøger,  og 

Gallos  på  sin  persiske  hest.     Som  skyggen  af  en 

sky  jog  han  over  sletten.  —   O,   men  et  må  du 

dog  sige  mig.     Kirken  — ? 

Agathon. 
Kirken?    Over  den  hellige  Mamas's  grav? 

Fyrst  Julian 

(smiler  svagt). 

Som  Gallos  og  jeg  bygged.  Gallos  fik  sin 
fløj  færdig;  men  jeg  — ;  det  vilde  aldrig  ret 
lykkes.  —  Hvorledes  er  det  gåt  siden? 

Agathon. 
Det  gik  ikke.     Bygfolkene  sagde,  at  det  var 
ugørligt  på  den  måde. 

Fyrst  Julian 

(tankefuld). 

Ja  visst;  ja  visst.  Jeg  gjorde  dem  uret  da 
jeg   mente    at    de    var    ukyndige.      Nu   ved   jeg 

hvorfor  det  ikke  kunde  gå.     Jeg  skal  sige  dig 
det,  Agathon;  —  Mamas  var  en  falsk  helgen. 

Agathon. 
Var  den  hellige  Mamas? 

Fyrst  Julian. 

Hin  Mamas  har  aldrig  været  noget  blodvidne. 
Det  hele  sagn  om  ham  var  en  sælsom  vildfarelse. 
Hekebolios  har  med  overmåde  megen  lærdom 
udfundet  den  rette  sammenhæng,  og  jeg  selv  har 
for  nylig  affattet  et  ringe  skrift  om  denne  sag, 
et  skrift,  min  Agathon,  som  visse  visdoms-venner, 
ubegribeligt  nok,  skal  have  omtalt  med  ros  i 
læresalene.  — 

Herren  holde  mit  hjerte  rent  for  al  forfænge- 
lighed! Den  onde  frister  har  talløse  snigveje;  en 
kan  aldrig  vide  — . 

At  det  skulde  lykkes  for  Gallos,  men  ikke 
for  mig!  Ak,  min  Agathon,  når  jeg  tænker  på 
hin  kirkebygning,  så  ser  jeg  Kains  alter  — . 

Agathon. 
Julian ! 

Fyrst  Julian. 
Gud  vil  ikke  vide  af  mig,  Agathon! 

Agathon. 
O,   tal  ikke  så!    Var  ikke  Gud  stærk  i  dig 
da  du  ledte  mig  ud   af  hedenskabets  mørke  og 
gav  mig  lys  for  alle  tider,   —  du,   et  barn,   som 
du  dengang  var! 


27 


Fyrst  Julian. 
Ja,  den  sag  er  mig  som  en  drøm. 

Agathon. 
Og  dog  så  livsalig  en  sandhed. 

Fyrst  Julian 

(tungt). 

Det  skulde  været  nu!  —  Hvor  tog  jeg  ordets 
ild  fra?  Der  var  lovsang  i  luften,  —  en  stige 
mellem  himmel  og  jord (»tirrer  ud.)  Så  du  den? 

Agathon. 
Hvilken? 

Fyrst  Julian. 
Stjernen,  som  faldt;  der,  bag  de  to  cypresser. 
(tier  lidt  og  slår  pludselig  om.)  —  Har  jcU  fortalt  dig,  hvad     j 
min  moder  drømte  natten  før  jeg  blev  født? 

Agathon. 
Det  mindes  jeg  ikke. 

Fyrst  Julian. 
Nej,   nej,    det  er  sandt,   jeg  erfor  det  først 
senere. 

Agathon. 
Hvad  drømte  hun? 

Fyrst  Julian. 
Min  moder  drømte  at  hun  fødte  Akilleus. 

Agathon 

(levende). 

Tror  du  endnu  lige  stærkt  på  drømme? 


/^ 

Fyrst  Julian. 
Hvorfor  spørger  du? 

Agathon. 
Du  skal  fa  høre;    thi   det  hænger   sammen 
med  hint,   som  drev  mig  over  havet  — 

Fyrst  Julian. 
Du  har  et  særligt  ærend  her?    Det  har  jeg 
sletikke  tænkt  på  at  spørge  dig  om  — 

Agathon. 
Et  sælsomt  ærend;    og  just  derfor  nøler  jeg 
i  tvivl  og  uro.     Der   er  så  meget,   jeg  gad  vide 
først,   —   om   livet  i  staden,   —   om  dig  selv,  — 
om  kejseren  — 

Fyrst  Julian 

(ser  visst  på  ham). 

Sig   sandheden,   Agathon;    —   hvem  har  du 
talt  med  her  før  du  traf  mig? 

Agathon. 
Ikke  med  nogen. 

Fyrst  Julian. 
Hvad  tid  kom  du? 

Agathon. 
Det  sagde  jeg  dig  før,  —  for  to  dage  siden. 

Fyrst  Julian. 
Og  straks  vil  du  vide  — ?   Hvad  er  det  for 
ting,    du  vil  vide   om  kejseren?    Er  der  nogen, 

som    har    bedt    dig    —  ?    (slår  armene  om  ham.)     O,     tilgiv 

mig,  Agathon,  ven  I 

Agathon. 
Hvad?   Hvilket? 

Fyrst  Julian 

(rejser  sig  og  lytter). 

HyssI  —  Nej,  det  var  intet;  det  var  kun  en 
fugl  i  buskene. 

Jeg  er  såre  lykkelig  her.  Hvorfor  tror  du 
det  ikke?  Hvi  skulde  jeg  ikke  være  lykkelig? 
Har  jeg  ikke  her  al  min  slægt  samlet?  ^ja,  jeg 
mener  —  alle  dem,  som  en  nådig  frelser  har 
holdt  sin  hånd  over. 

Agathon. 
Og  kejseren  er  dig  jo  i  faders  sted? 

Fyrst  Julian. 
Kejseren  er  over  al  måde  vis  og  god. 

Agathon, 

(som  også  har  rejst  sig). 

Julian,  er  det  rygte  sandt,  at  du  engang  skal 


være  kejserens  efterfølger] 


Fyrst  Julian 

(hastigt). 

Tal  ikke  om  de  farlige  ting.  Jeg  ved  ikke 
hvad  tåbelige  rygter  fortæller.  —  Hvorfor  fritter 
du  mig  så  meget?  Ikke  et  ord  får  du  ud,  før  du 
siger  mig,  hvad  du  vil  i  Konstantinopel 

Agathon. 
Jeg  kommer  på  Gud  Herrens  vegne. 


^r" 


30 


Fyrst  Julian. 
Har  du  din  frelser  og  din  frelse  kær,  så  drag 
hjem  igen.     dytter  ud  over  rækværket.)    Tal  sagte*,    dcf 
lægger  en  båd  til.  - 

(han  drager  ham  over  mod  den  anden  side.) 

Hvad  vil  du  her?  Kysse  splinten  af  det  hel- 
lige kors?  —  Drag  hjem  igen,  siger  jeg!  Ved 
du,  hvad  Konstantinopel  er  blevet  i  de  sidste 
femten  måneder?  Et  bespottelsens  Babylon.  — 
Har  du 'ikke  hørt  det,  —  ved  du  ikke  atLibanios 
er  her? 

Agathon. 
Ak,  Julian,  jeg  kender  ikke  Libanios. 

Fyrst  Julian. 
Du  ensomme  Kappadokierl    Lykkelige  egn, 
hvor  hans  røst  og  lære  ikke  har  slat  ned. 

Agathon. 
Ah,  han  er  en  af  hine  hedenske  vranglærere  — ? 

Fyrst  Julian. 
Den  farligste  af  dem  alle. 

Agathon. 
Dog  ikke  farligere  end  Ædesios  i  Pergamon? 

Fyrst  Julian. 
Ej,  hvad;  —  hvem  tænker  længere  på  Æde- 
sios i  Pergamon?    Ædesios  er  affældig  — 

*  Agathon. 

Er  han  også  farligere,  end  hin  gådefulde 
Maximos? 

Fyrst  Julian. 
Maximos  I   Tal  ikke  om  denne  gøgler.    Hvem 
ved  noget  pålideligt  om  Maximos? 

Agathon. 
Han  siger  sig  at  have  sovet  tre  år  i  en  hule 
hinsides  Jordan. 

Fyrst  Julian. 

Hekebolios  holder  ham  for  en  bedrager,  og 
deri  har  han  visselig  ikke  megen  uret. 

Nej,  nej,  Agathon,  —  Libanios  er  den  far- 
ligste. Vor  syndige  jord  har  ligesom  våndet  sig 
under  denne  svøbe.  Der  gik  tegn  forud  for  hans 
ankomst.  En  pestagtig  syge  myrded  mennesker 
for  fode  i  staden.  Og  så,  da  den  var  over,  i 
November  måned,  regned  her  ild  hver  nat  fra 
himlen.  Du  må  ikke  tvivle,  Agathon  I  Jeg  har 
selv  set  stjernerne  løsne  sig  fra  sine  ringe,  dale 
ned  imod  jorden  og  slukne  undervejs.  — 

Siden  har  han  lært  her,  han,  visdomselskeren, 
taleren.  Alle  kalder  ham  veltalenhedslærernes 
konge.  Ja,  det  må  de  vel.  Jeg  siger  dig,  han 
er  forfærdelig.  Ynglinge  og  mænd  flokkes  om 
ham;  han  binder  deres  sjæle,  så  de  må  følge 
ham;  fornægtelsen  flyder  dårende  fra  hans  læber, 
lig  digt  og  sang  om  Trojanere  og  Grækere  — 

Agathon 

(i  skræk). 

O,  du  har  også  søgt  ham,  Julian  I 

Fyrst  Julian 

(viger  tilbage). 

Jegl  —  Gud  skærme  mig  mod  sligt  I  Skulde 
visse  rygter  komme  dig  for  øre,  så  fæst  ikke  lid 
til  dem.  Det  er  ikke  sandt,  at  jeg  har  søgt 
Libanios  om  natten  eller  i  forklædning.  Hans 
nærhed  vilde  være  mig  en  rædsel.  Kejseren  har 
desuden  forbudt  det,  og  Hekebolios  endnu  mere 
indtrængende.  —  Alle  troende,  som  kommer  denne 
spidsfindige  mand  nær,  de  falder  fra  og  bliver 
spottere.  Og  ikke  de  alene.  Hans  ord  bæres 
fra  mund  til  mund  lige  ind  i  kejser-slottet.  Hans 
legende  hån,  hans  uomstødelige  grunde,  hans 
spottedigte  slår  ned  i  min  bøn;  —  alt  dette  til- 
hobe er  for  mig  som  hine  uhyrer  i  fugleskikkelse, 
der  fordum  tilsølte  maden  for  en  from  omflak- 
kende helt.  Jeg  føler  stundom  med  forfærdelse 
at  jeg  ækles  ved  troens  og  ordets  føde  —  (medet 
udbrud  af  ubændighed.)  Ha vde  jeg  kejserlig  magt,  skulde 
jeg  sende  dig  Libanios's  hoved  på  et  sølvfad! 

Agathon. 
Men   hvor    er  det    muligt    at  kejseren    tåler 
dette?   Hvor  kan  vor  fromme  troende  kejser  — ? 

Fyrst  Julian. 
Kejseren?  Priset  være  kejserens  tro  og  from- 
hed 1  Men  kejvSeren  har  ikke  tanke  for  andet,  end 
den  ulykkelige  Perser-krig.  Den  fylder  alles  sind. 
Ingen  agter  den  krig,  som  her  føres  imod  Gol- 
gatas  fyrste.     Ah,   min  Agathon,   det  er  ikke  nu 

som  for  to  år  siden.  Dengang  måtte  mystikeren 
Maximos's  tvende  brødre  bøde  med  livet  for  sine 
vrange  lærdomme.  Du  ved  ikke  hvilke  mægtige 
støtter  Libanios  har.  En  eller  anden  af  de  rin- 
gere visdomslærere  udjages  stundom  af  staden. 
Ham  vover  ingen  at  røre  ved.  Jeg  har  tryglet, 
jeg  har  bønfaldt  både  Hekebolios  og  kejserinden 
om  at  virke  for  hans  udvisning.  Men  nej,  nej  1  — 
Hvad  hjælper  det  at  de  andre  fjernes?  Dette  ene 
menneske  forgifter  luften  for  os  alle.  O,  du  min 
frelser,  om  jeg  kunde  flygte  fra  al  denne  hedenske 
vederstyggelighed!  At  leve  her,  er  at  leve  i 
løvens  hule  — 

Agathon 

(livfuldt). 

Julian,  —  hvad  sagde  du  deri 

Fyrst  Julian. 
Jo,  jo;  kun  et  under  kan  fri  os. 

Agathon. 
O,  så  hør  I     Det  under  er  sket. 

Fyrst  Julian. 
Hvad  mener  du  vel? 

Agathon. 
Du  skal  høre  det,  Julian;  thi  nu  tør  jeg  ikke 
længer  tvivle  på  at  det  er  dig,  det  gælder.    Hvad 
der  drev  mig  til  Konstantinopel  var  et  syn  — 

Fyrst  Julian. 
Et  syn,  siger  du  I 

Henrik  Ibsen:    Kejser  og  Galilæer.    I.  3 

Agathon. 
En  hellig  åbenbaring  — 

Fyrst  Julian. 
O,   for  Guds  nådes  skyld,  tal  I  —  Hyss;  tal 
ikke.    Vent;  der  kommer  nogen.    Stå  her;  ganske 
ligegyldig;  —  lad  som  intet. 

(de  blir  begge  stående  ved  rækværket.) 

En  høj  smuk  middelaldrende  mand,  klædt,  efter  visdomslærernes  skik,  i 
en  kort  kappe,  kommer  gennem  alléen  fra  venstre.  En  skare  ynglinge 
ledsager  ham,  alle  i  opkiltrede  klæder,  med  vedbend-kranse  i  håret  og 
bærende  bøger,  papirer  og  pergamenter.    Latter  og  højrøstet  samtale  mellem 

de  kommende.) 

Visdomslæreren. 
Tab  intet  i  vandet,  min  glade  Gregor!  Husk 
på,  hvad  du  bærer  er  mere  værd,   end  guld. 

Fyrst  Julian 

(som  står  lige  ved  ham). 

Med  tilladelse,   —  gives  der  noget  håndfast 
gode,  som  er  mere  værd,  end  guld? 

Visdomslæreren. 
Kan  du  købe   dit  livs  frugter  igen  for  guld? 

Fyrst  Julian. 
Sandt;  sandt.     Men  når  så  er,  skulde  du  ikke 
lide  på  de  troløse  vande. 

Visdomslæreren. 
Menneskegunst  er  troløsere. 

Fyrst  Julian. 
Det   ord  var  visdom.     Og  hvor  sejler  du  så 
hen  med  dine  skatte? 

Visdomslæreren. 
Til  Athen. 

(ban  vil  gk  forbi.) 

Fyrst  Julian 

(med  undertrykt  latter). 

Til  Athen?  O,  rige  herre,  så  ejer  du  jo  ikke 
din  egen  rigdom. 

Visdomslæreren 

(standser). 

Hvi  så? 

Fyrst  Julian. 

Er  det  vismands  værk  at  føre  ugler  til  Athen  ? 

Visdomslæreren. 
Mine    ugler   forliges   ikke    med    kirkelyset   i 
kejserstaden,  (tii  en  af  de  unge  mænd.)  Ræk  mig  hånden, 
Sallust  I 

(han  vil  stige  ned.) 

Lærlingen  Sallust 

(halvt  nede  pi  trappen,  sagte). 

Ved  guderne,  det  er  haml 

Visdomslæreren. 
Ham  — ? 

Lærlingen  Sallust. 
Så  sandt  jeg  lever  I    Jeg  kender  ham!  —  jeg 
har  set  ham  gå  sammen  med  Hekebolios. 

Visdomslæreren. 
Ahl 

(han  betragter  Julian  med  dulgt  opmærksomhed ;  derpå  gir  han  et  skridt 

nærmere  og  siger): 

Du  smilte  nys.     Hvad  smilte  du  ad? 

3* 

Fyrst  Julian. 
Da  du  klaged  over  kirkelyset,  tænkte  jeg  på 
om  det  ikke  snarere  var   kongelyset  i  læresalen, 
som  skar  dig  for  stærkt  i  øjnene. 

Visdomslæreren. 

Misundelse    rummes    ikke   under   den    korte 

kappe. 

Fyrst  Julian. 

Hvad  ikke  rummes,  det  stikker  frem. 

Visdomslæreren. 
Du  har  en  spids  tunge,  høje  Galilæer! 

Fyrst  Julian. 
Hvorfor    Galilæer?     Hvad    er   mit  Galilæer- 
mærke? 

Visdomslæreren. 

Hofklædningen. 

Fyrst  Julian. 
Jeg  er  visdomsven  indenfor;  thi  jeg  bærer  en 
såre  grov  skjorte.  —  Men  sig  mig,    hvad  søger 
du  i  Athen? 

Visdomslæreren. 
Hvad  søgte  Pontius  Pilatus? 

Fyrst  Julian. 
Ej,  hvad  I     Er  ikke  sandheden  her,  hvor  Li- 
banios  er? 

Visdomslæreren 

(ser  stivt  på  ham). 

Hml  —  Libanios,  jal  Libanios  vil  snart  for- 
stumme.    Libanios  er  ked  af  kampen,  herre! 


37 


Fyrst  Julian. 
Ked?    Han,  —  den  usårlige,    den  altid  sej- 
rende —  ? 

Visdomslæreren. 
Han  er  ked  af  at  vente  på  sin  ligemand. 

Fyrst  Julian. 
Nu  spøger  du,  fremmede?   Hvor  kan  Libanios 
tænke  at  finde  sin  ligemand? 

Visdomslæreren. 
Hans  ligemand  findes. 

Fyrst  Julian. 
Hvem?   Hvor?   Nævn  ham! 

Visdomslæreren. 
Det  turde  være  farligt. 

Fyrst  Julian. 
Hvorfor? 

Visdomslæreren. 
Er  du  ikke  hofmand? 

Fyrst  Julian. 
Og  hvad  så? 

Visdomslæreren 

(saldere). 

Har  du  selv  den  forvovenhed   at  prise  kej- 
serens efterfølger? 

Fyrst  Julian 

(gennemrystet). 

Ah! 

Visdomslæreren 

(hurtigt). 

Forråder  du  mig,  så  nægter  jeg  altl 

Fyrst  Julian. 
Jeg  forråder  ingen.  Visselig,  visselig  ikkel  — 
Kejserens  efterfølger,  siger  du?  Jeg  ved  ikke 
hvem  du  mener;  —  kejseren  har  ingen  kåret.  — 
Men  hvorfor  hin  spøg?  Hvorfor  talte  du  om 
Libanios's  ligemand? 

Visdomslæreren. 
Ja  eller  nej,  ^ —  lever  der  ved  kejserhoffet  en 
yngling,   som  med  magt  og  hårde  bud,   gennem 
bønner    og  overtalelser,    holdes    fjernt    fra    lære- 
salens lys? 

Fyrst  Julian 

(med  hast.) 

Sligt  sker  for  at  holde  hans  tro  ren! 
Visdomslæreren 

(smiler). 

Har  denne  unge  mand  så  ringe  tro  til  sin 
tro?  Hvad  ved  han  om  sin  tro?  Hvad  ved  en 
kriger  om  sit  skjold  før  det  har' skærmet  ham? 

Fyrst  Julian. 
Sandt,  sandt;  —  men  det  er  kærlige  frænder 
og  lærere,  hører  du  — 

Visdomslæreren. 
Talemåder,  herre!   Jeg  vil  sige  dig  det.    Det 
er    for   kejserens  skyld   at   hans  unge  slægtning 
holdes  borte  fra  visdomsvennerne.     Kejseren  har 

ikke  ordets  guddommelige  gave.  Kejseren  er  stor 
forresten;  men  han  tåler  ikke  at  hans  efterfølger 
l3^ser  over  riget  — 

Fyrst  Julian 

(forvirret.) 

Og  det  vover  du  —I 

Visdomslæreren. 
Ja,   ja,    du   vredes   på   din   herskers  veg^e, 
men  — 

Fyrst  Julian. 

Langt  fra;  tvert  imod  — ;  ja,  det  vil  sige 

Hør,  jeg  står  denne  unge  fyrste  så  temmelig 
nær.     Det  skulde  være  mig  kært  at  erfare  — 

(vender  sig.) 

Gå  længere  tilside,  Agathon;  jeg  må  tale  i 
enrum  med  denne  mand. 

(fjerner  %ig  nogle  skridt  med  den  fremmede.) 

Du  sagde  lyse?   Lyse  over  riget?   Hvad  ved 
du,  hvad  ved  I  alle  om  fyrst  Julian  ? 

Visdomslæreren. 
Kan  Sirios  dølges  af  en  sky?    Vil  ikke  den 
drivende  vind  hist  eller  her  flænge  en  rift  i  skyen, 
så  at  den  — 

Fyrst  Julian. 
Lige  til;  jeg  beder  dig. 

Visdomslæreren. 
Slottet   og  kirken   er  som  et   dobbelt   bur, 
hvori  fyrsten  holdes  fangen.     Buret  er  ikke  tæt 

nok.  Stundom  lader  han  et  sælsomt  ord  falde; 
—  hofkrybet  —  tilgiv  mig,  herre  —  hofmændene 
bærer  det  ud,  til  spot;  den  dybe  mening  er  ikke 
til  for  disse  herrer,  —  tilgiv,  herre,  —  for  de 
fleste  af  dem  er  den  ikke  til. 

Fyrst  Julian. 
For  ingen.     Du  kan  trygt  sige,   for  ingen. 

Visdomslæreren. 

For  dig  synes  det  dog.  Og  i  al  fald  for 
os.  —  — 

Ja,  han  kunde  lyse  over  riget  I  Går  der  ikke 
sagn  om  ham  fra  hans  barne-år  i  Kappadokia, 
da  han  under  ordkamp  med  sin  broder  Gallos 
tog  gudernes  sag  og  forsvarede  dem  mod  Ga- 
lilæeren ? 

Fyrst  Julian. 
Det  var  spøg,  taleøvelser  — 

Visdomslæreren. 
Hvad  har  ikke  Mardonios  optegnet  om  ham? 
Og  Hekebolios  siden!     Hvad   kunst  lå  der  ikke 
allerede  i  drengens  tale,  —  hvad  skønhed,   hvad 
ynde  i  tankernes  lette  legl 

Fyrst  Julian. 
Og  det  tykkes  dig? 

Visdomslæreren. 
Ja,    vel  kunde  han  vorde  os  en  modstander, 
som  vi   både  måtte  frygte  for  og  længes  efter. 

Hvad  fattes  der  ham  for  at  nå  en  så  ærefuld 
højde.  Fattes  der  ham  andet,  end  at  gå  den 
samme  skole  igennem,  som  den  Paulus  gik  igennem, 
og  som  han  gik  så  uskadt  igennem,  at  han  bag- 
efter kunde  slutte  sig  til  Galilæerne,  lysende  mere, 
end  alle  de  andre  forkyndere  tilhobe,  fordi  han 
havde  viden  og  veltalenhed  1  Hekebolios  frygter 
for  sin  lærlings  tro.  O,  jeg  ved  det  godt;  det  er 
fra  ham  det  kommer.  Men  glemmer  han  da, 
denne  overvættes  samvittighedsfulde  mand,  at  han 
selv  i  sin  ungdom  har  drukket  af  de  kilder,  som 
han  nu  vil  tilstoppe  for  sin  lærling?  Eller  er  det 
ikke  hos  os  at  han  har  lært  at  bruge  de  sprogets 
våben,  som  han  nu  med  en  så  højt  lovprist  fær- 
dighed svinger  imod  os? 

Fyrst  Julian. 
O,  sandt,  ustridig  sandt  1 

Visdomslæreren. 
Og  hvad  gaver  har  så  denne  Hekebolios  i 
sammenligning  med  de  gaver,  der  så  underfuldt 
åbenbared  sig  hos  hint  fyrstelige  barn,  som,  efter 
hvad  der  siges,  i  Kappadokia,  på  de  henrettede 
Galilæeres  grave,  forkyndte  en  lære,  hvilken  jeg 
holder  for  vildfarende  og  som  derfor  desto  vanske- 
ligere vinder  indgang,  men  som  han  dog  for- 
kyndte med  en  sådan  åndens  henrevethed,  at  — 
ifald  jeg  tør  tro  et  såre  udbredt  rygte  —  mang- 
foldige børn  af  hans  egen  alder  gav  sig  under 
ham  og  fulgte  ham  som  lærlinge  I    Ah,    Héke- 

bolios  er,  som  I  andre,  —  mere  nidsyg  end  nid- 
kær; derfor  har  Libanios  ventet  forgæves. 

F^yrst  Julian 

(griber  ham  om  armen). 

Hvad  har  Libanios  sagt?  For  Gud  —  jeg 
besværger  dig,  lad  mig  vide  det! 

Visdomslæreren. 

Han  har  sagt  alt,  hvad  du  nys  har  hørt.  Og 
han  har  sagt  mere  end  det.  Han  har  sagt:  se 
hin  fyrstelige  Galilæer;  han  er  åndens  Akilleus. 

Fyrst  Julian. 
Akilleus!     (sagtere.)  Min  moders  drøm. 

Visdomslæreren. 

Hist  inde  i  de  åbne  læresale  står  kampen. 
Dag  og  glæde  er  over  striden  og  over  de  stri- 
dende. Ordets  pile  hviner;  viddets  hvasse  sværd 
knittrer  i  slaget;  de  salige  guder  sidder  smilende 
i  skyen  — 

Fyrst  Julian. 

O,  vig  fra  mig  med  dit  hedenskab  — 

Visdomslæreren. 

—  og  heltene  går  hjem  til  lejren,  armom- 
slyngede,  uden  nag,  med  blussende  kinder,  med 
blodets  svulmende  strøm  i  alle  årer,  med  erken- 
delsens bytte  og  med'  løv  om  panden.  Ah,  hvor 
er  Akilleus?  Jeg  ser  ham  ikke.    Akilleus  er  vred  — 


43 


Fyrst  Julian. 
Akilleus  er  ulykkelig  1  —  Men  kan  jeg  tro 
detl     O,  sig  mig  — ;  jeg  svimler  — ;  alt  det  har 
Libanios  sagt? 

Visdomslæreren. 
Hvi  kom  Libanios  til  Konstantinopel?    Kom 
han  hid  af  anden  grund,  end  for  at  søge  en  viss 
)mglings  hædrende  venskab? 

Fyrst  Julian 

(spændt). 

Tal  sandhedt  Nej,  nej,  dette  kan  ikke  være 
sandt.  Hvorledes  skulde  det  forliges  med  al  den 
hån  og  spot,  som  — ?  Man  håner  ikke  den,  hvis 
venskab  man  søger. 

Visdomslæreren. 
Galilæer-rænker,  for  at  tårne  en  mur  af  had 
og  vrede  imellem  de  to  kæmper. 

Fyrst  Julian. 
Du  vil  dog  vel  ikke  nægte  at  det  var  Li- 
banios —  ? 

Visdomslæreren. 
Jeg  vil  nægte  alt  sligt  til  det  yderste. 

Fyrst  Julian. 
Spottedigtene  skulde  ikke  komme  fra  hamr 

Visdomslæreren. 
Ikke  et  eneste.    De  er  alle  tilhobe  blevne  til 
i  kejserslottet  og  udspredte  under  hans  navn  — 

Fyrst  Julian. 
Ah,  hvad  siger  du  der  — ? 

Visdomslæreren. 

Hvad  jeg  tør  vedstå  for  hvem  det  skal  være. 

Du  har  en  hvas  tunge;  —  hvo  ved,  om  ikke  du 

selv  — 

Fyrst  Julian. 

Jeg  — 1     Men   kan  jeg  tro  dette?    Libanios 

skulde  ikke  have  skrevet  dem?    Ingen  af  dem? 

Visdomslæreren. 

Nej,  nej! 

Fyrst  Julian. 

Ikke    engang  det   skændige   digt    om  Atlas 

med  de  skrå  skuldre? 

Visdomslæreren. 
Nej,  nej,  siger  jeg. 

Fyrst  Julian. 
Heller  ikke  hint  tåbelige  og  højst  uforskam- 
mede vers  om  abekatten  i  hofklæder? 

Visdomslæreren. 
Ha-ha;    det    er  skrevet    i   kirken  og  ikke   i 
læresalen.     Du  tror  det  ikke?    Jeg  siger  dig,  det 
er  Hekebolios  — 

Fyrst  Julian. 
Hekebolios  I 

Visdomslæreren. 
Ja,  Hekebolios;  Hekebolios  selv,   som  for  at 
lægge  ondt  imellem  sin  uven  og  sin  lærling  — 

Fyrst  Julian 

(med  knyttede  luender). 

Ah,  om  så  varl 

Visdomslæreren. 
Havde  denne  forblindede  og  bedragne  yng- 
ling kendt  os  visdomsvenner ,   så  havde  han  ikke 
handlet  så  hårdt  imod  os. 

Fyrst  Julian. 
Hvad  taler  du  om? 

Visdomslæreren. 
Nu  er  det  for  sent.     Lev  vel,  herre! 

(han  vil  gå). 

Fyrst  Julian 

(skiber  hans  hånd). 

Ven  og  broder,  —  hvem  er  du? 

Visdomslæreren. 
En   mand,    som    sørger   fordi   han    ser  det 
guddoms-bårne  gå  under. 

Fyrst  Julian. 
Hvad  kalder  du  det  guddoms-bårne? 

Visdomslæreren. 
Det  uskabte  i  det  skiftende. 

Fyrst  Julian. 
Lige  mørkt  for  mig. 

Visdomslæreren. 
Der  gives  en  hel  og  herlig  verden,    som  I 
Galilæere  er  blinde  for.     I  den  er  tilværelsen  en 
højtid  mellem  billedstøtter  og  under  tempelsange, 

med   fyldte    skummende  skåler   og  med   roser   i 
håret.     Svimlende  broer  spænder  sig  mellem  ånd 
og  ånd,  lige  til  de  fjerneste  lys  i  rummet.  —    . 
Jeg  kender  den,    som  kunde   være  hersker  i 
dette  store  solfulde  rige. 

Fyrst  Julian 

(angst). 

Ja,  med  salighedens  forlis! 

Visdomslæreren. 
Hvad  er  salighed  ?    Genforening  med  ophavet. 

Fyrst  Julian. 
Ja,  i  medvidende  liv;    genforening  for  mig, 
som  den  jeg  er! 

Visdomslæreren. 

Genforening,    som  regndråbens   med   havet, 

som    det    smuldrende   løvs    med    den  jord,    der 

fostred  det. 

Fyrst  Julian. 

O,  havde  jeg  lærdom!     Havde  jeg  våben  at 

løfte  mod  dig! 

Visdomslæreren. 
Hent  dig  våben,   unge  mand!     Læresalen  er 
en  tankernes  og  evnernes  fægtesal  — 

Fyrst  Julian 

(vigende). 

Ah! 

Visdomslæreren. 

Se  hine  glade  ynglinge  derborte.  Der  er 
Galilæere  iblandt  dem.  Vildfarelser  i  de  gud- 
dommelige ting  volder  ingen  splid  imellem  os,  — 


47 


Lev  vel  I  I  Galilæere  har  gjort  sandheden 
landflygtig.  Se  nu  du,  hvorledes  vi  bærer  skæb- 
nens slag.  Se  os  med  løv  om  de  løftede  pander. 
Således  går  vi  bort,  —  kortende  natten  med 
sang,  og  forventende  Helios. 

(has  stifer  ned  af  trappen,  hvor  lærling erne  har  biet  på  ham;  derpå  herer 

man  båden  ro  bort  med  dem.) 

Fyrst  Julian 

(ser  længe  ud  over  vandet). 

Hvem  var  han,  den  gådefulde  mand? 

Agathon 

(kommer  nærmere). 

Hør  mig,  Julian  —I 

Fyrst  Julian 

(i  livfuld  bevægelse). 

Han  forstod  mig!  Og  Libanios  selv;  den 
store,  uforlignelige  Libanios  — I  Tænk  dig,  Aga- 
thon, Libanios  har  sagt  —  — .  O,  hvor  skarpt 
må  dog  ikke  det  hedenske  øje  værel 

Agathon. 
Dette  var  et  fristelsens  værk,  tro  mig  I 

Fyrst  Julian 

(uden  at  agte  på  ham). 

Jeg  holder  det  ikke  længer  ud  imellem  disse 
mennesker.  Fra  dem  kom  altså  hine  vederstygge- 
lige spottedigte!  Her  forhånes  jeg;  de  ler  bag 
min  ryg;  her  er  ingen,  som  tror  på  det,  jeg 
bærer  i  mig.  De  går  efter  mig;  de  vrænger  ad 
mine   lader   og   min   tale;    Hekebolios   selv   — 1 

O,  jeg  føler  det,  —  Kristus  viger  fra  mig;   jeg 

bliver  ond  her. 

Agathon. 

O,    du  ved  det  ikke,    —   just  du  er  særlig 

under  nåden. 

Fyrst  Julian 

(går  op  og  ned  ved  rækværket). 

Jeg  er  den,  som  Libanios  gad  kæmpe  med. 
Hvilket  sælsomt  ønske!  Libanios  holder  mig 
for  sin  ligemand.     Det  er  mig  han  venter  på  — 

Agathon. 
Hør  og  lyd;  Kristus  venter  på  dig  I 

Fyrst  Julian. 
Ven,  hvad  mener  du? 

Agathon. 
Synet,  som  drev  mig  til  Konstantinopel  — 

Fyrst  Julian. 
Ja,  ja,   synet;    det  havde  jeg  næsten  glemt. 
En  åbenbaring,  sagde  du  jo?     O,  fortæl,    fortæl  1 

Agathon. 

Det  var  hjemme  i  Kappadokia  for  en  måned 

siden,  eller  lidt  mere.     Da  kom  det  rygte  ud,  at 

hedningerne  igen  havde  begyndt  at  holde  lønlige 

sammenkomster  ved  nattetid  i  Kybeles  tempel  — 

Fyrst  Julian. 

De    dumdristige!     Det    er   dem    jo    strængt 

forbudt  — 

Agathon. 

Alle  troende  rejste  sig  også  i  harme.  Øvrig- 
heden lod  templet  bryde  ned,   og  vi  sønderslog 

de  forargelige  afgudsbilleder.  Ja,  de  mere  nidkære 
iblandt  os  dreves  af  Herrens  ånd  til  at  gå  videre. 
Under  salmesang,  og  med  hellige  faner  foran, 
drog  vi  gennem  staden  og  faldt  som  vredens 
sendebud  over  de  ugudelige;  vi  tog  deres  kostbar- 
heder fra  dem;  mange  huse  blev  stukne  i  brand; 
mange  hedninger  omkom  i  ilden;  end  flere  flyg- 
tende dræbte  vi  i  gaderne.  O,  det  var  en  stor 
tid  til  Guds  ære! 

Fyrst  Julian. 
Og  så?    Synet,  min  Agathonl 

Agathon. 

Tre  fulde  nætter  og  dage  var  hævnens  herre 
stærk  i  os.  Men  se,  da  kunde  ikke  kødets  skrøbe- 
lighed længer  holde  skridt  med  åndens  iver,  og 
vi  afstod  fra  forfølgelsen.  — 

Jeg  lå  på  mit  leje;  jeg  kunde  hverken  våge 
eller  sove.  Det  tyktes  mig  at  jeg  var  hul  ind- 
vendig og  at  ånden  var  vegen  fra  mig.  Jeg  lå  i 
brændende  hede;  jeg  afrev  mit  hår,  jeg  græd, 
jeg  bad,  jeg  sang;  —  jeg  ved  ikke  mere  hvor- 
ledes det  var.  — 

Da,  med  et,  så  jeg  foran  mig  ved  væggen 
et  hvidt  skinnende  lys,  og  i  lys-skæret  stod  en 
mand  i  en  fodsid  kåbe.  Der  gik  stråler  ud  fra 
hans  hoved;  han  holdt  et  rør  i  armen  og  fæsted 
sine  øjne  mildt  på  mig. 

Fyrst  Julian. 
Det  så  du  I 

Henrik  Ibsen  :  Kejser  og  Galilæer.     I.  4 

Agathon. 
Jeg  så  det.    Og  da  talte  han  og  sagde:  stat 
op,  Agathon;  søg  ham,  som  skal  arve  riget;  byd 
ham  gå  ind  i  hulen  og  brydes  med  løverne. 

Fyrst  Julian. 
Brydes  med  løverne  ?  O,  sælsomt,  sælsomt  I  — 
Ah,  om  det  var  —  1  Mødet  med  hin  vismand  — . 
En.  åbenbaring;    et  bud  til  mig  — ;   jeg   skulde 
være  under  udvælgelsen? 

Agathon. 
Det  er  du  visselig. 

Fyrst  Julian. 
Brydes  med  løverne!  —  Ja,  jeg  ser  det;  — 
således  er  det,  min  Agathon  I    Det  er  Guds  vilje 
at  jeg  skal  søge  Libanios  — 

Agathon. 
Nej,  nej,  hør  mig  tilende  1 

Fyrst  Julian. 
—   liste  ham  hans    kunst    og   hans   lærdom 
af,  —  fælde  de  vantro  med  deres  egne  våben,  — 
slå,  slå,  som  Paulus,  —  sejre,  som  Paulus,  i  Her-, 
rens  sag! 

Agathon. 
Nej,  nej,  det  er  ikke  således  ment. 

Fyrst  Julian. 
Kan  du  tvivle?    Libanios,    —  er   ikke   han 
vældig  som  bergenes  løve,  og  er  ikke  læresalen  —  ? 

Agathon. 
Jeg  siger  dig,  det  er  ikke  så;  thi  skikkelsen 
føj  ed  til:    forkynd  den  kårne  at  han  skal    ryste 
kejserstadens  støv  af  sine  fødder,   og  aldrig  mere 
gå  ind  ad  dens  porte. 

Fyrst  Julian. 
Og  det  er  du  viss  på,  Agathon? 

Agathon. 
Ja,  tilfulde. 

Fyrst  Julian. 
Altså  ikke  her.    Brydes  med  løverne?  Hvor, 
hvor?    O,  hvor  finder  jeg  lys  i  dette  I 

(F  y  I  s  t  G  a  1 1  o  s ,  en  smuk  stærkbyg^et  mand  på  femogtyve  Ur,  med  lyst 
krøllet  hår  og  fuldt  væbnet,  kommer  gennem  alléen  på  venstre  side.) 

Fyrst  Julian 

(imod  ham). 

Gallos  I 

Fyrst  Gallos. 
Hvad  godt?  (peger  på  Agathon.)  Hvem  cr  det  men- 
neske ? 

Fyrst  Julian. 
Agathon. 

Fyrst  Gallos. 
Hvilken   Agathon?    Du    søger   omgængelse 
med  så  mange  slags  — .    Ah,  for  Gud,  det  er  jo 
KappadokierenI    Du  er  bleven  en  hel  mand  — 

Fyrst  Julian. 
Ved  du  det,   Gallos,  —  kejseren  har  spurgt 
efter  dig. 

Fyrst  Gallos 

(spændt). 

Nu?    I  nat? 

Fyrst  Julian. 
Ja,  ja;  han  vil  tale  med  dig.    Han  syntes  at 
være  i  den  yderste  vrede. 

Fyrst  Gallos. 
Hvoraf  véd  du  det  ?     Hvad  sagde  han  ? 

Fyrst  Julian. 
Jeg  forstod  det  ikke.      Han  vilde  vide,  hvad 
et  orakel  havde  svaret. 

Fyrst  Gallos. 
Ahl 

Fyrst  Julian. 
Dølg  intet  for  mig.     Hvad  gælder  det? 

Fyrst  Gallos. 
Det  gælder  død  eller  landsforvisning. 

Agathon. 
Nådige  frelser! 

Fyrst  Julian. 
Hvad  aned  jeg  ikke!     Dog  nej,    kejserinden 
var  trøstig.     O,  men  tal,  tal! 

Fyrst  Gallos. 
Hvad  skal  jeg  tale?  Ved  jeg  mere,  end  du? 
Har  kejseren  ymtet  om  et  orakel,  så  må  et  visst 
sendebud  være  fængslet,   eller  nogen   har  forrådt 
mig  — 

Fyrst  Julian. 
Sendebud?  —  Gallos,    hvad   er  det,    du  har 
vovet! 

Fyrst  Gallos. 
O,    kunde   jeg   da    længer    leve  dette    liv   i 
uvisshed  og  angst?    Lad  ham  handle  med  mig, 
som  han  vil;  alt  andet  er  bedre,  end  dette  — 

Fyrst  Julian 

(sagte,  fører  ham  nogle  skridt  tilside). 

Varsom,    Gallos  I     Hvad  er  det  med  sende- 
budet ? 

Fyrst  Gallos. 
Jeg  har  rettet  et  spørgsmål  til  Osiris-presteme 
i  Abydos  — 
,  Fyrst  Julian. 

Ah,  oraklet  1     Og  dette  hedenskab  — I 

Fyrst  Gallos. 
Hedenskabet  skulde  man  nok  sætte  sig  ud 
over;    men  —  ja,   nu  kan  du  gerne  vide  det  — 
jeg  har  spurgt  om  udfaldet  af  Perser-krigen  — 

Fyr^t  Julian. 
Hvilket  afsind  I  —  Gallos,  —  jeg  ser  det  på 
dig;  du  har  spurgt  om  merel 

Fyrst  Gallos. 
Hold  op;  jeg  har  ikke  spurgt  — 

Fyrst  Julian. 
Jo,  jo;   du  har  spurgt  om  en  mægtig  mands 
liv  eller  dødl 

Fyrst  Gallos. 
Og  om  nu  så  var?    Hvad  ligger   os  begge 
mere  på  hjerte,  end  dette? 

Fyrst  Julian 

(falder  ham  i  armene). 

Ti  stille,  du  rasende! 

Fyrst  Gallos. 
Væk  fra  migl  Kryb  du  for  ham,  som  en 
hund;  —  jeg  er  ikke  tilsinds  at  tåle  det  længer. 
Jeg  vil  skrige  det  ud  på  alle  torve  —  (råber  tu  Agathon.) 
Har  du  set  ham,  Kappadokier?  Har  du  set  mor- 
deren ? 

Fyrst  Julian. 
Gallos  I     Broderi 

Agathon.  • 

Morderen  I 

Fyrst  Gallos. 
Morderen  i  den  røde  kåbe;  min  faders  morder, 
min  stedmoders,  min  ældste  broders  — 

Fyrst  Julian. 
O,  du  kalder  fordærvelse  over  osl 

Fyrst  Gallos. 
Elleve  hoveder  i   en  eneste  nat;    elleve  lig; 
vor  hele  slægt.  —  Ah,    men  du  kan  tro,    sam- 
vittigheden tumler  med  ham;  den  risler  ham  gennem 
benpiberne  som  en  orme-mylder. 

Fyrst  Julian. 
,      Hør  ikke  på  ham!    Bort,  bort! 

Fyrst  Gallos 

(griber  Julian  i  skulderen). 

Stå;  —  du  ser  så  bleg  og  forstyrret  ud;  er 
det  kanske  dig,  som  har  forrådt  mig? 

Fyrst  Julian. 
Jeg  I     Din  egen  broder  — 1 

Fyrst  Gallos. 
Ah,  hvad  broder,  broderi  Broderskabet  skær- 
mer ingen  i  vor  slægt.  Har  du  lønligt  eftersporet 
mine  veje,  så  sig  det!  Hvem  anden  skulde  det 
være?  Tror  du  ikke  jeg  ved,  hvad  her  hviskes 
om?  Kejseren  tænker  jo  på  dig  til  sin  efterfølger. 

Fyrst  Julian. 
Aldrig  I  Jeg  sværger  dig,  elskede  Gallos,  det 
skal  aldrig  skel  Jeg  vil  ikke.  En  stærkere  har 
kåret  mig.  —  O,  tro  mig.  Gallos;  min  vej  er 
mærket.  Jeg  går  ikke  did,  siger  jeg.  O,  du  hær- 
skarernes Gud,  —  jeg  på  kejsersædet;  —  nej, 
nej,  nej! 

Fyrst  Gallos. 
Ha-ha;  godt  spillet,  gøgleri 

Fyrst  Julian. 
Ja,  du  kan  vel  spotte,  du,  som  ikke  ved, 
hvad  der  er  hændt.  Jeg  ved  det  knapt  selv. 
O,  Agathon,  —  om  dette  hoved  skulde  salves  1 
Var  det  ikke  et  frafald,  —  en  synd  til  døden? 
Vilde  ikke  Herrens  hellige  olje  brænde  mig  som 
dryppende  bly! 

Fyrst  Gallos. 
Da  måtte  vor  høje  frænde,  være  mere  skaldet, 
end  Julius  Caésar. 

Fyrst  Julian. 
Forbryd   dig  ikke  — !     Giv  kejseren,    hvad 
kejserens  er  — 

Fyrst  Gallos. 
Min  faders  blod,   —  din   faders  og  din  mo- 
ders —  I 

Fyrst  Julian. 
O,  hvad  ved  vi  om  hine  rædsler?  Vi  var  jo 
små  dengang.     Det  meste  var  soldaternes  skyld; 
det  var  oprørerne,  —  onde  rådgivere  — 

Fyrst  Gallos 

(ler). 

Efterfølgeren  øver  sigl 

Fyrst  Julian 

(i  gråd). 

O,  Gallos,  gid  jeg  fik  dø  eller  forjages  i  dit 
stedl  Jeg  forspilder  min  sjæl  her.  Jeg  skulde 
tilgive,  —  og  jeg  kan  det  ikke.  Det  onde  vokser 
i  mig;  had  og  hævn  hvisker  — 

Fyrst  Gallos 

(hurtigt,  ser  imod  kirken). 

Nu  kommer  han  I 

Fyrst  Julian. 
Vær  sindig,  dyrebare  broder!  —  Ah,  Heke- 
bolios ! 

(Kirkedøren  er  imidlertid  bleven  åbnet.  Menigheden  strømmer  ud ;  nogle 
går  bort,  andre  blir  stående  udenfor  for  at  se  hoffet  drage  forbi.  Mellem 
de  kommende  er  skriftlæreren  Hekebolios;   han    bærer   preitelig 

klædning.) 

Skriftlæreren  Hekebolios 

(idet  han  vil  gå  forbi  til  venstre). 

Er  det  dig,    min  Julian?    Ak,   jeg  har  atter 
havt  en  tung  stund  for  din  skyld. 

Fyrst  Julian. 
Desværre;  det  har  du  visst  altfor  ofte. 

Skriftlæreren  Hekebolios. 
Kristus  er  fortørnet  på  dig,    min  søn!      Det 
er  dit  trodsige  sindelag,    som  han   vredes    over; 
det  er  dine  kærlighedsløse  tanker,  al  denne  verds- 
Uge  forfængelighed  — 

Fyrst  Julian. 
Jeg  ved  det,  min  Hekebolios  1   Du  siger  mig 
det  så  tidt. 

Skriftlæreren  Hekebolios. 
Nys  løfted  jeg  mig  i  bøn  for  din  bedring. 
O,  det  var  som  om  vor  ellers  så  nåderige  frelser 
slog  det  hen,  —  som  om  han  ikke  vilde  høre  på 
mig;  han  lod  tant  og  spredthed  snige  sig  ind  i 
mine  tanker  — 

Fyrst  Julian. 
Du    bad    for    mig?    O,    du    kærlighedsfulde 
Hekebolios,   —  du  beder  selv   for  os  umælende 
dyr,  —  at  sige,  når  vi  går  i  hofklæder  1 

Skriftlæreren  Hekebolios. 
Hvad  siger  du,  min  sønl 

Fyrst  Julian. 
Hekebolios,   hvorledes  kunde  du  skrive  hint 
forsmædelige  digt? 

Skriftlæreren  Hekebolios. 
Jeg  I    Jeg  sværger  dig  ved  alt,  hvad  højt  og 
helligt  er  — 1 

Fyrst  Julian. 
Det  står    i  dine  øjne  at  du  lyver  1    Jeg   ved 
med  fuld  visshed  at  du  har  skrevet  det.      Hvor- 
ledes kunde   du   skrive  det,    spørger  jeg,    —    og 
det  til  og  med  i  Libanios's  navn? 

Skriftlæreren  Hekebolios. 
Nu  vel,    min  inderlig  kære,    når  du  ved  det, 
sa  — 

Fyrst  Julian. 
Ah,  Hekebolios!  Svig  og  løgn  og  falskhed  — 

Skriftlæreren  Hekebolios. 
Se,  du  dyrebare,  så  højt  elsker  jeg  dig  I  Alt 
kan  jeg  gøre  for  den  mands  sjæl,  hvem  Herren 
engang  skal  salve.  Har  jeg  sveget  og  løjet  af 
omhu  for  dig,  så  ved  jeg  at  en  nådefuld  Gud 
har  med  velbehag  skuet  ned  på  min  færd  og 
udstrakt  sin  billigende  hånd  derover. 

Fyrst  Julian. 
Jeg  blinde !  Lad  mig  trykke  disse  mensvorne 
fingre  — 

Skriftlæreren  Hekebolios. 
Kejseren! 

(Kejser   Konstanzios   med   hele    sit   følge   kommer    fra   kirken. 
Agathon  er  allerede  under  det  foregående  trådt  tilbage  mellem  buskerne 

på  højre  side.) 

Kejser  Konstanzios. 
O,  denne  livsalige  himmelfred  over  mig! 

Kejserinde  Eusebia. 
Du  føler  dig  styrket,  min  Konstanzios? 

Kejser  Konstanzios. 
Ja  ja!    Jeg  så  duen   dale  levende  ned  over 
mig.     Den  tog  alle  skyld-byrder  med.  —  Nu  tør 
jeg  vove  meget,  Memnonl 

Slaven  Memnon 

(sagte). 

Vov  straks,  herre! 

Kejser  Konstanzios. 
Der  står  de  begge. 

(han  går  hen  imod  dem). 

Fyrst  Gallos 

(griber  uvilkårligt  efter  sværdet  og  råber  angst) : 

Gør  mig  ikke  noget  ondt! 

Kejser  Konstanzios 

(med  udstrakte  arme). 

Gallos!  Frænde! 

(han  omfavner  og  kysser  ham.) 

Se,  i  lys  af  påskenattens  stjerner  vælger  jeg 
den,  som  ligger  mit  hjerte  nær.  —  Bøj  jer  alle 
til  jorden.     Hils  Cæsar  Gallos! 

(Almindelig  forbauselse  blandt  følget;  uvilkårlige  udråb  høres.) 

Kejserinde  Eusebia 

(med  et  skrig). 

Konstanzios! 

Fyrst  Gallos 

(fortumlet) . 

Cæsar! 

Fyrst  Julian. 
Ahl 

(han  griber,  ligesom  i  glæde,  efter  kejserens  hænder.) 

Kejser  Konstanzios 

(slår  afværgende  imod  ham). 

Nærm  dig  ikke!  Hvad  vil  du?  Er  ikke 
Gallos  den  ældste?  Hvad  håb  har  du  gjort  dig? 
Hvilke  rygter  har  du  i  dit  forblindede  hovmod — ? 
Bort;  bort! 

Fyrst  Gallos. 
Jeg  —  jeg  Cæsar! 

Kejser  Konstanzios. 
Min    arving   og  min   efterfølger.      Inden   tre 
dage  drager  du  til  hæren  i  Asien.     Perser-krigen 
ligger  dig  jo  stærkt  paa  hjerte  — 

Fyrst  Gallos. 
O,  min  nådigste  herre  —1 

Kejser  Konstanzios. 
Tak  mig  i  gerning,    elskede  Gallos  1    Kong 
Sapores  står  vest  for  Eufrat.     Jeg  ved  jo,    hvor 
bekymret  du  er  for  mit  liv;    lad   det  altså  være 
dit  hverv  at  slå  ham. 

(han  vender  sig  om,  griber  Julian  med  begge  hænder  om  hovedet 

og  kysser  ham.) 

Og  du,  Julian,  fromme  ven  og  broder,  — 
det  måtte  så  være. 

Fyrst  Julian. 
Velsignelse  over  kejserens  vilje! 

Kejser  Konstanzios. 
Ingen  ønsker!      Dog  hør,    —  jeg  har   også 
tænkt  på  dig.     Vid,  Julian,   at  nu  kan  du  ånde 
frit  i  Konstantinopel  — 

Fyrst  Julian. 
Ja,  lovet  være  Kristus  og  kejseren! 

Kejser  Konstanzios. 
Du  ved  det  allerede?  Hvem  har  sagt  dig  det? 

Fyrst  Julian. 
Hvilket,  herre? 

Kejser  Konstanzios. 
At  Libanios  er  forvist? 

Fyrst  Julian. 
Libanios  —  forvist! 

Kejser  Konstanzios. 
Jeg  har  forvist  ham  til  Athen. 

Fyrst  Julian. 
Ah! 

Kejser  Konstanzios. 
Der  ude  ligger  skibet;  han  sejler  inat. 

Fyrst  Julian 

(sagte). 

Ham  selv;  ham  selv! 

Kejser  Konstanzios. 
Du  har  jo  længe  ønsket  det.     Jeg  har  ikke 
kunnet  føje  dig  før;   men  nu  — ;    lad  dette  være 
dig  et  ringe  vederlag,  min  Julian  — 

Fyrst  Julian 

(griber  raskt  hans  hånd). 

Herre,  vis  mig  en  nåde  til! 

Kejser  Konstanzios. 
Kræv  alt,  hvad  du  vil. 

Fyrst  Julian. 
Lad  mig  rejse  til  Pergamon.      Du  ved,    den 
gamle  Ædesios  lærer  der  — 

Kejser  Konstanzios. 
Et  højst  sælsomt  ønske.      Du,    imellem  hed- 
ningerne —  ? 

Fyrst  Julian. 
Ædesios  er  ikke  farlig;    han  er  en  højsindet 
olding  og  derhos  affældig  — 

Kejser  Konstanzios. 
Og  hvad  vil  du  ham,  broder? 

Fyrst  Julian. 
Jeg  vil  lære  at  brydes  med  løverne. 

Kejser  Konstanzios. 
Jeg  forstår  din  fromme  tanke.    Og  du  ræddes 
ikke  — ;  du  tror  dig  stærk  nok  — ? 

Fyrst  Julian. 
Gud  Herren  har  råbt  på  mig  med  høj  røst. 
Lig  Daniel  går  jeg  tryg  og  glad  ind  i  løvekulen. 

Kejser  Konstanzios. 
Julian ! 

Fyrst  Julian. 
I  denne  nat  var  du  selv  hans  redskab  uden 
at  vide  det.     O,  lad  mig  gå  og  rense  verden! 

Fyrst  Gallos 

(sagte  til  kejseren). 

Føj  ham,  herre;  det  vil  holde  ham  fra  at 
pønse  på  større  ting. 

Kejserinde  Eusebia. 
Jeg  beder  dig,  Konstanzios,  —  stå  ikke  denne 
dragende  længsel  imod. 

Skriftlæreren  Hekebolios 

(sagte). 

Høje  kejser,  lad  ham  rejse  til  Pergamon.  Jeg 
mistvivler  om  at  bøje  ham  her,  og  nu  ligger  der 
jo  ikke  så  megen  magt  på  — 

Kejser  Konstanzios. 
Hvor  skulde  jeg   kunne  nægte  dig  noget  i 
denne  stund?    Gå  med  Gud,  Julian  1 

Fyrst  Julian 

(kysser  hans  hænder). 

O,  tak,  —  takl 

Kejser  Konstanzios. 
Og  nu  til  glædesmåltid  1    Min  kapuanske  kok 
har  opfundet  nogle  nye  fastespiser,   karpe-nakker 
i  Kios-vin  og  — .      Fremad;    —   næst  efter  mig, 
Cæsar  Gallos  I 

(Toget  sætter  sig  i  bevægelse.) 

Fyrst  Gallos 

(sagte). 

Helena,  hvilken  vidunderlig  omskiftelse  1 

Fyrstinde  Helena. 
O,  Gallos,  nu  dages  det  over  vort  håb. 

Fyrst  Gallos. 
Jeg  kan  knapt   tro  det!     Hvem    er    skyld   i 
dette? 

Fyrstinde  Helena. 
Hy  ss  I 

Fyrst  Gallos. 
Du,  elskede?   Eller  hvem  —  hvem? 

Fyrstinde  Helena. 
Memnons  spartanske  hund. 

Fyrst  Gallos. 
Hvad  mener  du? 

Fyrstinde  Helena. 
Memnons  hund.   Julian  har  givet  den  et  fod- 
spark; det  er  det,  som  hævnes. 

Kejser  Konstanzios. 
Hvorfor  så  taus,  Eusebia? 

Kejserinde  Eusebia 

(sagte,  i  gråd). 

O,  Konstanzios,  —  at  du  kunde  vælge  sål 

Kejser  Konstanzios. 
Elleve  skygger  kræved  det. 

Kejserinde  Eusebia. 
Ve  os;  dette  besværger  ikke  skyggerne. 

Kejser  Konstanzios 

(råber) . 

Fløjtespillere  I  Hvorfor  tier  de  skurke?  Blæs, 
blæs! 

(Alle,  undtagen  Fyrst  Julian,  går  ud  til  venstre.    Agathon  kommer 

frem  mellem  træerne.) 

Fyrst  Julian. 
Gallos  hans  efterfølger;  og  jeg  —  fri,  fri,  fri! 

Agathon. 
Vidunderligt  er  Herrens  låd  åbenbaret. 

Fyrst  Julian. 
Hørte  du,  hvad  her  gik  for  sigf 

Agathon. 
Ja,  alt. 

Fyrst  Julian. 
Ogimorgen,  min  Agathon,  imorgen  til  Athen  1 

Agathon. 
Til  Athen?    Du  går  jo  til  Pergamon. 

Fyrst  Julian. 
Hyssl     Du  kender  ikke  til  — ;    vi  må  være 
listige  som  slanger.      Først  til  Pergamon,  -—  og 
så  til  Athen! 

Agathon. 
Farvel,  min  ven  og  herre  1 

• 

Fyrst  Julian. 
Vil  du  følge  mig,  Agathon? 

Agathon. 
Det  kan  jeg  ikke.     Jeg  må  hjem;   jeg   har 
min  lille  broder  at  sørge  for. 

Henrik  Ibsen :  Kejser  og  Galilæer.    I.  ^ 

Fyrst  Julian 

(ved  rækværket). 

Der  letter  de  anker.  —  God  bør,  du  vingede 
løve;  Akilleus  følger  dig  i  kølvandet. 

(råber  dæmpet :) 

Ahl 

Agathon. 
Hvad  var  det  ? 


Fyrst  Julian. 
Hist  faldt  en  stjerne. 


J 


ANDEN  HANDLING. 


• 
(I  Athen.      En  åben  plads,  omgiven  af  søjlegange.      På  pladsen  billed- 
støtter og  vandspzing.    I  det  ene  hjørne,  til  venstre,  udmunder  en  trang 

gade.     Solnedgang.) 

(Basilios  fraCæsaraea,  en  fint  bygget  ung  mand,  sidder  læsende 
ved  en  sokkel.  Gregor  fra  Nazianz  og  andre  af  højskolens 
lærlinger  spadserer  i  spredte  klynger  op  og  ned  i  søjlegangene.  En 
større  flok  løber  støjende  over  pladsen  ud  til  højre;  larm  langt  borte.) 

Basilios  fra  Cæsaræa 

(ser  op  fra  sin  bog). 

Hvad  betyder  hine  vilde  skrig? 

Gregor  fra  Nazianz. 
Der  er  landet  et  skib  fra  Efesos. 

Basilios  fra  Cæsaræa. 
Med  nye  lærlinger? 

Gregor  fra  Nazianz. 
Ja. 

Basilios  fra  Cæsaræa 

(rejser  sig). 

Så  far  vi   en  larmfuld  nat.      Kom,    Gregor; 
lad  os  ikke  se  al  den  uterlighed. 

5* 

Gregor  fra  Nazianz 

(peger  ud  til  venstre). 

Se  did.     Er  det  et  lysteligere  syn? 

Basilios  fra  Cæsaræa. 
Fyrst  Julian    — ;    med    roser    i    håret,    med 
blussende  ansigt  — 

Gregor  fra  Nazianz. 
Ja,  og  bag  efter  ham  denne  ravende  tinøjede 
flok.      Hør,    hvor  de  lamme  tunger  laller  af  vinl 
De  har  siddet  hele  dagen  i  Lykons  skænkestue. 

Basilios  fra  Cæsaræa. 
Og  mange  iblandt  dem  er  vore  egne,  Gregor; 
dét  er  kristne  ynglinge  — 

Gregor  fra  Nazianz. 

Så  kalder  de  sig.     Kaldte  ikke  Lampon  sig 

kristen,  —  han,  som  krænkede  oljehandleren  Ze- 

nons  datter?    Og  Hilarion  fraAgrigent,  og  de  to 

andre,  der  bedrev  det,  jeg  væmmes  ved  at  nævne  — 

Fyr^t  Julian 

(høres  råbende  udenfor  til  venstre). 

Eja,  se,  se,  —  Kastor  og  PoUux  fra  Kappa- 
dokial 

Basilios  fra  Cæsaræa. 
Han  har  fat  øje  på  os.   Jeg  vil  gå;  jeg  tåler 
ikke  at  se  ham  således. 

Gregor  fra  Nazianz. 
Jeg  bliver;  han  trænger  vel  til  en  ven. 

(Basilios  fra  Cæsar^ea  går  ud  tilhøjre.  I  det  samme  kommer  fyrst 
Julian  og  en  skare  unge  mænd  ud  fra  den  trange  gade.  Han  har 
nredt  hår  og  er  iført   en   kort  kappe   ligesom  de  andre.      Blandt  leerlin- 

gerne  er  Sallust  fra  Perusia.) 

Mange  i  skaren. 
Leve  Athens  lys!    Leve  visdommens  og  vel- 
talenhedens elsker! 

Fyrst  Julian. 
Al  smiger  er  spildt.      Ikke  et  vers  mere  får 
I  idag. 

Sallust  fra  Perusia. 
Når  vor  fører  tier,    føler  vi   det    tomt,    som 
morgenen  efter  et  natligt  gilde. 

Fyrst  Julian. 
Skal  det  være,    så   lad  det  være  noget  nyt. 
Lad  det  være  en  rettergangs-leg. 

Hele  flokken. 
Ja,  ja,  ja;  fyrst  Julian  på  dommersædet! 

Fyrst  Julian. 
Væk  med  fyrsten,  I  venner  — 

Sallust  fra  Perusia. 
Stig  op,  du  uforlignelige! 

Fyrst  Julian. 
Jeg  skulde  formaste  mig  — ?  Hist  står  manden. 
Hvo   er   vel  dreven  i  retslæren,    som  Gregor  fra 
Nazianz  ? 

Sallust  fra  Perusia. 
Det  er  sandt  I 

Fyrst  Julian. 
På  dommersædet,    min  vise  Gregor;   jeg  er 
en  anklaget. 

Gregor  fra  Nazianz. 
Jeg  beder  dig,  ven,  lad  mig  være  udenfor. 

Fyrst  Julian. 
På   dommersædet,    siger   jeg!     På   dommer- 
sædet I  (til  de  andre.)  Hvad  har  jeg  forbrudt  ? 

Nogle  stemmer. 
Ja,  hvad  skal  det  være?    Vælg  selvl 

Sallust  fra  Perusia. 
Lad  det  være  noget  galilæisk,  som  vi  ugude- 
lige kalder  det. 

Fyrst  Julian. 
Rigtig;    noget  galilæisk.      Nu  har   jeg   det. 
Jeg  har  nægtet  at  svare  kejseren  skat  — 

Mange  stemmer. 
Ha-ha;  ikke  ildel     Ypperligt  1 

Fyrst  Julian. 
Her  føres  jeg  frem;  skubbet  i  nakken;   med 
sammensnørte  hænder  — 

Sallust  fra  Perusia 

(til  Gregor). 

Blinde  dommer  —  ja  jeg  mener,  såsom  ret- 
færdigheden er  blind — ,  se  denne  forvovne  mand; 
han  har  vægret  sig  for  at  yde  kejseren  skat. 

Fyrst  Julian. 
Tillad    mig  at    kaste  et   ord  i  overvejelsens 
vægtskål.   Jeg  er  en  græsk  borger.    Hvor  meget 
er  en  græsk  borger  kejseren  skyldig? 

Gregor  fra  Nazianz. 
Hvad  kejseren  kræver. 

Fyrst  Julian. 
Godt;  men  hvor  meget,  —  ja,   svar  nu  som 
om  kejseren  selv  var  tilstede  i  retten  — ,    hvor 
meget  tør  kejseren  kfeve? 

Gregor  fra  Nazianz. 
Alt 

Fyrst  Julian. 
Det  var  sandelig  svaret,   som    om    kejseren 
selv  var  tilstede.      Men  nu  er  der  en  knude;    thi 
der  står  skrevet:  giv  kejseren,  hvad  kejserens  er, 
—  og  Gud,  hvad  Guds  er. 

Gregor  fra  Nazianz. 
Og  hvad  så? 

Fyrst  Julian. 
Så  sig  mig,    o  kløgtige  dommer,    —   hvor 
meget  af  mit  hører  Gud  til  ? 

Gregor  fra  Nazianz. 
Alt. 

Fyrst  Julian. 
Og  hvor    meget  af  Guds    ejendom  har  jeg 
lov  til  at  give  kejseren? 

Gregor  fra  Nazianz. 
Kære  venner,  ikke  mere  af  denne  leg. 

Lærlingerne 

(under  støj  og  latter). 

Jo,  jo;  svar  haml 

Fyrst  Julian. 
Hvor  meget  af  Guds  ejendom  tør   kejseren 
kræve  ? 

Gregor  fra  Nazianz. 
Jeg  svarer  ikke.     Dette  er  usømmeligt  både 
imod  Gud  og  kejseren.    La,d  mig  komme  bort  I 

Mange  stemmer. 
Slå  ring  om  ham! 

Fyrst  Julian. 
Hold  ham  fastl  •  Hvad,  du  højst  uheldige 
dommer,  du  har  forplumret  kejserens  sag,  og  nu 
vil  du  slippe  fra  det?  Du  vil  flygte?  Hvorhen, 
hvorhen?  Til  Skytherne?  Frem  for  mig  I  Svar 
mig,  I  kejserens  og  visdommens  vordende  tje- 
nere, —  har  han  ikke  villet  unddrage  sig  kej- 
serens magt? 

Lærlingerne. 
Jo,  jo! 

Fyrst  Julian. 
Og  hvad  straf  sætter  I  for  slig  en  ugerning? 

Stemmer. 
Døden!     Døden  i  et  vinkar! 

Fyrst  Julian. 
Lad  os  tænke  efter.    Lad  os  svare,  som  om 
kejseren  selv  var  tilstede.      Hvor   er  grænsen  for 
kejserens  magt? 

Nogle  i  skaren. 
Kejserens  magt  er  uden  grænse. 

Fyrst  Julian. 
Det  skulde  jeg  mene.    Men  at  ville  unddrage 
sig  det  grænseløse,  o  I  venner,  er  ikke  det  vanvid? 

Lærlingerne. 
Jo,  jo;  Kappadokieren  er  gal  I 

Fyrst  Julian. 
Og  hvad  er  så  vanvid?  Hvad  dømte  vore 
forfædre  om  den  tilstand?  Hvad  lærte  de  egyp- 
tiske prester  ?  Og  hvad  siger  mystikeren  Maximos 
og  de  andre  visdomsvenner  i  østerlandene?  De 
siger  at  den  himmelske  gåde  åbenbarer  sig  i  den 
vanvittige.  Vor  Gregor  —  idet  han  sætter  sig 
op  imod  kejseren  —  er  altså  i  særligt  forbund 
med  det  himmelske.  —  Udgyd  vin  for  Kappa- 
dokieren; syng  sange  til  vor  Gregors  pris;  —  en 
æresstøtte  for  Gregor  fra  Nazianzt 

Lærlingerne 

(under  latter  og  jubel). 

Priset  være  Kappadokieren  1   Priset  være  Kap- 
padokierens  dommer  1 

(Visdomslæreren  Libanios,  omgiven  af  laerlinger,  kommer 

over  pladsen.) 

Visdomslæreren  Libanios. 
Ej,    se,    —  jeg  tror  min    broder  Julian  for- 
kynder visdom  på  åbent  torvl 

Fyrst  Julian. 
Sig  dårskab,  min  dyrebare ;  visdommen  er  jo 
vandret  ud. 

Visdomslæreren  Libanios. 
Er  visdommen  vandret  ud? 

Fyrst  Julian. 
Eller  i    færd    med  at  vandre  ud;    thi,    ikke 
sandt,  også  du  agter  dig  ned  til  Piræosf 

Visdomslæreren  Libanios. 
Jeg,  min  broder;  hvad  skulde  jeg  i  Piræos? 

Fyrst  Julian. 
Vor  Libanios  er  altså  den  eneste  lærer,  som 
ikke  ved,  at  der  nys  er  landet  et  skib  fra  Efesos  ? 

Visdomslæreren  Libanios. 
Ej,  ven,  hvad  bryder  jeg  mig  om  hint  skib! 

Fyrst  Julian. 
Det  er  lastet  til  randen  med  lærdoms-spirer  — 

Visdomslæreren  Libanios 

(hånligt). 

Det  kommer  jo  fra  Efesos  i 

» 
Fyrst  Julian. 

Er  ikke  guldet  lige  vægtigt,  hvor  det  kommer 

fra? 

Visdomslæreren  Libanios. 
Guld?  Ha-ha!  De  gyldne  beholder  Maximos 
for  sig  selv;  dem  slipper  han  ikke.  Hvad  er  det 
for  slags  lærlinger,  som  vanligvis  kommer  hid  fra 
Efesos?  Kræmmersønner,  håndværkeres  første- 
fødte. Guld,  siger  du,  min  Julian?  Jeg  siger 
mangel  på  guld.  Men  denne  guldmangel  vil  jeg 
udnytte,  til  deraf  at  præge  en  æg^e  vægtig  guld- 
mynt  for  eder,  I  unge!  Eller  er  kanske  ikke  en 
gavnlig  læi^e  for  livet,  —  når  den  fremsættes  i  en 

sindrig  og  tiltrækkende  form  —  at  ligne  med  en 
fuldvægtig  guldmynt?  — 

Hør  da,  hvis  det  så  synes  eder.  Her  blev 
sagt,  at  visse  mænd  i  hast  er  ilet  ned  til  Piræos  ? 
Hvem  er  de,  disse  ilsomme?  Det  være  langt  fra 
mig  at  nævne  navne;  selv  kalder  de  sig  visdoms- 
elskere  og  visdomslærere.  Flyt  eder  nu  i  tanken 
ned  til  Piræos.  Hvad  går  der  for  sig  i  denne 
stund,  mens  jeg  står  her  i  eders  velvilligt  lyttende 
klynge?  Jeg  skal  sige  jer,  hvad  der  går  for  sig. 
Hine  mænd,  som  holder  sig  selv  for  at  elske  og 
at  forkynde  visdommen,  de  stimler  sammen  på 
landgangsbroen;  de  puffes,  de  mundhugges,  bides, 
glemmer  al  sømmelighed  og  sætter  al  anstand 
tilside.  Og  hvorfor?  For  at  være  den  første  på 
tofterne,  —  for  at  rive  de  mest  velklædte  ynglinge 
til  sig,  føre  dem  til  sine  huse,  optage  dem  deri, 
håbende,  siden  at  skulle  drage  fordel  af  dem  på 
allehånde  måder.  —  Hvilken  skamfuldhed,  hvilken 
opvågnen  i  tomhed,  ligesom  efter  en  rus,  når  det 
om  føje  tid  viser  sig  —  ha-ha-ha!  —  at  hine 
ynglinge  knapt  førte  med  sig  det  fornødne  til  at 
betale  ankomstgildet!  —  Lær  heraf,  I  unge,  hvor 
ilde  det  klæder  en  visdomselsker,  og  hvor  ringe 
det  lønner  sig,  at  eftertragte  de  goder,  som  ligger 
udenfor  sandheden. 

Fyrst  Julian. 

O,  min  Libanios,  når  jeg  hører  dig  med  luk- 
kede øjne,  da  hensynker  jeg  i  en  sød  drøm  om 
at  Diogenes  er  genfødt  iblandt  os. 

Visdomslæreren  Libanios. 
Din  mund  er  fyrstelig  ødsel,  min  inderlig  kære ! 

Fyrst  Julian. 
Intet  mindre.      Og  dog  var  jeg  nær  ved  at 
bryde  din  tale  af;    thi   denne  gang  vil   i  al  fald 
en  af  dine  medbrødre  neppe  føle  sig  skuffet. 

Visdomslæreren  Libanios. 
Min  ven  spøger. 

Fyrst  Julian. 
Din  ven  forsikrer  dig  at  statholderen  Milons 
to  sønner  er  ombord. 

Visdomslæreren  Libanios 

(griber  ham  i  ærmet;. 

Hvad  siger  du? 

Fyrst  Julian. 
Den  Diogenes's  efterfølger,    som  får  dem  at 
opdrage,  vil  neppe  have  nødig,  for  armods  skyld, 
at  drikke  af  den  hule  hånd. 

Visdomslæreren  Libanios. 
Statholderen  Milons  sønner  1  Hin  ædle  Milon, 
som  sendte  kejseren  syv  persiske  heste  med  sadel- 
tøj, syet  med  perler  — 

Fyrst  Juliam 
Mange  fandt  at  det   var   for  ringe  gave  for 
Milon. 

Visdomslæreren  Libanios. 
Meget  sandt.      Milon    burde    sendt  et   digt; 
eller  han  skulde  sendt  en  vel  affattet  tale  eller  et 


n 


brev.    Milon  er  en  rigt  udrustet  mand;  hele  stat- 
holderen Milons  slægt  er  rigt  udrustet. 

Fyrst  Julian. 
Mest  de  to  ynglinge. 

Visdpmslæreren  Libanios. 
Det  vil  jeg  tro.  Guderne  give,  for  den  vel- 
gørende og  gavmilde  faders  skyld,  at  de  må 
falde  i  gode  hænder!«  Så  havde  du  dog  ret,  o 
Julian;  skibet  bragte  virkelig  guld  fra  Efesos. 
Thi  er  ikke  åndens  gaver  det  ægte  guld?  Men 
jeg  har  ingen  ro  på  mig;  disse  unge  mænds 
velfærd  er  i  sandhed  en  vigtig  sag;  der  afhænger 
så  meget  af,  hvem  der  først  får  fat  i  dem.  Mine 
unge  venner,  hvis  I  synes  som  jeg,  da  rækker  vi 
disse  to  fremmede  en  vejledende  hånd,  hjælper 
dem  at  træffe  det  gavnligste  valg  af  lærer  og 
bolig  og  — 

Sallust  fra  Perusia. 
Jeg  er  med  I 

Lærlingerne. 
Til  Piræosl     Til  Piræos! 

Sallust  fra  Perusia. 
Vi  skal  hugge  som  vildsvin  for  Milons  sønner  I 

(De  går  alle  med  Libanios  ud  til  højre;    kun  fyrst  Julian  og  Gregor  fra 

Nazianz  blir  tilbage  i  søjlegangen.) 

Fyrst  Julian 

(følger  dem  med  øjnene). 

Se,    hvor  de  boltrer  sig,    lig  en  flok  fauner. 
Hvor  de  slikker  sig  om  mundkrogene  i  lystenhed 

efter  det  måltid ,  som  vil  vanke  inat.  (vender  sig  tii 
Gregor.)  Havde  de  i  denne  stund  et  suk  til  Gud, 
skulde  det  være  at  han  vilde  tømme  deres  maver 
for  frokosten. 

Gregor  fra  Nazianz. 
Julian  — 

Fyrst  Julian. 
Se  kun  på  mig;  jeg  er  ædru. 

Gregor  fra  Nazianz. 
Jeg  ved  det.     Du  er  mådeholden  i  alle  ting. 
Og  dog  lever  du  dette  liv  med. 

Fyrst  Julian. 
Hvorfor  ikke?  Ved  du  eller  jeg  når  lynet 
slår  ned  ?  Hvorfor  så  ikke  leve  en  lys  solrig  dag  ? 
Glemmer  du,  at  jeg  har  henslæbt  både  min  barn- 
dom og  mine  første  ungdomsår  i  et  gyldent  sla- 
veri? Det  var  bleven  mig  til  en  vane,  ja,  jeg 
kan  sige,  et  slags  fornødenhed,  at  føle  den  visse 
skræk  over  mig.  Og  nu?  Denne  gravstilhed  fra 
kejserens  side;  —  denne  lurende  stumhed!  Jeg 
forlod  Pergamon  uden  kejserens  samtykke;  kej- 
seren taug  til  det.  Jeg  drog  på  egen  hånd  til 
Nikomedia;  jeg  levte  der  og  lærte  både  af  Ni- 
kokles  og  af  de  andre;  kejseren  lod  det  ske.  Jeg 
kom  til  Athen,  søgte  Libanios,  som  kejseren 
havde  forbudt  mig  at  se;  —  kejseren  har  tiet  til 
denne  dag.     Hvorledes  skal  jeg  tyde  dette! 

Gregor  fra  Nazianz. 
Du  skal  tyde  det  i  kærlighed,  Julian! 

Fyrst  Julian. 
O,  du  ved  ikke  — I    Jeg  hader  denne  magt 
udenfor   mig,    forfærdende    når   den    handler,    — 
end  mere  forfærdende  når  den  hviler. 

Gregor  fra  Nazianz. 
Vær  ærlig,   ven,   og  sig  mig  om  det  er  blot 
dette,  som  har  ledt  dig  ind  på  alle  de  sælsomme  veje. 

Fyrst  Julian. 
Hvad  mener  du  med  sælsomme  veje? 

Gregor  fra  Nazianz. 
Er  det  sandt,    hvad  rygtet  siger,    —    at  du 
tilbringer  dine   nætter   med    at   udforske  de  he- 
denske hemmeligheder  i  Eleusis? 

Fyrst  Julian. 
Ah,  hvadl  Jeg  kan  forsikre  dig,  der  er  ringe 
udbytte  at  hente  hos  hine  gådelystne  drømmere. 
Lad  os  ikke  tale  mere  derom. 

Gregor  fra  Nazianz. 
Altså  dog  sandt  1     O,  Julian,  hvor  kunde  du 
søge  dette  skændselsfulde  samkvem! 

Fyrst  Julian. 
Jeg  må  leve,  Gregor,  —  og  dette  her  ved 
visdoms-skolen,  det  er  ikke  liv.  Denne  Libanios! 
Jeg  tilgiver  ham  aldrig,  at  jeg  har  elsket  ham  så 
højt  I  Hvorledes  gik  jeg  ikke  ved  ankomsten 
ydmyg  og  skælvende  af  glæde  frem  for  det  men- 
neske, bøjed  mig  for  ham,  kyssed  ham  og  kaldte 
ham  min  store  broder. 

Gregor  fra  Nazianz. 
Ja,    det  v^r  alle  kristnes  mening  at  du  drev 
det  for  vidt. 

Fyrst  Julian. 
Og  dog  kom  jég  hid  med  højtid  i  sjælen. 
Jeg  så  i  ånden  en  vældig  kamp  imellem  os  to,  -^ 
verdeps  sandhed,  som  skulde  brydes  imod  Guds 
sandhed.  —  Hvad  er  det  blevet  til?  Libanios 
har  aldrig  for  alvor  villet  denne  kamp.  Han  har 
aldrig  villet  nogen  kamp  overhovedet;  han  vil 
kun  sit  eget.  Jeg  siger  dig,  Gregor,  —  Libanios 
er  ingen  stor  mand. 

Gregor  fra  Nazianz. 
Da  råber  dog  hele  det  oplyste  Grækenland 
at  han  er  det. 

Fyrst  Julian. 
Og  dog  er  han  ingen  stor  mand,  siger  jeg 
dig.  En  eneste  gang  har  jeg  set  Libanios  stor; 
det  var  hin  nat  i  Konstantinopel.  Da  var  han 
stor,  fordi  han  havde  lidt  en  stor  uret,  og  fordi 
en  høj  vrede  fyldte  ham.  Men  her!  O,  hvad 
har  jeg  ikke  her  været  vidne  til  I  Libanios  har 
stor  lærdom,  men  han  er  ingen  stor  mand.  Li- 
banios er  grisk;  han  er  forfængelig;  han  er  op- 
tændt afcmisundelse.  Eller  tror  du  han  har  kunnet 
tåle  det  ry,  som  jeg,  —  vi.stnok  for  en  stor  del 
ved  mine  venners  overbærenhed  —  har  været  så 
heldig  at  forhverve  mig?  Kommer  du  til  Libanios, 
så  kan  han  regne  dig  op  alle  dyders  væsen  og 

kendetegn.  Han  har  dem  på  rede  hånd,  ligesom 
han  har  bøgerne  i  sin  bogsal.  Men  øver  han 
disse  dyder?  Er  hans  liv  som  hans  lære?  Han 
en  efterfølger  af  Sokrates  og  af  Platon,  —  ha-ha ! 
Smigred  han  ikke  kejseren  inden  han  blev  for- 
jaget? Smigred  han  ikke  mig  ved  vort  sammen- 
træf i  Konstantinopel,  dette  sammentræf,  som 
han  siden  har  gjort  et  yderst  uheldigt  forsøg  på 
at  stille  i  et  latterligt  lys!  Og  hvad  er  jeg  ham 
nu?  Nu  skriver  han  breve  til  Gallos,  til  Cæsar 
Gallos,  til  kejserens  arving,  og  ønsker  ham  til 
lykke  med  hans  fremgang  imod  Perserne,  skønt 
denne  fremgang  hidtil  har  været  tarvelig  nok  og 
skønt  Cæsar  Gallos  hverken  udmærker  sig  ved 
lærdom  eller  ved  nogen  synderlig  veltalenhed.  ~ 
Og  denne  Libanios  vedbliver  Grækerne  at  kalde 
for  visdomselskernes  konge  I  Ah,  jeg  vil  ikke 
nægte  at  dette  harmer  mig.  Jeg  troede  dog, 
sandt  at  sige,  at  Grækerne  måtte  kunne  træffe 
et  bedre  valg,  hvis  de  fæstede  sine  øjne  lidt 
mere  på  de  visdommens  og  veltalenhedens  dyr- 
kere, som  i  de  senere  år  — 

Basilios  fra  Cæsaræa 

(kommer  fra  højre  side). 

Breve  I     Breve  fra  Kappadokia! 

Gregor  fra  Nazianz. 
Også  til  mig? 

Basilios  fra  Cæsaræa. 
Se  her;  fra  din  moder. 

Henrik  Ibsen :    Kejser  og  Galilæer.  /I.  6 

Gregor  fra  Nazianz. 
Min  fromme  moder! 

(han  åbner  papiret  og  læser.) 

Fyrst  Julian 

(til  Basilios). 

Er  det  din  søster,  som  skriver? 
Basilios  fra  Cæsaræa 

(der  er  kommen  med  sit  eget  brev  åbent). 

Ja,  det  er  Makrina.     Hun  melder  både  tunge 
og  sælsomme  tidender. 

Fyrst  Julian. 
Hvilke;  hvilke? 

Basilios  fra  Cæsaræa. 
Først  om  din  høje  broder  Gallos.     Han  øver 
et  strængt  herredømme  i  Antiokia. 

Fyrst  Julian. ' 
Ja,  Gallos  er  hård.  —  Skriver  Makrina  »strængt 
herredømme«? 

Basilios  fra  Cæsaræa 

(ser  på  ham). 

Makrina  skriver  »blodigt«  — 

Fyrst  Julian. 
Ah,  jeg  tænkte  det!     Hvorfor  gav  dog  kej- 
seren ham  denne  ryggesløse   enke,    denne  Kon- 
stantina, til  ægte! 

Gregor  fra  Nazianz 

(læsende). 

O,  hvad  uhørt  skændighed?. 

Fyrst  Julian. 
Hvad  er  det,  ven? 

Gregor  fra  Nazianz 

(til  Basilios). 

Nævner  Makrina  intet  om,  hvad  der  går  for 
sig  i  Antiokia? 

Basilios  fra  Cæsaræa. 
Intet  nøjere.     Hvad  er  det?    Du  er  bleg  — 

Gregor  fra  Nazianz. 
Du  kendte  dog  den  ædle  Klemazios,  Aléxan- 
drineren  ? 

Basilios  fra  Cæsaræa. 
Ja,  ja;  hvad  er  der  med  ham? 

Gregor  fra  Nazianz. 
Han  er  myrdet,  Basilios  I 

Basilios  fra  Cæsaræa. 
Hvad  siger  du  I     Myrdet? 

Gregor  fra  Nazianz. 

Jeg  kalder  det  myrdet;  —  de  har  henrettet 
ham  uden  lov  og  dom. 

Fyrst  Julian. 
Hvem?    Hvem  har  henrettet  ham? 

Gregor  fra  Nazianz. 

Ja,  hvem?    Hvor  kan  jeg  sige,   hvem?    Min 

moder  fortæller  sammenhængen  således:    Klema- 

zios*s  svigermoder  var  bleven  optændt  af  en  uren 

elskov  til  sin  datters  mand;    men  da  hun  ingen 

6* 

vej   kunde   komme  med  ham,    skaffede  hun  sig 
gennem  en  bagdør  adgang  til  slottet  — 

Fyrst  Julian. 

Hvilket  slot? 

• 

Gregor  fra  Nazianz. 
Min  moder  skriver  kun  slottet. 

Fyrst  Julian. 

Nu?     Og  så  — ? 

Gregor  fra  Nazianz. 
Man  ved  kun,    at  hun  der  har  skænket  en 
fornem    og    mægtig    kvinde    et    meget    kostbart 
smykke  for  at  udvirke  en  dødsdom  — 

Fyrst  Julian. 
Ah,  men  den  fik  de  ikke! 

Gregor  fra  Nazianz. 
De  fik  den,  Julian  I 

Fyrst  Julian. 
O,  Jesus! 

Basilios  fra  Cæsaræa. 
Forfærdeligt  I     Og  Klemazios  — ? 

Gregor  fra  Nazianz. 
Dødsdommen  blev  sendt  til  statholderen  Ho- 
noratos.  Denne  svage  mand  voved  ikke  at  mod- 
sætte sig  så  høj  befaling.  Klemazios  blev  fæng- 
slet og  henrettet  tidligt  næste  morgen,  uden  at 
han,  som  min  moder  skriver,  fik  åbne  sin  mund 
til  forsvar. 

Fyrst  Julian 

(sag^e  og  bleg). 

Brænd  disse  farlige  breve;  de  kan  bringe  os 
alle  i  ulykke. 

Basilios  fra  Cæsaræa. 
Så  åbenbar  vold  midt  i  en  stor  stad!    Hvor 
er  vi;  hvor  er  vi? 

Fyrst  Julian. 
Ja,    du  må  vel  spørge,   hvor  er  vil     En  kri- 
sten morder,  en  kristen  bolerske,  en  kristen  — 

Gregor  fra  Nazianz. 
Klager   bøder    ikke    på    denne    sag.      Hvad 
agter  du  at  gøre? 

'  Fyrst  Julian. 
Jeg?    Jeg  vil  ikke  mere   gå  til  Eleusis;   jeg 
vil  at  bryde  alt  samkvem    med  hedningerne,    og 
takke  Herren  min  Gud  at  han  tog  magtens  fri- 
stelse fra  mig. 

Gregor  fra  Nazianz. 
Godt;  men  så? 

Fyrst  Julian. 
Jeg  forstår  dig  ikke  — 

Gregor  fra  Nazianz.  ^ 

Så  hør.  Du  må  ikke  tro  det  er  nok  med 
mordet  på  Klemazios.  Denne  uhørte  skændsels- 
dåd har  slat  ned  som  en  pest  over  Antiokia. 
Alt  ondt  vågner  op  og  myldrer  frem  af  sine 
smuthuller.     Min    moder  skriver    at  det  er   som 

om  en  stinkende  afgrund  havde  åbnet  sig.  Hu- 
struer angiver  sine  mænd,  sønner  angiver,  sine 
fædre,   presterne  sine  egne  menigheds-lemmer  — 

Fyrst  Julian. 
Dette  vil  gribe  videre  om  sig.     Vederstygge- 
ligheden vil  fordærve  os  alle.  —  O,  Gregor,   om 
jeg  kunde  flygte  til  verdens  grænse  — I 

Gregor  fra  Nazianz. 
Din  plads  er  på  verdens  navle,    fyrst  Julian  I 

Fyrst  Julian. 
Hvad  kræver  du? 

Gregor  fra  Nazianz. 
Du  er  denne  blodige  Cæsars   broder.     Træd 
frem  for  ham,  —  han   kalder  sig*  jo   en  kristen. 
Kast  ham  hans  gerning  i  ansigtet;    slå  ham  til 
jorden  i  rædsel  og  nag  — 

Fyrst  Julian 

(vigende). 

Afsindige,  hvad  tænker  du  I 

Gregor  fra  Nazianz. 
Har  du  din  broder  kær?    Vil  du  frelse  ham? 

,  Fyrst  Julian. 
Jeg  havde  Gallos  kær  som  ingen  anden. 

Gregor  fra  Nazianz. 
Du  havde  — ? 

« 

Fyrst  Julian. 
Så  længe    han  kun    var  min  broder.      Men 
nu  — ;  er  han  ikke  Cæsar?     Gregor,  —  Basilios, 

—  O  I  dyrebare  venner,  jeg  skjælver  for  mit 
liv,  jeg  ånder  i  angst  for  Cæsar  Gallos.  Og  jeg 
skulde  tænke  på  at  træde  ham  under  øjnene, 
jeg,  hvis  blotte  tilværelse  er  en  fare  for  haml 

Gregor  fra  Nazianz. 
Hvorfor  kom  du  til  Athen?  Du  lod  forkynde 
med  stor  bram  over  landene:  fyrst  Julian  rejser 
fra  Konstantinopel  for  at  kæmpe  imod  den  falske 
visdom,  —  for  at  hævde  *  den  kristne  sandhed 
imod  hedenskabets  løgn.  Hvad  har  du  virket  i 
så  måde? 

Fyrst  Julian. 
O,  det  var  heller  ikke  her  slaget  skulde  stå. 

Gregor  fra  Nazianz. 
Nej,  det  var  ikke  her;  —  ikke  med  talemåde 
imod  talemåde,  ikke  med  bog  imod  bog,  ikke 
med  ordets  fægtende  leg  i  læresalen!  Nej,  Julian, 
det  er  ude  i  livet,  du  skal  møde  frem,  med  livet 
i  hænderne  — 

Fyrst  Julian. 
Jeg  ser  det;  jeg  ser  det! 

Gregor  fra  Nazianz. 

Ja,  som  Libanios  ser  det!     Ham  spotted  du. 

Han  vidste  alle  dyders  væsen  og  kendetegn;  men 

læren  var  ham  kun  en  lære.     Hvor  meget  af  dit 

hører  Gud  til?    Hvor  meget  tør  kejseren  kræve? 

Fyrst  Julian. 
Du  sagde  selv,  det  var  bespottelse  — 

Gregor  fra  Nazianz. 
Mod  hvem?    Mod  Gud  eller  kejseren? 

Fyrst  Julian 

(rask). 

Nu  vel;  skal  vi  følges? 

Gregor  fra  Nazianz 

(afvisende). 

Jeg  har  min  lille  kreds;  jeg  har  min  slægt 
at  værge  on:>.  Videre  går  hverken  min  magt 
eller  mine  evner. 

Fyrst  Julian 

(vil  svare;  pludseli^^  lytter  han  mod  højre  og  råber): 

Til  bakkanal  1 

Basilios  fra  Cæsaræa. 
Julian! 

Fyrst  Julian. 
Til  bakkanal,  I  venner! 

(Gregor  fra  Nazianz  ser  et  øjeblik  på  ham;   derpå  går  han  bort  gennem 
søjlegangen  til  venstre.     Store  flokke  af  højskolens  lærlinger,  med  de  ny- 
ankomne mellem  sig,  stormer  under  larm  og  skrig  ind  på  torvet.)^ 

Basilios  fra  Cæsaræa 

(nærmere). 

Julian,  vil  du  høre  mig? 

Fyrst  Julian. 
Se,  se!  De  har  ført  sine  nye  venner  i  bad, 
—  salvet  deres  hår.  Sé,  hvor  de  svinger  knip- 
lerne; hvor  de  hyler  og  slår  i  brostenene.  Hvad 
siger  du,  Perikles?  Jeg  synes  jeg  fornemmer  din 
vrede  skygge  — 

Basilios  fra  Cæsaræa. 
Kom,  koml 

Fyrst  Julian. 
Ah,    se  ham,    som  de  driver  nøgen  imellem 
sig.    Nu  kommer  danserinder.  Ah,  ser  du  hvad  —  I 

Basilios  fra  Cæsaræa. 
^Yf  fy  i  —  vend  dit  øje  bort  I 

(Aftenen  er  falden  på.    Hele  skaren  lejrer  sig  på  torvet  ved  vandspringet. 
Der  bringes  vin  og  frugter.     Sminkede  piger  danser  ved  fakkelskin.) 

Fyrst  Julian 

(efter  en  kort  taushed). 

Sig  mig,  Basilios,   hvorfor  var  den  hedenske 
synd  så  skøn? 

Basilios  fra  Cæsaræa. 
Du   fejler,    ven;    der   er   digtet  og   berettet 
skønt   om   den    hedenske   synd;    men   den   var 
ikke  skøn. 

Fyrst  Julian. 
O,  hvad  siger  du  ?  Var  ikke  Alkibiades  skøn 
når  han,  hed  åf  vin,  som  en  ung  gud  stormed 
gennem  Athens  gader  ved  nattetid?  Var  han 
ikke  skøn  i  sin  trods,  når  han  håned  Hermes  og 
hamred  på  borgernes  døre,  -  når  han  råbte  på 
deres  hustruer  og  døtre,  mens  kvinderne  derinde 
skalv  og  i  sukkende  åndeløs  taushed  intet  heller 
ønsked  sig  end  at  — 

Basilios  fra  Cæsaræa. 
O,  jeg  beder  dig  bønligt,  lån  mig  øre. 

Fyrst  Julian. 
Var  ikke  Sokrates  skøn  i  symposiet?  Og 
Platon  og  alle  de  glade  svælgende  brødre  I  Og 
dog  bedrev  de  ting,  som  hine  kristne  halv-svin 
derborte  skulde  sværge  sig  fra  Gud  på,  om  nogen 
beskyldte  dem  for  det.  Og  tænk  dig  derhos 
Ødipos,  Medea,  Leda  — 

Basilios  fra  Cæsaræa. 

Digt,  digt;  —  du  blandei"  digt  og  sandhed 
sammen. 

Fyrst  Julian. 

Har  ikke  de  digtede  sind  og  viljer  de  skabtes 
vilkår?  Og  se  så  til  vore  hellige  skrifter,  både 
de  ældre  og  de  nye.  Var  synden  skøn  i  Sodoma 
og  Gomorra?  Hævned  ikke  Jehovas  ild,  hvad 
Sokrates  ikke  veg  tilbage  for?  —  O,  når  jeg 
lever  dette  levnet  i  storm  og  sværm,  så  tænker 
jeg  tidt  på,  om  sandheden  skulde  være  skøn- 
hedens fiende. 

Basilios  fra  Cæsaræa. 
Og  i  en  slig  stund  kan  du  sukke  efter  skøn- 
hed? Har  du  så  let  glemt,  hvad  du  nys  hørte — ? 

Fyrst  Julian 

(holder  sig  for  ørerne). 

Ikke  et  ord  mere  om  hine  rædsler  1  Alt  det 
fra  Antiokia  vil  vi  ryste  af  os.  —  — 

Sig  mig,  hvad  skriver  Makrina  videre?  Der 
var  noget  andet;  jeg  synes,  du  sagde  — ;  hvad 
kaldte  du  de  øvrige  tidender? 

Basilios  fra  Cæsaræa. 
Sælsomme. 

Fyrst  Julian. 
Ja,  ja;  —  hvad  var  det? 

Basilios  fra  Cæsaræa. 
Hun  skriver  om  Maximos  i  Efesos  — 

Fyrst  Julian 

(levende). 

Mystikeren  ? 

Basilios  fra  Cæsaræa. 
Ja,  denne  gådefulde  mand.  Nu  er  han  dukket 
op  igen;  denne  gang  i  Efesos.  Alle  de  omlig- 
gende landskaber  er  i  gæring.  Maximos  nævnes 
på  alles  læber.  Enten  er  han  en  gøgler,  eller 
han  står  i  en  uheldsvanger  pagt  med  visse  ånder. 
Selv  kristne  drages  underlig  hen  af  hans  bespotte- 
lige tegn  og  gerninger. 

Fyrst  Julian. 
Mere,  mere;  jeg  beder  dig  I 

Basilios  fra  Cæsaræa. 
Der  er  ikke  mere  om  ham.  Makrina  skriver 
kun  at  hun  i  Maximos's  atterkomst  ser  et  vidnes- 
byrd om  at  vi  er  under  Herrens  vrede.  Hun 
tror  at  der  forestår  os  store  trængsler  for  vore 
i^mders  skyld. 

Fyrst  Julian. 
Ja,  ja,  ja!  —  Hør,  Basilios,   hun  må  visselig 
være  en  sjelden  kvinde,  din  søster. 

Basilios  fra  Cæsaræa. 
I  sandhed,  det  er  hun. 

Fyrst  Julian. 
Når  du  meddeler  mig  af  hendes  breve,  da 
er  det,  som  om  jeg  fornam  noget  helt  og  fuldt, 
jeg  længe  havde  sukket  efter.  Sig  mig,  står 
endnu  hendes  tanke  til  at  vende  sig  bort  fra 
verden  og  at  leve  i  en  øde  egn? 

Basilios  fra  Cæsaræa. 
Den  tanke  står  altid  fast  hos  hende. 

Fyrst  Julian. 
Virkelig?  Hun,  som  alle  gaver  synes  at  være 
drysset  ned  over?  Hun,  som  jo  skal  være  både 
ung  og  skøn;  hun,  som  har  rigdom  ivente  og 
som  råder  over  en  —  for  en  kvinde  at  være  — 
højst  uvanlig  lærdom!  Ved  du  vel,  Basilios,  at 
jeg  brænder  efter  at  få  se  hende?  —  Hvad  vil 
hun  i  ensomheden? 

Basilios  fra  Cæsaræa. 

Jeg  har  jo  fortalt  dig,  hendes  brudgom  døde. 

Hun  holder  ham  for  sin  ventende  husbond,  hvem 

hun  skylder  alle  sine  tanker  og  hvem  hun  pligter 

at  møde  ren. 

Fyrst  Julian. 

Sælsomt,  hvor  mange  der  drages  imod  en- 
somheden i  disse  tider.  —  Når  du  skriver  til 
Makrina,  kan  du  sige  hende  at  også  jeg  — 

Basilios  fra  Cæsaræa. 
Hun  ved  det,  Julian;  men  hun  tror  det  ikke. 

Fyrst  Julian. 
Hvorfor  ikke?    Hvad  skriver  hun? 

Basilios  fra  Cæsaræa. 
Jeg  beder  dig,  ven,  forskån  mig  — 

Fyrst  Julian. 
Har  du  mig  kær,    så  dølger  du  ikke  et  ord 
af,  hvad  hun  skriver! 

Basilios  fra  Cæsaræa 

(rækker  ham  brevet). 

Du  vil  det;  —  læs;  det  begynder  der. 

Fyrst  Julian 

(læser). 

»Hver  gang  du  skriver  om  kejserens  unge 
slægtning,  som  er  din  ven,  da  fyldes  mit  sind  af 
en  stor  og  strålende  glæde  — «.  O,  Basilios,  vær 
du  mit  øje;  læs  videre  for  mig. 

Basilios  fra  Cæsaræa 

(læser). 

»Din  fortælling  om  al  den  tillidsfulde  visshed, 
hvormed  han  kom  til  Athen,  var  mig  som  et 
billed  fra  de  gamle  skrifters  tid.  Ja,  jeg  tror  han 
er  den  genfødte  David,  som  skal  nedslå  hednin- 
gernes kæmper.  Guds  ånd  være  over  ham  i 
striden  og  alle  dage«. 

Fyrst  Julian 

(griber  ham  om  armen). 

Lad  det  være  nok  med  dette!  Hun  også? 
Hvad  er  det,  I  alle,  ligesom  med  en  mund, 
kræver  af  mig?  Har  jeg  givet  eder  noget  skyld- 
brev på  at  brydes  med  magtens  løver  — ? 

Basilios  fra  Cæsaræa. 
Hvoraf  kommer  det,  at  alle  troende  i  åndeløs 
forventning  ser  imod  dig? 

Fyrst  Julian 

(gåret  par  gange  op  og  ned  i  søjlegangen,  standser  og  rækker  efter  brevet). 

Giv  hid;  lad  mig  se.  (læser)  -^Guds  ånd  være 
over  ham  i  striden  og  alle  dage?.  — 

O,  Basilios,  om  jeg  kunde  — !  Men  jeg  føler 
mig  som  hin  Dædalos  mellem  himmel  og  hav. 
En  svimlende  højde  og  et  svælgende  dyb  — . 
Hvad  mening  er  der  i  disse  røster,  som  råber  til 
mig  fra  øst  og  vest  at  jeg  skal  frelse  kristen- 
dommen? Hvor  er  den,  denne  kristendom,  som 
skal  frelses?  Er  den  hos  kejseren  eller  hos  Cæsar? 
Jeg  tænker,  deres  gerninger  skriger:  nej,  nejl  Er 
den  hos  de  mægtige  og  fornemme,  -«  hos  disse 
hoffets  lystne  halvmænd,  som  folder  hænderne 
over  den  mætte  bug  og  piber:  mon  Guds  søn  er 
skabt  af  intet?  Eller  er  den  hos  de  oplyste,  hos 
dem,  der,  ligesom  du  og  jeg,  har  drukket  skønhed 
og  lærdom  af  de  hedenske  kilder?  Hælder  ikke 
de  fleste  af  disse  vore  brødre  til  det  arianske 
kætteri,  som  kejseren  selv  har  så  stor  yndest  for? 
Og  nu  den  hele  lurvede  hob  i  riget,  —  alle  de, 
som  raser  mod  templerne,  som  myrder  hedninger 
og  hedningers  slægt!  Er  det  for  Kristi  skyld? 
Ha-hat  bagefter  slås  de  indbyrdes  om  de  dræbtes 
efterladenskaber.  —  Du  kan  spørge  Makrina  om 
kristendommen  er  at  søge  i  ensomheden,  —  på 
søjlen,  hvor  støtte-helgenen  står  på  et  ben.    Eller 

er  den  i  stæderne?  Kanske  hos  hine  bagere  i 
Konstantinopel,  som  nys  kæmped  med  næverne 
for  at  klare  det  spørgsmål  om  treenigheden  be- 
står af  tre  personer  eller  af  tre  hypostaser  1  — 
Hvem  af  alle  disse  skulde  Kristus  ville  tage  i  sin 
mund,  om  han  steg  ned  til  jorden  igen?  —  Frem 
med  Diogenes-lygten,  Basiliosl  Lys  op  i  dette 
nattemulm.  —  Hvor  er  kristendommen? 

Basilios  fra  Cæsaræa. 
Søg  svaret  der,    hvor  det  var  at  finde  i  alle 
skrøbelige  tider. 

Fyrst  Julian. 
Stæng  ikke  din  kundskabs  brønd  1    Læsk  mig, 
hvis  du  kan.     Hvor  skal  jeg  søge  <^  finde? 

Basilios  fra  Cæsaræa. 
I  de  hellige  mænds  skrifter. 

Fyrst  Julian. 
Det  samme  fortvivlelsens  svar.  Bøger,  — 
altid  bøger!  Kom  jeg  til  Libanios,  så  lød  det: 
bøger,  bøger  1  Kommer  jeg  til  eder,  —  bøger, 
bøger,  bøger!  Stene  for  brød!  Jeg  kan  ikke 
bruge  bøger;  —  det  er  liv,  jeg  hungrer  efter, 
samliv,  ansigt  til  ansigt  med  ånden.  Blev  Saulus 
seende  af  en  bog?  Var  det  ikke  en  lysflod,  der 
slog  ham  imøde,  et  syn,  en  røst  — 1 

Basilios  fra  Cæsaræa. 
Glemmer  du  synet  og  røsten,   som  hin  Aga- 
thon  fra  Makellon  —? 

Fyrst  Julian. 

Et  gådefuldt  bud;  et  orakelråb,  som  jeg  ikke 
kan  tyde.  Var  jeg  den  kårne?  Rigets  arving, 
hed  det.  Og  hvilket  rige  —  ?  Der  ruger  tusend 
tvivl  over  den  sag.  Det  ved  jeg  kun:  i  Athen 
er  ikke  løvens  hule.  Men  hvor,  hvor?  O,  jeg 
famler  som  Saulus  i  natten.  Vil  Kristus  mig 
noget,  så  må  han  tale  tydeligt.  Fingeren  i  nagle- 
såret — 

Basilios  fra  Cæsaræa. 

Og  dog  står  der  skrevet  — 

Fyrst  Julian 

(slår  ud  med  hånden). 

Jeg  ved  alt,  hvad  der  står  skrevet.  Dette 
med  det  skrevne,  det  er  ikke  sandhed  i  kødet. 
Føler  du  ikke  ækkelhed  og  kvalme,  ligesom  om- 
bord på  et  skib  i  vindstille,  omtumlet  mellem  liv, 
skrift,  hedensk  visdom  og  skønhed.^  Der  må 
komme  en  ny  åbenbaring.  Eller  en  åbenbaring 
af  noget  nyt.  Der  må,  siger  jeg;  —  tiden  er 
inde.  —  Ja,  en  åbenbaring!  O,  Basilios,  kunde 
du  bede  den  ned  over  mig  I  Bloddøden,  om  så 
skal  være  — I  Bloddøden  — ,  ah,  jeg  svimler  i 
dens    sødme;    tornekronen    om    min   tinding    — I 

(han  griber  sig  med  begge  hænder  om  hovedet,  fatter  rosenkransen,  som 
han  river  af,  besinder  sig  længe  og  siger  sagte  :)      DennC.         Det 

havde  jeg  glemt,    (kaster  kransen  bort.)     Et  cueste  har 
jeg  lært  i  Athen. 

Basilios  fra  Cæsaræa. 
•  Hvilket,  Julian  ? 

Fyrst  Julian. 
Den   gamle  skønhed   er   ikke   længer    skøn, 
og  den  nye  sandhed  ikke  længer  sand. 

(Visdomslæreren    Libanios    kommer    hurtigt   gennem   søjlegangen 

fra  højre  side.) 

Visdomslæreren  Libanios 

(endnu  i  frastand). 

Nu  har  vi  ham;   nu  har  vi  ham! 

Fyrst  Julian. 
Ham?  Jeg  tænkte  du  havde  dem  begge. 

Visdomslæreren  Libanios. 
Hvilke  begge? 

Fyrst  Julian. 
Milons  sønner. 

Visdomslæreren  Libanios. 
Ah,   ja,    dem    har  jeg  også.      Men    vi    har 
ham,   min  Julian  I 

Fyrst  Julian. 
Hvem,  dyrebare  broder? 

Visdomslæreren  Libanios. 
Han  har  fanget  sig  i  sit  eget  garn! 

Fyrst  Julian. 
Aha,  —  en  vismand  altså? 

Visdomslæreren  Libanios. 
Al  visdoms  modstander. 

Fyrst  Julian. 
Hvem,  hvem,  spørger  jeg? 

Henrik  Ibsen:   Kejser  og  Galilæer.    I.  7 

Visdomslæreren  Libanios. 
Ved  du  det  virkelig  ikke?  Har  du  ikke  hørt 
nyheden  om  Maximos? 

P'yrst  Julian. 
Om  Maximos?    O,   hav  dog  den  godhed  — 

Visdomslæreren  Libanios. 
Did  hen  måtte  det  komme  med  denne  uro- 
lige sværmer,    —   skridt    for   skridt,    ind  i  van- 
videt — 

Fyrst  Julian. 

,Med  andre  ord:   ind  i  den  højeste  visdom. 

Visdomslæreren  Libanios. 
Ja,  sådant  kan  siges.  Men  nu  gælder  det  at 
handle  og  gribe  øjeblikket.  Du,  vor  højt  skattede 
Julian,  du  er  manden.  Du  er  kejserens  nære 
slægtning.  Alle  sande  visdomsvenners  håb  er 
rettet  på  dig,  både  her  og  i  Nikomedia  — 

Fyrst  Julian. 
Hør,    o  fortræffelige  Libanios,   —  såsom^jeg 
ikke  er  alvidende  — 

Visdomslæreren  Libanios. 

Så  erfar  da  at  Maximos  nys  er  trådt  åben- 

lyst    frem    med  det,    som   ligger   på   bunden    af 

hans  lære. 

Fyrst  Julian. 

Og  det  laster  du  ham  for? 

Visdomslæreren  Libanios. 
Han    har   udsagt,     at   han    kan   byde   over 
ånder  og  skygger. 

Fyrst  Julian 

(fatter  hans  kappe). 

Libaniost 

Visdomslæreren  Libanios. 
Alle  på  skibet  var  opfyldte  af  de  forunder- 
ligste fortællinger,  og  her  (viser  et  brev  frem)  her  skrfver 
min  medbroder  Eusebios  udførligt  om  sagen. 

Fyrst  Julian. 
Ånder  og  skygger  — 

Visdomslæreren  Libanios. 
I  Efesos  har  Maximos  nylig,  i  en  stor  for- 
samling, bådfc  af  tilhængere  og  af  modstandere, 
øvet  forbudne  kunster  med  Hekates  billedstøtte. 
Det  skede  i  gudindens  tempel.  Eusebios  skriver, 
at  han  selv  var  tilstede,  og  var  vidne  til  alt,  fra 
først  til  sidst.  Det  var  ravnsort  nat  omkring  dem. 
Maximos  talte  sælsomme  besværgelser;  derpå  af- 
sang han  en  hymne,  som  ingen  forstoij.  Da 
tændte  marmorfaklen  sig  i  støttens  hånd  — 

Basilios  fra  Cæsaræa. 
Ugudeligt  værkl 

Fyrst  Julian 

(åndeløs). 

Og  så  — ? 

Visdomslæreren  Libanios. 
Og  i  det  stærke  blålige  lys  så  de   alle    at 
støttens  ansigt  tog  liv  og  smilte  imod  dem. 

Fyrst  Julian. 
Hvad  mere? 

Visdomslæreren  Libanios. 
Forfærdelse  greb  de  flestes  sind.  Alle  styr- 
ted imod  udgangen.  Mange  har  ligget  i  sygdom 
eller  vildelse  bagefter.  Men  han  selv,  —  sTculde 
du  tro  det,  Julian?  —  til  trods  for  den  skæbne, 
som  ramte  begge  hans  brødre  i  Konstantinopel, 
turer  han  frem  på  sin  farlige  og   forargelige  vej. 

Fyrst  Julian. 
Forargelig?    Kalder   du    denne    vej    en    for- 
argelig vej?    Løber  ikke    al    visdoms    mål    ud    i 
dette?   Samkvem  mellem  ånd  og  ånd  — 

Basilios  fra  Cæsaræa. 
O,  dyrebare  forvildede  ven  — ! 

Visdomslæreren  Libanios. 
Mere  end  forargelig,  siger  jeg  I  Hvad  er 
Hekate?  Hvad  er  guderne  overhovedet  for  de 
opklaredes  erkendelse?  Heldigvis  lever  vi  dog 
ikke  i  hin  gamle  blinde  sangers  tid.  Maximos 
burde  dog  vide  bedre,  end  som  så.  Har  ikke 
Platon  —  og  efter  ham  vi  andre  —  kastet  for- 
tolkningens lys  over  det  hele?  Er  det  ikke  for- 
argeligt, nu,  i  disse  vore  egne  dage,  igen  at  ville 
hylle  ind  i  gåder  og  tågefulde  drømme  denne 
beundringsværdige,  håndgribelige  og,  jeg  tør  vel 
sige,    møjsommeligt  opførte    bygning   af  begreb 

og  af  udtydning,  som  vi,  som  visdommens  elskere, 
som  skolen,  som  — 

Fyrst  Julian 

^stormende). 

Farvel,  Basiliosl  Jeg  øjner  et  lys  på  min  vejl 
Ba^silios  fra  Cæsaræa 

(slår  armene  om  ham). 

Jeg  slipper  dig  ikke;  jeg  holder  dig  fast! 

Fyrst  Julian 

(snor  sig  fra  ham). 

Ingen  holder  mig;  —  stamp  ikke  mod  brod- 
den — 

Visdomslæreren  Libanios. 
Hvilket  anfald  af  afsind  1    Ven,  broder,  med- 
broder,  hvor  vil  du  hen? 

Fyrst  Julian. 
Did,    did  hen,    hvor  fakler  tændes  og  hvor 
støtter  smiler  1 

Visdomslæreren  Libanios. 
Og  det  kunde  dul  Du,  Julian,  du,  vor  stolt- 
hed, vort  lys,  vort  håb,  —  du  skulde  ville  ile  til 
dette  forblindede  Efesos  for  at  give  dig  i  en 
gøglers  voldl  Vid,  at  i  samme  stund,  som  du 
fornedrer  dig  så  dybt,  i  samme  stund  har  du 
afført  dig  det  herlige  ry  for  lærdom  og  for  vel- 
talenhed, som  du  i  disse  år  både  i  Pergamon  og 
i  Nikomedia  og  fornemmelig  her  ved  Athens  høje 
skole  — 

Fyrst  Julian. 
O,  skole,  skole  1   Bliv  du  hos  dine  bøger;  — 
nu  har  ^u  pegt  på  den  mand,  jeg  ledte  efter. 

(han  går  ilsomt  ud  gennem  søjlegangen  til  venstre.) 

Visdomslæreren  Libanios 

(ser  en  tid  efter  ham). 

Denne  fyrstelige  yngling  er  farlig  for  viden- 
skaben. 

Basilios  fra  Cæsaræa 

(halvt  hen  for  sig). 

Fyrst  Julian  er  farlig  for  mere. 


TREDJE  HANDLING. 


(I  Efesos.  Oplyst  sal  i  fyrst  Julians  bolig.  Indgangen  fra  forhallen  er 
på  højre  side;  længere  tilbage  en  mindre  dør,  dækket  af  et  forhæng.  På 
venstre  side  en  dør,  som  fører  til  husets  indre  rum.  Baggrunden  i  salen 
dannes  af  en  gennembrudt  væg,  udenfor  hvilken  man  ser  en  liden  inde- 
lukket gårdsplads,  smykket  med  små  statuer.) 

(Tjenere  bereder  et  festligt  aftensmåltid  og  lægger  hynder  om  bordet. 
Husmesteren  Eutherios  står  ved  indgangen  og  nøder  under  mange 
høfligheder   Gregor  fra  Nazianz   og   Basilios  fra   Cæsaræa   at 

træde  ind.) 

Husmesteren  Eutherios. 
Jo,  jo;  jeg  forsikrer,  det  er  alt  sammen  rigtigt. 

Gregor  fra  Nazianz. 
Umuligt!    Driv  dog  ikke  spot  med  os. 

Basilios  fra  Cæsaræa. 

Du  spøger,   ven  I     Hvor  kan  din  herre  vente 

os?    Intet   menneske    har   vidst   vor    afrejse    fra 

Athen;    intet  ophold  har  sinket  os  undervejs;    vi 

har  sejlet  ikap   med  skyerne  og  de  vude  traner. 

Husmesteren  Eutherios. 
Se  eder  om;  se  bordet  der.     Til  daglig  lever 
han  af  urter  og  brød. 

Gregor  fra  Nazianz. 
Ja,  unægtelig;  alle  sanser  vidner  for  dig;  — 
vinkanderne,    omvundne  med  blomster  og  grønt; 
lamper   og   frugter;    røgelsen,    som   fylder  salen 
med  sin  duft;   fløjtespillerne  foran  husdøren  — 

Husmesteren  Eutherios. 
Tidligt  imorges  lod  han  mig  kalde.  Han 
lod  til  at  være  uvanligt  glad;  thi  han  gik  op  og 
ned  ad  gulvet  og  gned  sig  i  hænderne.  »Bered 
et  rigeligt  måltid«,  sagde  han,  »thi  inden  aften 
kommer  to  venner  fra  Athen  — « 

(han  har  imidlertid  kastet  et  øje  imod  den  åbne  dør  til  venstre,   tier 
pludselig  og  trækker  sig  ærbødigt  tilbage.) 

Basilios  fra  Cæsaræa. 
Er  han  der? 

Husmesteren  Eutherios 

(nikker  til  svar;  derpå  giver  han  tjenerne  et  vink  om  at  bortQerae  sig;  de 
går  ud  gennem  den  større  dør  til  højre;   selv  følger  han  efter). 

(Fyrst  Julian  kommer  kort  efter  ind  fra  venstre.    Han  er  iført  en  lang 
østerlandsk  klædning;    hele  hans  adfærd  er  livfuld  og  forråder  en  stærk 

Indre  spænding.) 

Fyrst  Julian 

(går  hen  imod  dem  og  hilser  dem  med  stor  hæftighed). 

Jeg  ser  eder!    Jeg  har  eder!    Tak,    tak,    at 
eders  ånd  fløj  forud  for  eders  legemer! 

Gregor  fra  Nazianz. 
Julian  1 

Basilios  fra  Cæsaræa. 
Min  ven  og  broder! 


105 


Fyrst  Julian. 
Jeg  har  været  som  en  forsmægtende  elsker 
efter  eders  håndtryk.  Hofkrybet,  eftertragtende 
visse  folks  bifald,  kaldte  mig  en  abe;  —  o,  havde 
jeg  dog  abens  fire  hænder,  at  jeg  kunde  kryste 
eders  fire  på  en  gangt 

Gregor  fra  Nazianz. 
Men  forklar  dog  — ;    dine  tjenere  møder  os 
med  fløjtespil  for  husdøren,   vil  føre  os  i  bad,  vil 
salve  vort  hår  og  smykke  os  med  roser  — 

Fyrst  Julian. 
Jeg  så  eder  sidste  nat.  Det  var  fuldmåne, 
ved  I,  —  og  da  er  ånden  altid  så  forunderlig 
virksom  i  mig.  Inde  ved  mit  bord  sad  jeg  i 
bogsalen  og  var  falden  i  søvn,  træt,  o,  I  venner, 
så  træt  af  at  forske  og  at  skrive.  Da  fyldtes 
huset  som  af  et  stormvejr;  forhænget  løftedes 
flagrende  opad,  og  jeg  så  ud  i  natten,  vidt  over 
havet.  Jeg  hørte  liflig  sang;  men  de,  som  sangen 
kom  fra,  var  to  store  fugle  med  kvindeansigter. 
De  skar  i  skrå  flugt  ind  mod  kysten;  der  daled 
de  lindt  ned;  fugle-hammene  løste  sig  op  som  en 
hvidlig  tåge,  og  i  et  mildt  dæmrende  skær  så 
jeg  eder  to. 

Gregor  fra  Nazianz. 
Er  du  viss  på  alt  dette? 

Fyrst  Julian. 
Tænkte  I  på  mig;  talte  I  om  mig  inatr 

Basilios  fra  Cæsaræa. 
Ja,  ja,  —  foran  i  skibet  — 

Fyrst  Julian. 
Hvad  tid  på  natten  var  det? 

Gregor  fra  Nazianz. 
HvSid  tid  på  natten  havde  du  hint  syn? 

Fyrst  Julian. 
En  time  efter  midnat. 

Gregor  fra  Nazianz 

(med  et  blik  til  Basilios). 

Forunderligt. 

Fyrst  Julian 

(gnider  hænderne;    op  og  ned  ad  gulvet). 

Ser  II    Ha-ha;  ser  I  vel? 

Basilios  fra  Cæsaræa 

(følger  ham  med  øjnene). 

O,   så  er  det  dog  sandt  — 

Fyrst  Julian. 
Hvilket?    Hvad  er  sandt? 

Basilios  fra  Cæsaræa. 
Rygtet  om  de  løndomsfulde  kunster,  som  du 
her  øver. 

Fyrst  Julian. 

Ej,  hvad  kan  ikke  rygtet  overdrive  ?  —  Men 

hvad  siger  rygtet   om    mig   forresten?    Jeg   har 

ladet  mig  fortælle  at  der  skal  gå  mange  rygter 

om   mig.     Hvis  jeg  gad  fæste  lid  til  visses  for- 

sikring,    så  måtte  jeg  tro,    der  gaves  fa  mænd  i 
riget,  om  hvem  der  tales  så  meget,  som  om  mig. 

Gregor  fra  Nazianz. 
Det  kan  du  trygt  tro. 

Fyrst  Julian. 
Og  hvad  siger  så  Libanios  til  alt  dette? 
Det  var  ham  altid  ukært  at  mængden  sysselsatte 
sig  med  andre,  end  med  ham.  Og  hvad  siger 
de  mange  uforglemmelige  venner  i  Athen  for 
øvrigt?  Man  ved  vel  at  jeg  er  i  både  kejserens 
og  i  hele  hoffets  unåde? 

Gregor  fra  Nazianz. 
Du?  Jeg  hører  dog  jævnlig  nyheder  fra  hof- 
lejren;   men  derom  skriver   min  broder  Cæsarios 
intet. 

Fyrst  Julian. 
Jeg  kan  ikke  tyde  det  anderledes,  gode  Gregor  1 
Fra  alle  kanter  agter  de  det  rådeligt  at  holde 
øje  med  mig.  Nylig  sendte  Cæsar  Gallos  sin 
husprest  Aézios  hid  for  at  udforske  om  jeg  holder 
fast  ved  den  uforfalskede  lære. 

Basilios  fra  Cæsaræa. 

Og  så  — ? 

Fyrst  Julian. 
Jeg  forsømmer  ikke   lettelig   nogen  morgen- 
andagt i   kirken.      Også  henregner  jeg  blodvid- 
nerne til  de  udmærkede  mennesker;    thi  det  er  i 
sandhed  ingen  ringe  sag  at  lide  så  store  smerter, 

ja,  endog  døden,  for  sine  meningers  skyld.  I  det 
hele  tror  jeg  nok  at  Aézios  var  vel  tilfreds  med 
mig  da  han  rejste. 

Basilios  fra  Cæsaræa 

(griber  hans  hånd). 

Julian,    —   for  vort  inderlige  venskabs  skyld, 
—  tal  åbent  om  din  stilling. 

Fyrst  Julian, 
Jeg  er  jordens  lykkeligste  søn,  I  kære  venner! 
Og  Maximos,    —   ja,    han   bærer  sit  navn  med 
rette,    —   Maximos  er  den  største,  sora  nogen  tid 
har  levet. 

Gregor  fra  Nazianz 

(bereder  sig  til  at  gå). 

Vi  vilde  kun  se  dig,  herre! 

Fyrst  Julian. 
Kan  dette  gøre  broder  så  fremmed  imod 
broder?  I  viger  i  angst  for  det  gådefulde.  O,  ja, 
det  undrer  mig  ikke.  Således  veg  også  jeg,  før 
jeg  blev  seende  og  før  jeg  aned  det,  som  er 
livets  kerne. 

Basilios  fra  Cæsaræa. 
Hvad  kalder  du  livets  kerne? 

Fyrst  Julian. 
Maximos  ved  det.     I  ham  er  den  ny  åben- 
baring. 

Basilios  fra  Cæsaræa. 
Og  den  er  bleven  dig  til  del? 

Fyrst  Julian. 
Næsten.     Jeg  står    lige  ved  det.      Endnu    i 
denne  nat  har  Maximos  lovet  mig  — 

Gregor  fra  Nazianz. 
Maximos   er  en  sværmer  eller  han  bedrager 
dig  -1 

Fyrst  Julian. 

Hvor  tør  du  dømme  om  de  hemmelige  ting? 
Dette  er  ikke  for  din  lærdom,  min  Gregor  I 
Vejen  ind  i  den  store  herlighed  er  forfærdelig. 
Hine  drømmere  i  Eleusis  var  nær*  ved  det  rette 
spor;  Maximos  fandt  sporet,  og  jeg  siden  —  ved 
hans  hånd.  Jeg  har  vandret  gennem  mørke  kløfter. 
Et  tungt  sumpet  vand  var  ved  min  venstre  side; 
—  jeg  tror  det  var  en  strøm,  som  havde  glemt 
at  flyde.  Hvasse  stemmer  talte  forvirret,  pludse- 
ligt, og  ligesom  uden  al  årsag  i  natten.  Fra  og 
til  så  jeg  et  blåligt  lys;  skrækkelige  skikkelser 
strøg  mig  forbi;  —  jeg  gik  og  gik  i  dødens 
rædsel;   men  jeg  holdt  prøven  ud.  — 

Siden,  siden,  —  o,  I  dyrebare  —  jeg  har 
med  dette  mit  til  ånd  forvandlede  legeme  været 
langt  inde  i  paradisets  egne;  englene  har  sunget 
sine  lovsange  for  mig;  jeg  har  skuet  det  mid- 
terste lys  — 

Gregor  fra  Nazianz. 
Ve  over  denne  ugudelige  Maximos!   Ve  over 
denne  til  djævlen  hjemfaldne  hedenske  gøgleri 

jFyrst  Julian. 

Blindhed,  blindhed  1  Maximos  hylder  sin  forud- 
gangne  broder;  han  hylder  begge  hine  store 
brødre,  både  lovgiveren  fra  Sinai  og  seeren  fra 
Nazareth 

Ved  du,  hvorledes  erkendelsens  ånd  fyldte 
mig?  —  Det  skede  en  nat  under  bøn  og  faste. 
Da  fornam  jeg  at  jeg  blev  rykket  vidt  —  vidt 
ud  i  rummet  og  ud  af  tiden;  thi  der  var  høj 
sol-sittrende  dag  om  mig,  og  jeg  stod  ensom  på 
et  skib  med  slappe  sejl  midt  i  det  blanke  strå- 
lende Græker-hav.  Øerne  tårned  sig,  lig  lette 
fæstnede  skylag,  langt  borte,  og  skibet  lå  tungt, 
som  om  det  sov,   paa  den  vinblå  flade.  — 

Se,  da  blev  denne  flade  mere  og  mere  gennem- 
sigtig, lettere,  tyndere;  til  sidst  var  den  der  ikke 
mere,  og  mit  skib  hang  over  et  tomt  forfærdeligt 
dyb.  Intet  grønt,  ingen  sol  dernede  —  kun  den 
døde,  slimede,  sorte  havbund  i  al  sin  afskylige 
nøgenhed.  — 

Men  ovenover,  i  det  uendelige  hvælv,  som 
før  havde  syntes  mig  tomhed,  —  der  var  livet; 
der  tog  det  usynlige  former  og  stilheden  tog 
toner.  —  Da  fatted  jeg  den  store  forløsende  er- 
kendelse. 

Gregor  fra  Nazianz. 

Hvilken  erkendelse  mener  du? 

Fyrst  Julian. 
Det,  som  er,  det  er  ikke;   og  det,  som  ikke 
er,   det  er. 

Basilios  fra  Cæsaræa. 

O,  du  forspildes  og  fortabes  i  dette  spind  af 

lys  og  tåger  1 

Fyrst  Julian. 

Jeg  ?  Sker  der  ikke  jertegn  ?  Forkynder  ikke 
både  varsler  og  visse  sælsomme  forekomster  imel- 
lem stjernerne  at  den  guddommelige  vilje  har 
noget  endnu  uopklaret  i  sinde  med  mig? 

Gregor  fra  Nazianz. 

Tro  ikke  deslige  tegn ;  du  kan  ikke  vide,  hvis 

værk  de  er. 

Fyrst  Julian. 

Jeg  skulde   ikke   tro  på  lykke-spående  tegn, 

der  allerede  har  bekræftet  sig? 

(han  drager  dem  nærmere  til  sig  og  siger  sagte:) 

Jeg  kan  lade  eder  vide,  I  venner,  at  en  stor 
omvæltning  står  for  døren.  Cæsar  Gallos  og  jeg 
skal  inden  føje  tid  komme  til  at  dele  herredøm- 
met over  verden,  —  han  som  kejser,  og  jeg 
som  — ,  ja,  hvad  skal  jeg  kalde  det?  det  ufødte 
kan' jo  ikke  nævnes  ved  navn;  thi  det  har  intet. 
Altså  ikke  mere  om  dette  før  tidens  fylde.  Men 
om  Cæsar  tør  jeg  vel  tale.  —  Ved  I  noget  om 
hint  syn,  for  hvilket  man  har  fængslet  og  pint 
borgeren  Apollinaris  i  Sidon? 

Basilios  fra  Cæsaræa. 
Nej,  nej;  hvor  kan  vi  vide  —  ? 

Fyrst  Julian. 
Apollinaris  har  udsagt  at  han  hørte  nogen 
banke    gentagne    gange    på  døren   ved    nattetid. 

Han  stod  da  op  og  gik  udenfor  huset;  og  se,  — 
derude  fik  han  øje  på  en  skikkelse,  —  mand 
eller  kvinde  — ,  det  vidste  han  ikke.  Og  skik- 
kelsen talte  til  ham  og  bød  ham  skaffe  tilveje 
en  purpurklædning,  således,  som  nyvalgte  herskere 
bærer  dem.  Men  da  Apollinaris  i  skræk  vilde 
vægre  sig  for  så  farlige  ting,  var  skikkelsen  der 
ikke  mere,  og  kun  en  røst  råbte:  gå,  gå.  Apolli- 
naris,  og  få  purpurklædningen  hurtig  færdig! 

Gregor  fra  Nazianz. 
Var  det   dette  tegn,    du  nys  sagde,    havde 
bekræftet  sig? 

Fyrst  Julian 

(nikker  langsomt). 

Syv  dage  senere  døde  Cæsars  hustru  i  Bi- 
thynia.  Konstantina  har  altid  været  hans  onde 
engel;  derfor  måtte  hun  nu  bort,  ifølge  det  om- 
slag, som  er  sket  i  den  guddommelige  vilje.  Tre 
uger  efter  Konstantinas  død  kom  kejserens  ud- 
sending, tribunen  Skudilo,  med  stort  følge  til 
Antiokia,  viste  Cæsar  Gallos  kejserlig  ære  og 
bød  ham  i  kejserens  navn  til  gæst  ved  hoflejren 
i  Rom.  —  Cæsars  rejse  er  nu  som  en  sejerherres 
tog  gennem  landene.  I  Konstantinopel  har  han 
'  holdt  væddeløb  i  hippodromen,  og  mængden  jubled 
højt  da  han,  skønt  endnu  kun  Cæsar  af  navn, 
stod  frem  på  de  fordums  kejseres  vis  og  rakte 
kransen  til  hin  Korax,  der  vandt  løbet.  Så  vid- 
imderligt  ophøjer  Gud  igen  vor  slægt,  som  var 
sunken  under  synd  og  forfølgelse. 

Gregor  fra  Nazianz. 
Sælsomt.     I  Athen  gik  andre  rygter. 

Fyrst  Julian. 
Jeg  har  sikker  kundskab.  Det  haster  med 
purpurklædningen,  Gregor!  Og  skulde  jeg  så 
tvivle  på  de  ting,  Maximos  har  bebudet  som  nær 
forestående  for  mig?  I  nat  falder  det  sidste  slør. 
Her  inde  skal  den  store  gåde  vorde  åbenbaret. 
O,  bliv  hos  mig,  mine  brødre,  —  bliv  hos  mig  i 
disse  angstens  og  forventningens  natte-timerl 
Når  Maximps  kommer,  skal  I  være  vidne  til  — 

Basilios  fra  Cæsaræa. 
Aldrig  I 

Gregor  fra  Nazianz. 
Kan  ikke  ske;  vi  er  på  hjemrejsen  til  Kappa- 
dokia. 

Fyrst  Julian. 
Og  hvad  har  så  brat  forjaget  jer  fra  Græken- 
land? 

Basilios  fra  Cæsaræa. 
Min  moder  er  enke,  Julian  I 

Gregor  fra  Nazianz. 
Min  fader  er  svag  både  af  helbred  og  af  sind ; 
han  trænger  vel  til  en  støtte. 

• 

Fyrst  Julian. 
O,  men  bliv  i  herberget;  blot  til  imorgen — ! 

Gregor  fra  Nazianz. 
Umuligt;  vort  rejsefølge  bryder  op  ved  daggry. 

Henrik  Ibsen:    Kejser  og  Galilæer.     I.  8 

Fyrst  Julian. 

Ved  daggry?    Før  midnat  kunde  dagen  gry 

for  eder. 

Basilios  fra  Cæsaræa. 

Julian,    lad  mig  ikke  drage  bort  i  altfor  stor 

angst.     Sig  mig,   —  når  Maximos  har  tydet  alle 

gåder  for  dig,  —  hvad  så? 

Fyrst  Julian. 
Mindes  du  hin  flod,  Strabon  skriver  om,  — 
hin  flod,  som  har  sine  kilder  på  det  libyske  berg  ? 
Den  vokser  og  vokser  i  sit  løb;  men  når  den  er 
som  størst,  siver  den  ud  i  ørkensanden  og  begra- 
ver sig  selv  i  det  jordens  moderskød,  hvoraf  den 

fremgik. 

Basilios  fra  Cæsaræa. 

Du  higer  ^  dog  ikke  mod  døden,  Julian  I 

Fyrst  Julian. 
Hvad  I  trældomsfuldt  håber  på  bag  døden, 
det  er  det  just  den  store  hemmeligheds  mål  at 
forhverve  alle  medvidende  her  i  vort  jordiske  liv. 
Det  er  genoprejsning,  som  Maximos  og  hans  lær- 
linge søger,  —  det  er  den  forspildte  lighed  med 
guddommen.  Hvorfor  så  tvivlende,  I  brødre? 
Hvorfor  står  I  der,  ligesom  foran  noget  uover- 
stigeligt? Jeg  ved,  hvad  jeg  ved.  I  hvert  af  de 
skiftende  slægts-led  har  der  været  en  sjæl,  hvori 
den  rene  Adam  genfødtes;  han  var  stærk  i  lov- 
giveren Moses;  han  havde  evnen  til  at  gøre  sig 
jorden  underdanig  i  den  makedoniske  Alexander; 
han  var  næsten  fuldkommen  i  Jesus  fra  Nazareth. 


115 


Men    se,    BasilioS,    (han  griber  ham  i  armen)   dem    allc    fat- 

tedes,  hvad  der  er  mig  lovet,  — den  rene  kvinde! 

Basilios  fra  Cæsaræa 

(river  sig  løs). 

Julian,  Julian! 

Gregor  fra  Nazianz. 
Du  bespottelige,   —  did  hen  har  dit  hjertes 
hovmod  trukket  dig! 

Basilios  fra  Cæsaræa. 
O,  Gregor,  han  er  syg  og  forvildet! 

Fyrst  Julian. 
Hvorfor  al  denne  hånlige  tvivl?  Er  det  min 
spinkle  vækst,  som  vidner  imod  mig?  Ha-ha;  jeg 
siger  eder,  denne  grove  kødfulde  slægt  skal  forgå. 
Det  vordende  skal  mere  undfanges  af  ånden,  end 
af  legemet.  I  den  første  Adam  var  der  ligevægt, 
som  i  hine  billeder  af  guden  Apollon.  Siden  har 
der  ikke  været  ligevægt.  Havde  ikke  Moses  en 
stam  tunge?  Måtte  ikke  hans  arme  støttes  da 
han  skulde  holde  dem  manende  oprakte  hist  ved 
den  røde  havbugt?  Trængte  ikke  Makedonieren 
jævnlig  til  at  ildnes  ved  hjælp  af  visse  stærke 
drikke  og  andre  kunstige  midler?  Og  nu  Jesus 
fra  Nazareth?  Havde  ikke  han  et  skrøbeligt 
legeme?  Faldt  han  ikke  i  søvn  på  skibet,  mens 
dog  de  andre  holdt  sig  vågne?  Segned  han  ikke 
under  korset,  hint  kors,  som  Jøden  Simon  bar 
med  lethed?  De  to  røvere  segned  ikke.  —  I 
kalder  eder  troende,    og  har  dog  så  liden  tro  til 

det  vidunderliges  åbenbarings-magt.  Vent,  vent,  — 
I  skal  fa  se;  —  bruden  skal  visselig  skænkes  mig, 
og  da  — ^,  hånd  i  hånd  vil  vi  gå  imod  øst,  did 
hen,  hvor  nogle  siger  at  Helios  fødes,  —  ind  i 
ensomheden,  skjule  os,  som  guddommen  skjuler 
sig,  søge  lunden  ved  Eufrats  bredder,  finde  den, 
og  der  — ,  o,  forherligelse  —  derfra  skal  en  ny 
slægt  i  skønhed  og  ligevægt  gå  ud  over  jorden ; 
der,  I  skriftbundne  tvivlere,  der  skal  åndens 
kejser-rige  grundes  I 

Basilios  fra  Cæsaræa. 
O,  jeg  må  vel  vride  mine  hænder  i  sorg  over 
dig.      Er  du  hin   samme  Julian,    som    for   tre  år 
siden  drog  fra  Konstantinopel  1 

Fyrst  Julian. 
Den  tid  var  jeg  blind,  som  I  nu;  jeg  Icendte 
kun  den  vej,  der  standser  ved  læren. 

Gregor  fra  Nazianz. 
Ved  du,  hvor  din  vej  standser? 

Fyrst  Julian. 
Hvor  vejen  og  målet  er  et.  —  For  sidste 
gang,  Gregor,  Basilios,  —  jeg  bønfalder  eder, 
bliv  hos  mig.  Det  syn,  jeg  havde  sidste  nat,  — 
både  det  og  meget  andet,  tyder  på  et  gådefuldt 
bånd  imellem  os.  Dig,  min  Basilios,  havde  jeg 
så  meget  at  sige.  Du  er  jo  din  slægts  hoved; 
og  hvo  ved,  om  ikke  alt  det  lokkende,  der  er 
mig  tilsagt  — ;  om  ikke  gennem  dig  og  i  dit 
hus  — 

Basilios  fra  Cæsaræa. 
Aldrig!     Med  min  vilje  skal  ingen  ledes  ind 
i  dit  afsind  og  i  dine  vilde  drømme. 

Fyrst  Julian. 
Ah,    hvad  taler  du  om  vilje?    Jeg  øjner  en 
skrivende  hånd  på  væggen;    snart  skal  jeg  tyde 
skriften. 

Gregor  fra  Nazianz. 
Kom,  Basilios  I 

Fyrst  Julian 

(med  udstrakte  arme). 

O,  I  venner;  I  venner  I 

Gregor  fra  Nazianz. 
Mellem  os  er  et  skille  fra  denne  dag. 

(han  drager  Basilios  med  sig;  begjre  går  ud  til  højre.) 

Fyrst  Julian 

(ser  en  stund  efter  dem). 

Ja,  gå  I  Gå,  gå!  —  Hvad  ved  I  to  lærde 
mænd  I  Hvad  bringer  I  med  fra  visdommens 
stad?  Du,  min  stærke  trodsige  Gregor,  —  og 
du,  Basilios,  mere  pige  end  mandi  —  I  kender 
kun  to  gader  i  Athen,  gaden  til  skolen  og  gaden 
til  kirken ;  den  tredje  gade,  over  Eleusis  og  videre, 
den  kender  I  ikke,  og  end  mindre  — .     Ah! 

(Forhænget  på  højre  side  drages  til  side.  To  tjenere  i  østerlandske 
klæder  bringer  ind  en  høj  tilhyllet  genstand,  som  de  stiller  i  hjørnet  bag 
bordet.  Lidt  efter  kommer  mystikerenMaximos  gennem  den  samme 
dør.  Han  er  en  mager  middelshøj  mand  med  et  brunt  høgagtigt  ansigt; 
hans  hår  og  skæg  er  stærkt  gråsprængt  med  undtagelse  af  de  tykke 
øjenbryn  og  skægget  over  munden,  der  endnu  har  sin  begsorte  farve. 
Han  bærer  en  spids  hue  og  en  lang  sort  klædning;    i   hånden   har   han 

en  hvid  stav.) 

Mystikeren  Maximos 

(går,  uden  at  agte  på  Julian,  hen  til  den  tilhyllede  genstand,  standser  og 
giver  tjenerne  et  vink;  de  fjerner  sig  lydløst). 

Fyrst  Julian 

(sagte). 

Endelig ! 

Mystikeren  Maximos 

(drager  klædet  bort ;  man  ser  en  bronce-lampe  på  en  høj  trefod ;  derefter 
fremtager  han  en  liden  sølvkrukke  og  hælder  olje  i  lampeskålen.      Lam- 
pen tænder  sig  af  sig  selv  og  brænder  med  et  stærkt  rødligt  skær). 

Fyrst  Julian 

(i  spændt  forventning). 

Er  tiden  inde? 

Mystikeren  Maximos 

(uden  at  se  på  ham).        i 

Er  dit  sind  og  dit  legem  rent? 

Fyrst  Julian. 
Jeg  har  fastet  og  salvet  mig. 

Mystikeren  Maximos. 
Så  kan  nattens  højtid  begynde! 

(han  giver  et  tegn;   danserinder  og  fløjtespillere  viser  sig  i  for- 
gården.    Musik  og  dans  under  det  følgende.) 

Fyrst  Julian. 
Maximos,  —  hvad  er  dette? 

Mystikeren  Maximos. 
Roser  i  håret  I    Perlende  vinl    Se,  se  hist  de 
skønne  lemmer  i  leg  I 

Fyrst  Julian. 
Og  midt  under  denne  sansernes  tummel  vil 

du  — ? 

Mystikeren  Maximos. 
Synden  er  kun  i  dit  syn  på  det  syndige. 

Fyrst  Julian. 
Roser  i  håret!     Perlende  vin  I 

(han  kaster  sig  ned  på  et  af  hynderne  ved  bordet,  tømmer  en  fyldt  skål, 
sætter  den  hurtigt  fra'i»ig  og  spørger:) 

Ah,  hvad  var  der  i  vinen? 

Mystikeren  Maximos. 
En  glød  af  den  ild,  som  Prometheus  stjal. 

(han  lægger  sig  ned  på  den  anden  side  af  bordet.) 

Fyrst  Julian. 
Mine   sanser   bytter   virksomhed;   jeg   hører 
klarhed  og  jeg  ser  toner. 

Mystikeren  Maximos. 
Vinen  er  druens  sjæl.    Den  frigjorte,  frivillige 
fange.     Logos  i  PanI 

De  dansende  piger 

(synger  i  forgården). 

Frigør  dig,  tømmende 
Bakki  blod;  — 
vug  dig  på  strømmende 
rythmers  flodl 

Fyrst  Julian 

(drikker). 

Ja,    ja,   'der  er   frigørelse  i  rusen.      Kan    du 
tyde  denne  salighed? 

Mystikeren  Maximos. 
Rusen  er  dit  bryllup  med  naturens  sjæl. 

Fyrst  Julian. 
Søde    gåde;    fristende   lokkende  — I      Hvad 
var  det?    Hvi  lo  du? 

Mystikeren  Maximos. 

Jeg? 

Fyrst  Julian. 
Det   hvisker    ved    min    venstre   sidel     Silke- 
hyndet  knittrer  — 

(bleg;  springer  halvt  ivejret:) 

Maximos,  vi  er  ikke  alene! 

Mystikeren  Maximos 

(råber). 

Vi  er  fem  tilbords! 

Fyrst  Julian. 
Symposion  med  ånderne! 

Mystikeren  Maximos. 
Med  skyggerne. 

Fyrst  Julian. 
Nævn  mine  gæster! 

Mystikeren  Maximos. 
Ikke  nu.     Hør,  hør! 

Fyrst  Julian. 
Hvad    er    det?    Det    bruser   som    en    storm 
gennem  huset  — 

Mystikeren  Maximos 

(skriger). 

Julian!    Julian!    Julian! 

Fyrst  Julian. 
Tal,  tal!     Hvad  sker  med  os? 

Mystikeren  Maximos. 
Bebudelsens  time  er  over  digl 

Fyrst  Julian 

(springer  op  og  viger  langt  tilbage  fra  bordet). 

Ahl 

(Bordlamperne  synes  nær  ved  at  slukkes;  over  den  store  broncelampe 
hæver  sig  en  blåligt  lysende  kreds.) 

Mystikeren  Maximos 

(kaster  sig  helt  ned). 

Øjet  mod  lyset  1 

Fyrst  Julian. 
Hist? 

Mystikeren  Maximos. 
Ja,  jal 

Pigernes  sang 

(dæmpet  fra  forgården). 

Natten,  den  seende, 
spænder  sit  spind; 
lysten,  den  leende, 
lokker  dig  ind. 

Fyrst  Julian 

(stirrer  mod  lysskæret). 

Maximos  I     Maximos  1 

Mystikeren  Maximos 

(sagte). 

Ser  du  noget? 

Fyrst  Julian. 
Ja. 

Mystikeren  Maximos. 
Hvad  ser  du? 

Fyrst  Julian. 
Jeg  ser  et  skinnende  ansigt  i  lyset. 

Mystikeren  Maximos. 
Mand  eller  kvinde? 

Fyrst  Julian. 
Jeg  ved  ikke. 

Mystikeren  Maximos. 
Tal  til  det. 

Fyrst  Julian. 
Tør  jeg? 

Mystikeren  Maximos. 
Tal;  tal! 

Fyrst  Julian. 

(nærmere), 

Hvi  blev  jeg? 

En  stemme  i  lyset. 
For  at  tjene  ånden. 

Mystikeren  Maximos. 
Svarer  det? 

Fyrst  Julian. 
Ja,  ja. 

Mystikeren  Maximos. 
Spørg  mere. 

Fyrst  Julian. 
Hvad  er  min  gerning? 

Stemmen  i  lyset. 
Du  skal  g^ndfæste  riget. 

Fyrst  Julian. 
Hvilket  rige? 

Stemmen  i  lyset. 
Riget. 

Fyrst  Julian. 
Og  på  hvilken  vej? 

Stemmen  i  lyset. 
På  frihedens. 

Fyrst  Julian. 
Tal  fuldt  ud!    Hvad  er  frihedens  vej? 

Stemmen  i  lyset. 
Nødvendighedens  vej. 

Fyrst  Julian. 
Og  ved  hvilken  magt? 

Stemmen  i  lyset. 
Ved  at  ville. 

Fyrst  Julian. 
Hvad  skal  jeg  ville? 

Stemmen  i  lyset. 
Hvad  du  må. 

Fyrst  Julian. 
Det  blegner;  det  svinder  — I 

(nærmere.) 

Tal,  tal!     Hvad  må  jeg? 

Stemmen  i  lyset 

(veklagende). 

Julian  1 

(Lyskredsen  opløser  sig;  bordlamperne  brænder  som  før.) 

Mystikeren  Maximos 

(ser  op). 

Borte? 

Fyrst  Julian. 
Borte. 

Mystikeren  Maximos. 
Er  du  nu  vidende? 

Fyrst  J.ulian. 
Nu  mindst.    Jeg  hænger  over  det  svælgende 
dybs  befæstning,  —  midt  imellem  lys  og  mørke. 

(han  lægger  sig  atter  ned.) 

Hvad  er  riget? 

Mystikeren  Maximos. 
Der  er  tre  riger. 

Fyrst  Julian. 
Tre? 

Mystikeren  Maximos. 
Først  er  hint  rige,  som  grundlagdes  på  kund- 
skabens træ;    så  hint   rige,    der  grundlagdes  på 
korsets  træ  — 

Fyrst  Julian. 
Og  det  tredje? 

Mystikeren  Maximos. 
Det  tredje  er  den  store  hemmeligheds  rige, 
det  rige,  som  skal  grundlægges  på  kundskabens 
og  på  korsets  træ  tilsammen,  fordi  det  hader  og 
elsker  dem  begge,  og  fordi  det  har  sine  levende 
kilder  under  Adams  lund  og  under  Golgata. 

Fyrst  Julian. 
Og  det  rige  skal  komme  — ? 


125 


Mystikeren  Maximos. 
Det   står   for   døren.      Jeg    har    regnet   og 
regnet  — 

Fyrst  Julian 

(bryder  hvast  af)- 

Det  hvisker  igen!    Hvem  er  mine  gæster? 

Mystikeren  Maximos. 
De   tre    hjørnestene   under   nødvendighedens 
vrede. 

Fyrst  Julian. 
Hvem,  hvem? 

Mystikeren  Maximos. 
De  tre  store  hjælpere  i  fornægtelse. 

Fyrst  Julian. 
Nævn  dem! 

Mystikeren  Maximos. 
Det   kan  jeg  ikke;   jeg   kender  dem    ikke; 
—  men  jeg  kunde  vise  dig  dem  — 

Fyrst  Julian 
Så  vis  mig  dem!     Straks,  Maximos  — ! 

Mystikeren  Maximos. 
Vogt  dig  — 1 

Fyrst  Julian. 
Straks;  straks!    Jeg  vil  se  dem;  jeg  vil  tale 
med  dem,  en  for  en. 

Mystikeren  Maximos. 
Over  dig  selv  komme  skylden. 

(han  svinger  sin  stav  og  råber.) 

Tag  skikkelse  og  lad  dig  tilsyne,  du  udvæl- 
gelsens første  offerlam! 

Fyrst  Julian. 
Ahl 

Mystikeren  Maximos 

(med  tilhyllet  ansigt). 

Hvad  ser  du? 

Fyrst  Julian 

(dæmpet). 

Der  ligger  han;  lige  for  hjørnet.  —  Han 
er  stor,  som  Herakles,  og  skøn  — ,  dog  nej, 
ikke 

(nølende.) 

Kan  du,  så  tal  til  migl 

En  stemme. 
Hvad  vil  du  vide? 

Fyrst  Julian. 
Hvad  var  dit  hverv  i  livet? 

Stemmen. 
Min  brøde. 

Fyrst  Julian. 
Hvi  forbrød  du  dig? 

Stemmen.  \ 

Hvi  blev  jeg  ikke  min  broder? 

Fyrst  Julian. 
Ingen  udflugter.     Hvi  forbrød  du  dig? 

Stemmen. 
Hvi  blev  jeg  mig  selv? 

Fyrst  Julian. 
Og  hvad  vilde  du,  som  dig  selv? 

Stemmen. 
Hvad  jeg  måtte. 

Fyrst  Julian. 
Og  hvorfor  måtte  du? 

Stemmen. 
Jeg  var  mig. 

Fyrst  Julian. 
Du  er  ordknap. 

Mystikeren  Maximos 

(uden  at  se  op). 

In  vino  veritas. 

Fyrst  Julian. 
Du  traf  det,  Maximos  1 

(han  hælder  en  fyldt  skål  ud  foran  det  tomme  sæde.) 

Bad  dig  i  vinduften,  min  blege  gæst  I  Kvæg 
dig.  Kend,  kend,  —  den  stiger  tilvejrs  som  en 
offerrøg. 

Stemmen. 

Offerrøg  stiger  ikke  altid. 

Fyrst  Julian. 
Hvi  rødmer  hin  stribe  på  panden?   Nej,  nej, 
—  stryg  ikke  håret  over.     Hvad  er  det? 

Stemmen. 
Tegnet. 

Fyrst  Julian. 
Hm;    ikke  videre  om  det.      Og   hvad  frugt 
har  din  brøde  båret? 

Stemmen. 
Den  herligste. 

Fyrst  Julian. 
Hvad  kalder  du  den  herligste? 

Stemmen. 

Livet. 

Fyrst  Julian. 

Og  livets  grund? 

Stemmen. 

Døden. 

Fyrst  Julian. 
Og  dødens? 

Stemmen 

(taber  sig,  som  i  et  suk). 

Ja,  det  er  gåden  1 

Fyrst  Julian. 
Borte  I 

Mystikeren  Maximos 

(ser  op).- 

Borte? 

Fyrst  Julian. 

Ja. 

Mystikeren  Maximos. 

Kendte  du  ham? 

Fyrst  Julian. 

Ja. 

Mystikeren  Maximos. 

Hvem  var  det? 

Fyrst  Julian. 

Kain. 

Mystikeren  Maximos. 
Den  vej  altsål     Forsk  ikke  merel 

Fyrst  Julian 

(slår  ud  med  hånden). 

Den  anden,  Maximos  I 

Mystikeren  Maximos. 
Nej,  nej,  nej;  —  jeg  gør  det  ikke  I 

Fyrst  Julian. 
Den  anden,  siger  jeg!    Du  har  tilsvoret  mig 
at    komme    tilbunds    i  visse    ting.      Den    anden, 
Maximos  1     Jeg  vil  se  ham;   jeg  vil  kende  mine 
gæster! 

Mystikeren  Maximos. 
Du  har  villet  det,  ikke  jeg. 

(han  svinger  staven.) 

Her  frem  og  lad  dig  tilsyne,  du  villende 
slave,  du,  som  hjalp  ved  den  næste  store  verdens- 
vending  ! 

Fyrst  Julian 

(stirrer  et  øjeblik  i  det  tomme  rum;    pludselig  strækker  han  hånden  af- 
værgende ud  imod  sædet  lige  ved  siden  af  sig  og  siger  dæmpet) : 

Ikke  nærmere  1 

Mystikeren  Maximos 

(bortvendt.) 

Ser  du  ham? 

Fyrst  Julian. 

Ja. 

Mystikeren  Maximos. 

Hvorledes  ser  du  ham  f 

Fyrst  Julian. 
Jeg  ser  ham  som  en  rødskægget  mand.    Han 

har  forrevne  klæder  og  et  reb  om  halsen. 

Tal  til  ham.  Maximos  I 

Henrik  Ibsen :    Kejser  og  Galilæer.-   I.  9 

Mystikeren  Maximos. 
Du  må  tale. 

Fyrst  Julian. 
Hvad  var  du  i  livet? 

En  stemme 

(lige  ved  ham). 

Verdens-vognens  tolvte  hjul. 

Fyrst  Julian. 
Det  tolvte  f  Det  femte  regnes  alt  for  unyttigt. 

Stemmen. 
Hvor  var  vognen  rullet  hen  uden  mig? 

Fyrst  Julian. 
Hvor  ruUed  den  hen  ved  dig? 

Stemmen. 
Ind  i  forherligelsen. 

Fyrst  Julian. 
Hvi  hjalp  du? 

Stemmen. 
Fordi  jeg  var  villende. 

Fyrst  Julian. 
Hvad  vilde  du? 

Stemmen. 
Hvad  jeg  måtte  ville. 

Fyrst  Julian. 
Hvem  kåred  dig? 

Stemmen. 
Mesteren. 

Fyrst  Julian. 
Var  mesteren  forud-vidende  da  han  kåred  dig  ? 

Stemmen. 
Ja,  det  er  gåden  I 

(kort  stilhed.) 

Mystikeren  Maximos. 
Du  tier? 

Fyrst  Julian. 
Han  er  her  ikke  mere. 

Mystikeren  Maximos 

(ser  op). 

Kendte  du  ham? 

Fyrst  Julian. 
Ja. 

Mystikeren  Maximos. 
Hvad  hed  han  i  livet? 

Fyrst  Julian. 
Judas  Ischariotes. 

Mystikeren  Maximos 

(springer  op). 

Afjgrunden  skyder  blomster;    natten   forråder 
sig  selvl 

Fyrst  Julian 

(skriger  til  ham). 

Den  tredje  freml 

Mystikeren  Maximos. 
Han  skal  komme! 

(svinger  staven.) 

9* 

Her  frem,   du  tredje  hjørnesten  I     Her  frem, 
du  tredje  store  frigivne  under  nødvendigheden  1 

(kaster  sig  atter  ned  på  hyndet  og  vender  sit  ansigt  bort.) 

Hvad  ser  du? 

Fyrst  Julian. 
Jeg  sef  intet. 

Mystikeren  Maximos. 
Og  dog  er  han  her. 

(svinger  staven  igen.) 

•    Ved  Salomons  segl,  ved  øjet  i  trekanten,  — 

jeg  besværger  dig,  —  lad  dig  tilsyne  I 

Hvad  ser  du  nu? 

Fyrst  Julian. 
Intet;  intet  1 

Mystikeren  Maximos 

(svinger  atter  staven). 

Her  frem,  du  — I 

(holder  pludselig  inde,  udstøder  et  skrig  og  springer  op  fra  bordet.) 

Ah,   lyn  i  natten  I    Jeg  ser  det;  —  al  kunst 
er  forgæves. 

Fyrst  Julian 

(rejser  sig). 

Hvorfor?     Tal,  tall 

Mystikeren  Maximos. 
Den  tredje  er  ikke  iblandt  skyggerne  endnu. 

Fyrst  Julian. 
Han  lever? 

Mystikeren  Maximos. 
Ja,  han  lever. 

Fyrst  Julian. 
Og  her,  sagde  du  — I 

Mystikeren  Maximos. 
Her,    eller  hist,    eller  blandt  de  ufødte;  — 
jeg  ved  ikke  — 

Fyrst  Julian 

(trænger  ind  pi  ham). 

Du  lyver  1     Du    bedrager   migl    Her,    her, 
sagde  du  — 1 

Mystikeren  Maximos. 
Slip  min  kappet 

Fyrst  Julian. 
Altså  du  eller  jeg!    Men  hvem  af  os? 

Mystikeren  Maximos. 
Slip  kappen,  Julian  1 

Fyrst  Julian. 
Hvem  af  os?  Hvem?  Alt  hænger  i  dette  ene  I 

Mystikeren  Maximos.    • 
Du  er  mere  vidende   end   jeg.      Hvad    for- 
kyndte røsten  i  lyset? 

Fyrst  Julian. 
Røsten  i  lyset  — ? 

(med  et  skrig.) 

Riget  1     Riget?    Grundfæste  riget  — 1 

Mystikeren  Maximos. 
Det  tredje  rigel 

Fyrst  Julian. 
Nej;  og  tusende  gange  nej!  Vig,  fordærver  I 
Jeg  siger  mig  løs  fra  dig  og  fra  alt  dit  værk  — 

Mystikeren  Maximos. 
Fra  nødvendigheden? 

Fyrst  Julian. 
Jeg   trodser   nødvendigheden  I     Jeg  vil   ikke 
tjene  den.    Jeg  er  fri,  fri,  fri  I 

(Larm  udenfor;  danserinderne  og  flojtespilleme  flygter.) 

Mystikeren  Maximos 

(I]rtter  mod  højre). 

Hvad  skræk  og  skrig  — ? 

Fyrst  Julian. 
Der  trænger  fremmede  mennesker  ind  i  huset — 

Mystikeren  Maximos. 
Man  mishandler  dine  tjenere;  de  vil  m3n:de  osl 

Fyrst  Julian. 
Vær  rolig;  os  kan  ingen  ramme. 

Husmesteren  Eutherios 

(kommer  ilsomt  over  forgården). 

Herre,  herre  I 

Fyrst  Julian. 
Hvem  volder  hin  larm  udenfor? 

Husmesteren  Eutherios. 
Fremmede   mænd   har    omringet    huset;    de 
har  sat  vagt  ved  alle  udgange;  de  bryder  ind  — 
næsten  med  vold.     Der  kommer  de,  herre!    Der 
er  de! 

(Quæstoren  Leon  tes  med  et  stort  og  pragtfuldt  følge  kommer 

ind  fra  højre.) 

Quæstoren  Leontes. 
Tilgiv,  jeg  anråber  dig  hundrede  gange,  min 
nådigste  herre  — 

(et  skridt'tilbage). 

Hvad  ser  jegl 

Quæstoren  Leontes. 
Dine  tjenere  vilde  formene  mig  at  slippe  ind ; 
og   da   det  var  mig  så  højst  magtpåliggende  — 

Fyrst  Julian. 
Du  her  i  Efesos,  min  fortræffelige  Leontesi 

Quæstoren  Leontes. 
Jeg  har  rejst  nætter  og  dage  som  kejserens 
udsending. 

Fyrst  Julian 

(bleg). 

Til  migf  Hvad  vil  kejseren  mig?  Jeg  er 
mig  sandelig  ingen  brøde  bevidst.  Jeg  er  syg, 
Leontesi  Denne  mand  (tyder  mod  Maximos)  er  hos  mig 
som  læge. 

Quæstoren  Leontes. 
Tillad  mig,  nådige  herre  — 1 

Fyrst  Julian. 
Hvi  trænger  man  voldsomt  ind  til  mig?  Hvad 
er  det  kejseren  vil? 

Quæstoren  Leontes. 
Han  vil  glæde  dig,   herre,   med  et  stort  og 
vigtigt  budskab. 

Fyrst  Julian. 
Jeg  beder  dig,   lad  mig  vide,  hvad  budskab 
du  bringer. 

Quæstoren  Leontes 

(knæler). 

Min    allerhøjeste    herre,  —  prisende  din    og 
min  egen  lykke  hilser  jeg  dig  som  Cæsar. 

Quæstorens  følge. 
Længe  leve  Cæsar  Julian! 

Mystikeren  Maximos. 

Cæsar! 

Fyrst  Julian 

(viger  med  et  udråb  tilbage). 

Cæsar !  Stå  op,  Leontes  I  Hvad  afsind  taler  du ! 

Quæstoren  Leontes. 
Jeg  bringer  kejserens  bud. 

Fyrst  Julian. 
Jeg  —  jeg  Cæsar!  —  Ah,  hvor  er  Gallos? 

Quæstoren  Leontes. 
O,  spørg  ikke. 

Fyrst  Julian. 
Hvor  er  Gallos?  Jeg  besværger  dig,  —  hvor 
er  Gallos? 

Quæstoren  Leontes 

(står  op). 

Cæsar  Gallos  er  hos  sin  elskede  hustru. 

Fyrst  Julian. 
Død  1 

Quæstoren  Leontes. 
Salig  hos  sin  hustru. 

Fyrst  Julian. 
Død;  død!      Gallos   død!     Død  midt  på  sit 
sejerstog!     Men  når,  —  og  hvor? 

Quæstoren  Leontes. 
O,  dyrebare  herre,  forskån  mig  — 

Gregor  fra  Nazianz 

(brydes  med  vagten  ved  indgangen). 

Jeg  må  ind  til  ham!     Tilside,   siger  jeg.  — 
Julian  I 

Fyrst  Julian. 
Gregor,  broder,  —  så  kom  du  dog  igenl 

Gregor  fra  Nazianz. 
Er   det  sandt,    hvad  rygtet   kaster   sonj   en 
pileregn  over  staden? 

Fyrst  Julian. 
Jeg  er  selv  som  rammet  af  rygtets  pile.   Tør 
jeg  tro  på  denne  blanding  af  lykke  og  ulykke? 

Gregor  fra  Nazianz. 
For  Kristi  skyld,  vis  fristeren  fra  digl 

Fyrst  Julian. 
Kejserens  bud,  Gregor  I 

Gregor  fra  Nazianz. 
Du  vil  træde  på  din  broders  blodige  lig  — 

Fyrst  Julian. 
Blodige  —  ? 

Gregor  fra  Nazianz. 
Ved  du  det  ikke?    Cæsar  Gallos  er  myrdet. 

Fyrst  Julian 

(med  sammensl-agne  hænder). 

Myrdet! 

Quæstoren  Leontes. 
Ah,  hvo  er  denne  forvovne  —  ? 

Fyrst  Julian. 
Myrdet;  myrdet  1  (tii  Leontes.)  Han  lyver  dog? 

Quæstoren  Leontes. 
Cæsar  Gallos  er  falden  på  sine  gerninger. 

Fyrst  Julian. 
Myrdet;  —  hvo  myrded  ham? 

Quæstoren  Leontes. 
Hvad  der  er  sked,  var  en  nødvendighed, 
høje  herre  1  Cæsar  Gallos  har  misbrugt  magten 
som  en  rasende  her  i  Østerlandene.  Hans  stilling 
som  Cæsar  var  ham  ikke  længer  nok.  Hans 
færd,  både  i  Konstantinopel  og  andetsteds  under- 
vejs, viste  tilfulde,  hvad  han  pønsed  på. 

Fyrst  Julian. 
Jeg  spørger  ikke  om  hans  brøde;    det  andet 
vil  jeg  vide. 

Quæstoren  Leontes. 
O,  lad  mig  skåne  dine  broderlige  øren. 

Fyrst  Julian. 
Mine  broderlige  øreri   kan  tåle,    hvad   mine 
sønlige  øren  har  tålt.     Hvo  dræbte  ham? 

Quæstoren  Leontes. 
Tribunen  Skudilo,  som  ledsaged  ham,  fandt 
det  rådeligt  at  lade  ham  henrette. 

Fyrst  Julian. 
Hvor?    Dog  ikke  i  Rom? 

Quæstoren  Leontes. 
Nej,    herre,    det   skede  på  rejsen    did,  —  i 
staden  Pola  i  Ulyrien. 

Fyrst  Julian 

(bøjer  sig). 

Kejseren  er  stor  og  retvis.  —  Den  sidste  af 
slægten,  Gregor!  —  Kejser  Konstanzios  er  stor. 

Quæstoren  Leontes 

(tager  en  purpurkåbe  fra  en  af  følget). 

Høje  Cæsar,  værdiges  at  iføre  dig  — 

Fyrst  Julian. 
Rød!   Væk  med  den  I  Var  det  den,  han  bar 
i  Pola  —  ? 

Quæstoren  Leontes. 
Den  er  kommen  ny  fra  Sidon. 

Fyrst  Julian 

(med  et  blik  til  Maximos). 

Fra  Sidon!     Purpurklædningen  — ! 

Mystikeren  Maximos. 
Apollinaris's  synl 

Gregor  fra  Nazianz. 
Julian;  Julian! 

Quæstoren  Leontes. 
•  Se,  den  sendes  dig  af  din  frænde,  kejseren. 
Han  lader  dig  sige  at  han,  barnløs  som  han  er, 
håber  at  du  vil  læge  dette  hans  livs  dybeste  sår. 
Han  ønsker  at  se  dig  i  Rom.  Derefter  er  det 
hans  vilje  at  du  går  som  Cæsar  til  Gallien.     De 

alemanske  grænsefolk  har  sat  over  Rhin-strømmen 
og  gjort  et  farligt  indfald  i  riget.  Han  bygger 
trygt  på  dit  held  og  din  fremgang  imod  bar- 
barerne. I  drømme  har  visse  ting  åbenbaret  sig 
for  ham,  og  hans  sidste  ord  til  mig  ved  afrejsen 
var,  at  det  sikkerlig  skulde  lykkes  dig  at  grund- 
fæste riget. 

Fyrst  Julian. 
Grundfæste  riget  1    Røsten  i  lyset,  Maximos  1 

Mystikeren  Maximos. 
Tegn  imod  tegn. 

Quæstoren  Leontes. 
Hvorledes,  høje  Cæsar  f 

Fyrst  Julian. 
Også  mig  er  visse  ting  varslet;  men  dette  — 

Gregor  fra  Nazianz. 
Sig  nej,  Julian  I    Det  er  fordærvelsens  vinger 
de  vil  hæfte  til  dine  skuldre. 

Quæstoren  Leontes. 
Hvo  er  du,  som  trodser  kejseren? 

Gregor  fra  Nazianz. 
Mit  navn  er  Gregor;  jeg  er  søn  af  biskoppen 
i  Nazianz;  —  gør  med  mig,  hvad  I  vil. 

Fyrst  Julian. 
Han  er  min  ven  og  broder;  ingen  røre  haml 

(En  stor    menneskesværm  har  imidlertid  opfyldt  forgården.) 

Basilios  fra  Cæsaræa 

(baner  sig  vej  gennem  mængden). 

Tag  ikke  purpuret,  Julian! 

Fyrst  Julian. 
Du  også,  min  trofaste  Basiliosl 

Basilios  fra  Cæsaræa. 
Tag  det  ikke!     For  Gud  Herrens  skyld  — 

Fyrst  Julian. 
Hvad  forfærder  dig  ved  dette? 

Basilios  fra  Cæsaræa. 
De  rædsler,  som  vil  komme. 

Fyrst  Julian. 
Ved  mig  skal  riget  grundfæstes. 

Basilios  fra  Cæsaræa. 
Kristi  rige? 

Fyrst  Julian. 
Kejserens  store  skønne  rige. 

Basilios  fra  Cæsaræa. 
Var  det  kejserens  rige,  som  stod  i  lys  for 
dit  syn,  da  du  som  barn  forkyndte  læren  fra  de 
kappadokiske  blodvidners  grave?  Var  det  kej- 
serens rige,  du  drog  fra  Konstantinopel  for  at 
grundfæste  på  jorden?  Var  det  kejserens  rige  — 

Fyrst  Julian. 
Tåger,    tåger;   —  alt  hint   ligger  bag    mig 
som  en  vild  drøm. 

Basilios  fra  Cæsaræa. 
Dig  var  det  bedre  at  du  selv,  med  en  mølle- 
sten om  din   hals,    lå   på  havets  bund,    end   at 
denne    drøm    skulde    ligge    bag   dig.   —  Ser  du 

ikke  fristerens  værk  ?   Al  jordens  herlighed  lægges 
for  dine  fødder. 

Mystikeren  Maximos. 
Tegn  imod  tegn,  Cæsar! 

Fyrst  Julian. 
Et  ord,  Leontesi 

(griber  hans  hånd  og  drager  ham  tilside.) 

Hvor  fører  du  mig  hen? 

Quæstoren  Leontes. 
Til  Rom,  herre  1- 

Fyrst  Julian. 
Det    spørger   jeg   ikke    om.     Hvor  fører  du 
mig   hen;    til    lykken    og    magten,    —    eller   til 
slagterbænken  ? 

Quæstoren  Leontes. 
O,  herre,  en  så  hånende  mistro  — 

Fyrst  Julian. 
Gallos*s  legeme  er  knapt  rådnet  endnu. 

Quæstoren  Leontes. 
Jeg  kan  hæve  alle  tvivl,  (tager  et  papir  frem.)  Dette 
brev  fra  kejseren,   som  jeg  helst  havde  rakt  dig 
i  enrum  — 

Fyrst  Julian. 
Et  brev?    Hvad  skriver  han?  — 

(han  åbner  papiret  og  læser.) 

Ah,    Helena!  —  O,   Leontes!      Helena,   — 
Helena  til  mig! 

Quæstoren  Leontes. 
Kejseren  skænker   dig   hende,    herre  1     Han 
skænker  dig    denne   elskede  søster,    som   Cæsar 
Gallos  forgæves  bad  om. 

Fyrst  Julian. 
Helena  til  mig!     Det  uopnålige  vundet  1  — 
•Men  hun,  Leontes  — ? 

Quæstoren  Leontes. 
Ved  afskeden  tog  han  fyrstinden  ved  hånden 
og  ledte  hende  hen  til  mig.  En  strøm  af  jomfru- 
ligt blod  skød  op  i  hendes  skønne  kinder,  hun 
slog  sine  øjne  ned  og  sagde:  hils  min  kære  frænde, 
og  lad  ham  vide  at  han  altid  har  været  den  mand, 

som 

Fyrst  Julian. 

Videre,  Leontesi 

Quæstoren  Leontes. 

Med  de  ord  taug  hun,   den  tugtige  og  rene 

kvinde. 

Fyrst  Julian. 

Den   rene  kvinde!    —  Vidunderligt    fuldbyr- 
des alt! 

(han  råber  højt.) 

Purpurkappen  om  mig! 

Mystikeren  Maximos. 
Du  har  valgt? 

Fyrst  Julian. 
Valgt,  Maximos! 

Mystikeren  Maximos. 
Valgt,  trods  tegn  imod  tegn? 

Fyrst  Julian. 
Her    står   ikke  tegn  imod   tegn.     Maximos, 
Maximos,    du   har  været   blind,    du    seende!    — 
Purpurkåben  om  mig! 

(Quæstoren  Leontes  ifører  ham  kåben) . 

Basilios  fra  Cæsaræa, 
Det  er  sked! 

Mystikeren  Maximos 

(mumler  for  sig  selv,  med  oprakte  hænder). 

Sejr  og  lys  over  den  villende! 

Quæstoren  Leontes. 
Og  nu  til  statholderens  bolig;  folket  vil  hilse 
Cæsar. 

Fyrst  Julian. 
Cæsar  bliver  i  sin  ophøjelse,   hvad   han  var, 
—  den  fattige  visdomselsker,   der  tog  alt  af  kej- 
serens nåde.  —  Til  statholderens  bolig,  I  venlige 
herrer ! 

Stemmer  blandt  quæstorens  følge. 
Plads,  plads  for  Cæsar  Julian! 

(Alle  går  ud  gennem  forgården  under  mængdens  bifaldsråb;  kun  Gregor 

og  Basilios  blir  stående.) 

Basilios  fra  Cæsaræa. 
Gregor!     I  hvad  der  så  kommer,  —  lad  os 
holde  sammen. 

Gregor  fra  Nazianz. 
Her  er  min  hånd. 


FJERDE  HANDLING. 


(Ved  Lutetia  i  Gallien.    En  sal  i  Cæsars  palats  <De  varme  bade*  udenfor 

staden.    Indgangsdør  i  baggrunden;  tilhøjre  en  anden  mindre  dør;  foran 

på  venstre  side  er  et  vindu  med  forhæng.) 

(Fyrstinde  Helena,    rigt  smykket,    med  perler  i  håret,    sidder  i  en 
armstol  og  ser  ud  gennem  vinduet.     Slavinden  Myrrha  står  ovenfor 

hende  og  holder  forhænget  tilside.) 

Fyrstinde  Helena. 
Hvilken    stimmel!      Hele    staden    strømmer 
dem  imøde.  —  Hyss!    Myrrha,  —  hører  du  ikke 
fløjter  og  trommer? 

Slavinden  Myrrha. 
Jo,  jeg  synes  visst  — 

Fyrstinde  Helena. 
Du   lyver \    Larmen    er   for  stærk;    du   kan 
intet  høre.    (springer  op.)   O,  denne  marterfulde  usik- 
kerhed!   Ikke  at  vide  om  han  kommer  som  sejer- 
herre  eller  som  flygtning. 

Slavinden  Myrrha. 
Ængst  dig  ikke,  min  herskerinde;    Cæsar  er 
jo  altid  kommen  som  sejerherre. 

Henrik  Ibsen  :  Kejser  og  Galilæer.  I.  ^O 

,  Fyrstinde  Helena. 

Ja,  før;  efter  alle  de  mindre  sammenstød. 
Men  dennegang,  Myrrha !  Dette  store  forfærdelige 
slag.  Alle  disse  krydsende  rygter.  Hvis-Caesar 
var  kommen  som  sejerherre,  hvorfor  skulde  han 
da  have  skikket  hint  brev  til  stadsforstanderne 
og  forbudt  dem  at  møde  ham  med  æresbevisninger 
udenfor  portene? 

Slavinden  Myrrha. 
O,    du  veed  jo,    herskerinde,    hvor  lidet  din 
høje  husbond  tragter  efter  slige  ting. 

Fyrstinde  Helena. 
Ja,  ja,  det  er  vel  sandt.  Og  hvis  han  havde 
lidt  noget  nederlag  —  i  Rom  måtte  man  jo  vide 
det  — *  mon  kejseren  da  havde  skikket  os  denne 
udsending,  som  må  kunne  være  her  endnu  idag, 
og  hvis  ilbud  har  bragt  mig  alle  disse  rige  smyk- 
ker og  gaver?   Ah,  Eutherios!    Nu,  nu? 

Husmesteren  Eutherios 

(fra  baggrunden). 

Min  fyrstinde,  det  er  ganske  umuligt  at  er- 
fare noget  pålideligt  — 

Fyrstinde  Helena. 
Umuligt?     Du    bedrager    mig!      Soldaterne 
selv  må  dog  vide  — 

Husmesteren  Eutherios. 
Det  er  kun  barbariske  hjælpetropper,    som 
rykker  ind,   —  Bataver  og  andre,   —  og  de  ved 
intet. 


j 

Fyrstinde  Helena 

(vrider  sine  hænder). 

^  O,  har  jeg  fortjent  denne  kval!  Søde,  hel- 
lige Kristus,  har  jeg  da  ikke  anråbt  dig  nat  og 
dag  — 

(lytter  og  skriger  ud.) 

Ah,   min  Julian!  Jeg  hører  ham!    —  Julian; 
min  elskede! 

Cæsar  Julian 

(i  støvet  rustning,  kommer  hurtigt  fra  baggrunden). 

Helena! 

Husmesteren  Eutherios. 
Min  høje  Cæsar! 

Cæsar  Julian 

(favner  fyrstinden  med  voldsomhed). 

Helena  1  —  Stæng  alle  døre,  Eutherios! 

Fyrstinde  Helena. 
Slagen!    Forfulgt! 

Husmesteren  Eutherios. 
Herre! 

Cæsar  Julian. 
Dobbelte  vagter  for  dørene;  lad  ingen  slippe 
ind!     Hør;    er  her  kommet' nogen  udsending  fra 
kejseren  ? 

Husmesteren  Eutherios. 
Nej,  herre;   men  der  er  en  udsending  ivente. 

Cæsar  Julian. 
Gå,  gå!    (til  slavinden.)  Væk  med  dig. 

(Eutherios  og  Myrrha  går  ud  i  baggrunden.) 

lO* 

Fyrstinde  Helena 

(synker  ned  i  armstolen). 

Så  er  det  da  ude  med  os  I 

Cæsar  Julian 

(trækker  forhænget  sammen). 

Hvem  ved.      Blot  varsom,     så  kan    uvejret 
endnu  — 

Fyrstinde  Helena. 
Efter  et  sådant  nederlag  — ? 

Cæsar  Julian. 
Nederlag?    Hvad  taler  du  om,   min  elskede? 

Fyrstinde  Helena. 
Har  ikke  Alemaneme  slat  dig? 

Cæsar  Julian. 
Havde  de  slat  mig,    skulde  du  ikke  set  mig 
levende  igen. 

Fyrstinde  Helena 

(springer  op). 

Men,  du  himmelens  Herre,  hvad  er  da  hændt  ? 

Cæsar  Julian 

(sagte). 

Det  værste,  Helena;  —  en  umådelig  sejr. 

Fyrstinde  Helena. 
Sejr,    siger  du  I    En  umådelig  sejr?   Du  har 
sejret,   og  dog  — ? 

Cæsar  Julian. 
Du  kan  ikke  fatte  hvorledes  jeg  står.     Du 
kender  kun  den  gyldne  yderside  af  al  en  Cæsars 
elendighed. 

Fyrstinde  Helena. 
Julian  I 

Cæsar  Julian. 

Kan  du  fortænke  mig  i  at  jeg  har  dulgt  sligt 

for  dig?   Bød  ikke  både  pligt   og  skam    at  — ? 

Ah,  —  hvad  er  det?   Hvilken  forandring  — I 

Fyrstinde  Helena. 
Hvad?   Hvad? 

Cæsar  Julian. 
Hvilken  forandring  med  dig  i  disse  måneder  1 
Helena,    har  du  været  syg? 

Fyrstinde  Helena. 
Nej,  nej;   men  sig  mig  — ? 

Cæsar  Julian. 
Jo,    du   har   været   syg  I    Du   må  være   syg 
endnu;    —    disse  feberhede  tindinger,    disse  blå- 
brune ringe  om  øjnene  — 

Fyrstinde  Helena. 
O,  intet,  min  elskedel  Se  ikke  på  mig,  Julian  I 
Kun  angst  og  nattevågen  for  din  skyld;  brændende 
bønner  til  den  højt  velsignede  på  korsets  træ  — 

Cæsar  Julian. 
Skån  dig,    du  dyrebare;    det   er  jo  dog  hel 
usikkert  om  denne  nidkærhed  frugter  så  meget. 

Fyrstinde  Helena. 
Fy;    dit  sind  er  ikke  fromt.   —   Men  tal  om 
dine  egne  sager,  Julian  I  Jeg  beder  dig,  dølg  intet 
for  mig. 

Cæsar  Julian. 
Der  kan  intet  dølges  længer.  Siden  kejser- 
indens død  har  jeg  ikke  kunnet  gøre  et  skridt 
her  i  Gallien,  uden  at  det  er  bleven  tydet  ilde 
ved  hoffet.  Gik  jeg  forsigtigt  tilværks  imodAle- 
manerne,  så  hed  det  at  jeg  var  frygtagtig  og 
uvirksom.  Man  spottede  over  visdomselskeren, 
som  ikke  ret  kunde  vænne  sig  til  at  bære  krigs- 
rustning.  Vandt  jeg  en  fordel  over  barbarerne, 
så  måtte  jeg  høre  at  jeg  burde  kunnet  opnå  mere. 

Fyrstinde  Helena. 
Men  alle  dine  venner  i  hæren  — 

Casar  Julian. 
Hvem  tror  du  er  mine  venner  i  hæren  ?  Ikke 
en,  min  elskede  Helena!  Jo,  en  eneste,  —  hin 
perusiske  ridder,  Sallust,  som  jeg  under  vor  bryl- 
lupshøjtid  i  Mailand  måtte  give  afslag  på  en  billig 
bøn.  Han  er  ædelmodig  kommen  til  mig  i  lejren, 
har  mindet  mig  om  vort  gamle  venskab  i  Athen 
og  bedt  om  at  måtte  følge  mig  i  alle  farer.  Men 
hvad  gælder  vel  Sallust  ved  kejserhoffet?  Han 
er  jo  en  af  dem,  man  der  kalder  hedninger.  Han 
kan  intet  gavne  mig.  —  Og  nu  de  andre!  Krigs- 
øversten  Arbetio,  som  lod  mig  i  stikken,  da  jeg 
lå  indesluttet  i  Sennones!  Den  gamle  Severus, 
som  tynges  under  følelsen  af  sin  egen  udygtighed, 
og  som  dog  ikke  kan  forlige  sig  med  min  nye 
krigsførsell    Eller  tror  du  jeg  kan   støtte   mig  til 

Florentius,  —  prætorian-høvdingen  ?  Jeg  siger  dig, 
denne  urolige  mand  tragter  efter  de  højeste  ting. 

Fyrstinde  Helena. 
Ah,  Julian  1 

Cæsar  Julian 

(går  op  og  ned). 

Kunde  jeg  blot  komme  deres  rænker  på  spor! 
Hver  uge  går  der  fra  lejren  hemmelige  breve  til 
Rom.  Alt,  hvad  jeg  tager  mig  for,  blir  berettet 
og  forvansket.  Ingen  træl  i  riget  er  lænkebunden 
som  Cæsar.  Ved  du  vel,  Helena,  at  den  spise- 
seddel, min  kok  har  at  rette  sig  efter,  den  er 
sendt  ham  fra  kejseren,  og  jeg  har  ikke  lov  til 
at  ændre  noget  deri,  hverken  lægge  til  eller 
tage  fra  I 

Fyrstinde  Helena. 
Og  alt  dette  har  du  båret  hemmeligt  — ! 

Cæsar  Julian. 
Alle  ved  det,   uden   du.     Alle  spotter   over 
Cæsars  afmagt.    Jeg  bærer  det  ikke  længer!  Jeg 
vil  ikke  bære  det! 

Fyrstinde  Helena. 
Men  det  store  slag  — ?   Fortæl  mig  dog,  — 
har  rygtet  overdrevet  —  ? 

Cæsar  Julian. 
Rygtet  har.  ikke  kunnet  overdrive.  —  Hyss; 
hvad  var  det  ?  (lytter  mod  døren.)  Nej,  nej ;  jeg  syntes 
kun  — . 

Jeg  tør  sige  at  jeg  i  disse  måneder  har  ud- 
rettet alt,  hvad  der  stod  i  menneskelig  magt. 
Skridt  for  skridt,  og  trods  alle  hindringer  i  min 
egen  lejr,  drev  jeg  barbarerne  tilbage  mod  den 
østlige  grænse.  Foran  Argentoratum,  med  Rhinen 
i  ryggen,  trak  kong  Knodomar  alle  sine  strids- 
kræfter sammen.  Fem  konger  og  ti  ringere  fyrster 
stødte  til  ham.  Men  forinden  han  havde  fat 
samlet  de  nødvendige  både  til  overgang  i  nødsfald, 
lod  jeg  min  hær  rykke  frem  til  angreb. 

Fyrstinde  Helena. 
Min  helt,   min  Julian  I 

Cæsar  Julian. 
Lupicin  med  spydkasterne  og  de  letbevæbnede 
omgik  fienden  i  nord;  de  gamle  legioner  under 
Severus  drev  barbarerne  mere  og  mere  østligt 
imod  floden;  Bataverne,  vore  bundsforvandte, 
under  den  trofaste  Bainabaudes,  stod  legionerne 
ærligt  bi,  og  da  Knodomar  mærked  at  der  var 
al  fare,  søgte  han  at  undkomme  imod  syd  for  at 
nå  over  til  øerne.  Men  før  det  kunde  ske  lod 
jeg  Florentius  møde  ham  med  prætorianerne  og 
hestfolket.  Helena,  jeg  gider  ikke  sige  det  højt, 
men  visst  er  det  at  forræderi  eller  misundelse  nær 
havde  røvet  mig  sejrens  frugter.  De  romerske 
ryttere  veg  gang  efter  gang  for  barbarerne,  som 
kasted  sig  til  jorden  og  stak  hestene  i  bugen. 
Jeg  så  vort  nederlag  for  øjnene  — 

Fyrstinde  Helena. 
Men  slagenes  Gud  var  med  digl 

Cæsar  Julian. 
Jeg  greb  en  fane,  ildned  de  kejserlige  hus- 
tropper  med  mine  tilråb,  holdt  i  al  skynding  en 
tale  til  dem,  en  tale,  som  måske  ikke  vilde  have 
været  selv  en  mere  oplyst  tilhørerkreds  ganske 
uværdig,  og  derpå,  så  fort  soldaternes  bifaldsråb 
havde  lønnet  mig,  styrted  jeg  mig  lige  ind  i  den 
tætteste  kamptummel. 

Fyrstinde  Helena. 
Julian  I    O,   du  elsker  mig  ikke! 

Cæsar  Julian. 
I  det  øjeblik  var  du  ikke  i  mine  tanker.  Jeg 
vilde  dø;  anden  udvej  vidste  jeg  ikke.  Men  det 
kom,  min  elskede!  Det  var  som  om  en  lyn- 
slående rædsel  blinked  ud  af  vore  lanse-spidser. 
Jeg  så  Knodomar,  hin  forfærdelige  kriger  — ja, 
du  har  jo  selv  set  ham  —  jeg  så  ham  flygte  til- 
fods af  slaget,  og  med  ham  flygtede  hans  broder 
Vestralp  og  kongerne  Hortar  og  Suomar  og  alle, 
som  ikke  lå  under  for  vore  sværd. 

Fyrstinde  Helena. 
O,   jeg    ser   det;    jeg   ser  det  I     Velsignede 
frelser;    det  var  dig,    som  atter   udsendte   mord- 
englene fra  den  mulviske  bro  I 

Cæsar  Julian. 
Aldrig  har  jeg  hørt  slige  jammerskrig;  aldrig 
har  jeg  set  så  gabende  sår,  som  dem  vi  trådte  i, 

der  vi  vaded  over  de  faldne.  Floden  gjorde  resten ; 
de  druknende  kæmped  indbyrdes  til  de  vælted 
rundt  og  gik  tilbunds.  De  fleste  af  fyrsterne 
faldt  levende  i  vore  hænder;  Knodomar  selv  havde 
s^gt  tilflugt  i  en  rørklynge;  en  af  hans  ledsagere 
røbed  ham,  vore  folk  sendte  en  pileregn  ind 
imod  den  skjulte,  men  uden  at  ramme.  Da  kom 
han  frivilligt  frem  og  overgav  sig. 

Fyrstinde  Helena. 
Og  efter   en   slig   sejr   skulde    du    ikke    føle 
dig  tryg? 

Cæsar  Julian 

(nølende). 

Efter  sejren,   endnu  samme  aften,    indtraf  et 
tilfælde,   en  ubetydelighed  — 

Fyrstinde  Helena. 
Et  tilfælde? 

Cæsar  Julian. 
Jeg  vil  helst  kalde  det  så.     I  Athen  grubled 
vi  éåi  meget  over  Nemesis.    —    Min  sejr  var   så 
overvældende  stor,  Helena;    min  stilling  var  lige- 
som kommen  ud  af  ligevægt;  jeg  ved  ikke  — 

Fyrstinde  Helena. 
O,  tal  dog;   du  ængster  mig! 

Cæsar  Julian. 
Det  var  en  ubetydelighed,  siger  jeg  dig.    Jeg 
lod  den  fangne  Knodomar  føre  for  mig  i  hærens 
påsyn.    Før  slaget  havde  han  truet  med  at  jeg 

skulde  flåes  levende  når  jeg  faldt  i  hans  hænder. 
Nu  gik  han  mig  imøde  med  usikre  skridt,  skæl- 
vende over  hele  legemet;  knækket  af  ulykken, 
således,  som  det  er  barbarers  vis,  kasted  han  sig 
ned  for  mig,  omklamred  mine  knæ,  udgød  tårer 
og  bad  for  livet. 

Fyrstinde  Helena. 
Med   rædsels   gysning  gennem   de  kraftfulde 
lemmer.     Jeg   ser    den    liggende   Knodomar.    — 
Dræbte  du  ham,   min  elskede? 

Cæsar  Julian. 
Jeg  kunde  ikke  dræbe  denne  mand.    Jeg  til- 
sagde ham    sikkerhed    og   loved    at    sende   ham 
som  fange  til  Rom. 

Fyrstinde  Helena. 
Uden  at  pine  ham? 

Cæsar  Julian. 
Klogskab  bød  mig  at  handle  mildt.  Men 
da,  —  jeg  fatter  ikke  hvorledes  det  gik  til,  — 
i  overstrømmende  glæde,  og  med  et  hyl  på  sine 
læber,  sprang  barbaren  op,  strakte  sine  bundne 
hænder  ivejret  og,  lidet  kyndig,  som  han  var  i 
vort  sprog,  råbte  han  med  høj  røst:  priset  være 
du,  Julian,  du  mægtige  kejser! 

Fyrstinde  Helena. 
Ahl 

Cæsar  Julian. 
Mine  ledsagere  vilde  til   at  le;    men  barbar- 
kongens råb  slog  ned  som  et  tændende  lyn  iblandt 

soldaternes  kl)nnger.  >Leve  kejser  Juliane,  råbte 
de  omstående;  €>g  råbet  forplanted  sig  i  videre 
og  videre  ringe  til  det  fjerneste  fjerne;  —  det 
var  som  om  en  Titan  havde  sl>'nget  et  berg  ud 
i  verdenshavet;  —  o,  min  elskede,  tilgiv  mig 
denne  hedenske  lignelse,  men  — 

Fyrstinde  Helena. 
Kejser  Julian!    Han  sagde:  kejser  Julian! 

Cæsar  Julian. 
Hvad  vidste  den  rå  Aleman  om  Konstanzios, 
hvem  han  aldrig  havde  set?  J^,  hans  overvinder, 
var  for  ham  den  største  — 

Fyrstinde  Helena, 
Ja,  ja;   men  soldaterne  — ? 

Cæsar  Julian. 
Jeg  satte  dem  strængt  irette;    thi  jeg  så  det 
godt,  —  Florentius,  Severus  og  visse  andre  stod 
stille  omkring,   hvide  af  skræk  og  vrede. 

Fyrstinde  Helena. 
Ja,  ja,  —  de,    men  ikke  soldaterne. 

Cæsar  Julian. 
Der  var  knapt  gåt  en  nat  tilende  før  mine 
hemmelige  fiender  havdeforvansket  sagen.  Cæsar 
har  ladet  Knodomar  udråbe  sig  til  kejser,  hed 
det,  og  til  gengæld  har  han  skænket  barbar- 
kongen  livet.  —  Således,  vendt  op  og  ned,  er 
det  også  bleven  meldt  til  Rom. 

Fyrstinde  Helena. 
Er  du  viss  på  det?   Og  af  hvem? 

Cæsar  Julian. 
Ja,    af  hvem?     Af  hvem?    Jeg    selv    skrev 
skyndsomt  til  kejseren   og  fortalte  ham  det  hele, 
men  — 

Fyrstinde  Helena. 
Nu,  —  og  hvad  har  han  svaret? 

Cæsar  Julian. 
Som  vanlig.    Du  kender  denne  ulykke-spående 
taushed  når  han  vil  ranime  nogen. 

Fyrstinde  Helena. 
Jeg  tror  dog,  du  mistyder  alt  dette.    Det  er 
umuligt    andet.       Se    til;     udsendingen    vil    snart 
bringe  dig  sikkerhed  for  at  — 

Cæsar  Julian. 
Jeg   har    sikkerhed,    Helena!     Her   på    mit 
bryst  gemmer  jeg  opsnappede  breve,   som  — 

Fyrstinde  Helena. 
O,   Herre  min  Gud,   lad  mig  sel 

Cæsar  Julian. 
Siden,   siden. 

(han  går  op  og  ned.) 

Og  alt  dette  efter  de  tjenester,  jeg  har  vist 
ham!  Her  har  jeg  kastet  Alemanernes  angreb  til 
jorden  for  lange  tider,  mens  han  selv  har  lidt 
nederlag  på  nederlag  ved  Donau  og  mens  hæren 
i  Asien  ikke  synes   at  vinde   et  skridts  fremgang 

imod  Perserne.  Skam  og  uheld  på  alle  kanter, 
undtagen  her,  hvor  man  satte  en  modstræbende 
visdomsven  i  spidsen  for  sagerne.  Og  dog  hånes 
jeg  ligefuldt  ved  hoffet.  Ja,  selv  efter  den  gidste 
store  sejr  har  mani  gjort  et  spottedigt  over  mig 
og  kaldt  mig  Viktorinusl   Dette  må  have  en  ende. 

Fyrstinde  Helena. 
Ja,  jeg  tror  det  også. 

Cæsar  Julian. 
Hvad    er    en   Cæsars  værdighed    på    deslige 
vilkår  I 

Fyrstinde  Helena. 
Nej,    du  har  ret,   Julian;    vi  kan  ikke  blive 
stående  ved  dette. 

Cæsar  Julian 

(standser). 

Helena,   kunde  du  følge  mig? 
Fyrstinde  Helena 

(sagte). 

Frygt  ikke  for  mig;  jeg  skal  ikke  vige  tilbage. 

Cæsar  Julian. 
Så  bort  fra  al  denne  utaksomme  møje;  bort 
til  den  så  længe  eftertragtede  ensomhed  —  I 

Fyrstinde  Helena. 
Hvad  siger  du?   Ensomhed! 

Cæsar  Julian. 
Med  dig,    min  elskede;    og  med  mine  kære 
bøger,    dem  jeg  her  så  sjelden  har  kunnet  åbne, 

og  dem  jeg  kun  har   turdet  vie   mine  hvileløse 
nætter. 

Fyrstinde  Helena 

(ser  nedad  ham). 

Ah,  således! 

Cæsar  Julian. 
Hvad  ellers? 

Fyrstinde  Helena. 
Nu  ja;   hvad  ellers? 

Cæsar  Julian. 
Ja,  ja,  —  jeg  spørger,  hvad  ellers? 

Fyrstinde  Helena 

(nærmere). 

Julian,  —  hvorledes  hilste  barbar-kongen  dig  > 

Cæsar  Julian 

(vigende). 

Helena  I 

Fyrstinde  Helena 

(atter  nærmere). 

Hvad  var  det  for  et  navn,    som  gav  genlyd 
i  soldaternes  rækker? 

Cæsar  Julian. 
Uforsigtige ;  her  står  kanske  en  lytter  udenfor 
hver  dør! 

Fyrstinde  Helena. 
Hvad  frygter  du  for  lyttere?  Er  ikke  Guds 
nåde  over  dig?  Har  du  ikke  været  den  lykkelige 
i  alle  træfninger?  —  Jeg  ser  den  manende  frelser; 
jeg  ser  engelen  med  ildsværdet,  som  baned  vej 
for  min  fader  da  han  kasted  Maxentius  i  Tiberen ! 

Cæsar  Julian. 
Jeg  skulde  rejse  mig  imod  rigets  hersker! 

Fyrstinde  Helena. 
Kun  imod  dem,  som  står  imellem  eder.  O, 
gå,  gå;  slå  dem  med  din  vredes  lyn;  gør  ende 
på  dette  tærende  glædeløse  liv!  Gallien  er  en 
udørk.  Jeg  fryser  her,  Julian!  Jeg  vil  hjem  igen, 
til  solvarmen,   til  Rom  og  Grækenland. 

Cæsar  Julian. 
Hjem  igen  til  din  broder? 

Fyrstinde  Helena 

(sagte). 

Konstanzios  er  affældig. 

Cæsar  Julian. 
Helena! 

Fyrstinde  Helena. 

Jeg  holder  det  ikke  længer  ud,  siger  jeg  dig. 

Tiden    går.      Eusebia    er    borte;    hendes   tomme 

sæde  står  vinkende  til  hæder  og  herlighed  mens 

jeg  ældes  — 

Cæsar  Julian. 

Du  ældes  ikke;    du  er  ung  og  skøn! 

Fyrstinde  Helena. 
Nej,  nej,  nej!    Tiden  går;  jeg  kan  ikke  bære 
dette  med  tålmod;   livet  går  fra  mig! 

Cæsar  Julian 

(ser  på  hende). 

Hvor   fristende   skøn,    hvor  guddomsfuld    er 
du  ikke! 

Fyrstinde  Helena 

(klynger  sig  til  ham). 

Er  jeg  det,  Julian? 

Cæsar  Julian 

(favner  hende). 

Du  er  den  eneste  kvinde,  jeg  har  elsket,  — 
den  eneste,  som  har  elsket  mig. 

Fyrstinde  Helena. 
Jeg  er  ældre,    end  du.     Jeg  vil   ikke  ældes 
mere.     Når  alt  er  over,  så  — 

Cæsar  Julian 

(river  sig  løs). 

Stille  I    Jeg  vil  ikke  høre  mere. 
Fyrstinde  Helena 

(går  efter  ham). 

Konstanzios  dør  lidt  hver  dag;  han  hænger 
i  et  hår  over  graven.  O,  min  elskede  Julian,  du 
har  jo  soldaterne  for  dig  — 

*  .  Cæsar  Julian. 

Ti,  til 

Fyrstinde  Helena. 
Han  tåler  ingen  sindsrystelser.  Hvad  er  det 
så  at  vige  tilbage  for?  Jeg  mener  jo  ikke  noget 
blodigt.  Fy,  hvor  kunde  du  tænke  det  ?  Skrækken 
vil  være  nok;  den  vil  tage  ham  i  favn  og  kær- 
lighedsfuldt ende  hans  lidelser. 

Cæsar  Julian. 
Glemmer  du   den  usynlige  livvagt  om   den 
salvede? 

Henrik  Ibsen:  Kejser  og  Galilæer.     I.  n 

Fyrstinde  Helena. 
Kristus  er  god.  O,  vær  from,  Julian,  så  til- 
giver han  meget.  Jeg  skal  hjælpe.  Bønner  skal 
opsendes  for  dig.  Lovet  være  de  hellige  mænd  I 
Lovet  være  blodvidnerne!  Tro  mig,  vi  skal  sone 
alting  siden.  Skænk  mig  Alemanerne  til  omven- 
delse; jeg  vil  udsende  prester  iblandt  dem;  de 
skal  bøje  sig  ind  under  korsets  nåde. 

Cæsar  Julian. 
Alemanerne  bøjer  sig  ikke  did  under. 

Fyrstinde  Helena. 
Så  skal  de  døl  Som  en  sød  røg  skal  blodet 
stige  op  til  ham,  den  højt  velsignede.  Vi  vil 
øge  hans  herlighed;  hans  pris  skal  forkyndes  ved 
os.  Jeg  vil  selv  være  med.  De  alemanske  kvinder 
for  mig!  Bøjer  de  sig  ikke,  så  skal  de  ofres  1 
Og  da,  min  Julian,  —  når  du  ser  mig  igen  — ; 
forynget,  forynget!  Skænk  mig  Alemaner-kvin- 
derne,  du  elskede!  Blod — ,  det  er  jo  intet  mord, 
og  middelet  skal  være  usvigeligt  — ,  et  bad  i 
ungt  jomfrublod  — 

Cæsar  Julian. 
Helena,  du  forbryder  dig! 

Fyrstinde  Helena. 
Er  det  en  brøde  at  forbryde  sig  for  din  skyld? 

Cæsar  Julian. 
Du  skønne,  du  eneste! 

Fyrstinde  Helena 

(bøjer  sig  ned  over  hans  hænder). 

Min  herre  for  Gud  og  mennesker  1  —  Vig 
ikke  dennegang,  Julian  I  Min  helt,  min  kejser  1 
Jeg  ser  himlen  åben.  Presterne  skal  lovsynge 
Kristus;  mine  kvinder  skal  samles  i  bøn.  (med  oprakte 
arme.)  O,  du  velsignedel  O,  du  hærskarernes 
Gud,  —  du,  som  har  nåden  og  sejren  i  din 
hånd  — 

Cæsar  Julian 

(med  et  blik  mod  døren,  råber) : 

Helena  I 

Fyrstinde  Helena. 
Ah! 

Husmesteren  Eutherios 

(fra  baggrunden). 

Herre,  kejserens  sendebud  — 

Cæsar  Julian. 
Er  han  kommen  ? 

Husmesteren  Eutherios. 
Ja,  herre! 

Cæsar  Julian. 
Hans  navn?     Hvem  er  han? 

Husmesteren  Eutherios. 
Tribunen  Decentius. 

Fyrstinde  Helena. 
Virkelig?    Den  fromme  Decentius! 

Cæsar  Julian. 
Hvem  har  han  talt  med? 

II*. 

Husmesteren  Eutherios. 
Med  ingen,  herre;  han  kom  i  dette  øjeblik. 

Cæsar  Julian. 
Jeg  vil  se  ham  straks.      Og  hør;    endnu  et. 
Hærførerne  og  krigsø versterne   skal   indfinde  sig 
hos  mig. 

Husmesteren  Eutherios. 
Godt,  nådigste  herre! 

(han  går  ud  i  baggrunden.) 

Cæsar  Julian. 
Nu,  min  Helena,  nu  vil  det  vise  sig  — 

•     Fyrstinde  Helena 

(sagte) . 

Hvad  der  end  viser  sig,  så  glem  ikke  at  du 
kan  stole  på  soldaterne. 

Cæsar  Julian. 
Ah,    stole,    stole  — ;   jeg  ved  ikke  om  jeg 
kan  stole  på  nogen. 

(Tribunen  Decentius  kommer  fra  baggrunden.) 

Fyrstinde  Helena 

(imod  ham). 

Velkommen,  ædle  Decentius!  Et  romersk 
ansigt,  —  og  fremfor  alle  dette  ansigt,  —  o,  det 
lægger  et  livende  solskær  over  vort  umilde  Gallien. 

Tribunen  Decentius. 
Kejseren   møder  din  længsel  og  dit  håb  på 
halvvejen,    høje  fyrstinde!     Vi  tør   tro  at  Gallien 
ikke  ret  længe  skal  lænke  dig. 

Fyrstinde  Helena. 
Siger   du    det,    du  glæde-bringer?    Kejseren 
tænker  da  altid  med   kærlighed  på  mig?     Hvor- 
ledes er  det  med  hans  sundhed? 

Cæsar  Julian. 
Gå,  gå,  min  elskede  Helena! 

Tribunen  Decentius. 

Kejserens  sundhed  har  ingenlunde  forværret 
sig. 

Fyrstinde  Helena. 

Nej,  ikke  sandt?  Det  var  det  jeg  vidste. 
Alle  disse  ængstende  rygter  — ;  Gud  være  priset, 
at  det  kun  var  rygter  1  Tak  ham  kærligst,  du 
fromme  Decentius!  Og  vær  selv  takket.  Med 
hvilke  rige  gaver  har  du  ikke  bebudet  din  ankomst  I 
Kejserlige  gaver  — ;  nej,  nej,  broderlige  gaver  i 
sandhed!  To  skinnende  sorte  Nubiere,  —  du 
skulde  se  dem,  min  Julian!  —  og  perler!  Dem 
bærer  jeg  allerede.  Og  frugter,  —  søde,  svul- 
mende;  ah;  ferskener  fra  Damaskus,  ferskener  i 
guldskåler!  Hvor  skal  de  ikke  læske  mig;  — • 
frugt,  frugt;  jeg  forsmægter  her  i  Gallien. 

Cæsar  Julian. 
Et  glædes-måltid  skal  ende  dagen;  men  for- 
retninger først.     Gå,  min  dyrebare  hustru! 

Fyrstinde  Helena. 
Jeg  går  til  kirken,  —  til  bøn  for  min  broder 
og  for  alle  håb. 

(hun  går  ud  til  højre.) 

(efter  et  øjebliks  ophold). 

Bud  eller  brevskaber? 

Tribunen  Decentius. 
Brevskaber. 

(han  rækker  ham  en  papirrulle.) 

Cæsar  Julian 

(læser,  undertrykker  et  smil  og  strækker  hånden  ud). 

Mere  I 

Tribunen  Decentius. 
Høje  Cæsar,  det  er  omtrent  alt. 

Cæsar  Julian. 
Virkelig.^     Har  kejseren   sendt  sin   ven    den 
lange  vej  kun  for  at  — ? 

(han  brister  i  en  kort  latter;  derpå  går  han  op  og  ned.) 

Var  Alemanerkongen  Knodomar  kommen  til 
Rom  før  din  afrejse? 

Tribunen  Decentius. 
Ja,  høje  Cæsar  1 

Cæsar  Julian. 
Og  hvorledes  hjælper  han  sig  i  det  fremmede 
land,  ukyndig  i  sproget,  som  han  er?  Ja,  han  er 
højst  ukyndig,  Decentius!  Han  var  ligefrem  til 
latter  for  mine  soldater.  Tænk  dig,  han  forveksled 
så  gængse  ord  som  kejser  og  Cæsar. 

Tribunen  Decentius 

(trækker  på  skuldrene). 

En  barbar.     Hvad  skal  man  vel  sige? 

Cæsar  Julian. 
Nej,  hvad  skal  man  vel  sige?    Men  kejseren 
er  ham  dog  nådig  ? 

Tribunen  Decentius. 
Knodomar  er  død,  Ijerre! 

Cæsar  Julian 

(standser) . 

Knodomar  er  død? 

Tribunen  Decentius. 
I  fremmed-lejren  på  den  cøliske  bakke. 

Cæsar  Julian. 
Død?    Så?  —  Ja,  luften  i  Rom  er  usund. 

Tribunen  Decentius. 
Alemanerkongen    døde   af   hjemve ,     herre  I 
Længselen  efter  slægt  og  frihed  — 

Cæsar  Julian. 
—  den  tærer,  Decentius;  ja,  ja,  jeg  ved  det. 
—  Jeg  burde  ikke  skikket  ham  levende  til  Rom; 
jeg  burde  ladet  ham  dræbe  her. 

Tribunen  Decentius. 
Cæsars  sind  er  mildt. 

Cæsar  Julian. 
Hm  — !     Hjemve?    Ja  sål 

(til  staldmesteren  Sintula,  som  kommer  fra  bas^grunden.) 

Er  du  der,  gamle  faun?  Frist  mig  ikke  mere. 
(til  Decentius.)  Siden  slaget  ved  Argentoratum  taler 
han  altid  til  mig  om  sejers- vognen  og  det  hvide 
forspand,    (tii  sintuia.)   Det  blev  Phaétons  færd  med 

de  lybske  solheste.  Hvorledes  endte  det?  Har 
du  glemt  —  har  du  glemt  dit  hedenskab,  havde 
jeg  nær  sagt.  —  Om  forladelse,  Decentius,  at  jeg 
sårer  dit  fromme  øre. 

Tribunen^Decentius. 
Cæsar  kildrer  sin  tjeners  øre;  men  han  sårer 
det  ikke. 

Cæsar  Julian. 
Ja,  ja;  bær  over  med  Cæsar,  om  han  spøger. 
Jeg  ved  virkelig  ikke  at  tage  det  på  anden  måde. 

—  Der  har  vi  dem. 

(Hærføreren  Severus,  prætorianhøvdingen  Florentius,  samt 
flere  krigsøverster  og  herrer  ved  Cæsars  hof  kommer  fra 

baggrunden.) 

Cæsar  Julian 

(går  dem  imøde). 

God  morgen,  I  våbenbrødre  og  venner  I  Har- 
mes ikke  formeget  over  at  jeg  kalder  eder  lige 
hid  fra  landevejens  smuds  og  møje;  jeg  burde 
visselig  undt  eder  nogle  timers  ro^  men  — 

Prætorianhøvdingen  Florentius. 
Er  der  hændt  noget  særdeles,  herre? 

Cæsar  Julian. 
Ja,   i  sandhed,    det  er  der.     Kan  I  sige  mig, 

—  hvad  fattedes  i  Cæsars  lykke? 

Prætorianhøvdingen  Florentius. 
Hvad  skulde  vel  fattes  i  Cæsars  lykke? 

Cæsar  Julian. 
Nu  ingenting,  (tii  Decentius.)  Hæren  har  forlangt 
at  jeg  skulde  holde  sejers-indtog  i  staden.    I  spidsen 

for  legionerne  vilde  man  at  jeg  skulde  drage  ind 
gennem  Lutetias  porte.  Fangne  barbar-fyrster 
nned  bundne  hænder  skulde  gå  ved  vognhjulene; 
kvinder  og  slayer  fra  tyve  overvundne  folkeslag 
skulde  følge  efter,  tæt  sammentrængte,  hoved 
ved  hoved  —  (bryder  pludselig  af)  Glæd  eder,  mine 
tapre  medkæmpere;  her  ser  I  tribunen  Decentius, 
kejserens  fortrolige  ven  og  rådgiver.  Han  kom 
denne  morgenstund  med  gaver  og  hilsninger  fra 
Rom. 

Prætorianhøvdingen  Florentius. 
Ah,  så  fattes  visselig  intet  i  Cæsars  lykke. 

Hærføreren  Severus 

(sagte  til  Florentius). 

Ufatteligt  I     Altså  atter  i  kejserens  gunst  I 
Prætorianhøvdingen  Florentius 

(sagte). 

O,  denne  vankelmodige  kejser! 

Cæsar  Julian. 
Det  synes,  som  om  en  forundringsfuld  stum- 
hed havde  slat  eder  alle.   —  Man  finder  at  kej- 
seren har  gjort  formeget,  gode  Decentius! 

Prætorianhøvdingen  Florentius. 
Hvor  kan  dog  sligt  komme  i  Cæsars  tanke? 

Hærføreren  Severus. 
Formeget,  høje  Cæsar?  Ingenlunde.     Skulde 
ikke  kejseren  vide  at  vælge  de  rette  grænser  for 
sin  nåde? 

Prætorianhøvdingen  Florentius. 
Tilvisse  er  dette  en  stor  og  sjelden  udmær- 
kelse — 

Hærføreren  Severus. 
Jeg  vil  kalde  den  overmåde  stor  og  sjelden. 

Prætorianhøvdingen  Florentius. 
Og  navnlig  giver  den  et  lysende  vidnesbyrd 
for,    at  vor  ophøjede  kejsers   sind    er  frit  for  al 
misundelse  — 

Hærføreren  Severus. 
Et  vidnesbyrd  uden  forbillede;    det  tør  jeg 
nok  sige. 

Prætorianhøvdingen  Florentius. 
Men  hvad  har  så  ikke  også  Cæsar  udrettet 
i  disse  få  år  i  Gallien? 

Cæsar  Julian. 
En  årlang  drøm,  I  dyrebare  venner  I   Jeg  har 
'slet  intet  udrettet.     Intet,  intet! 

Prætorianhøvdingen  Florentius. 
Og    det  regner  din   beskedenhed  for    intet? 
Hvad  var  hæren,  da  du  overtog  den?  En  uordnet 
hob  — 

Hærføreren  Severus. 
—  uden  sammenhæng,  uden  lydighed,    uden 
ledelse  — 

Cæsar  Julian. 
Overdrivelse,  Severus! 

Prætorianhøvdingen  Florentius. 

Og  var  det  ikke  med  denne  utøjlede  hob  at. 
du  gik  imod  Alemanerne ;  slog  du  dem  ikke  med 
disse  bander,  som  du  gennem  sejervindinger  om- 
skabte   til    en  hær  af  sejerherrer;    tog   du   ikke 
Colonia  Agrippina  tilbage  — ? 

Cæsar  Julian. 

Ej,  ej,  du  ser  med  venskabets  øje,  min  Flo- 
rentius! ■—  Eller  er  det  virkelig  sandt?  Er  det 
så,  at  jeg  jog  barbarerne  bort  fra  øerne  i  Rhin? 
At  jeg  satte  det  forfaldne  Tres  Tabernæ  i  for- 
svarstilstand til  fromme  for  rigets  sikkerhed?  Er 
det  virkelig  så? 

Prætorianhøvdingen  Florentius. 

Hvorledes,  herre?  Kan  du  tvivle  om  så 
store  ting? 

Cæsar  Julian. 

Nej,  i  sandhed,  jeg  synes  — .  Og  slaget  ved 
Argentoratum ?  Var  jeg  ikke  med  der?  Det 
svæver  mig  så  visst  for,  at  jeg  sejrede  over  Kno- 
domar.  Og  efter  sejren  — ;  Florentius,  har  jeg 
drømt;  eller  bygged  jeg  ikke  Trajans  kastel  op 
igen,  da  vi  rykked  ind  i  de  germaniske  egne? 

Prætorianhøvdingen  Florentius. 

Høje  Cæsar,  gives  der  nogen  så  afsindig 
mand,  at  han  vil  gøre  dig  denne  ære  stridig? 

Hærføreren  Severus 

(til  Decentius). 

Jeg  priser  skæbnen,  som  forundte  mig  på 
mine  gamle  dage  at  følge  så  lykkelig  en  fører. 

Prætorianhøvdingen  Florentius 

(ligeledes  til  tribunen). 

Hvad  vending  det  alemanske  overfald  uden 
Cæsars  tapperhed  og  klogskab  kunde  have  taget, 
det  vover  jeg  knapt  at  tænke  på. 

Flere  hofmænd 

(trænger  sig  frem). 

Ja,  herre,  Cæsar  er  stor! 

Andre  herrer 

(klapper  i  hænderne). 

Cæsar  er  uden  lige! 

Cæsar  Julian 

(ser  en  stund  afvekslende  på  Decentius  og  de  andre;  derpå  brister  han 

ud  i  en  høj  kort  latter). 

Så  blindt  er  venskab,  Decentius!  Så  blindt, 
blindt  I 

(han  vender  sig  til  de  øvrige  og  slår  på  papirrullen,  som  han  holder 

i  hånden.) 

Her  står  ganske  andre  ting!  Hør  efter,  og 
sug  det  ind  som  en  erkendelsens  læskende  dugg. 
Det  er  kejserens  melding  til  alle  statholderne 
rundt  om  i  riget;  —  vor  udmærkede  Decentius 
har  bragt  en  afskrift  med.  Her  står  det:  jeg  har 
intet  udrettet  i  Gallien.  Det  var  en  drøm,  som 
jeg  nys  sagde.  Her  har  vi  kejserens  egne  ord: 
det  var  under  kejserens  lykkelige  forvarsler  at 
den  riget  overhængende  fare  blev  afvendt. 

Prætorianhøvdingen  Florentius. 
Alle  rigets  sager  nyder  fremgang  under  kej- 
serens forvarsler. 

Cæsar  Julian. 
Mere,  mere!  Her  berettes  det,  at  det  er 
kejseren,  som  har  kæmpet  og  sejret  ved  Rhin; 
det  er  kejseren,  som  har  løftet  op  den  ydmygt 
bedende  Alemaner-konge,  der  kasted  sig  ned  for 
ham.  Mit  navn  lykkes  det  mig  ikke  at  finde 
nogetsteds  i  dette  skriftstykke,  —  og  ikke  dit, 
Florentius,  og  heller  ikke  dit,  Severusl  Og  her, 
i  skildringen  afslaget  ved  Argentoratum  — ;  hvor 
var  det  jeg  havde  det?  jo  her;  her  står  det;  det 
var  kejseren,  som  påbød  slagordningen;  det 
var  kejseren  selv,  som  med  livsfare  hug  sit  sværd 
sløvt,  kæmpende  i  de  forreste  rækker;  det  var 
kejseren,  som,  ved  sin  nærværelses  rædsel,  jog 
barbarerne  på  hovedkulds  flugt  — ;  læs;  læs, 
siger  jeg! 

Hærføreren  Severus. 
Høje  Cæsar,  dit  ord  er  nok. 

Cæsar  Julian. 
Og  hvor  vil  I  så  hen  med  eders  dårende 
tale,  I  venner?  Vil  I,  af  overdreven  kærlighed  til 
niig,  gøre  mig  til  en  snyltegæst,  hvem  I  mader 
med  den  overflod,  I  rapsed  fra  min  frændes 
bord?  —  Hvad  tykkes  dig,  Decentius?  Hvad 
siger  du  til  dette?  Du  ser  at  jeg  i  min  egen 
lejr  må  holde  øje  med  tilhængere,   som  stundom 

i  blindhed  er  på  vej   til   at   forvilde  sig  hinsides 
oprørets  grænsepæle. 

Prætorianhøvdingen  Florentius 

(hurtigt  til  tribunen). 

I  sandhed,    mine  ord   er  bleven   højlig  mis- 
tydede, ifald  — 

Hærføreren  Severus 

(ligeledes  til  tribunenj. 

Det  kunde  aldrig  komme  mig  isinde  på  den 
vis  at  — 

Cæsar  Julian. 
Så  skal  det  være,  I  kampbrødre;  lad  os  alle 
tilhobe  æde  vort  hovmod  i  os.  Jeg  spurgte  før, 
hvad  der  mangled  i  Cæsars  lykke.  Nu  ved  I  det. 
Det  var  sandheds-erkendelsen,  som  mangled  i 
Cæsars  lykke.  Din  sølvhjelm  vil  ikke  komme  til 
at  dækkes  af  sejerstogets  støv,  tapre  Florentius  1 
Kejseren  har  holdt  sejers-indtog  for  os  i  Rom. 
Han  finder  derfor  at  alle  højtideligheder  her  er 
overflødige.  Gå,  Sintula,  og  sørg  for  at  de  på- 
tænkte optog  afsiges.  Kejseren  ønsker  at  forunde 
sine  soldater  en  gavnlig  ro.  Det  er  hans  vilje  at 
de  skal  forblive  i  lejren  udenfor  murene. 

(Staldmesteren  Sintula  går  ud  i  baggrunden.) 

Cæsar  Julian. 

Var  jeg  ikke  engang  en  visdomsven?    M^n 

sagde  det  idetmindste,  både  i  Athen  og  i  Efesos. 

Så  svagt  er  det  menneskelige  sind   i  medgang. 

Jeg  var  nær   bleven  visdommen  utro.      Kejseren 

har  påmindet  mig.    Tak  ham  ydmygst,  Decentius 
Har  du  mere  at  melde? 

Tribunen  Decentius. 
Et  endnu.     Efter  alt,  hvad  kejseren  har  for- 
nummet, og  ifølge  det  brev,   du  tilskrev  ham  fra 
Argentoratum,    er  det  store   fredsværk  lykkeligt 
ført  til  ende  her  i  Gallien. 

Cæsar  Julian. 
Visselig;  kejseren  har  dels  ved  sin  tapperhed 
og  dels  ved  sin  højmodige  mildhed  — 

Tribunen  Decentius. 
Rigets  grænse  er  sikret  imod  Rhin. 

Cæsar  Julian. 
Af  kejseren,  af  kejseren. 

Tribunen  Decentius. 
I  landskaberne  omkring  Donau  står  derimod 
sagerne  slet,    og  endnu  slettere    i   Asien;    kong 
Sapores  vinder  stadig  fremgang. 

Cæsar  Julian. 
Den  forvovne  mandl    Rygtet  siger  at  kej- 
seren heller  ikke  i  sommer  har  behaget  at  lade 
sine  hærførere  knuse  ham. 

Tribunen  Decentius. 
Kejseren  agter  selv  at  knuse  ham  til  foråret. 
(tager  en  papirrulle  frem.)  Her  er  hans  vilje,  høje  Cæsar  1 

Cæsar  Julian. 
Lad  se,  lad  sel    (læser.)   Ahl 

(han  læser  atter  længe  under  en  stærk  indre  bevægelse;   derpå  ser  han 

op  og  siger:) 

Det  er  altså  kejserens  vilje  at  — ?  Godt, 
godt,  ædle  Decentius;  kejserens  vilje  skal  blive 
efterkommet. 

Tribunen  Decentius. 
Det  er  nødvendigt  at  den  efterkommes  endnu 
idag. 

Cæsar  Julian. 
Endnu  idag;  forstår  sig.     Kom  her,  Sintulal 
Nu,  hvor  er  han?  Ah  så!  —  Hent  Sintula  tilbage! 

(En  hofmand  går  ud  i  baggrunden ;  Cæsar  Julian  går  hen  til  vinduet  og 

læser  papirerne  igennem  på  ny.) 

Prætorianhøvdingen  Florentius 

(dæmpet  til  tribunen). 

Jeg  beder  bønligst,  mistyd  ikke,  hvad  jeg 
før  sagde.  Når  jeg  tillagde  Cæsar  æren,  så  var 
det  selvfølgelig  ikke  dermed  ment  at  — 

Hærføreren  Severus 

(sagte). 

Aldrig  kunde  det  komme  i  min  tanke  at  det 
ikke  var  kejserens  øverste  vise  ledelse,  som  — 

En  hofmand 

(på  tribunens  anden  side). 

Jeg  beder  dig,  ædle  herre,  —  læg  et  ord 
ind  for  mig  i  hoflejren,  og  forløs  mig  fra  denne 
pinlige  post  hos  en  Cæsar,  som  — ;  ja,  han  er 
kejserens  høje  slægtning,  men  — 

En  anden  hofmand. 
Jeg  kunde   desværre  fortælle  dig  ting,    der 
vidner  lige  så  meget  om  grænseløs  forfængelighed, 
som  om  forvovne  håb  — 

Cæsar  Julian. 
Endnu  idagl  Lad  et  ord  være  sagt,  Decentiusl 
Det  var  mit  højeste  ønske,    ifald  jeg  kunde  ned- 
lægge denne  ansvarsfulde  værdighed. 

Tribunen  Decentius. 
Det  skal  blive  kejseren  meldt. 

Cæsar  Julian. 
Jeg  kræver  himlen  til  vidne  på  at  jeg  aldrig  — ; 
ah,  der  er  Sintula;  så  kan  vi  altså  —   (tii  tribunen.) 
Du  gårf 

Tribunen  Decentius. 
Jeg  har  at  forhandle  med  hærførerne,    høje 
Cæsar! 

Cæsar  Julian. 
Uden  min  mellemkomst? 

Tribunen  Decentius, 
Kejseren  har  pålagt  mig  at  skåne  sin  dyre- 
bare slægtning. 

(Han  går  ud  i  baggrunden,  fulgt  af  de  øvrige,  undtagen  af  Sintula,  som 

blir  stående  ved  deren.) 

Cæsar  Julian 

(ser  en  stund  på  ham). 

Sintula  I 

Staldmesteren  Sintula. 
Ja,  høje  herre  I 

Cæsar  Julian. 
Kom  nærmere.  —  Ja,  sandelig,   du  ser  ærlig 
ud.     Tilgiv;  jeg  har  aldrig  tænkt  på  at  du  kunde 
være  mig  så  hengiven. 

Henrik  Tbsen:   Kejser  og  Galilæer.   I.  12 

Staldmesteren  Sintula. 
Hvoraf  ved  du  at  jeg  er  dig  hengiven,  herre  ? 

Cæsar  Julian 

(peger  på  papirrullen). 

Her  kan  jeg  læse  mig  det  til;  der  står  at  du 
skal  forlade  mig. 

Staldmesteren  Sintula. 
Jeg,  herre? 

Cæsar  Julian. 
Kejseren  opløser  Galler-hæren,  Sintula  1 

Staldmesteren  Sintula. 

Opløser  — ? 

Cæsar  Julian. 

Ja,    hvad   er  det    andet    end   en    opløsning? 

Kejseren    trænger   til    at   forstærke  sig,    både   i 

Donau-egnen  og  imod  Perserne.     Vore  bataviske 

og  æruliske  hjælpetropper  skal  afgå  i  al  skynding 

for  at  kunne  stå  i  Asien  til  foråret. 

Staldmesteren  Sintula. 

Men   dette   er  jo   umulige  ting,    herre  I    Du 

har  jo  højtideligt  tilsvoret  netop  disse  vore  bunds- 

forvandte   at  de  på  ingen  vis  må  bruges  hinsides 

Alperne. 

Cæsar  Julian. 

Just  det,  Sintula!  Kejseren  skriver  at  jeg 
gav  hint  tilsagn  i  overilelse  og  uden  hans  samtykke. 
Det  har  jeg  rigtignok  aldrig  vidst;  men  således 
står  det.  Jeg  skal  tvinges  til  at  bryde  mit  ord,  van- 
ære mig  i  hærens  øjne,  vende  barbarernes  utøjlede 
harm,  kanske  deres  dødbringende  våben,  imod  mig. 

Staldmesteren  Sintula. 
Det  vil  slå  fejl,  herre  1   De  romerske  legioner 
vil  byde  dig  sit  bryst  til  skjold. 

Cæsar  Julian. 
De  romerske  legioner?    Hm;    —   troskyldige 
ven!    Af  hver  Romer-legion  skal  der   udtages  tre 
hundrede  mænd,    som   ligeledes  ad  de  korteste 
veje  skal  sendes  til  kejseren. 

Staldmesteren  Sintula. 
Ah,  dette  er  — I 

Cæsar  Julian. 
Det  er  vel  beregnet;    ikke  sandt?   Alle  hær- 
afdelinger skal   opægges  imod  mig,    for  at  man 
med  desto  mindre  fare  kan  gøre  mig  våbenløs.    ' 

Staldmesteren  Sintula. 
Og  jeg  siger  dig,   herre,    at  ikke  en  eneste 
af  dine  hærførere  lader  sig  bruge  til  dette. 

Cæsar  Julian. 
Mine   hærførere    vil    heller    ikke    komme    i 
fristelse.     Du  er  manden. 

Staldmesteren  Sintula. 
Jeg,   min  Cæsar  1 

Cæsar  Julian. 
Her  står  det  skrevet.     Kejseren  overdrager 
til   dig  at  ordne  alt  fornødent   og   derpå  at  føre 
de  udvalgte  afdelinger  til  Rom. 

Staldmesteren  Sintula* 
Og  det  overdrages  til  mig?   Her,  hvor  mænd, 
som  Florentius  og  den  gamle  Severus  — 

12* 

Cæsar  Julian. 
Du  har  ingen  sejervindinger  på  din  syndeliste, 
Sintulal 

Staldmesteren  Sintula. 
Nej,    det  er  visselig  sandt.     Aldrig  har  man 
her  villet  unde  mig  lejlighed  til  at  vise  — 

Cæsar  Julian. 
Jeg  har  været  uretfærdig  imod  dig.     Tak  for 
din  troskab. 

Staldmesteren  Sintula. 
Så  stor  en  kejserlig  nåde  I   Herre,  må  jeg  se  — 

Cæsar  Julian. 
Hvad  vil   du  se?    Du  vil  jo    ikke  lade   dig 
bruge  til  dette. 

Staldmesteren  Sintula. 
Gud  forbyde  at  jeg  skulde  nægte  kejseren 
lydighed! 

Cæsar  Julian. 
Sintula,  —  du  kunde  afvæbne  din  Cæsar  1 

Staldmesteren  Sintula. 
Cæsar  har  alle   dage  sat  ^  liden  pris  på  mig. 
Cæsar   har   aldrig   kunnet    tilgive    mig,    at   han 
måtte  tåle  om  sig  en  staldmester,    der  var  valgt 
af  kejseren. 

Cæsar  Julian. 
Kejseren  er  stor  og  vis;  han  forstår  at  vælge. 

Staldmesteren  Sintula. 
Herre,  —  jeg  brænder  efter  at  gøre  min  pligt; 
må  jeg  bede  om  kejserens  befaling? 

Cæsar  Julian 

(rækker  ham  et  af  papirerne). 

'      Her  er  kejserens  befaling.     Gå,    og  gør  din 

pligt. 

Slavinden  Myrrha 

(kommer  ilsomt  fra  højre). 

O,   forbarmende  frelser  1 

Cæsar  Julian. 
Myrrha  1    Hvad  er  det? 

Slavinden  Myrrha. 
O,   nådige  himmel,   min  herskerinde  — 

Cæsar  Julian. 
Din  herskerinde,  —  hvad  hun? 

Slavinden  Myrrha. 
Sygdom  eller  afsind  — ;  hjælp,  hjælp  1 

Cæsar  Julian. 
Helena  syg  I   Lægen!    Oribases  skal  komme, 
Sintulal    Hent  hamt 

(Staldmesteren  Sintula  gii  ud  i  baggrunden.    Cæsar  Julian  vil  ile  ud  til 

højre,  men  møder  i  døren  fyrstinde  Helena  omringet  af  slavinder. 

Hendes  ansigt  er  vildt  og  forstyrret,  hendes  h&r  og  klæder  i  uorden.) 

Fyrstinde  Helena. 
Løs  kammen  I    Løs  kammen,  siger  sig  I    Den 
er  gloende.    Ild  i  håret;  jeg  brænder,  jeg  brænderi 

Cæsar  Julian. 
Helena  I    For  Guds  nådes  skyld  — 1 

Fyrstinde  Helena. 
Er  der  ingen,    som  vil  hjælpe?    De  myrder 
mig  med  nålestik! 

Cæs[ar  Julian. 
Min  Helena!    Hvad  er  der  hændt   med   dig? 

Fyrstinde  Helena. 

Myrrha,    Myrrhal     Frels    mig    fra    pigerne, 

Myrrha  1 

Lægen  Oribases 

(kommer  fra  baggrunden). 

Hvilket  rædselsbudskab  fortælles  —  ?    Er  det 
sandt?   Ahl 

Cæsar  Julian. 
Helena  1    Min  kærlighed,  mit  livs  lys  — 1 

Fyrstinde  Helena. 
Væk  fra  migl    O,  søde  Jesus,  hjælp  1 

(hun  synker  halvt  om  mellem  slavinderne.) 

Cæsar  Julian. 
Hun  er  fra  sig.    Hvad  kan  det  være,  Oribases? 
Se,  —  se  øjnene,  hvor  store  — 1 

Lægen  Oribases 

(til  Myrrha). 

Hvad  har  fyrstinden   nydt?    Hvad   har    hun 
spist  eller  drukket? 

Cæsar  Julian. 
Ah,  du  tror  — ? 

Lægen  Oribases. 
Svar,   kvinder;    hvad  har  I  givet  fyrstinden? 

Slavinden  Myrrha. 
Vi?    O,  intet,  tro  mig;   hun  har  selv  — 

Lægen  Oribases. 
Nu,  nul 

Slavinden  Myrrha. 
Nogle  frugter;  det  var  ferskener,  tror  jeg;  — 
o>  jeg  ved  ikke  — 

Cæsar  Julian. 
Frugter!    Ferskener?   Af  dem,  som  — ? 

Slavinden  Myrrha. 
Ja  —  nej  —  ja;  jeg  ved  ikke,  herre;  —  det 
var  to  Nubiere  — 

Cæsar  Julian. 
Hjælp,  hjælp,  Oribasesl 

Lægen  OrilDases. 
Desværre,  jeg  frygter  — 

Cæsar  Julian. 
Nej,  nej,  nejl 

Lægen  Oribases. 
Stille,  nådige  herre;  hun  kommer  til  sig  selv. 

Fyrstinde  Helena 

(hviskende). 

Hvi  gik  solen  ned?   O,   hellige  løndomsfulde 
mørke  I 

Cæsar  Julian. 
Helena  1    Hør;  saml  dine  tanker  — 

Lægen  Oribases. 
Min  høje  fyrstinde  — 

Cæsar  Julian. 
Det  er  lægen,   Helena!    (tager  hendes  hånd.)    Nej, 
her,   hvor  jeg  står. 

(river  sig  løs). 

Fy;  der  var  han  igen! 

Cæsar  Julian. 
Hun  ser  mig  ikke.     Her,  her,  Helena! 

Fyrstinde  Helena. 
Den  afskyelige;  —  altid  er  han  om  mig. 

Cæsar  Julian. 
Hvad  mener  hun? 

Lægen  Oribases. 
Gå  tilside,  nådige  herre  — ! 

Fyrstinde  Helena. 

Søde  stilhed!    Han    aner   ikke  — ;    o,    min 

Gallos  1 

Cæsar  Julian. 
Gallos? 

Lægen  Oribases. 

Gå,  høje  Cæsar;   det  er  ikke  tjenligt  — 

Fyrstinde  Helena. 
Hvor  dit  tætte  krøllede  hår  runder, sig  trodsigt 
om  nakken.     O,   denne  korte  kødfulde  nakke  — 

Cæsar  Julian. 
Alle  afgrundes  afgrund  — ! 

Lægen  Oribases. 
Vildelsen  tager  til-*^ 

Cæsar  Julian. 
Jeg  mærker,   jeg  mærker.     Vi   må   forske, 
Oribases ! 

Fyrstinde  Helena 

(ler  sagte). 

Nu  vil  han  forske  igen.  —  Blæk  p^  fingrene; 
bogstøv  i  håret,  —  uvasket;  fy,  fy,  hvor  han 
stinker. 

Slavinden  Myrrha. 
Herre,   befaler  du  ikke  at  jeg  skal  — f 

Cæsar  Julian. 
Væk  med  dig,  kvinde! 

Fyrstinde  Helena. 
Hvor  kunde  du  lade  dig  overvinde  af  ham, 
du    brune    svulmende    barbar?     Han    kan   ikke 
overvinde  kvinder.     Hvor  jeg  ækles  ved  denne 
vanmagtens  dyd. 

Cæsar  Julian. 
Tilside  med  jer  allel   Ikke  så  nær,  OribasesI 
Jeg  selv  skal  vogte  fyrstinden. 

Fyrstinde  Helena. 
Vredes  du  på  mig,  du  herlige?  Gallos  er  jo 
død.  Halshugget.  Hvilket  hug  det  må  have 
været  1  Ikke  skinsyg,  du  min  første  og  sidste. 
Brænd  Gallos  i  helvedes  ild;  —  det  var  jo  dog 
kun  dig,   dig,   dig  — ! 

Cæsar  Julian. 
Ikke  nærmere,.  OribasesI 

Fyrstinde  Helena. 
Dræb    presten   ogsål    Jeg  vil    ikke   se   ham 
efter  dette.    Du  ved  jo  vor  søde  hemmelighed. 

O,  du  mine  dages  længsel,  mine  nætters  hen- 
rykkelse! Det  var  jo  .dig  selv,  —  i  din  tjeners 
skikkelse  • —  i  bedekamret;  ja,  ja,  du  var  der; 
det  var  dig  —  i  mørket,  i  luften,  i  virakens  slø- 
rende skyer,  hin  nat,  da  den  vordende  Cæsar 
under  mit  hjerte  — 

Cæsar  Julian 

.   (viger  med  et  skrig). 

Ahl 

Fyrstinde  Helena 

(med  udbredte  arme). 

Min  elsker  og  herre!    Min,  min  — I 

<hun  falder  om  på  gulvet;   slavinderne  iler  til  og  flokker  sig  om  hende.) 

Cæsar  Julian 

(står  et  øjeblik  ubevægelig;   da  knytter  han  hånden  ivejret  og  råber): 

Galilæer! 

(Slavinderne  bærer  fyrstinden  ud  til  høj  re ;  i  det  samme  kommer  ridderen 
Sallust  hurtigt  ind  gennem  døren  i  baggrunden.) 

Ridderen  Sallust. 
Fyrstinden  i  afmagt!    O,  så  var  det  dog  sål 

Cæsar  Julian 

(griber  lægen  om  armen  og  fører  ham  tilside). 

Sig  sandheden!  Har  du  før  idag  vidst  at  — ; 
nu  ja,  du  forstår  mig;  har  du  før  idag  vidst 
noget  om  —  om  fyrstindens  tilstand? 

Lægen  Oribases. 
Jeg,  som  alle  andre,  herre! 

Cæsar  Julian. 
Og  du  har  intet  sagt  mig,  Oribases! 

Lægen  Oribases. 
Hvorledes,  min  Cæsar? 

Cæsar  Julian. 
Hvor  kunde  du  vove  at  fortie  sligt! 

Lægen  Oribases. 
Herre,  der  var  et,   vi  alle  var  uvidende  om. 

Cæsar  Julian. 
Og  det  var? 

Lægen  Oribases. 
At  Cæsar  intet  vidste. 

(han  vil  gå). 

Cæsar  Julian. 
Hvorhen  ? 

Lægen  Oribases. 

Prøve  de  midler,   som  min  kunst  — 

Cæsar  Julian. 
Jeg  tror  at  din  kunst  vil  vise  sig  unyttig. 

Lægen  Oribases. 
Herre,  det  var  dog  muligt  at  — 

Cæsar  Julian. 
Unyttig,    siger  jeg! 

Lægen  Oribases 

(et  skridt  tilbage). 

Høje  Cæsar,    det   er   min  pligt  at  være   dig 
ulydig  i  dette. 

Cæsar  Julian. 
Hvorledes  tyder  du  mine  ord?  Gå,  gå;  prøv, 
•hvad  din  kunst — ;  frels  kejserens  søster;  kejseren 

vilde  føle  sig  utrøstelig  ifald  hans  kærlige  omhu 
skulde  drage  nogen  ulykke  efter  sig.  Ja,  du  ved 
vel,  at  hine  frugter  var  en  gave  fra  kejseren? 

Lægen  Oribases. 
Ahl 

Cæsar  Julian. 

Gå,  gå,  mand,  —  og  prøv,  hvad  din  kunst  — 
Lægen  Oribases 

(bøjer  sig  ærbødigt). 

Jeg  tror  min  kunst  er  unyttig,  herre! 

(han  går  ud  til  højre.) 

Cæsar  Julian. 
Ah,   du,   Sallustl    Hvad  tykkes  dig?   Nu  be- 
gynder skæbnens  bølger  at  vælte  ind  over  slægten 

igen. 

Ridderen  Sallust. 

O,  men  der  er  redning.     Oribases  vil  — 

Cæsar  Julian 

(kort  og  afværgende). 

Fyrstinden  dør. 

Ridderen  Sallust. 
O,   om  jeg  turde  tale!    Om  jeg  turde  efter- 
spore de  lønlige  tråde  i  dette  fordærvelsens  spind  I 

Cæsar  Julian. 
Vær  trøstig,   ven;    alle  trådene  skal  komme 
for  en  dag,   og  så  — 

Tribunen  Decentius 

(kommer  fra  baggrunden). 

Hvorledes  skal  jeg  nærme  mig  Cæsars  åsyn  I 
Hvor   urandsagelige   er  ikke  Guds  veje!    Sønder- 

knust  -  ;    gid  du  kunde  læse   i   mine  indvolde  I 
Jeg  sorgens  og  ulykkens  bud  — I 

Cæsar  Julian. 
Ja,  det  må  du  sige  to  gange,  ædleDecentius! 
Og  hvorledes  skal  jeg  vel  udfinde  ord,    bløde  og 
slørende  nok,    for  at  bringe   dette   i    en   tålelig 
fremstilling  for  kejserens  broderlige  øre  I 

Tribunen  Decentius. 
Usaligt,  at  noget  sådant  skulde  hænde  næsten 
samtidigt    med    min    sendelsel    Og  just  nul     O, 
dette  lynslag  fra  forhåbningernes  skyløse  himmel  I 

Cæsar  Julian. 
Ja,  denne  skæbnens  opdukkende  og  opslu- 
gende havstorm,  just  som  skibet  syntes  at  ville 
løbe  ind  i  en  længe  forønsket  havn;  denne,  denne — ; 
sorgen  gør  os  veltalende,  Decentius,  —  dig,  som 
mig.  Men  først  forretninger.  De  to  Nubiere 
skal  fængsles  og  forhøres. 

Tribunen  Decentius. 
Nubierne,    herre?    Tror    du    min    harmfulde 
iver  kunde  tåle   at  de   to   upåpasselige  tjenere  et 
øjeblik  længer  — ? 

Cæsar  Julian. 
Hvorledes?   Du  har  dog  vel  aldrig  -  ? 

Tribunen  Decentius. 
Kald  mig  en  ilsindet  mand,  høje  Cæsar;  men 
min  kærlighed  til  kejseren  og  til  hans  sorgtrufne 

hus  måtte  i  sandhed  være  ringere,  end  den  er, 
ifald  den  i  en  slig  stund  kunde  give  rum  for 
sindigt  overlæg. 

Cæsar  Julian. 
Du  har  ladet  begge  slaverne  dræbe  i> 

Tribunen  Decentius. 
Havde  de  ikke  syvfold  fortjent  døden,  de 
efterladne?  Det  var  to  hedenske  vildmænd,  herret 
Deres  vidnesbyrd  vilde  ikke  have  tjent  til  noget; 
det  var  mig  umuligt  at  få  presset  andet  ud  af 
dem,  end  at  de  havde  ladet  hine  vigtige  ting 
henstå  en  temmelig  lang  tid  i  forsalen  uden  be- 
vogtning,  tilgængelige  for  alle  og  enhver  — 

Cæsar  Julian. 
Ahal   Ja  så,  Decentius  1 

Tribunen  Decentius. 
Jeg  anklager  ingen.  O,  men,  dyrebare  Cæsar^ 
jeg  varer  dig  ad;  thi  du  er  omgiven  af  utro  tje- 
nere. Dit  hof  —  hvilken  usalig  misforståelse  I  — 
man  har  troet  at  skimte  et  slags  unåde,  ,  eller 
hvad  jeg  skal  kalde  det,  bag  de  forholdsregler, 
som  kejseren  nødtvungen  har  måttet  træffe  her; 
kort  og  godt  — 

Staldmesteren  Sintula 

(kommer  fra  baggrunden). 

Herre,   du  har  givet  mig  et  hverv,   som  jeg 
på  ingen  måde  magter. 

Cæsar  Julian. 
Kejseren  har  givet  dig  hvervet,  godeSintuIat 

Staldmesteren  Sintula. 
Tag  det  fra  mig,  herre;  jeg  er  det  i  sandhed 
ikke  voksen. 

Tribunen  Decentius. 
Hvad  er  hændt? 

Staldmesteren  Sintula. 
Lejren  er  i  vildt  oprør.    Legionstroppeme  og 
de  bundsforvandte  rotter  sig  sammen  — 

Tribunen  Decentius. 
Trods  imod  kejserens  vilje! 

Staldmesteren  Sintula. 
Soldaterne  råber  på  at  de  vil  holde  sig  til 
Cæsars  løfter. 

Cæsar  Julian. 
Hør,  hør;  disse  brøl  udenfor  —  I 

Staldmesteren  Sintula. 
Sværmen  stormer  hid  - 

Tribunen  Decentius. 
Lad  ingen  slippe  ind  I 

Ridderen  Sallust 

(ved  vinduet). 

Det  er  for  sent;    hele  pladsen   er  opfyldt  af 
truende  soldater. 

Tribunen  Decentius. 
Cæsars  dyre  liv  er  i  fare  I   Hvor  er  Florentius  ? 

Staldmesteren  Sintula. 
Flygtet. 

Tribunen  Decentius. 
Den    storpralende  usling  I    Men  Severus    da? 

Staldmesteren  Sintula. 
Severus  siger  sig  syg;  han  har  ladet  sig  køre 
ud  til  sit  landgods. 

Cæsar  Julian. 
Jeg  vil  selv  tale  med  de  rasende. 

Tribunen  Decentius. 
Ikke  af  stedet,  høje  Cæsar  1 

Cæsar  Julian. 
Hvad  nu? 

Tribunen  Decentius. 
Det  er  min  pligt,    nådigste  herre;    kejserens 
bud  — ;  hans  dyrebare  slægtnings  liv  — ;   Cæsar 
er  min  fange. 

Ridderen  Sallust. 

Ahl 

Cæsar  Julian. 

Så  kom  det  dog! 

Tribunen  Decentius. 
Hustropperne,  Sintula  I   Du  har  at  føre  Cæsar 
i  sikkerhed  til  Rom. 

Cæsar  Julian. 
Til  Rom! 

Staldmesteren  Sintula. 
Hvad  siger  du,   herre! 


193 


Tribunen  Decentius. 
Til  Rom,  siger  jeg! 

Cæsar  Julian. 

Som   Gallos!     (råber  gennem  vinduet.)     Hjælp,    hjælp! 

Ridderen  Sallust. 
Flygt,  min  Cæsar!     Flygt,  flygt! 

(Vilde  skrig heres  udenfor.  Romerske  legio  nssoldater,  bataviske 
hjælpetropper  og  andre  bundsforvandte  stiger  ind  gennem  vin* 
•duet.  På  samme  tid  trænger  en  anden  sværm  ind  gennem  døien  i  bag- 
grunden. Blandt  de  forreste  er  fanebæreren  Mauros;  kvinder,  til 
dels  med  bern  på  armene,  følger  de  indtrængende.) 

Skrig  blandt  soldaterne. 
Cæsar,  Cæsar! 

Andre  stemmer. 
Cæsar,  hvi  har  du  forrådt  os? 

Atter  andre. 
Ned  med  den  troløse  Cæsar! 

Cæsar  Julian 

(kaster  sig  med  udbredte  arme  midt  ind  iblandt  soldaterne  og  råber) 

Medkæmpere,    krigsbrødre,  —  frels  mig  fra 
mine  fiender! 

Tribunen  Decentius. 
Ah,  hvad  er  det  — ! 

•  Vilde  skrig. 
Ned  med  Cæsar!     Slå  Cæsar  ned! 

Cæsar  Julian. 
Slut  kreds  om  mig;  drag  eders  sværd! 

Fanebæreren  Mauros. 
De  er  alt  dragne! 

Henrik  Ibsen:    Kejser  og  Galilæer.     I.  13 

Kvinder. 
Hug  ham;  hug  haml 

Cæsar  Julian. 
Tak,   at  I  kom!    Mauros!    Ærlige  Maurost 
Ja,  ja;  på  dig  kan  jeg  stole. 

Bataviske  soldater. 
Hvor   tør  du  sende  os  til  jordens  gra^nse^^ 
Var  det  det,  du  tilsvor  os? 

Andre  bundsforvandte. 
Ikke  over  Alperne!     Det  pligter  vi  ikke! 

Cæsar  Julian. 
Ikke  til  Rom!    Jeg  går  ikke;    de  vil  myrde 
mig,  som  de  myrded  min  broder  Gallos! 

Fanebæreren  Mauros. 
Hvad  siger  du,  herre? 

Tribunen  Decentius. 
Tro  ham  ikke! 

Cæsar  Julian. 
Rør  ikke  den  ædle  Decentius;    han  er  uden 
skyld. 

Underføreren  Laipso. 
Det  er  sandt;  Cæsar  er  den  skyldige. 

Cæsar  Julian. 
Ah,  er  det  dig,  Laipso!    Kække  ven,  er  det 
dig?    Du  slog  godt  ved  Argentoratum. 

Underføreren  Laipso. 
Det  mindes  Cæsar? 

Underføreren  Varro. 
Sine  løfter  mindes  han  ikke  I 

Cæsar  Julian. 
Var  det  ikke  den  uforfærdede  Varros  røst, 
jeg  der  fornam?  Der  har  vi  ham  jol  Dit  sår  er 
lægt,  ser  jeg.  O,  du  velfortjente  kriger,  —  at 
det  dog  skulde  nægtes  mig  at  gøre  dig  til  hø- 
vedsmand I 

Underføreren  Varro. 
Har  du  virkelig  villet  det? 

Cæsar  Julian. 
Lægg   ikke  kejseren  til    last  at   han  afslog 
min  bøn.     Kejseren  kender  ingen  af  eder,  således, 
som  jeg  kender  eder. 

Tribunen  Decentius. 
Soldater,  hør  mig  — I 

Mange  stemmer. 
Vi  har  intet  med  kejseren  at  skaffe. 

Andre 

(trænger  truende  frem). 

Cæsar  skal  stå  os  til  regnskab! 

Cæsar  Julian. 
Hvad  magt  har  vel  eders  ulykkelige  Cæsar, 
I  venner?  Man  vil  føre  mig  til  Rom.  Man 
nægter  mig  at  forvalte  endog  mine  egne  sager. 
Man  lægger  beslag  på  min  andel  af  krigsbyttet. 
Fem  guldstykker  og  et  pund  sølv  havde  jeg  tænkt 
at  skænke  hver  soldat,  men  — 

i3» 

Soldaterne. 
Hvad  siger  han? 

Cæsar  Julian. 
Det  er  ikke  kejseren,  som  forbyder  det;  det 
er  onde  og  misundelige   rådgivere.     Kejseren   er 
god,   I  kære  venner!     O,    men  kejseren   er  syg; 
han  kan  intet  udrette  — 

Mange  soldater. 
Fem  guldstykker  og  et  pund  sølvl 

Andre  soldater. 
Og  det  nægtes  os! 

Atter  andre. 
Hvem  tør  nægte  Cæsar  noget! 

Fanebæreren  Mauros. 
Således  handler  man  med  Cæsar,  soldaternes 
fader  1 

Underføreren  Laipso. 
Med  Cæsar,   som   mere  har  været  os  en  ven 
end  en  herre!     Eller  har  han  kanske  ikke? 

Mange  stemmer. 
Jo,  jo,  det  har  han! 

Underføreren  Varro. 
Bør  ikke  Cæsar,  sejerherren,  kunne  vælge  til 
høvedsmænd,  hvem  han  vil? 

Fanebæreren  Mauros. 
Bør    han    ikke    have    fri  rådighed    over   det 
bytte,  som  er  tilfaldet  ham? 

Høje  råb. 
Jo,  jo,  jo! 

Cæsar  Julian. 

Ak,  hvad  vilde  det  vel  gavne  eder?  Hvad 
brug  kan  I  gøre  af  jordiske  goder,  I,  som  skal 
føres  bort  til  de  fjerneste  lande  for  at  gå  en 
uviss  skæbne  imøde  — 

Soldaterne. 
Vi  går  ikkel 

Cæsar  Julian. 
Se  ikke  på  mig;  jeg  skammer  mig;  thi  jeg 
er  nær  ved  at  udgyde  en  tårestrøm  når  jeg 
tænker  på  at  I  inden  fa  måneder  skal  gives  til 
pris  for  sygdomme,  for  hunger  og  for  en  blod- 
tørstig fiendes  våben. 

Mange  soldater 

(stimler  om  ham.) 

Cæsar!     Gode  Cæsar! 

Cæsar  Julian. 
Og  nu  eders  værgeløse  hustruer  og  børn, 
som  I  må  efterlade  i  de  spredte  hjeml  Hvo  skal 
skærme  disse  medynksværdige ,  disse  vordende 
enker  og  faderløse,  der  snart  vil  være  udsatte 
for  Alemanernes  hævngærrige  overfald? 

Kvinderne 

(grædende). 

Cæsar,  Cæsar,  tag  dig  af  os  I 

Cæsar  Julian 

(ligeledes  i  gråd). 

Hvad  er  Cæsar?    Hvad  mægter  den  faldne 

Cæsar  ? 

Underføreren  Laipso. 

Skriv  til  kejseren  og  lad  ham  vide  — 

Cæsar  Julian. 
Ak,   hvad  er  kejseren?    Kejseren  er  syg  på 
sind    og  legem;    han    er  nedbrudt    af  omhu    for 
rigets  vel.     Ikke  sandt,  Decentius? 

Tribunen  Decentius. 
Jo,  visselig;  men  — 

Cæsar  Julian. 
Hvor  skar    det    mig  ikke  i   hjertet,    da  jeg 
erfor  

(han  trykker  de  omståendes  hænder.) 

Bed  for  hans  sjæl.  I,   som  dyrker  den  gode 
Kristus  I     Bring  offer  for   hans  helse,    I,    som  er 

forblevne  trofaste  imod  eders  fædrene  guder! 

Ved  I  vel  at  kejseren  har  holdt  sejersindtog  i  Rom  I 

Fanebæreren  Mauros. 
Har  kejseren? 

Underføreren  Varro. 
Hvad  ?    Slagen,  som  han  kom  fra  Donau  ? 

Cæsar  Julian. 
Som    han    kom    fra    Donau    har    han    holdt 
sejersindtog  for  vore  sejervindinger  — 

Tribunen  Decentius 

(truende). 

Høje  Cæsar,  betænk  — 1 

Cæsar  Julian. 
Ja,  det  er  sandt,  som  tribunen  siger;  betænk, 
hvorledes  kejserens  sind  må  være  omsløret,  når 
sligt  kan  ske?  O,  min  hårdt  hjemsøgte  frænde  I 
Da  han  i  Rom  red  igennem  Konstantins  vældige 
bue,  trode  han  sig  så  stor  at  han  krummed 
^ggen  og  luded  sit  hoved  ned  imod  sadelknappen. 

Fanebæreren  Mauros. 
Som  en  hane  i  en  porthvælving  I 

(Latter  blandt  soldaterne.) 

Enkelte  stemmer. 
Er  det  en  kejser! 

Underføreren  Varro. 
Og  ham  skal  vi  lyde! 

Underføreren  Laipso. 
Væk  med  ham! 

Fanebæreren  Mauros. 
Cæsar,  tag  du  styret! 

Tribunen  Decentius. 
Oprør  — I 

Mange  stemmer. 
Tag  magten;  tag  magten.  Cæsar! 

Cæsar  Julian. 
Afsindige!    Er  det  at  tale  som  Romere?   Vil 
I  efterligne  de   alemanske  barbarer?    Hvad   var 
det   Knodomar   råbte   ved  Argentoratum  ?     Svar 
^^g}  gode  Mauros,  —  hvad  råbte  han? 

Fanebæreren  Mauros. 
Han  råbte:    leve  kejser  Julian! 

Cæsar  Julian. 
Ah,  ti,  ti!     Hvad  siger  du  dog? 

Fanebæreren  Mauros. 
Leve  kejser  Julian  1 

De  bagenfor  stående. 
Hvad  går  for  sig? 

Underføreren  Varro. 
De  udråber  Cæsar  Julian  til  kejser! 

Høje  skrig. 
Leve  kejseren  1    Leve  kejser  Julian! 

(Råbet   forplanter   sig   i   videre    og  videre   kredse   udenfor;    alle   taler   i 
munden  på  hverandre ;  Cæsar  Julian  kan  i  lang  tid  ikke  konune  tilorde.) 

Cæsar  Julian. 
O,  jeg  beder  eder  bønligt  — !  Soldater, 
venner,  kampfæller,  —  se,  jeg  udstrækker  mine 
skælvende  arme  — !  Ængst  dig  ikke,  min  De- 
centius!  —  O,  at  jeg  måtte  opleve  dette!  Jeg 
lægger  eder  intet  til  last,  I  trofaste;  det  er  for- 
tvivlelsen, som  har  drevet  jer.  I  vil  det.  Godt; 
jeg  underkaster  mig  hærens  vilje.  —  Sintula,  lad 
mine  krigsøverster  samles.  —  Du,  tribun,  kan 
vidne  for  Konstanzios  at  jeg  kun  nødtvungen  — 
(vender  sig  til  Varro.)  Gå,  høvedsmand.  Og  forkynd  i 
lejren  denne  uventede  forandring.  Jeg  selv  vil 
uden  ophold  skrive  til  Rom  — 

Ridderen  Sallust. 
Herre,  soldaterne  vil  se  dig. 

Fanebæreren  Mauros. 

En  gylden  ring  om  dit  hoved,  kejser  1 

* 

Cæsar  Julian. 
Et  sligt  smykke  har  jeg  aldrig  ejet. 

Fanebæreren  Mauros. 
Denne  kan  gøre  det. 

(han  aftager  sin  halskæde  og  slynger  den  flerdobbelt  om  Cæsars  pande.^ 

Råb  udenfor. 
Kejseren;  kejseren!     Vi  vil  se  kejseren! 

Soldater. 
På  skjoldet  med  ham!     Op,  op! 

(De   omstående   løfter  Julian  højt  ivejret  på  et  skjold   og  viser  ham  for 
mængden  under  længe  vedvarende  bifaldsråb.) 

Cæsar  Julian. 
Hærens   vilje    ske!    Jeg    bøjer  mig    for   det 
uundgåelige  og  fornyer  alle  tilsagn  — 

Legionssoldater. 
Fem  guldstykker  og  et  pund  sølv! 

Bataver. 
* 

Ikke  over  Alperne! 

Cæsar  Julian. 
Vi  vil  sætte  os  fast  i  Vienna.  Den  stad  er 
Galliens  stærkeste  og  derhos  rig  på  allehånde 
forråd.  Der  er  det  min  agt  at  vente  indtil  vi  ser, 
om  min  nedbøjede  frænde  billiger,  hvad  vi  her, 
til  rigets  tarv,  har  vedtaget  — 

Ridderen  Sallust. 
Det  gør  han  ikke,  herre  I 

Cæsar  Julian 

(med  oprakte  hænder). 

Guddommelige  visdom,  lys  op  i  hans  for- 
mørkede sjæl  og  led  ham  til  det  bedstel  Vær 
med  mig,  du  lykke,  som  aldrig  har  svigtet  mig  før! 

Myrrha  og  kvinderne 

(veklagende  udenfor  til  højre). 

Død,  død,  dødl 


FEMTE  HANDLING. 


(I  Vienna.  Et  hvælvet  rum  i  katakomberne.  Til  venstre  snor  sig  en  bugtet 
gang  opad.  Gennem  bergsiden  i  baggrunden  er  udhugget  en  trappe,  som 
ender  oppe  ved  en  lukket  dør.  Foran  til  højre  fører  en  mcngde  trin  ned 
til  de  dybere  liggende  gange.    Rummet  er  svagt  oplyst  af  en  brændende 

hængelampe.) 

(Cæsar  julian,  med  uraget  skæg  og  i  smudsige  klæder ,   står  ludende 
over  åbningen  til  højre.    Dæmpet  salmesang  lyder  igennem  døren  fra  den 

udenfor  tilbyggede  kirke.) 

Cæsar  Julian 

(taler  nedad). 

Endnu  intet  tegn  ? 

En  stemme 

(dybt  nede). 

Intet.  ^ 

Cæsar  Julian. 

Hverken  ja  eller  nej  ?    Hverken  for  eller  imod  ? 

Stemmen. 
Begge  dele. 

Cæsar  Julian. 
Det  er  jævngodt  med  intet. 

Stemmen. 
Vent,  vent. 

Cæsar  Julian. 
Jeg  har  ventet  i  fem  døgn;    du  kræved  kun 
tre.    Jeg  siger  dig,  —  jeg  er  ikke  tilsinds  at  -=— 

(han  lytter  imod  udgang^en  og  råber  dæmpet  nedad)      T^al    ikkel 

Ridderen  Sallust  ^ 

(kommer  oppe  fra  gangen  tilvenstre.) 

Herre;  herre! 

Cæsar  Julian. 
Er  det  dig,  Sallust?    Hvad  vil  du  hernede? 

Ridderen  Sallust. 
Dette  rugende  mørke  — ;  ah,  nu  ser  jeg  dig. 

Cæsar  Julian. 
Hvad  vil  du? 

Ridderen  Sallust. 
Tjene  dig,  om  jeg  kunde,  —  føre  dig  ud  til 
de  levende  igen. 

Cæsar  Julian. 
Hvad  nyt  oppe  fra  verden? 

Ridderen  Sallust. 
Soldaterne    er    i   uro;    vi    mærker    allehånde 
forbud  på  at  tålmodet  snart  forgår  dem. 

Cæsar  Julian. 
Nu  skinner  visst  solen  deroppe. 

Ridderen  Sallust. 
Ja  herre  I 

Cæsar  Julian. 
Himlen  hvælver  sig  som  et  hav  af  tindrende 
lys.     Det  er  kanske  høj  middag.     Det  er  varmt; 

luften  dirrer  langs  husvæggene;  floden  risler,  halvt 
udtørret,  over  hvide  flintestene.  —  Skønne  liv; 
skønne  verden  I 

Ridderen  Sallust. 
O,  kom,  kom,  herre  1     Dette  ophold  i  grav- 
gangene udlægges  til  skade  for  dig. 

Cæsar  Julian. 
Hvorledes  udlægges  det? 

Ridderen  Sallust. 
Tør  jeg- sige  det? 

Cæsar  Julian. 
Du  tør  og  skal.     Hvorledes  udlægges  det? 

Ridderen  Sallust. 
Mange    tror    at    det    mindre    var   sorg   end 
anger,  som  så  sælsomt  drev  dig  ned  under  jorden. 

Cæsar  Julian. 
De  tror  jeg  dræbte  hende? 

Ridderen  Sallust. 

Det  gådefulde  i  sagen  må  undskylde  dem, 
om  — 

Cæsar  Julian. 

Ingen  dræbte  hende,  Sallust  I  Hun  var  for 
ren  for  dette  syndens  rige;  derfor  steg  en  engel 
fra  himlen  hver  nat  ned  i  hendes  lønkammer  og 
råbte  på  hende.  Eller  hvad?  Ved  du  ikke  at 
presterne  i  Lutetia  udlagde  hendes  død  på  denne 
vis?     Og   presterne  må  jo   vide  det.     Har    ikke 

hendes  ligtog  hid  været  som  et  sejerstog  gennem 
landet?  Strømmed  ikke  alle  Viennas  kvinder 
hendes  kiste  imøde  udenfor  portene,  hilste  hende 
med  grønne  grene  i  hænderne,  bredte  tepper  ud 
på  vejen  og  istemte  lovsange  til  ære  for  himmel- 
bruden, som  førtes  hjem  til  brudgommens  hus?  — 
Hvad  lo  du  af? 

Ridderen  Sallust. 
Jeg,  herre? 

Cæsar  Julian. 
Nat  og  dag  har  jeg  hørt  bryllupssaHgene 
siden.  Hør,  hør;  i  forherligelse  løftes  hun  opad. 
Ja,  hun  var  tilvisse  en  ægte  kristen-kvinde.  Hun 
holdt  sig  budet  efterrettelig;  —  hun  gav  Cæsar, 
hvad  Cæsars  var,  og  den  anden  gav  hun  — ;  nå, 
det  var  ikke  det,  vi  skulde  tale  om;  du  er  ikke 
indviet  i  lærens  hemmeligheder,  Sallust  I  —  Hvad 
nyt,  spurgte  jeg  om? 

Ridderen  Sallust. 
Det  vigtigste,    jeg  ved,    er  at  kejseren  ved 
budskabet  om,    hvad  der   i  Lutetia  gik   for  sig, 
skyndsomt  skal  være  flygtet  over  til  Antiokia. 

Cæsar  Julian. 
Den  nyhed  kender  jeg.     Konstanzios  så  os 
vel  allerede  i  ånden  foran  Roms  porte. 

Ridderen  Sallust. 
De  venner,   som  forvovent  slutted  sig  til  dig 
i  denne  farlige  sag,  så  i  ånden  det  samme. 

Cæsar  Julian. 
Tiden  er  os  ikke  gunstig,  Sallustl  Ved  du 
ikke  at  under  kamplegene,  før  afrejsen  fra  Lu- 
tetia,  brast  mit  skjold  istykker,  så  jeg  kun  beholdt 
håndtaget  igen?  Og  ved  du  ikke  at  da  jeg  vilde 
stige  tilhest,  så  snubled  hin  tjener,  på  hvis  sammen- 
foldede hænder  jeg  skulde  svinge  mig  op? 

Ridderen  Sallust. 
Du  kom  dog  i  sadlen,  herre  1 

Cæsar  Julian. 
Men  manden  faldt. 

Ridderen  Sallust. 
Bedre  mænd  vil  falde,  hvis  Cæsar  nøler. 

Cæsar  Julian. 
Kejseren  er  affældig. 

Ridderen  Sallust. 
Kejseren  lever.     De  breve,    du  har   skrevet 
ham  til  om  din  udråbelse  — 

Cæsar  Julian. 
Om  min  nødtvungne  udråbelse.     Man  tvang 
mig;  der  var  intet  valg. 

Ridderen  Sallust. 
Kejseren   lader   ikke   den    forklaring   gælde. 
Det  er  hans  agt,   når  en  hær  er  samlet  i  de  øst« 
lige  landskaber,  at  rykke  ind  i  Gallien. 

Cæsar  Julian. 
Hvoraf  ved  du  — ? 

Ridderen  Sallust. 
Ved  et  tilfælde,    herre!    Jeg   bønfalder  dig, 
tro  mig  — I 

Cæsar  Julian. 
Godt,   godt;    når  det  sker,    vil  jeg  gå  Kpn- 
stanzios  imøde,  —  ikke  med  sværd  i  hånd  — 

Ridderen  Sallust. 
Ikke!    Hvorledes  tænker  du  da  at  møde  ham? 

Cæsar  Julian. 
Jeg  vil  give  kejseren,  hvad  kejserens  er. 

Ridderen  Sallust. 
Mener  du  dermed,  at  du  vil  træde  af? 

Cæsar  Julian. 
Kejseren  er  affældig. 

Ridderen  Sallust. 
O,  dette  forfængelige  håb!  (kaster  sig  på  knæ.)  Så 
tag  mit  liv,  herre! 

Cæsar  Julian. 
Hvad  nul 

Ridderen  Sallust. 
Cæsar,  tag  mit  liv;    jeg  vil  heller  dø  på  dit 
€nd  på  kejserens  bud. 

Cæsar  Julian. 
Rejs  dig,  ven! 

Ridderen  Sallust. 
Nej;    lad  mig  ligge  for  min  Cæsars  fødder 
og  tilstå    alt.     O,    dyrebare  herre,   —  at  måtte 


209 


sige  dig  dette!  —  Da  jeg  opsøgte  dig  i  lejren 
ved  Rhin,  —  da  jeg  minded  dig  om  vort  fordums 
venskab  under  samværet  i  Grækenland,  —  da 
jeg  bad  om  at  måtte  dele  krigens  farer  med 
dig,  —  da,  o.  Cæsar,  da  kom  jeg  som  en  lønlig 
spejder  i  kejserens  sold  — 

Cæsar  Julian. 
Du  -1 

Ridderen  Sallust. 
Mit  sind  havde  i  nogen  tid  været  optændt 
af  harm  imod  dig;  du  mindes  hin  ringe  tvist  i 
Mailand,  —  dog  ikke  ringe  for  mig,  som  havde 
håbet  at  Cæsar  skulde  hjælpe  min  svigtende  lykke 
på  fode  igen.  Alt  dette  drog  man  fordel  af  i 
Rom;  man  holdt  mig  for  den  rette  mand  til  at 
efterspore  dine  veje. 

Cæsar  Julian. 
Og  til  sligt  kunde  du  sælge  dig?   Så  sort  et 
bedrag! 

Ridderen  Sallust. 
Jeg  var  ødelagt,  herre;  og  jeg  syntes  at 
Cæsar  havde  slat  hånden  af  mig.  Ja,  min  Cæsar, 
jeg  forrådte  dig  —  i  de  første  måneder;  siden 
ikke.  Din  venriesælhed,  dit  store  sind,  al  den 
nåde,  du  viste  mig  — ;  jeg  blev,  hvad  jeg  havde 
givet  mig  ud  for,  din  trofaste  tilhænger,  og  i 
mine  lønlige  breve  til  Rom  førte  jeg  bag  lyset 
dem,  som  havde  udsendt  mig. 

Henrik  Ibsen:   Kejser  og  Galilæer.     I.  i^. 

Cæsar  Julian. 
Disse  breve  var  fra  dig?    O,  Sallust! 

Ridderen  Sallust. 
De  indeholdt  intet  til  skade  for  dig,  herre! 
Hvad  andre  kan  have  skrevet,  ved  jeg  ikke;  jeg 
ved  kun  at  jeg  tidt  nok  vånded  mig  i  kval  under 
en  nødtvungen  og.  forhadt  taushed.  Jeg  voved 
mig  så  langt  frem,  som  jeg  på  nogen  måde  turde. 
Hin  skrivelse,  stilet  til  en  unavngiven  mand  i  din 
lejr,  hvori  meldes  om  kejserens  sejers-indtog  i 
Rom,  og  som  du  en  morgen,  undervejs  til  Lu- 
tetia,  fandt  indstukken  under  dit  telt  — ;  ja,  du 
fandt  den  dog,  herre? 

Cæsar  Julian. 

Ja,  ja  — 

Ridderen  Sallust. 

Den  var  rettet  til   mig  og  et  lykketræf  var 

mig  gunstigt,    så  den  kom  i  dine  hænder.     Tale 

turde  jeg   jo    ikke.     Jeg   vilde    tale;    men   jeg 

kunde  det  ikke;    jeg  udsatte  fra  dag  til  dag  at 

forråde  min  skændsel.     O,   straf  mig,   herre;    se, 

her  ligger  jeg! 

Cæsar  Julian. 

Stå  op;  du  er  mig  kærere  således,  —  vunden 

imod  min  og  imod  din  egen  vilje.     Stå  op,    du 

min  sjæls  ven;  ingen  skal  krumme  et  hår  på  dit 

hoved. 

Ridderen  Sallust. 

Tag  heller  det  liv,  som  du  dog  ikke  længe 

vil  have  magt  til  at  skærme.     Du  siger,  kejseren 

er  affældig,  (rejser  sigr.)  Min  Cæsar,  hvad  jeg  har 
svoret  på  at  fortie,  det  røber  jeg  nu.  Kejserens 
affældighed  rummer  intet  håb  for  dig.  Kejseren 
tager  en  ny  hustru  til  ægte. 

Cæsar  Julian. 
Ah,  hvilket  vanvid!    Hvor  kan  du  tænke  —  ? 

Ridderen  Sallust. 
Kejseren  tager  en  ny  hustru,    herre!    (rækker 
ham  nogle  papirer.)   Læs,  læs,  høje  Cæsar*,  disse  breve 
vil  ikke  levne  nogen  tvivl  hos  dig. 

Cæsar  Julian 

(griber  papirerne  og  læser). 

Ja,  ved  solens  lys  og  magt  — 1 

Ridderen  Sallust. 
O,  havde  jeg  dog  turdet  tale  før! 

Cæsar  Julian 

(fremdeles  læsende). 

Han  tager  en  kvinde  til  ægte.  Konstanzios, 
—  denne  svindende  menneske-skygge  — !  Fau- 
stina — ,  hvad  står  der?  ung  —  knapt  nitten  år 
gammel  — ,  en  datter  af  —  ah!  en  datter  af  hin 
overmodige  slægt.  En  ivrig  kristen-kvinde  altså 
(folder  papirerne  sammen.)  Dti  har  ret,  Sallust;  hans  af- 
fældighed rummer  intet  håb.  Om  han  er  affældig, 
døende,  —  hvad  vil  det  sige?  Er  ikke  Faustina 
from?  En  bebudelsens  engel  vil  åbenbare  sig; 
eller  også  — ;  ha-hal  kort  og  godt,  —  på  en 
eller  anden  vis  — ,  der  vil  skaffes  en  ung  Cæsar 
tilveje,  og  så  — 

14* 

Ridderen  Sallust. 
At  nøle  er  at  gå  tilgrunde. 

Cæsar  Julian. 
Dette   har   været    forberedt  længe    og    i    al 
stilhed,  Sallust!  Ja,  når  så  er,  da  løses  alle  gåder. 
Helena  — ,  det  var  ikke,  som  jeg  tænkte,  hendes 
uforsigtige  tunge,  der  fældte  hende  — 

Ridderen  Sallust. 
Nej,  herre  I 

Cæsar  Julian. 
-^  man  har  tænkt,  —  man  har  troet  at  — ; 
o,  uudgrundelige  udjævnende  retfærd  1  derfor  måtte 
hun  afvejen. 

Ridderen  Sallust. 
Ja,  derfor;  jeg  var  den,  man  i  Rom  først 
kasted  sine  øjne  på.  O,  herre,  du  drager  dog 
ikke  i  tvivl  at  jeg  afslog  det?  Jeg  skød  mig  ind 
under  umuligheden  af  at  finde  en  lejlighed;  man 
forsikred  mig  at  det  brødefulde  forehavende  var 
opgivet,  og  da  — ! 

Cæsar  Julian. 
De  standser  ikke  ved  —  ved  dobbelt-liget  i 
stenkisten    deroppe.      Konstanzios    tager   tilægte. 
Derfor  var  det  at  jeg  skulde  afvæbnes  i  Lutetia. 

Ridderen  Sallust. 
Kun  et  kan  frelse  dig,    min  Cæsar;    du  må 
handle  før  kejseren  kommer  til  kræfter. 

Cæsar  Julian. 
Om  jeg  frivilligt  drog  mig  tilbage  i  ensom- 
heden, hengivende  mig  til  den  visdom,  jeg  her 
har  været  nødt  til  at  forsømme?  Vilde  de  nye 
magthavere  tåle  en  slig  tilværelse?  Vilde  ikke 
blot  det,  at  de  vidste  mig  ilive,  være  som  et 
hængende  sværd  over  deres  hoveder? 

Ridderen  Sallust. 

Den  vordende  kejserindes  slægtninge  er  de 
mænd,  som  omgav  Cæsar  Gallos  i  hans  sidste 
timer. 

Cæsar  Julian. 

Tribunen  Skudilo.  Tro  mig,  ven,  -—  jeg  har 
ikke  glemt  det.  Og  for  denne  blodige  kejser 
skal  jeg  vige  og  falde  I  Ham  skal  jeg  skåne, 
ham,  som  i  lange  år  har  stolpret  omkring  mellem 
mine  nærmestes  ligl 

Ridderen  Sallust. 
Skåner  du  ham,  så  vil  han  inden  tre  måneder 
stolpre  omkring  mellem  ligene  af  dine  tilhængere. 

Cæsar  Julian. 
Ja,  ja;  det  har  du  visselig  ret  i.  Det  er  mig 
næsten  som  et  tvingende  bud  at  træde  op  imod 
ham.  Gør  jeg  det,  så  gør  jeg  det  ikke  for  min 
egen  skyld.  Er  det  ikke  tusenders  ve  og  vel, 
som  her  handles  om  ?  Gælder  det  ikke  tusenders 
liv?  Eller  stod  det  vel  i  min  magt  at  afvende 
denne  yderlighed?  Du  er  mere  skyldig,  end  jeg, 
Sallust  I    Hvorfor  talte  du  ikke  før  nu? 

Ridderen  Sallust. 
I  Rom    lod  de  mig   sværge  en   dyr  ed   på 
at  tie. 

Cæsar  Julian. 
En  ed.     Så.     Ved  dine  forfædres  guder? 

Ridderen  Sallust. 
Ja,  heri;e,  —  ved  Zeus  og  ved  Apollon. 

Cæsar  Julian. 
Og  dog  bryder  du  eden? 

Ridderen  Sallust. 
Jeg  ønsker  at  leve. 

Cæsar  Julian. 
Men  guderne? 

Ridderen  Sallust. 
Guderne  —  de  er  langt  borte. 

Cæsar  Julian. 

Ja,  eders  guder  er  langt  borte;  de  hemmer 
ingen;  de  tynger  ikke  på  nogen;  de  levner  en 
mand  rum  omkring  sig  til  at  handle.  O,  denne 
græske  lykke,  at  føle  sig  fri!  —  — 

Du  sagde  at  kejseren,  hævnfyldt,  som  kan 
er,  vil  udgyde  mine  trofastes  blod.  Ja,  fcvem  kan 
tvivle  på  at  så  sker?  Blev  Knodomar  skånet? 
Måtte  ikke  deime  uskadelige  fange  bøde  med 
livet  for  en  sprogfejl?  Thi  —  jeg  ved  det,  Sal- 
lust —  de  dræbte  ham;  det  var  løgn,  hint  rygte 
om   barbarens  hjemve.     Hvad  har  så  ikke  vi  a± 

vente  os?    I  hvilket  forhadt  lys  har  vel  ikke  tri- 
bunep  Degentius  fremstillet  sagerne  i  Rom? 

Ridderen  Sallust. 
Det  skønnes    bedst  af  hoffets   skyndsomme 
flugt  til  Antiokia. 

Cæsar  Julian. 
Og  er  jeg  ikke  hærens  fader,  Sallust? 

Ridderen  Sallust. 
Soldaternes  fader;    deres  hustruers  og  børns^ 
skjold  og  værge. 

Cæsar  Julian. 

Og  hvad  blev  rigets  lod,  om  jeg  vakler  nu? 
En  affældig  kejser,  og  efter  ham  et  umyndigt 
barn  i  herskersædet;  splid  og  oprør;  alles  hånd 
imod  alles  for  at  rane  magten.  —  For  ikke 
mange  nætter  siden  havde  jeg  et  syn.  Der  åben- 
bared  sig  for  mig  en  skikkelse  med  en  lyskreds 
om  hovedet;  den  så  vredt  på  mig  og  sagde: 
vaMgl  Dermed  løste  den  sig  op,  ligesom  en  sti- 
gende morgendamp.  Hidtil  har  jeg  udlagt  dette 
syn,  som  sigtende  til  ganske  andre  ting;  men  nu, 
da  jeg  ved  om  kejserens  forestående  gifterrpål 

Ja,  det  gælder  i  sandhed  at  vælge,  før  ulykken 
vælter  ind  over  riget.  Jeg  tænker  ikke  på  egen 
fordel;  men  tør  jeg  skyde  valget  fra  mig.  Sallust? 
Og  er  det  ikke  min  pligt  imod  kejseren  at  værge 
mit  liv?  Har  jeg  ret  til  at  stå  med  hængende 
arme   og  vente  på  de  mordere,    som  han  i  sin 

vanvittige  angst  tinger  til  at  støde  mig  ned  ?  Har 
jeg  ret  til  at  give  den  ulykkelige  Konstanzios 
lejlighed  til  at  vælte  en  ny  blodskyld  over  sit 
syndbetyngede  hoved?  Er  det  ikke  bedre  for 
ham,  —  som  der  står  i  skrifterne,  —  at  han 
lider  uret  end  at  han  øver  uret?  Hvis  derfor 
det,  jeg  tilføjer  min  frænde,  kan  kaldes  en  uret, 
så  mener  jeg  at  denne  min  uret  udjævnes  derved 
at  den  forhindrer  min  frænde  fra  at  tilføje  mig 
^n  uret.  Jeg  tror  at  både  Platon  og  Mark  Aurel, 
hin  Sofias  kronede  brudgom,  skulde  give  mig 
medhold  i  dette.  Det  vilde  i  al  fald  ikke  være 
en  ganske  uværdig  opgave  for  visdomsvennerne, 
min  kære  Sallust!  —  O,  havde  jeg  dog  Liba- 
nios  her! 

Ridderen  Sallust. 
Herre,    du  er  jo  selv    så  vidt   forfremmet  i 
visdom  at  du  — 

Cæsar  Julian. 
Sandt,  sandt;  men  jeg  gad  dog  gerne  høre 
visse  andres  mening.  Ikke  fordi  jeg  vakler.  Tro 
ikke  det  I  Og  heller  ikke  finder  jeg  at  vi  har 
nogen  grund  til  at  mistvivle  om  et  heldigt  udfald. 
Thi  hine  varslende  hændelser  bør  ingenlunde  af- 
skrække os.  At  jeg  beholdt  håndtaget  igen,  da 
mit  skjold  brast  under  kamplegene,  det  tykkes 
mig  med  fuld  føje  at  kunne  udlægges  således,  at 
det  skal  lykkes  mig  at  beholde,  hvad  min  hånd 
har  fattet  tag  i.     Og  når  jeg,   svingende  mig  op 


217 


på  min  hest,  rev  til  jorden  den  mand,  der  hjalp 
mig  i  sadlen,  så  synes  det  som  om  dette  bebuder 
et  brat  fald  for  Konstanzios,  hvem  jeg  skylder 
min  ophøjelse.  Hvorom  alting  er,  min  Sallust, 
så  agter  jeg  at  affatte  et  skrift,  som  hel  tydeligen 
skal  retfærdiggøre  at  — 

Ridderen  Sallust. 
Såre  vel,    nådige  herre;    men  soldaterne  er 
utålmodige;    de   ønsker   at   se   dig   og  høre   sin 
skæbne  af  din  egen  mund. 

Cæsar  Julian. 
Gå,  gå,   og  stil  dem  tilfreds;  —  sig  dem,  at 
Cæsar  snart  skal  vise  sig. 

Ridderen  Sallust. 

Herre,    det  er  ikke  Cæsar,    det  er  kejseren 

selv,  de  vil  se. 

Cæsar  Julian. 

Kejseren  kommer. 

Ridderen  Sallust. 
Da  kommer  han  —  selv  tomhændet  —  med 
tusenders  liv  i  sin  hånd! 

Cæsar  Julian. 
En  tuskhandel,   Sallust;    tusenders  liv   imod 
tusenders  død. 

Ridderen  Sallust. 
Har  dine  fiender  livets  ret? 

Cæsar  Julian. 
Lykkelig  du,  hvis  guder  er  langt  borte.     O, 
denne  viljeils  våbenførhed  —I 

En  stemme 

(råber  dybt  nede  i  grAvgAngené). 

Jqlian,  Julian! 

Ridderen  Sallust. 
Ah,  hvad  er  det? 

Cæsar  Julian. 
Gå  bort,  du  kære;  gå  skyndsomt  bort! 

Stemmen. 
Døv  kirkesangen,  Julian! 

Ridderen  Sallust. 
Det  råber  igen.    O,  så  er  det  dog  sandt! 

Cæsar  Julian. 
Hvad  skulde  være  sandt? 

Ridderen  Sallust. 
At  du  lever  hernede  med  en  gådefuld  fremmed, 
med  en  spåmand  eller  med  en  heksemester,  som 
er  kommen  til  dig  ved  nattetid. 

Cæsar  Julian. 
Ha-ha;  det  siger  nianr    Gå,  gå  I 

Ridderen  Sallust. 
Jeg  besværger  dig,    herre,  —  lad  disse  for- 
dærvelige drømme  fare.     Kom  tned;    kom  op  i 

dagen ! 

3temmen 

(nærmere,  nedenunder). 

Al  møje  er  spildt. 

Cæsar  Julian 

(ved  nedgan£^en  til  højre). 

Intet  tegn,  min  broder? 

Stemmen. 
Øde  og  tomhed. 

Cæsar  Julian. 

O,  Maximos!  * 

Ridderen  Sallust. 

Maximos  I 

Cæsar  Julian. 
Gå,   siger  jeg!     Træder  jeg  ud  af  dette  for- 
rådnelsens hus,  så  kommer  jeg  som  kejser. 

Ridderen  Sallust 

Jeg  bønfalder  dig  — ;  hvad  søger  du  her  i 

mørket? 

Cæsar  Julian. 

Lys.     Gå,  gå! 

Ridderen  Sallust. 
Nøler  Cæsar,  så  frygter  jeg  han  finder  vejen 
spærret. 

(Han  går  bort  gennem  gangen  til  venstre.    Lidt  efter  stiger  mystikeren 

M  a  X  i  m  o  s   op  ad  trappen ;   han  4>9rer  et  4tvidt  oiferbind  om  panden ;  i 

hånden  har  han  en  lang  blodig  kniv.) 

Cæsar  Julian. 
Tal,  min  Maximos! 

Mystikeren  Maximos. 

Al  niøje  er  spildt,   hører  du  jo.     Hvi  kunde 

du  ikke  døvet  kirkesangen?    Den  har  kvalt  alle 

varsler;    de  vilde  tale,    men  de  fik   ikke  komme 

tilorde. 

Cæsar  Julian. 

Taushed,  mørke;  —  og  jeg  kan  ikke  vente 

længer!    Hvad  råder  du  mig  til? 

Mystikeren  Maximos. 
Gå  frem  iblinde,  kejser  Julian!  Lyset  søger  dig 

Cæsar  Julian. 
Ja,  ja,  ja;  jeg  tror  det  også.    Jeg  havde  ikke 
havt  nødig  at  lade  dig  hente  den  lange  vej.    Ved 
du,  hvad  jeg  nys  har  erfaret  — ? 

Mystikeren  Maximos. 
Jeg  vil  ikke  vide,  hvad  du  har  erfaret.     Tag 
din  skæbne  i  egne  hænder. 

Cæsar  Julian 

(går  urolig  op  og  ned). 

I  sandhed,  hvad  er  han  vel,  denne  Konstan- 
zios,  —  denne  furie-piskede  synder,  denne  hen- 
smuldrende  levning  af  et  fordums  menneske? 

Mystikeren  Maximos. 
Gravmælet  »over  ham,  kejser  Julian  I 

Cæsar  Julian. 
Har  han  ikke  i  al  sin  færd  imod  mig  været 
som  et  skibsvrag  uden  ror,  —  snart  drivende  til 
venstre  på  mistroens  strøni,  snart  kastet  mod 
højre  af  angerens  stormpust?  Raved  han  ikke  op 
på  kejsersædet,  skrækslagen,  med  purpurkåben 
dryppende  af  min  faders  blod?  kanske  af  min 
moders  også.  —  Måtte  ikke  alle  mine  slægtninge 
falde,  for  at  han  kunde  sidde  trygt?  Nej,  ikke 
alle;  Gallos  skåntes,  og  jeg;  —  der  måtte  levnes 
et  par  liv,  som  han  kunde  købe  sig  lidt  tilgivelse 
på.     Så  drev  han   for  mistroens  strømdrag  igen. 

Angeren  afpinte  ham  et  Cæsar-navn  til  Gallos; 
så  afpinte  fiygten  ham  en  dødsdom  over  Cæsar. 
Og  jeg?  Skylder  jeg  ham  tak  for  det  liv,  han 
hidtil  har  forundt  mig?  En  for  en;  først  Gallos 
og  så  — ;  hver  nat  har  jeg  svedet  under  angsten 
for  at  den  dag,  der  gik,  skulde  være  min  sidste. 

Mystikeren  Maximos. 

Var  Konstanzios  og  døden  din  værste  angst  ? 
Tænk  dig  om. 

Cæsar  Julian. 

Ja,  du  har  vel  ret.  Presterne  — I  Hele  min 
ungdom  har  været  en  sammenhængende  rædsel 
for  kejseren  og  for  Kristus.  O,  han  er  forfærdelig, 
denne  gådefulde,  —  dette  skånselløse  gudemen- 
neske I  Overalt,  hvor  jeg  vilde  freiyi,  trådte  han 
mig  stor  og  streng  i  vej  en  med  sit  ubetingede 
ubønhørlige  krav. 

Mystikeren  Maximos. 
Og  dette  krav,  —  var  det  i  dig? 

Cæsar  Julian. 
Altid  udenfor.  Jeg  skul  del  Krøb  min  sjæl 
sammen  i  gravende  og  tabende  had  til  min  slægts 
morder,  så  lød  budet:  elsk  din  fiendel  Tørsted 
mit  skønhedsbetagne  sind  imod  sæder  og  billeder 
fra  den  forgangne  Græker-verden,  så  slog  kristen- 
kravet ned  i  mig  med  sit:  søg  det  ene  fornødne  I 
Fornam  jeg  legemets  søde  lyst  og  begær  imod 
dette  eller  hint,  så  skræmte  forsagelsens  fyrste 
mig  med  sit:  afdø  her  for  at  leve  hisset!  —  Det 

menneskelige  er  bleven  ulovligt  efter  den  dag,  da 
seeren  fra  Galilæa  tog  verdens-st)Tet.  At  leve  er 
ved  ham  bleven  at  dø.  At  elske  og  at  hade, 
det  er  at  synde.  Har  han  da  forvandlet  menne- 
skets kød  og  blod?  Eller  er  ikke  det  jordbundne 
menneske  blevet  ved  at  være,  hvad  det  var?  Vor 
sunde  inderste  sjæl  rejser  sig  imod  dette;  —  og 
dog  skal  vi  ville  tvert  imod  vor  egen  vilje!  Vi 
skal,  skal,  skal  I 

Mystikeren  Maximos. 
Og  videre,  end  som  så,  er  du  ikke  kommen? 
Skam  dig! 

Cæsar  Julian. 

Jeg? 

Mystikeren  Maximos. 

Ja,  du,  manden  fra  Athen  og  fra  Efesos. 

Cæsar  Julian. 
Ak,  hine  tider,  Maximos!     Dengang  var  det 
let  at  vælge.   Hvad  var  det,  vi  sysled  med  igrunden  ? 
En  visdoms-bygning;   hverken  mere  eller  mindre. 

Mystikeren  Maximos. 
Står  der  ikke  et  steds  i  eders  skrifter:  enten 
med  os  eller  mod  os? 

Cæsar  Julian. 

Vedblev  ikke  Libanios  at  være  den  han  var, 

enten  han  i  en  ordstrid  stod  på  anklagens  eller  på 

forsvarets  side?   Dette  her  ligger  dybere.     Her  er 

det  en  handling,  som  jeg  skal  over.    »Giv  kejseren, 

hvad  kejserens  er«.  I  Athen  gjorde  jeg  engang 
leg  deraf;  —  men  det  ligger  dybere.  Du  kan 
ikke  fatte  det,  du,  som  aldrig  har  været  under 
gudemenneskets  magt.  Det  er  mere  end  en  lære, 
han  har  spredt  ud  oververden;  det  er  en  trolddom, 
som  tager  sindene  fangen.  Den,  som  engang  har 
været  under  ham,  —  jeg  tror  aldrig  han  kommer 
helt  løs. 

Mystikeren  Maximos. 
Fordi  du  ikke  vil  helt. 

Cæsar  Julian. 
Hvorledes  skal  jeg  kunne  ville  det  umulige. 

Mystikeren  Maximos. 
Er  det  møjen  værd  at  ville  det  mulige? 

Cæsar  Julian. 
Ord-skvalder  fra  læresalene  I  I  mætter  mig 
ikke  længer  med  sligt.  Og  dog  — ;  o,  nej,  nej, 
Maximos  I  Men  I  kan  ikke  fatte,  hvorledes  vi 
har  det.  Vi  er  som  vinstokke,  der  er  plantede 
om  i  en  fremmed  uvant  jordbund;  —  plant  os 
tilbage  igen,  og  vi  skulde  gå  ud;  men  i  det  nye 
vantrives  vi. 

Mystikeren  Maximos. 
Vi?    Hvem  kalder  du  vi? 

Cæsar  Julian. 
Alle  dem,    som  er   under  den   åbenbaredes 
rædsel. 

Mystikeren  Maximos. 

Skyggerædsel  I 

Cæsar  Julian. 

Det  være,  som  det  vil.  Men  ser  du  ikke  at 
denne  lammende  rædsel  har  tætnet  og  tårnet  sig 
til  en  mur  om  kejseren?  O,  jeg  skønner  vel 
hvorfor  den  store  Konstantin  førte  en  slig  vilje- 
bindende  lære  til  sejr  og  magt  i  riget.  Ingen 
livvagt  med  spyd  og  skjold  slutter  således  op  om 
kejsersædet,  som  denne  betagende  tro,  der  altid 
peger  ud  over  jordlivet.  Har  du  set.  rigtig  på 
dem,  disse  kristne?  Huløjede,  blegkindede,  flad- 
brystede  er  de  alle  tilhobe;  de  ligner  linned- 
væverne i  Byssos;  intet  æreshåb  far  lov  til  at 
spire  i  denne  henrugende  tilværelse;  solen  lyser 
for  dem,  og  de  ser  den  ikke;  jorden  byder  dem 
sin  fylde  og  de  begærer  den  ikke;  —  alt,  hvad 
de  begærer,  er  at  forsage  og  lide   for  at  komme 

til  at  dø. 

Mystikeren  Maximos. 

Så  brug  dem,    som  de  er;    men  da  må  du 

selv  stå  udenfor.     Kejser   eller  Galilæer;  —  det 

er  valget.     Vær  træl  under  rædselen  eller  hersker 

i  dagens  og   lysets  og  glædens   landl   .Du  kan 

ikke  ville  det  modsigende;    og  dog  er  det  det 

du  vil.     Du  vil   forene  det  uforenlige,  —  forlige 

de  to,  som  ikke  står  til  at  foriige;   derfor  er  det 

at  du  ligger  her  og  rådner  i  mørket. 

Cæsar  Julian. 
Kan  du,  så  lys  for  mig  I 

Mystikeren  Maximos. 
Er  du  den  Akilleus,  som  din  moder  drømte 
at  hun  skulde  skænke  verden?  En  ømskindet  hæl 
gør  ingen  mand  til  Akilleus.  Rejs  dig,  herre! 
Sejersmodig,  som  en  rytter  på  sin  vælige  hest, 
må  du  sætte  over  Galilæeren,  hvis  du  skal  vinde 
frem  til  kejsersædet  -— 

Cæsar  Julian. 
Maximpsl 

Mystikeren  Maximos. 
Min  elskede  Julian,  se  dig  dog  om  i  verden! 
Hine  kristne  med  dødslængselen,  som  du  nys 
nævnte,  de  er  de  færreste.  Men  hvorledes  står 
det  sig  med  alle  de  andre?  Falder  ikke  sindene 
fra  mesteren,  et  for  et?  Ja,  svar  mig,  '- —  hvad 
er  der  bleven  af  denne  sælsomme  kærlighedens 
lære  >  Raser  ikke  samfund  imod  samfund  indbyrdes  ? 
Og  nu  biskopperne,  hine  guldbrammende  herrer, 
der  kalder  sig  kirkens  overhyrder!  Giver  de  selv 
hoffets  stormænd  noget  efter  i  griskhed  og  herske- 
lyst og  kryberi  — f 

Cæsar  Julian. 
Således  er  de  ikke  alle;  tænk  på  den  vældige 
Athanasios  i  Alexandria  — 

Mystikeren  Maximos. 
Athanasios  var   også  den  eneste.     Og  hvor 
er  Athanasios   nu?    Forjog  de  ham  ikke,    fordi 
han  ikke  var  tilfals   efter  kejserens  vilje?    Måtte 

Henrik  Ibsen:   Kejser  og  Galilæer.     I.  i^ 

han  ikke  ty  ind  i  den  libyske  ørken,  hvor  han 
er  bleven  opædt  af  løver?  Og  kan  du  så  nævne 
mig  en  til,  som  Athanasios?  Tænk  på  biskop 
Maris  af  Kalkedon,  som  nu  tre  gange  har  skiftet 
sind  i  de  arianske  stridigheder.  Tænk  på  den 
gamle  biskop  Markos  i  Arethusa;  ham  kender 
du  jo  fra  din  ungdom.  Har  han  ikke  nylig,  tvert 
imod  lov  og  billighed,  frataget  borgerskabet  al 
fælles  ejendom  og  lagt  den  ind  under  kirken? 
Og  tænk  så  på  den  affældige  viljeløse  biskop  i 
Nazianz,  som  går  til  spot  for  sin  egen  menighed, 
fordi  han  svarer  ja  og  nej  til  den  samme  sag  og 
fordi  han  vil  tækkes  alle  de  stridende. 

Cæsar  Julian. 
Sandt,  sandt,  sandt  1 

Mystikeren  Maximos. 
Disse  er  dine  våbenbrødre,  min  Julian;  bedre 
finder  du  dem  ikke.  Eller  kanske  du  regner  på 
hine  to  forventede  store  galilæiske  lys  fra  Kappa- 
dokia?  Ha-ha;  bispesønnen  Gregor  fører  retssager 
i  sin  fødeby,  og  Basilios  gransker  verdslige  vis- 
mænds skrifter  på  sit  landgods  i  de  østlige  egne. 

Cæsar  Julian. 
Ja,  jeg  ved  det  vel.  Frafald  på  alle  kanter! 
Hekebolios,  min  fordums  lærer,  er  bleven  en  rig 
mand  på  sin  iver  i  troen  og  på  sin  skrift-udlægning; 
og  siden  den  tid  — !  Maximos,  —  det  er  ikke 
langt  fra  at  jeg  står  alene  i  alvoret. 

Mystikeren  Ma:^imos. 

Du  står  alene.  Hele  din  hær  er  på  vild 
flugt  eller  den  ligger  slagen  rundt  omkring  dig. 
Blæs  til  kamp;  —  og  ingen  vil  høre  dig;  gå 
frem,  —  og  ingen  vil  følge  dig  efter  1  Bild  dig 
ikke  ind  at  du  kan  fremme  den  sag,  som  har 
opgivet  sig  selv.  Du  bukker  under,  siger  jeg  dig! 
Og  hvor  vil  du  så  hen?  Forstødt  af  Konstanzios 
vil  du  være  forstødt  af  alle  magter  på  jorden  — 
og  over  jorden.  Eller  vil  du  ty  til  Galilæerens 
favn?  Hvorledes  står  det  mellem  dig  og  ham? 
Har  du  ikke  selv  sagt  at  du  er  under  rædselen? 
Har  du  hans  krav  i  dig?  Elsker  du  din  fiende, 
Konstanzios,  fordi  om  du  ikke  slår  ham?  Hader 
du  kødets  lyst  og  jordens  lokkende  færd,  fordi 
om  du  ikke,  som  en  hed  svømmer,  dukker  dig 
ned  deri  ?  Forsager  du  verden,  fordi  om  du  ikke 
har  mod  til  at  eje  den?  Og  ved  du  så  visst  at 
—  om  du  afdør  her  —  du  da  skal  leve  hisset? 

Cæsar  Julian 

(går  frem  og  tilbage). 

Hvad  har  han  gjort  for  mig,  denne  store 
fordringsfulde?  Holder  han  verdens-vognens  tøjler 
i  sin  hånd,  så  måtte  han  jo  have  kunnet  — 

(Salmesangen  lyder  stærkere  oppe  fra  kirken.) 

Hør,  hørl  Dette  kalder  de  at  tjene  ham.  Og 
dette  tager  han  hen  som  en  sød  offer-røg.  Lovsang 
over  ham,  —  og  lovsang  over  hende  i  kisten! 
Er  han  den  alting  vidende,  hvor  kan  han  da  — ? 

15* 


228 


Husmesteren  Eutherios 

(kommer  hurtigt  ned  gennem  gangen  til  venstre). 

Min  Cæsar  1     Herre,  herre;  hvor  er  du? 

Cæsar  Julian. 
Her,  Eutherios!     Hvad  vil  du  mig? 

Husmesteren  Eutherios. 
Du  må  komme  op,  herre;  du  må  se  det  med 
egne  øjne;  —  der  sker  jertegn  ved  fyrstindens  lig. 

Cæsar  Julian. 
Du  lyver  1 

Husmesteren  Eutherios. 
Jeg  lyver  ikke,  herre  I    Jeg  hænger  ikke  ved 
denne   fremmede  lære;    men   hvad  jeg   har   set, 
kan  jeg  ikke  tvivle  på. 

Cæsar  Julian. 
Hvad  så  du? 

Husmesteren  Eutherios. 
Hele  staden  er  i  oprør.     Der  bæres  syge  og 
vanføre  ind  til   fyrstindens  kiste;    presterne  lader 
dem  røre  ved  den,  og  de  går  bort  helbredede. 

Cæsar  Julian. 
Og  det  har  du  selv  set? 

Husmesteren  Eutherios. 
Ja,  herre;    jeg  har  set  en  faldsyg  kvinde  gå 
sund  ud  af  kirken  prisende  Galilæernes  gud. 

Cæsar  Julian. 
Ah,  Maximos,  Maximos  I 

Husmesteren  Eutherios. 
Hør,    hvor  de  kristne  jubler;  —  nu  sker  et 
nyt  jertegn  igen. 

Lægen  Oribases 

(råber  oppe  i  gangen  til  venstre). 

Eutherios,  —  fandt  du  ham?  Eutherios, 
Eutherios,  hvor  er  Cæsar? 

Cæsar  Julian 

(imod  ham). 

Her,  her;  —  er  det  sandt,  Oribases? 
Lægen  Oribases 

(kommer  frem). 

Utroligt,  uforklarligt,  —  og  dog  sandt;  de 
rører  ved  kisten,  presterne  læser  og  beder  over 
dem,  og  de  vorder  helbredede;  en  røst  forkynder 
fra  tid  til  anden:  hellig,  hellig  er  den  rene  kvinde  I 

Cæsar  Julian. 
En  røst  forkynder  — ? 

Lægen  Oribases. 
En  usynlig  røst,   min  Cæsar;    en  røst,   højt 
under  kirkens  hvælving;  —  ingen  ved,   hvor  den 
kommer  fra. 

Cæsar  Julian 

(står  et  øjeblik  urørlig,  derpå  vender  han  sig  pludselig  til  Maximos 

og  råber) : 

Livet  eller  løgnen  1 

Mystikeren  Maximos. 

Vælgl 

Lægen  Oribases. 
Kom,  kom,  herre;    de  skrækslagne  soldater 
truer  dig  —    . 

Cæsar  Julian. 
Lad  dem  true. 

Lægen  Oribases. 
De  giver  dig  og  mig  skylden  for  den  under- 
gørende  fyrstindes  død  — 

Cæsar  Julian. 
Jeg  vil  komme;  jeg  vil  stille  dem  tilfreds  — 

Lægen  Oribases. 
Der   findes   kun    et    middel;    du    må   vende 
deres  tanker  i  en  anden  retning,  herre;  —  de  er 
vilde  af  fortvivlelse  over  den  skæbne,  som  venter 
dem,  hvis  du  nøler  længer. 

Mystikeren  Maximos. 
Stig  nu  til  himmels,  du  dåre;  nu  dør  du  for 
din  herre  og  mester  1 

Cæsar  Julian 

(griber  ham  om  armen). 

Kejserens  rige  for  mig! 

Mystikeren  Maximos. 
Akilleusl 

Cæsar  Julian. 
Hvad  løser  pagten? 

Mystikeren  Maximos 

(rækker  ham  offerkniven). 

Denne. 

Cæsar  Julian. 
Hvad  tvætter  vandet  af? 

Mystikeren  Maximos. 
Dyrets  blod. 

(han  river  oiferbindet  af  sin  pande  og  fæster  det  om  Cæsars.) 

Lægen  Oribases 

(nærmer  sig). 

Hvad  har  du  isinde,  herre? 

Cæsar  Julian. 
Forsk  ikke. 

Husmesteren  Eutherios. 
Hør  larmen  1     Op,  op,  min  Cæsar! 

Cæsar  Julian. 
Først  ned,  -^  siden  op.      (tii  Maximos.)    Hellig- 
dommen, min  elskede  broder  — ? 

Mystikeren  Maximos. 
Lige  under,  i  den  anden  hvælving. 

Lægen  Oribases. 
Cæsar,  Cæsar,  —  hvor  går  du? 

Mystikeren  Maximos. 
Til  frihed. 

Cæsar  Julian. 
Gennem  mørke  til  lys.     Ah  — I 

(han  stiger  ned  i  gravgangene.) 

Mystikeren  Maximos 

(sagte,  ser  efter  ham). 

Så  kom  det  dog. 

Husmesteren  Eutherios. 
Tal,  tal;  hvad  gælder  hine  lønlige  kunster? 

Lægen  Oribases. 
Og  det  nu,  da  hvert  øjeblik  er  d)Tebart  — 

Mystikeren  Maximos 

(hvisker  urolig  idet  han  skifter  plads): 

Disse  glidende  fugtige  skygger!    Fy;   dette 
slimede  kryb  om  fødderne  —  1 

Lægen  Oribases 

(lytter). 

Larmen  stiger,  Eutherios  I    Det  er  soldaterne; 
hør,  hør  I 

Husmesteren  Eutherios. 
Det  er  sangen  fra  feirken  — 

Lægen  Oribases. 
Nej,  det  er  soldaterne;  —  der  kommer  del 

(Ridderen  Sallust  viser  sig  oppe  i  gangen  omringet  af  en  stor  skare 
ophidsede  soldater.    Fanebæreren  Mauros  er  iblandt  dem.) 

Ridderen  Sallust. 
Vær  sindige;  jeg  besværger  jer  — ! 

Soldaterne. 
Cæsar  har  forrådt  osl     Cæsar  skal  dø  I 

Ridderen  Sallust. 
Og  hvad  så,  I  rasende? 

Fanebæreren  Mauros. 
Hvad  så?    Med  Cæsars  hoved  køber  vi  til- 
givelse — 

Soldaterne. 
Frem,  frem,  Cæsar! 

Ridderen  Sallust. 
Cæsar,  -—  min  Cæsar,  hvor  er  du? 

Cæsar  Julian 

(råber  nede  i  gravkamret). 

Helios  I     Helios  1 

Mystikeren  Måximos. 
Frigjort! 

Korsang  oppe  i  kirken. 
Fader  vor,  du  som  er  i  himlen! 

Ridderen  Sallust. 
Hvor  er  han?    Eutherios,   Oribases,  —  hvad 
går  her  for  sig? 

Koret 

(i  kirken). 

Helliget  vorde  dit  navn! 

Cæsar  Julian 

stiger  op  ad  trappen ;  han  har  blod  på  panden,  på  brystet  og  på  hænderne). 

Fuldbyrdet! 

Soldaterne. 
Cæsar! 

Ridderen  Sallust. 
Blodig  — !     Hvad  har  du  gjort? 

Cæsar  Julian. 
Kløvet  rædselens  tåger. 

Mystikeren  Maximos. 
Det  skabte  er  i  din  hånd. 

(i  kirken). 

Ske  din  vilje  i  himlen,  så  og  på  jorden  1 

(sangen  vedbliver  under  det  følgende.) 

Cæsar  Julian. 
Nu  står  ingen  livvagt  om  Konstanzios  længer. 

Fanebæreren  Mauros. 
Hvad  siger  du,  herre  I 

Cæsar  Julian. 
Ah,  mine  trofaste!    Op  i  dagen;  til  Rom  og 
Grækenland  1 

Soldaterne. 
Leve  kejser  Julian! 

Cæsar  Julian. 
Vi  vil  ikke  se  tilbage;   alle  veje  ligger  åbne 
for  os.    Op  i  dagen.    Gennem  kirken!    Løgnerne 
skal  forstumme  — 1 

(han  iler  op  ad  trappen  i  baggrunden.) 

Min  hær,  min  skat,  mit  kejsersæde  1 

Koret 

(i  kirken). 

Led   os   ikke  udi  fristelse;    men  frels  os  fra 
det  onde! 

Cæsar  Julian  slår  døren  vidt  op.    Man  ser  ind  i  den  stærkt  oplyste  kirke. 
Presterne  Står  for  højalteret;  andægtige  skarer  knæler  nedenfor  omkring 

fyrstindens  kiste.) 

Cæsar  Julian. 
Fri,  fri!     Mit  er  riget! 

Ridderen  Sallust 

(råber  til  ham). 

Og  magten  og  æren  I 

Koret 

(i  kirken). 

Dit  er  riget  og  magten  og  æren 

Cæsar  Julian 

(blændet  af  lysningen). 

Ah! 

Mystikeren  Maximos. 
Sejer  1 

Koret 

(i  kirken). 

—  i  evighed,  amen! 

ANDEN  DEL. 


TREDIE  OPLAG. 


KØBENHAVN. 

GYLDENDALSKE  BOGHANDELS  FORLAG  (F.  HEGEL  &  SØN). 

THIELES    BOGTRYKKERI. 

1880. 


KEJSER    JULIAN, 


SKUESPIL   I  FEM   HANDLINGER. 


I  ♦ 


DE  OPTRÆDENDE: 

Kejser  Julian. 

Krigsøversten  Nevita. 

Guldsmeden  Potamon. 

Livlægen  Cæsarios  fra  Nazianz. 

Taleren  Themisteos. 

Taleren  Mamertinos. 

Skatmesteren  Ursulos. 

Hårskæreren  Eunapios. 

Kvinden  Barbara. 

Skriftlæreren  Hekebolios. 

Hofmænd  og  statstjenere. 

Borgerfolk  i  Konstantinopel. 

Deltagere  i  Dionysos-toget,  fløjtespillere,  dansere, 

gøglere  og  kvinder. 
Udsendinger  fra  de  østerlandske  konger. 
Husmesteren  Eutherios. 
Tjenere  i  palatset. 

Dommere,  talere,  lærere  og  borgere  i  Antiokia. 
Kornhandleren  Medon. 
Skatteopkræveren  Malkos. 
Gregor  fra  Nazl^nz,  Cæsarios's  broder. 
Farveren  Fokion. 
Kvinden  Publia. 
Hendes  søn  Hilarion. 
Agathon  fra  Kappadokia. 
Biskop  Maris  af  Kalkedon. 


Deltagere  iApollon-toget,  offerprester,  tempeltjenere, 

harpeslagere  og  stadsvogtere. 
Agathons  yngre  broder. 
De  kristne  fangers  tog. 
Digteren  Herakleos. 
Livlægen  Oribases. 

Taleren  libanios,  stadsforstander  i  Antiokia. 
Salmedigteren  Apollinaris. 
Læreren  Kyrillos. 
En  gammel  prest  ved  Kybeles  helligdom. 

S ALMESYNGER  skerne   I   ANTIOKIA. 

Høvedsmanden  Fromentinos. 

Krigsøversten  Jovian. 

Mystikeren  Maximos. 

Spåmanden  Numa. 

to  andre  etruskiske  spåmænd. 

Fyrst  Hormisdas,  en  landflygtig  Perser. 

LiVVAGTSFØREREN   ANATOLOS. 

Visdomslæreren  Priskos. 
Visdomslæreren  Kytron. 
Høvedsmanden  Ammian. 
Basilios  fra  Cæsaræa. 
Hans  søster  Makrina. 
£n  persisk  overløber. 
Romerske  og  græske  soldater. 
Persiske  krigsfolk. 


(Første  handling  foregår  i  Konstantinopel,  anden  handling  i  Antiokia, 
tredje  handling  ligeledes  i  Antiokia ,  Qerde  handling  i  og  omkring  de 
østlige  egne  af  kejserriget  og  femte  handling  på  sletterne  hinsides  Tigris. 
Begivenheden   omfatter  tidsrummet  fra  December  måned  i  året   361    til 

slutningen  af  Juni  i  året  363.) 


FØRSTE  HANDLING. 


(Ved   havnen   i   Konstantinopel.       I    forgrunden    til   højre   en    pragtfuld 

landgangsbro   overtrukken  med    tepper.     Oppe  på  den  høje  strandbred, 

lidt  fra  broen ,    ses  en  tilhyllet  sten  ,    omgiven   af  vagt.      Langt  ude  på 

Bosporos  ligger  den  kejserlige  flåde,  behængt  med  sørgeflag.) 

(Talløs  menneskemængde  i  både  og  på  stranden.  Opje  for  enden 
af  landgangsbroen  står  kejser  Julian,  klædt  i  purpur  og  gyldne 
smykker.  Han  er  omgiven  af  hofmænd  og  høje  statstj  enere. 
Blandt  dem,  der  står  ham  nærmest,  er  krigsøversten  Nevita,  liv- 
lægen Cæ,sarios  samt  talerne  Themisteos  og  Mamertinos.) 

Kejser  Julian 

(ser  vidt  ud  over  vandet). 

Hvilket  stævne!  Den  døde  kejser  og  den 
levende.  —  O,  at  han  måtte  drage  sit  sidste  suk 
i  så  fjerne  egne  I  O,  at  jeg,  trods  al  min  il,  ikke 
fik  nyde  sødmen  af  at  favne  min  frænde  for 
sidste  gang!     Bittre  lod  for  os  beggel 

Hvor  er  ligskibet? 

Krigsøversten  Nevita. 
Der  kommer  det. 

Kejser  Julian. 
Hin  lange  båd? 

Krigsøversten  Nevita. 
Ja,  nådigste  kejser  1 

Kejser  Julian. 
Arme  frænde  1   Så  stor  i  livet;  og  nu  må  du 
nøjes  med  så  lavt  et  tag.    Nu  skal  du  ikke  støde 
din    pande   mod    kistelåget,    du,    som  bøjed  dit 
hoved  da  du  red  gennem  Konstantins  bue. 

En  borger  blandt  tilskuerne 

(til  guldsmeden  Potamon). 

Hvor  ung  han  ser  ud,  vor  nye  kejser. 

Guldsmeden  Potamon. 
Han  er  dog  bleven  før  af  lemmer.     Da  jeg- 
så  ham  sidst,  var  han  spæd  og  mager;  -^  det  ef 
nu  en  ni — ti  år  siden. 

En  anden  borger 
Ja,  han  har  øvet  store  gerninger  i  de  år. 

En  kvinde. 
Og  alle  de  fafer,   han  har  sVævet  i  lige  fra 
barn  af  I 

Eil  prést. 
Viduildertigt   frelst   af  dem   alle;    den   gud- 
dommelige Varetægt  er  over  ham. 

Guldsmeden  Potamon. 
Rygtet  siger  at  han  i  Gallien  har  givet  sig 
under  en  anden  slags  varetægt. 

Presten. 
Løgn,  løgn;  det  kan  I  lide  på. 


Kejsef  Julian. 
Nu  kommer  han.  Solen,  som  jeg  anråber, 
og  den  store  lynslyngende  gud  ved  at  jeg  ikke 
har  ønsket  Konstanzios  døden.  Det  har  i  sandhed 
været  langt  fra  min  tanke.  Jeg  har  opsendt 
bønner  for  hans  liv.  —  Sig  mig,  Cæsarios,  —  du 
må  jo  vide  det  bedst  —  har  man  undervejs  vist 
det  kejserlige  legeme  al  sømmelig  ære? 

Livlægen  Cæsarios. 
Ligtoget  var  som  en  sejerherres  tog  gennem 
hele  Lille- Asien.  I  alle  byer,  vi  kom  igennem, 
stimled  de  troende  sammen  på  gaden;  hele 
nætter  genlød  I:irkeme  af  bønner  og  sange; 
mørket  blev  til  høj  lys  dag  under  blusset  af  de 
tusend  tændte  kerter  — 

Kejser  Julian. 
Godt,  godt,  godt  I  —  Jeg  gribes  af  en  utrolig 
banghed  ved  tanken  om  at  skulle  tage  styret 
efter  en  så  stor  og  dydig  og  højt  elsket  kejser. 
Hvi  blev  det  mig  ikke  forundt  at  fa  leve  i  til- 
bagetrukken stilhed  I 

Taleren  Mamertinos. 
Og  hvem  skulde  da  gjort  fyldest  i  det  store 
vanskelige  kald,  således  som  du,  uforlignelige 
herre,  vil  gøre  det?  Jeg  tilråber  dristigt  hine 
andre,  der  har  attrået  kejserværdigheden:  kom 
hid  og  tag  rigets  ror;  men  tag  det  således,  som 
^Julian  tager  det.  Våg  nat  og  dag  for  alles  vel- 
færd.  Vær  herrer  i  navnet  og  dog  borgerfrihedens 

tjenere.  Vælg  eders  plads  forrest  i  de  kæmpendes 
rækker  og  ikke  ved  gæstebudene.  Tag  intet  for 
eder  selv;  men  udøs  gaver  til  alle.  Lad  eders 
retfærdighed  være  lige  fjernt  fra  føjelighed  og 
fra  grusomhed.  Lev  således,  at  ingen  jomfru  på 
jordens  kreds  skal  vride  hænderne  over  eder. 
Byd  trods  —  både  Galliens  ufremkommelighed 
og  Germaniens  kulde.  Hvad  vilde  de  svare? 
Forfærdede  over  så  strænge  fordringer  vilde  de 
tilstoppe  sine  blødagtige  ører  og  råbe:  kun  en 
Julian  kan  gøre  fyldest  for  alt  dette! 

Kejser  Julian. 

Den  alt-styrende  give  at  så  ^ore  forhåbninger 
ikke  må  skuffes.  Men  hvor  meget  fattes  der  mig 
ikke?  En  gysning  overfalder  mig.  At  skulle 
sammenlignes  med  Alexander,  med  Mark  Aurel 
og  med  så  mange  andre  fortræffelige  mænd! 
Har  ikke  Platon  sagt,  at  kun  en  gud  kan  herske 
over  menneskene?  O,  bed  med  mig  at  jeg  må 
gå  fri  for  ærgærrighedens  snarer  og  for  magtens 
fristelser.  Athen,  Athen!  Did  går  min  længsel! 
Jeg  var  som  en  mand,  der  for  sin  sundheds  skyld 
drev  en  gavnlig  legemsøvelse;  —  og  nu  kommer 
man  til  mig  og  siger:  træd  frem  på  skuepladsen 
og  sejr  i  de  olympiske  lege.  Alle  Grækere  skal 
sidde  som  tilskuere!  Må  ikke  mit  sind  gribes  af 
skræk  allerede  før  jeg  begynder  på  kampen?    . 

Taleren  Themisteos. 

Hvad  skræk,  o  kejser?  Har  du  ikke  allerede 
Grækernes  bifald   før  kamplegen?     Er    du   ikke 

kommen  for  at  indsætte  alle  landflygtige  dyder  i 
deres  gamle  ret?  Er  ikke  hos  dig  samlet  i  en 
mand  al  den  sejervindingens  evne,  som  Herakles, 
som  Dionysos,  som  Bolon,  som  — ? 

Kejser  Julian. 
Stilhed !     Ikkun    den  dødes  pris  skal    høres 
idag.     Der  lægger  de  til  land.    Tag  pande-ringen 
og    mine    kæder;    jeg    vil    ikke    bære   kejserlige 
prydelser  i  en  stund  som  denne. 

(Han  giver  smykkerife  til  en  af  de  omstående.  Ligtoget  kommer  ind- 
over landgangsbroen  med  stor  pragt.  Prester  med  tændte  lys  i  spidsen ; 
kisten  drages  på  en  lavhjulet  vogn ;  kirkefaner  bæres  foran  og  efter 
vognen ;    kordrenge  svinger  røgelsekar ;    skarer  af  kristne  borgere  følger 

efter.) 

Kejser  Julian 

(lægger  hånden  på  kisten  og  sukker  lydeligt). 

Ah! 

En  tilskuer. 
Slog  han  korsets  tegn  for  sig? 

En  anden  i  hoben. 
Nej. 

Den  første. 
Ser  du;  ser  du  I 

En  tredje  tilskuer. 
Ikke  heller  bøjed  han  sig  for  det  hellige. 

Den  første  tilskuer 

(til  den  anden). 

'  Ser  du  vel!     Hvad  sagde  jeg? 

Kejser  Julian. 
Så    far  hjem  under   pragt   og  ære,    du   min 
frændes   afsjælede   legemel      Jeg  gør  ikke   dette 

Støv  ansvarligt  for,  hvad  din  ånd  forbrød  imod 
mig.  Hvad  siger  jeg?  Var  det  din  ånd,  som 
foer  så  hårdt  med  slægten  at  jeg  nu  står  alene 
tilbage?  Var  det  din  ånd,  som  bød  at  min 
barndom  skulde  formørkes  af  tusend  ængstelser. 
Var  det  din  ånd,  som  lod  hin  ædle  Cæsars 
hoved  falde?  Var  det  dig,  som  stilled  mig,  den 
uerfarne  yngling,  på  så  vanskelig  en  post  i  det 
ugæstmilde  Gallien,  og  som  siden,  da  det  ikke 
lykkedes  modgang  og  genvordigheder  at  overvinde 
mig,  gjorde  mig  æren  for  mine  sejervindinger 
stridig?  O,  Konstanzios,  min  frænde,  —  alt  dette 
havde  ikke  sit  udspring  i  dit  store  hjerte.  Hvorfor 
vred  du  dig  i  nag  og  kval ;  hvorfor  så  du  blodige 
skygger  om  dig  på  dit  sidste  smertefulde  leje? 
Onde  rådgivere  har  forbittret  dit  liv  og  din  døds- 
stund. Jeg  kender  dem,  disse  rådgivere;  det  var 
mænd,  som  tog  skade  af  at  færdes  i  din  nådes 
uophørlige  solskin.  Jeg  kender  dem,  disse  mænd, 
der  så  villigt  iførte  sig  det  overbevisningens 
klædebon,  som  tyktes  hoffet  tækkeligst. 

Hedenske  borgere 

(blandt  de  omstående). 

Leve  kejser  Julian  1 

Livlægen  Cæsarios. 
Nådigste  herre,  toget  venter  — 

Kejser  Julian 

(til  presterne). 

Lad  ikke  eders  fromme  sang  forstumme  for 
min  skyld.     Fremad,  mine  venner! 

(toget  drager  langsomt  ud  til  venstre.) 

Følg  efter,  hvo  der  vil;  og  bliv,  hvo  der  vil. 
Men  det  skal  I  alle  vide  på  denne  dag,  at  min 
plads  er  her. 

(Uro  og  bevægelse  i  mængden.) 

Hvad  er  jeg?  Kejseren.  Men  har  jeg  dermed 
sagt  alt?  Gives  der  ikke  et  kejserligt  embede, 
som  synes  hånligt  visket  ud  af  erindringen  i  de 
senere  år?  Hvad  var  deri  kronede  visdomsven 
Mark  Aurel?  Kejser?  Blot  kejser?  Nær  havde 
jeg  spurgt:  var  han  ikke  noget  mere  end  kejser? 
Var  han  ikke  yppersteprest  tillige? 

Stemmer  i  mængden. 
Hvad  siger  kejseren?    Hvad  var  det?    Hvad 
sagde  han? 

Taleren  Themisteos. 
O,  herre,   skulde  det  i  sandhed  ligge  i  din 
tanke  — ? 

Kejser  Julian. 
End  ikke  min  store  farbroder  Konstanzios 
vovede  at  frasige  sig  denne  værdighed.  Selv 
efter  at  han  havde  indrømmet  en  viss  ny  troeslære 
så  højst  overordentlige  rettigheder,  vedblev  han 
dog  at  kaldes  yppersteprest  af  alle  dem,  der  holdt 
fast  ved  Græker -folkets  ældgamle  guddomme. 
At  dette  embede  i  de  senere  tider  blev  sørgeligen 
forsømt,  vil  jeg  ikke  her  tale  om,  men  kun  om 
at  ingen  af  mine  ophøjede  forgængere,  end  ikke 
han,  hvem  vi  idag  med  tårevædt  ansigt  tilråber 
den    sidste   hilsen,    har  vovet  at  nedlægge   det. 

Skulde  jeg  formaste  mig  til  noget,  som  så  vise 
og  retfærdige  kejsere  ikke  fandt  ret  og  rådeligt? 
Det  være  langt  fra  mig! 

Taleren  Themisteos. 
O,  store  kejser,  vil  du  dermed  sige  — ? 

Kejser  Julian. 
Jeg  vil  dermed  sige  at  der  skal  være  fuld 
frihed  for  alle  borgere.  Hold  fast  ved  de  kristnes 
gud,  I,  som  finder  det  ønskeligt  for  eders  sindsro. 
Hvad  mig  angår,  så  drister  jeg  mig  ikke  til  at 
bygge  mit  håb  på  en  gud,  der  hidtil  har  været 
mig  fiendtlig  i  alle  foretagender.  Jeg  har  sikkre 
tegn  og  varsler  for  at  al  den  fremgang,  jeg  vandt 
på  Galliens  grænser,  den  skylder  jeg  hine  andre 
guddomme,  der  begunstigede  Alexander  på  en 
noget  lignende  måde.  Under  disse  guddommes 
skærm  og  skjold  slap  jeg  lykkeligt  gennem  alle 
farer;  og  navnlig  var  det  dem,  der  førte  mig  frem 
på  min  rejse  hid  med  en  så  vidunderlig  hurtighed 
og  lykke,  at  jeg  her  i  gaderne  har  hørt  tilråb, 
som  tyder  på,  at  man  holder  mig  for  et  gud- 
dommeligt menneske,  —  hvilket  er  en  stor 
overdrivelse,  I  venner  I  Men  visst  er  det  at  jeg 
ikke  tør  vise  mig  utaknemmelig  for  så  vedholdende 
nådesbevisninger. 

Stemmer  i  mængden 

(dæmpet). 

Hvad  vil  han  gøre? 

Kejser  Julian. 

Så  indsætter  jeg  da  vore  forfædres  ærværdige 
guder  i  deres  gamle  ret.  Men  ingen  krænkelse 
skal  vederfares  Galilæernes  gud  og  heller  ikke 
Jødernes.  De  templer,  som  fromme  herskere  i 
fordums  dage  med  så  megen  kunstfærdighed  lod 
bygge,  de  skal  igen  oprejses  i  forynget  herlighed 
med  altere  og  billedstøtter,  hvert  for  sine  særlige 
guder,  således  at  sømmelig  dyrkelse  der  kan  finde 
sted  på  ny.  Dog  vil  jeg  ingenlunde  tåle,  at  der 
sker  de  kristnes  kirker  nogen  hadefuld  medfart; 
heller  ikke  skal  der  øves  overlast  mod  deres 
gravsteder  eller  mod  andre  pladse,  som  en  sælsom 
vildfarelse  bringer  dem  til  at  holde  for  hellige. 
Vi  vil  bære  over  med  de  andres  forvildelse;  jeg 
har  selv  været  hildet  i  fejltagelser;  —  dog,  over 
dette  kaster  jeg  et  slør.  Hvad  jeg  siden  mit 
enogtyvende  år  har  tænkt  om  de  guddommelige 
ting,  det  vil  jeg'  ikke  dvæle  ved;  jeg  vil  kun  sige 
at  jeg  lykønsker  dem,  der  efterligner  mig,  —  at 
jeg  smiler  ad  dem,  der  ikke  vil  træde  i  mit  fod- 
spor, —  at  jeg  vil  forsøge  på  at  overtale,  men 
uden  at  ville  tvinge  nogen. 

(Han  holder  et  øjeblik  forventningsfuldt  inde;  svagt  bifald  høres  hist  og 

her  i  sværmen.) 

Kejser  Julian 

(hæftigere) . 

Med  rette  havde  jeg  regnet  på  taknemmelige 
tilråb,  hvor  jeg  nu  kun  sporer  en  nysgær  rig  for- 
undring.   Dog,  jeg  burde  vidst  det;  —  der  råder 

en  sørgelig  ligegyldighed  blandt  dem,  der  siger 
sig  at  have  holdt  fast  ved  vor  gamle  tro.  Under- 
trykkelse og  spot  har  bragt  fædrenes  ærværdige 
skikke  i  forglemmelse.  Jeg  har  spurgt  mig  for, 
højt  og  lavt;  men  knapt  en  har  kunnet  give  niig 
troværdig  besked  om  hvorledes  en  ofring  til  ApoUon 
eller  til  Fortuna  i  et  og  alt  er  at  foretage.  Jeg 
må  da  gå  foran  i  dette,  som  i  andet  Det  har 
kostet  mig  mangen  nats  søvn  at  udfinde  af 
gamle  bøger,  hvad  der  fordum  har  været  bruge- 
ligt i  så  måde;  men  jeg  besværer  mig  ikke 
derover  når  jeg  eftertænker,  hvor  stor  tak  vi  er 
netop  hine  guddomme   skyldig;    og    heller    ikke 

skammer  jeg  mig  ved  at  forrette  alting  selv . 

Hvor  hen,  Cæsarios? 

Livlægen  Cæsarios. 
Til  kirken,  nådigste  kejser;  jeg  vil  bede  for 
min  bortgangne  herres  sjæl. 

Kejser  Julian. 
Gå,   gå  I      Enhver    har    sin    frihed    i    deslige 
sager. 

(Cæsarios  samt  flere  ældre  hofmænd   og  statstjenere  går  ud  til  venstre.) 

Men  den  frihed,  som  jeg  tilstår  den  ringeste 
borger,  den  forbeholder  jeg  også  mig  selv.  — 
Så  forkynder  jeg  eder,  I  Grækere  og  Romere, 
at  jeg  igen  vender  tilbage  med  hele  mit  hjerte 
til  de  lærdomme  og  skikke,  som  var  vore  for- 
fædre hellige,  —  at  de  frit  tør  udbredes  og  ud- 
øves ved  siden  af  alle  nye  og  fremmede  meninger, 


i 


17 


—  og  da  jeg  er  et  barn  af  denne  stad,  og  derfor 
har  den  fortrinlig  kær,  så  forkynder  jeg  dette  i 
de  staden  besk5^tende  guddommes  navn. 

(Han  giver  et  tegn;    nogle   tjenere  drager  forhænget  fr?i  den  tilhyllede 

sten;  man  ser  et  alter  og  ved  dettes  fod  en  vinkande,  en  oljekrukke,  en 

liden  vedstabel  og  andet  tilbehør.    Stærk  men  stum  bevægelse  i  mængden 

idet  Julian  går  op  til  alteret  og  gør  forberedelser  til  ofringen.) 

Taleren  Themisteos. 
O,   vel  må  jeg,  som  Græker,   smelte   hen  i 
tårer   ved    synet    af    så    megen    ydmyghed    og 
from  iver! 

En  borger. 
Se,  han  bryder  brændet  selv. 

En  anden  borger. 
Over   det  venstre   lår.      Er    det  så  det   skal 
brydes? 

Den  første  borger. 
Det  må  vel  så  være. 

Taleren  Mamettinos. 
Den  ild,  du  der  tænder,  o  store  kejser,  i  den 
skal  granskningen  og  lærdommen  lyse,  ja,  opstå 
forynget,  ligervis  som  hin  forunderlige  fugl  — 

Krigsøversten  Nevita. 

Denne  ild  vil  hærde  de  græske  våben.     Jeg 

kender  ikke  meget  til  de  galilæiske  påfund ;  men 

det  har  jeg  mærket  at  alle  de,  som  hænger  ved 

dem,  de  er  forsagte  og  ubrugelige  til  større  ting. 

Taleren  Themisteos. 
I  denne  ild,   o  du  uforlignelige,  ser  jeg  vis- 
dommen   renset    for     al    anklage    og    for    alle 

Henrik  Ibsen:    Kejser  og  Galilæer.     II.  2 

beskyldninger.  Den  vin,  som  du  udgyder,  er  lig 
et  purpur,  hvormed  du  pryder  sandheden  og 
sætter  den  på  et  kongeligt  sæde.  Nu,  da  du 
oprækker  dine  hænder  — 

Taleren  Mamertinos. 
Nu,    da  du   oprækker  dine  hænder,    er  det 
som  om  du  hædrer  videnskabens  pande  med   en 
guldkrans;  og  de  tårer,  du  udgyder  — 

Taleren  Themisteos 

(trænger  sig  nærmere). 

Ja,  ja;  de  tårer,  jeg  ser  dig  udgyde,  de  er 
som  kostelige  perler,  hvormed  veltalenheden  igen 
skal  lønnes  på  kejserlig  vis.  O,  så  er  det  da 
atter  tilladt  Grækerne  at  hæve  sine  øjne  til 
himlen  og  følge  de  evige  stjerner  på  deres  gang! 
Hvor  længe  er  det  ikke  siden  at  dette  var  os 
forundt!  Måtte  vi  ikke,  af  frygt  for  angivere, 
skælve  og  bøje  vort  åsyn  til  jorden  ligesom 
dyrene?  Hvem  iblandt  os  turde  fordriste  sig  til 
at  beskue  solens  opgang  og  nedgang? 

(han  vender  sig  til  hoben.) 

End  ikke  I  agerdyrkere,  som  er  strømmet 
hid  i  så  store  skarer  idag,  end  ikke  I  voved  at 
mærke  eder  himmellegemernes  stilling,  skønt  I 
dog  skulde  afpasse  eders  arbejder  derefter  — 

Taleren  Mamertinos. 
Og  I  sømænd,   —  har  I  eller   eders    fædre 
vovet  at    udtale    navnene   på    de    stjernebilleder, 
som  I  skulde  rette  eders  sejlads  efter?     Nu  tør  I 
det;  nu  er  det  ingen  forment  at  — 

Taleren  Themisteps. 
Nu  har  ingen  Græker  længere  nødig  at  leve 
på  land  eller  vand  uden  at  rådspørge  de  ufor- 
anderlige himmellove;  han  behøver  ikke  at  lade 
sig  omtumle  som  en  bold  for  tilfældigheder  og 
hændelser;  han  — 

Taleren  Mamertinos. 
O,  hvilken  mand  er  ikke  denne  kejser,  hvem 
vi  skylder  så  store  goder! 

Kejser  Julian 

(for  altret  med  oprakte  arme). 

Så  har  jeg  da  åbenlyst  og  i  ydmyghed  ud- 
gydt olje  og  vin  for  eder,  I  velgørende  guddomme, 
der  så  længe  har  måttet  savne  denne  for  eder  så 
højst  sømmelige  ihukommelse.  Jeg  har  opsendt 
min  tak  til  dig,  o  Apollon,  hvem  nogle  af  vis- 
mændene —  og  især  de  fra  østerlandene  —  til- 
lægger navnet  sol-kongen,  fordi  du  bringer  og 
fornyer  det  lys,  hvori  livet  har  sin  grund  og  sit 
ophav.  -—Jeg  har  bragt  mit  offer  til  dig,  o  Dio- 
nysos, du  henrykkelsens  gud,  der  løfter  menne- 
skenes sjæle  ud  af  lavheden  og  bærer  dem  op 
til  et  for  ånden  værdigt  samliv  med  højere  ånder. 
—  Og,  skønt  jeg  nævner  dig  sidst,  har  jeg  dog 
ikke  derfor  mindst  ihukommet  dig,  o  Fortuna  I 
Stod  jeg  vel  her  uden  din  bistand?  Visselig  ved 
jeg,  at  du  ikke  længere  selv  lader  dig  tilsyne, 
således,  som  tilfældet  var  i  den  gyldne  tidsalder, 
hvorom  hin  uforlignelige  blinde  sanger  har  fortalt 

OS.  .  Men  det  ved  jeg  dog  —  og  deri  er  alle 
andre  visdomsvenner  enige  med  mig  —  at  det  er 
dig,  som  har  en  væsentlig  andel  i  valget  af  den 
ledsagende  ånd,  god  eller  fordærvelig,  som  skal 
følge  ethvert  menneske  på  hans  livs-gang.  Jeg 
har  ingen  årsag  til  at  klage  over  dig,  o  Fortuna ! 
Meget  mere  har  Jeg  den  højeste  opfordring  til  at 
yde  dig  lov  og  pris.  Denne  for  mit  hjerte  så 
dyrebare  pligt  har  jeg  idag  underkastet  mig. 
Jeg  4iar  ikke  skyet  end  det  ringeste  arbejd.  Her 
står  jeg,  ved  høj  lys  dag;  alle  Grækeres  øjne  er 
rettede  på  mig;  jeg  forventer  at  alle  Grækeres 
røster  vil  forene  sig  med  min  i  et  tilråb  til  eder, 
I  udødelige  guder! 

(Under  ofFertjenesten  har  de  fleste  kristne  tilskuere  efterhånden  fjernet 
sig;  kun  en  liden  hob  er  bleven  tilbage.  Da  kejser  Julian  holder  inde, 
hares  et  svagt  bifaldsråb,  blandet  med  sagte  latter  og  en  forundret  hvisken.) 

Kejser  Julian 

(ser  sig  om). 

Ah,  sål    Hvad  blev  der  af  dem  alle?    Lister 
man  sig  bort? 

Taleren  Themisteos. 

Ja,    med  skamrødme  over  en  så  mangeårig 
utaknemmelighed. 

Taleren  Mamertinos. 
Nej,   det  var  glædesrødme.     De  gik   for  at 
udbrede  det  store  budskab  i  alle  gader. 

Kejser  Julian 

(går  fra  alteret). 

Den  uvidende  hob  ved   aldrig   at  finde    sig 
tilrette  i  det  uvante.   Jeg  fir  et  besværligt  arbejde 

at  gøre;  men  ingen  møje  skal  fortryde  mig. 
Hvad  er  sømmeligere  for  en  visdomsven,  end  at 
udrydde  vildfarelser?  I  det  øjemed  regner  jeg  på 
eder,  I  oplyste  venner!  Dog,  vore  tanker  må 
forlade  dette  for  en  kort  stund.  Følg  mig;  jeg 
går  nu  til  andre  pligter. 

(Han  går  hurtigt  bort  uden  at  gengælde  borgernes  hilsen;    hofmændene 
og  hans  øvrige  ledsagere  følger  ham.) 


(En  stor  sal  i  kejserpalatset.    Døre  på  begge  sider  og  i  baggrunden;  på 
en  forhøjning  til  venstre  ved  væggen  i  forgrunden  står  det  kejserlige  sæde.) 

(Kejser  Julian  omgiven  af  sit  hof  og   høje  embedsmænd,    deriblandt 
skatmesteren  Ursulos   samt   talerne  Themisteos   og   Mamer- 

tinos.) 

Kejser  Julian. 

Så  langt  har  guderne  hjulpet.  Nu  vil  værket , 
rulle  fremad,  som  en  stormflods  bølger.  Den 
stumme  trods,  som  jeg  sporer  fra  visse  hold, - 
hvor  jeg  mindst  burde  vente  det,  skal  ikke  bringe 
mit  sind  ud  af  ligevægt.  Det  er  jo  netop  den 
ægte  visdoms  særkende  at  lægge  tålsomhed  for 
dagen.  Vi  ved  alle  at  man  ved  passende  midler 
kan  helbrede  legemets  onder;  —  men  kan  man 
med  ild  og  sværd  tilintetgøre  vildfarelserne  om 
de  guddommelige  ting?  Og  hvad  n)^ter  det  mig 
at  eders  hånd  ofrer,  dersom  eders  sjæle  for- 
dømmer, hvad  hånden  gør? 

Således  vil  vi  leve  i  endrægtighed  med  hver- 
andre.     Mit  hof  skal  være  tilgængeligt  for  alle 

udmærkede  mænd,  hvad  meninger  de  end  måtte 
have.  Lad  os  vise  verden  det  usædvanlige  og 
ophøjede  skuespil  af  et  hof  uden  hykleri  —  til- 
visse det  eneste  hof  i  sit  slags  —  et  hof,  hvor 
smiger  blir  regnet  til  de  farligste  fiender.  Vi  vil 
anklage  og  dadle  hverandre,  når  sådant  måtte 
være  betimeligt,  dog  uden  derfor  at  elske  hver- 
andre mindre. 

(til  krigsøversten  Nevita,  som  kommer  fra  baggrunden.) 

Dit   ansigt   lyser,  Nevita;  —  hvad  gode  ti- 
dender bringer  du? 

Krigsøversten  Nevita. 
Sandelig  de  bedste  og  glædeligste.     Et  stort 
antal  sendebud  fra  fyrster  i  det  (jerne  Indien  er 
kommet  for  at  bringe  dig  gaver  og  bede  om  dit 
venskab. 

Kejser  Julian. 
Ah,  fortæl  mig  dog,  —  fra  hvilke  folkeslag? 

Krigsøversten  Nevita. 
Fra   Armenierne   og   andre    hinsides    Tigris. 
Ja,    der  er  endog  nogle   af  de  fremmede,    som 
siger  sig  at  komme  fra  øerne  Diu  og  Serandib. 

Kejser  Julian. 
Altså  fra  verdens  yderste  grænse,    I  venner  I 

Taleren  Themisteos. 
Selv  did  hen  har  rygtet  båret  dit  navn  og 
din  hæder! 

Taleren  Mamertinos. 
Selv   i   hine  ukendte  egne   er  dit  sværd   en 
skræk  for  fyrster  og  folkeslag  1 

Taleren  Themisteos. 
Diu  og  Serandib!     Langt  øst  i   det  indiske 
hav  — 

Taleren  Mamertinos. 
Jeg  tager  ikke  i  betænkning  at  sige:  udenfor 
jordens  kreds  — 

Kejser  Julian. 
Hårskæreren  skal  komme  I 

(en  hofmand  går  ud  til  højre.) 

Jeg  vil  modtage  sendebudene  i  sømmelighed,  — 
dog  uden  pragt  og  smykker.  Således  vilde  den 
ophøjede  Mark  Aurel  have  modtaget  dem;  og 
jeg  vælger  heller  ham  til  forbillede,  end  den 
kejser,  der  nys  bedrøvede  os  ved  sin  bortgang. 
Ikke  mere  nogen  prunk  med  forgængelige  jordiske 
tingl  Selv  barbarerne  skal  mærke  sig  at  vis- 
dommen —  rigtignok  i  sin  ringeste  tjeners 
skikkelse  —  igen  har  taget  plads  på  kejser- 
sædet. 

(Hofmanden  kommer   tilbage  med   hårskæreren  Eunapios,    der  er 

iført  en  prægtig  klædning.) 

Kejser  Julian 

(ser  forundret  på  ham,  går  ham  imøde  og  hilser). 

Hvad  søger  du  her,  herre? 

Hårskæreren  Eunapios. 
Nådigste    kejser ,    du    har    befalet    mig    at 
komme  — 

Kejser  Julian. 
Du   tager  fejl,    ven;    jeg  har  ikke  havt  bud 
efter  nogen  af  mine  rådsherrer. 

Hårskæreren  Eunapios. 
Allernådigste  kejser  — 

Skatmesteren  Ursulos: 
Tilgiv,  herre;    denne  mand  er  den  kejserlige 
hårskærer. 

Kejser  Julian. 
Hvad  siger  dul  Virkelig?  Denne  mand  — 
o,  du  spøger  —  denne  mand,  i  silke,  med  guld- 
stukne støvler,  skulde  være  — ?  Ja,  sål  Så  du 
er  hårskæreren  I  (bukker  for  ham.)  Aldrig  skulde  jeg 
formaste  mig  til  at  lade  mig  betjene  af  så  fine 
hænder. 

Hårskæreren  Eunapios. 
Allernådigste  kejser,  —  jeg   beder  for  Guds 
og  min  frelsers  skyld  — 

Kejser  Julian. 
Ho-hol  En  Galilæer  1  Ja,  tænkte  jeg  det 
ikke  nokl  Er  dette  den  forsagelse,  som  I  praler 
med?  Men  jeg  kender  eder  vel!  Hvilken  gud- 
doms tempel  har  du  plyndret,  eller  hvor  mange 
greb  i  kejserens  kasse  har  du  gjort,  for  at  kunne 
stadse  dig  således  til?  —  Du  kan  gå  igen;  jeg 
har  ikke  brug  for  dig. 

(Eunapios  gåi  ud  til  højre.) 

Sig  mig,  Ursulos,   hvad  har  dette  menneske 
i  løn? 

Skatmesteren  Ursulos. 
Nådigste  kejser,  efter  din  ophøjede  forgængers 
befaling  er  der  tillagt  ham  tyve  mænds  dagligt 
underhold  — 

Kejser  Julian. 
Se,  se;  ikke  mere? 

Skatmesteren  Ursulos. 
Jo,  herre;  i  den  senere  tid  har  han  havt  frit 
hestehold    i    de    kejserlige    stalde,    samt  en   viss 
årlig   sum    i    penge  og  et    guldstykke    for    hver 
gang  han  — 

Kejser  Julian. 
Og  alt  det  for  en  hårskærerl     Hvad  må  så 
ikke  de  andre  —  ?  Der  skal  gøres  en  brat  ende 
på  dette.  —  Lad  de  fremmede  sendebud  komme  ind! 

(krigsøversten  Nevita  går  ud  i  baggrunden.) 

Jeg  vil  modtage  dem  med  uklippet  hår.  Det 
er  sømmeligst  således;  thi  omendskønt  jeg  vel 
ved  at  det  ikke  er  det  uredte  hår  eller  den 
pjaltede  kappe,  som  gør  den  sande  visdomsven, 
så  mener  jeg  dog  at  det  forbillede,  som  både 
Antisthenes  og  Diogenes  har  givet,  vel  bør  tages 
i  agt  af  den  mand,  der  —  selv  på  kejsersædet 
—  gerne  vil  følge  i  så  store  læreres  fodspor. 

(Han  stiger  op  på  forhøjningen,  hvor  tronstolen  står.     Hoffet  ordner  sig 

nedenfor.     Sendebudene,    indførte    af  krigsøversten    Nevita  og 

husmesteren  Eutherios,    kommer  i  pragtfuldt  optog,    ledsagede  af 

slaver,  der  bærer  gaver  af  alle  slags.) 

Krigsøversten  Nevita. 
Nådigste    kejser    og    herre  1      Ikke    mægtige 
det   ædle   tungemål,    som    så   mange    veltalende 

mænd,  og  ikke  mindst  du  selv,  har  udbildet  til 
fuldkommenhed  fremfor  alle  andre  tungemål,  — 
samt  derhos  vel  vogtende  sig  for  at  lade  barbariske 
lyde  skurre  i  dine  ører,  har  disse  udsendinger  fra 
østerlandske  fyrster  kåret  mig  til  talsmand. 

Kejser  Julian 

(siddende  i  tronstolen). 

Jeg  er  rede  til  at  høre  dig. 

Krigsøversten  Nevita. 

Først  nedlægger  da  kongen  af  Armenien  for 
dine  fødder  denne  rustning,  som  han  beder  dig 
bære  i  kampen  mod  rigets  fiender,  skønt  han 
vel  ved  at  du,  uovervindelige  helt,  står  under 
gudernes  skærmende  øje,  der  ikke  tillader  nogen 
dødeligs  våben  at  såre  dig.  —  Her  bringes  dig 
kostelige  tepper,  telte  og  sadeltøj  fra  fyrsterne 
hinsides  Tigris-floden.  De  vil  dermed  give  til- 
kende, at  når  guderne  har  forundt  hine  lande  en 
overvættes  rigdom,  så  skede  det  i  det  øjemed  at 
den  skulde  komme  gudernes  yndling  tilgode.  — 
Kongen  af  Serandib,  og  ligervis  kongen  af  Diu, 
sender  dig  disse  våben,  sværd,  spyd  og  skjold, 
samt  buer  og  pile;  thi,  siger  de,  vi  agter  det 
rådeligst  at  stå  værgeløse  lige  over  for  den  sejer- 
herre,  der,  ligesom  en  guddom,  har  vist  sig 
mægtig  nok  til  at  bryde  enhver  modstand.  — 
Til  gengæld  beder  de  alle,  som  den  højeste  nåde, 
om  dit  venskab,  og  navnlig  beder  de  at  du,  hvis 

du,  som  et  rygte  har  sagt  dem,  til  våren  agter 
at  tilintetgøre  den  forvovne  Perser-konge,  —  at 
du  da  vil  skåne  deres  lande  for  fiendtligt  indfald. 

Kejser  Julian. 

Ikke  kunde  en  sådan  sendelse  komme  mig 
ganske  uventet.  De  medbragte  gaver  skal  ned- 
lægges i  mit  skatkammer,  og  gennem  eder  lader 
jeg  eders  herskere  vide  at  det  er  min  agt  at 
holde  venskab   med  alle   de  folkeslag,    som  ikke 

—  det  være  sig  med  våben  eller  med  under- 
fundighed —  stiller  sig  mine  hensigter  ivejen.  — 
Hvad  det  angår,  at  man  i  eders  fjernt-liggende 
lande,  forledet  af  mine  lykkelige  sejervindinger, 
har  ladet  sig  henrive  til  i  mig  at  se  en  guddom, 
så  vil  jeg  ikke  videre  indlade  mig  på  den  sag. 
Jeg  agter  guderne  for  højt  til  at  jeg  skulde  ville 
tilrane  mig  en  upassende  plads  iblandt  dem, 
skønt  jeg  vel  ved  at  der  oftere,  og  især  i  ældre 
tider,  har  levet  helte  og  herskere,  som  har 
været  således  fremdragne  af  gudernes  yndest  og 
nåde,  at  det  har  været  vanskeligt  at  sige  om  de 
rettest  var  at  regne  til  de  dødelige  eller  til  de 
udødelige.  Om  deslige  ting  er  det  imidlertid 
voveligt  at  dømme,  selv  for  os  Grækere.  Hvor 
meget  mere  da  for  eder?    Altså,   nok  om  dette. 

—  Du,  Eutherios,  fører  de  fremmede  til  hvile  og 
sørger  for  at  intet  fattes  dem. 

(Sendebudene   og   deres   følge   forlader   salen    ledsagede   af  husmesteren 

Eutherios.     Kejser  Julian  stiger  ned   fra  forhøjningen;   hofmændene  og 

talerne  omringer  ham  under  beundrende  lykønskninger.) 

Taleren  Themisteos. 
Så  ung,  —  og  allerede  så  højt  hædret  frem- 
for alle  andre  kejsere! 

Taleren  Mamertinos. 
Jeg  spørger:    vil  ikke  Fama  fattes  lunger  til 
at  forkynde  dit  ry,   ifald  guderne,  hvad  j^  visst 
håber,  forunder  dig  et  langt  Uv? 

Taleren  Themisteos. 
Det  skrækkens  råb,    som  de  flygtende  Ale- 
maner    udstødte    ved    Rhin-strømmens    Qemeste 
bredder,    det  har   væltet    sig    østover   indtil    det 
slog  an  imod  Tauros  og  Kaukasos  — 

Taleren  Mamertinos. 
—  nu  runger  det,  som  en  buldrende  genlyd, 
over  hele  Asien. 

Krigsøversten  Nevita. 
Hvad    der   har    forfærdet  Inderne    er   denne 
lighed   imellem   vor  græske  Julian  og  hin  make- 
doniske Alexander  — 

Taleren  Mamertinos. 
O,    hvad    lighed  I     Havde   kong   Alexander 
lønlige  fiender    i  sin    egen   lejr?     Havde  han    ét 
misundeligt  og  bagtalerisk    kejserhof  at    kæmpe 
imod  ? 

Krigsøversten  Nevita. 
Sandt,  sandt;    og  der  var  heller  ingen  udue- 
lige hærførere,  som  hemmed  Alexanders  fremgang. 

Kejser  Julian. 
Ursulos,  det  er  min  vilje  at  disse  sendebuds 
komme  skal  gøres  bekendt  både  i  staden  og  i 
rigets  samtlige  landskaber.  Alt  skal  fortælles 
nøjagtigt,  —  hvor  de  hører  hjemme  og  hvilke 
gaver  de  har  medbragt.  Jeg  vil  ikke  forholde 
borgerne  noget  af  det,  som  kommer  min  styrelse 
ved.  Du  kan  også  lade  indflyde  nogle  ord  om 
den  forunderlige  mening  blandt  Inderne,  at  Alex- 
ander skulde  være  kommen  tilbage. 

Skatmesteren  Ursulos 

(nølende). 

Tilgiv  mig,  nådigste  kejser,  men  — 

Kejser  Julian. 
Nu? 

Skatmesteren  Ursulos. 
Du  har  selv  sagt  at  ved  dette  hof  skal  ingen 
smiger  tåles  — 

Kejser  Julian. 
Tilvisse,  ven.1 

Skatmesteren  Ursulos. 
Så  lad  mig  da  ærligt  sige  dig  at  disse  sende- 
bud   kom    hid    for    at    søge    din    forgænger    og 
ikke  dig. 

Kejser  Julian. 
Hvad  vover  du  at  ville  indbilde  mig! 

Taleren  Themisteos. 
Ej,  hvilken  urimelig  tale  I 

Taleren  Mamertinos. 
Hvilken  opdigtelse! 

Skatmesteren  Ursulos. 
Det  er  sandhed.  Jeg  har  længe  vidst  at 
disse  mænd  skulde  komme,  —  længe  før  kejser 
Konstanzios  lukked  sine  øjne.  O,  min  nådigste 
herre,  lad  ikke  en  falsk  forfængelighed  fa  indgang 
i  dit  unge  sind  — 

Kejser  Julian. 
Nok,  nok  I     Du  vil  altså  dermed  sige  at  — ? 

Skatmesteren  Ursulos. 
Tænk  selv  efter.  Hvorledes  skulde  dine  sejre 
i  Gallien,  så  berømmelige  de  end  har  været,  i 
slig  hast  kunnet  nå  til  hine  fjerne  folkeslags  ører? 
Når  sendebudene  talte  om  kejserens  heltegerninger, 
så  tænkte  de  på  krigen  imod  Perser-kongen  — 

Krigsøversten  Nevita. 
Jeg  vidste  ikke  at  krigen  imod  kong  Sapores 
var  bleven  ført  på  den  vis,   at  den  skulde  sprede 
skræk  til  verdens  grænse. 

Skatmesteren  Ursulos. 
Sandt;  lykken  har  Været  vore  våben  imod  i 
hine  egne.  Men  rygtet  om  de  store  rustninger, 
som  kejser  Konstanzios  påtænkte  til  våren,  var 
det,  der  ængsted  Armenierne  og  de  andre  folke- 
slag. —  O,  regn  dog  tiden  efter,  herre;  tæl 
dagene,  om  du  vil,  og  sig  så  om  andet  er  muligt. 
Dit  tog  hid  fra  Gallien  skede  med  en  vidunderlig 

hurtighed;  men  hine  mænds  rejse  fra  de  indiske 
øer  — ;  det  vilde  dog  være  tifold  vidunderligere 
ifald  — ;  spørg  dem,  og  du  skal  få  høre  — 

Kejser  Julian 

(bleg  af  vrede). 

Hvorfor  siger  du  mig  alt  dette? 

Skatmesteren  Ursulos. 
Fordi  det  er  sandhed  og  fordi  jeg  ikke  kan 
tåle  at   se   din  unge  skønne  hæder   formørket  af 
en  lånt  kappe. 

Taleren  Themisteos. 
Hvilken  forvoven  tale  I 

Taleren  Mamertinos. 
Hvilken  højst  forvoven  tale! 

Kejser  Julian. 
Det  kan  du  ikke  tåle?  Sål  O,  jeg  kender 
dig  bedre.  Jeg  kender  alle  eder  gamle  ved  dette 
hof  Det  er  guderne,  hvis  hæder  I  vil  forringe. 
Thi  er  det  ikke  gudernes  hæder,  at  de  mægter 
store  ting  gennem  et  menneske?  Men  I  hader 
dem  —  disse  guder  —  hvis  templer  I  har  ned- 
brudt, hvis  billedstøtter  I  har  slat  sønder  og  hvis 
skatte  I  har  tilranet  jer.  I  har  knapt  tålt  dem 
engang,  disse  vore  højst  velgørende  guder.  I  har 
knapt  tilladt  at  de  fromme  bar  dem  løndomsfuldt 
i  hjerterne.  Nu  vil  I  også  nedbryde  det  tak- 
nemmelighedens tempel,  som  jeg  har  rejst  for 
dem    i    mit   hjerte;    I  vil  tage  fra   mig  den    er- 

kendtlige  tanke  at  jeg  skylder  de  udødelige  en 
ny  og  såre  attråværdig  velgerning;  —  thi  er  ikke 
hæder  at  agte  for  en  sådan? 

Skatmesteren  Ursulos. 
Den  eneste  himmelens  Gud  er  mit  vidne  at  — 

Kejser  Julian. 
Den  enestel  Der  har  vi  det  igen!  Således 
er  I  altid.  Hvilken  utålsomhed  I  Spejl  eder  dog 
i  os.  Siger  vi  at  vore  guder  er  de  eneste?  Agter 
vi  ikke  både  Egypternes  guder  og  hin  jødiske 
Jehova,  der  visselig  har  udført  store  ting  i  sit 
folk?  Men  I  derimod,  —  og  det  en  mand,  som 
du,  Ursulos  — !  Er  du  en  Romer,  født  af  græske 
forfædre?  Den  enestel  Hvilken  barbarisk  ufor- 
skammethed I 

Skatmesteren  Ursulos. 
Du  har  lovet  at  du  ikke  vil  hade  nogen  for 
hans  meningers  skyld. 

Kejser  Julian. 
Det  har  jeg  lovet;  men  jeg  tåler  heller  ikke 
at  I  træder  os  for  nær.  Sendebudene  skulde  ikke 
være  komne  for  at  — ?  Det  vil  altså  med  andre 
ord  sige  at  den  store  guddommelige  Dionysos, 
der  besynderligen  har  sin  magt  i  at  åbenbare 
menneskene  de  skjulte  ting,  —  at  han  ikke  skulde 
være  virksom  nu,  ligeså  vel  som  i  de  henfarne 
tider.  Bør  jeg  tåle  dette?  Er  det  ikke  en  over- 
vættes frækhed?  Tvinges  jeg  ikke  til  åt  drage 
dig  til  regnskab? 


33 


Skatmesteren  Ursulos. 
Da  vil  alle  kristne  sige  at  det  er  deres  tro, 
du  forfølger. 

Kejser  Julian. 
Der  skal  ingen  forfølges  for  troens  skyld. 
Men  har  jeg  ret  til  at  slå  en  streg  over,  hvad  I 
måtte  gøre  eder  skyldige  i,  blot  fordi  I  er  kristne? 
Skal  eders  vildfarelser  skærme  eders  fejl?  Hvad 
har  ikke  I  forvovne  mænd  allerede  længe  øvet, 
både  her  ved  hoffet  og  andetsteds?  Hvorledes 
har  I  ikke  smigret  for  alle  laster  og  bøjet  eder 
for  alle  luner?  Ja,  hvad  har  ikke  du,  Ursulos, 
selv  set  igennem  fingre  med?  Jeg  tænker  paa  hin 
skamløst  udpyntede  hårskærer,  hin  salvestinkende 
nar,  som  nys  fyldte  mig  med  ækkelhed  her.  Er 
du  ikke  skatmester?  Hvorledes  har  du  kunnet 
give  efter  for  hans  ublu  fordringer? 

Skatmesteren  Ursulos. 
Er  det  en  brøde,  at  jeg  har  været  min  herres 
tjener? 

Kejser  Julian. 
Jeg  bruger  ikke  deslige  overdådige  tjenere. 
Alle  hine  frække  halvmænd  skal  jages  ud  af 
palatset;  og  alle  kokke  og  gøglere  og  dansere 
ligervis.  En  sømmelig  tarvelighed  skal  indføres 
igen. 

(til  Themisteos  og  Mamertinos.) 

I,  mine  venner,  skal  gå  mig  tilhånde  i  dette. 
—   Og   du,    Nevita,    hvem  jeg,    for  at   du    kan 

træde  op  med  des  større  anseelse,  giver  en  hærr 
førers  værdighed,  —  dig  overdrager  jeg  at  under- 
søge hvorledes  statens  embeder  er  blevne  for- 
valtede under  min  forgænger,  og  især  i  de  senere 
år.  Du  kan  tilkalde  bekvemme  mænd,  hvem  du 
vil,  til  at  dømme  med  dig  i  disse  sager. 

(til  de  ældre  hofmænd  og  rådsherrer.) 

Jeg  har  ingen  brug  for  jer.  Da  min  be- 
grædte frænde  på  sit  dødsleje  indsatte  mig  til  sin 
arving,  så  gav  han  mig  også  i  arv  den  retfær- 
dighed, som  hans  lange  svaghedstilstand  havde 
hindret  ham  selv  fra  at  udøve.  Gå  hjem;  og 
når  I  har  gjort  rede  og  rigtighed  for  eder,  da 
kan  I  drage  hvorhen  I  lyster. 

Skatmesteren  Ursulos. 
Gud,   Herren,  opholde  og  skærme  dig,   min 
kejser  I 

(Haa  bøjer  sig  og  går  ud  i  baggrunden  sammen  med  de  ældre.   Nevita^ 
Themisteos  og  Mamertinos  samt  alle  de  unge  samler  sig  om  kejseren.) 

Hærføreren  Nevita. 
Min    ophøjede   hersker,    hvorledes    skal  jeg 
tilfulde  takke  dig  for  det  tegn  på  din  nåde,  som 
du  nys  — 

Kejser  Julian. 
Ingen  tak.  Jeg  har  i  disse  fa  dage  lært  at 
skatte  din  troskab  og  din  dømmekraft.  Også 
kundgørelsen  om  de  østerlandske  sendebud  over- 
drager jeg  dig  at  affatte.  Skriv  den  således,  at 
de  velgørende  guder  ikke  deri  skal  finde  grund 
til  at  fortørnes  på  nogen  af  os. 


35 


Hærføreren  Nevita. 
Jeg  skal  handle  efter  min  kejsers  vilje  både 
i  det  ene  og  i  det  andet. 

(Han  går  ud  til  højre.) 

Kejser  Julian. 
Og  nu,  I  trofaste,  nu  priser  vi  de  udødelige 
magter,  som  har  vist  os  den  rette  vej. 

Taleren  Themisteos. 
De   udødelige  og  deres  mere  end    dødelige 
yndling  1  Hvilken  jubel  vil  vi  ikke  få  høre  gennem 
riget,  når  det  rygtes  at  du  har  tjernet  hine  vold- 
somme og  egennyttige  mænd! 

Taleren  Mamertinos. 
Med  hvilken  spænding  og  med  hvilket  utål- 
modigt  håb  vil    man   ikke   vente  på    valget    af 
deres  efterfølgere  I 

Taleren  Themisteos. 
Alle  Grækere  vil  råbe  med  en  mund:  Platon 
selv  har  taget  statens  ror  I 

Taleren  Mamertinos. 
Nej,  nej,  værdige  ven;  alle  Grækere  vil  råbe: 
Platons  udsagn  er  bleven  til  virkelighed,  —  kun 
en  gud  kan  herske  over  menneskene! 

Taleren  Themisteos. 
Nu   ønsker  jeg  blot  at  de  lykkebringendes 
velvilje   må  følge  Nevita.     Han  har  fåt  et  stort 
og   vanskeligt   hverv;   jeg  kender  ham    ikke   så 

nøje;    men  vi  bør  jo  alle  håbe   at  han  må  vise 
sig  at  være  den  rette  — 

Taleren  Mamertinos. 
Ganske    visst;    skønt    der    vel    turde    findes 
andre  mænd,  som  — 

Taleren  Themisteos. 
Ikke  vil  jeg  dermed  have  sagt  at  det  valg, 
som  du,  o  uforlignelige  kejser  — 

Taleren  Mamertinos. 
Nej,  nej,  på  ingen  måde! 

Taleren  Themisteos. 
Men  hvis  det  er  en   fejl  at  brænde  af  iver 
efter  at  tjene  en  elsket  hersker  — 

Taleren  Mamertinos. 

—  da  har  du  i  sandhed  mere  end  en  fej- 
lende ven  — 

Taleren  Themisteos. 

—  selv    om  du    ikke   hædrer   dem    således, 
som  du  har  hædret  den  højst  lykkelige  Nevita  — 

Taleren  Mamertinos. 

—  selv  om  de  måtte  undvære  ethvert  synligt 
tegn  på  din  nåde  — 

Kejser  Julian. 
Vi  vil  ikke  lade  nogen  dygtig  mand  unyttet 
og  heller  ikke  ulønnet.     Hvad  dig  angår,    The- 
misteos,  da  overdrager   jeg  dig   stadsforstander- 
skabet  her  i  Konstantinopel;  og  du,  Mamertinos, 

kan  berede  dig  på  i  det  kommende  år  at  rejse 
til  Rom  og  overtage  et  af  de  ledige  konsulater. 

Taleren  Themisteos. 
Min  kejser !   Jeg  svimler  over  så  megen  ære  —  1 

Taleren  Mamertinos. 
Så  høj  en  hæder!  Konsul!  Fandtes  der 
nogen  tid  en  så  højt  hædret  konsul,  som  jeg? 
Mon  Lucius,  mon  Brutus,  mon  Publius  Valerius? 
Hvad  var  disses  hæder  imod  min?  Hine  ud- 
nævntes af  folket,  men  jeg  af  Julian! 

En  hofmand. 
Priset  være  den  kejser,   som  lader  retfærdig- 
heden råde! 

En  anden  hofmand. 
Priset  han,    hvis  blotte  navn  slår  barbarerne 
med  forfærdelse! 

Taleren  Themisteos. 
Priset  være  alle  de  ophøjede  guder,  som  i 
samdrægtighed  har  kastet  sine  forelskede  øjne 
på  en  eneste  mand,  således  at  denne  eneste,  når 
han  første  gang  —  det  ske  sent!  —  volder  os 
sorg  og  går  bort,  må  siges  at  have  stillet  Sokrates 
og  Mark  Aurel  og  Alexander  i  skyggen! 

Kejser  Julian. 
Der  traf  du  tingens  kerne,    min  Themisteos! 
Til  guderne  er  det  vi  skal   opløfte  vore  hænder 
og  vore  hjerter.    Jeg  siger  ikke  dette   for  at  be- 

lære  eder,  men  for  at  påminde  eder  om,  hvad 
der  ved  dette  hof  så  længe  er  bleven  forsømt. 
Det  være  fjernt  fra  mig  at  ville  tvinge  nogen. 
Men  er  jeg  vel  at  laste,  fordi  jeg  gerne  vil  gøre 
andre  delagtige  i  den  søde  henrykkelse,  som 
gennemstrømmer  mig  idet  jeg  føler  mig  vugget 
i  de  udødeliges  samfund?  Priset,  priset  være  du, 
vinløvkransede  Dionysos  1  Thi  det  er  nærmest 
dig,  som  virker  så  store  og  hemmelighedsfulde 
ting.  Gå  I  nu  hver  til  eders  gerning.  Jeg,  for 
min  del,  har  tilsagt  et  glædesoptog  gennem 
stadens  gader.  Det  skal  ikke  være  noget  gilde 
for  mine  hoffolk,  ej  heller  et  gæstebud  inden  fire 
vægge.  Frit  kan  borgerne  slutte  sig  til  mig, 
eller  holde  sig  borte;  jeg  vil  udskille  de  rene  fra 
de  urene,  de  fromme  fra  de  vildfarende.  — 

O,  sol-konge,  kast  lys  og  skønhed  over 
dagen  I  O,  Dionysos,  sænk  din  svulmende  her- 
lighed over  sindene;  fyld  sjælene  med  dit  hellige 
stormsus,  fyld  dem  indtil  alle  bånd  brister  og 
den  frigjorte  jubel  drager  ånde  i  dans  og  sang! 
—  Liv,  liv,  liv  i  skønhed  I 

(Han  går  ilsomt  ud  til  højre.     HbfTolkene  samler  sig  i  hviskende  klynger 

og  fjerner  sig  efterhånden.) 

(En  trang  gade  i  Konstantinopel.) 

(Stor  sammenstimlen   af  mennesker;  alle  ser  i  en   retning  henad  gaden. 

Larm,  sang  og  musik  af  fløjter  og  trommer  høres  i  nogen  frastand.) 

En  skomager 

(i  sin  husdør,  råber  tvers  over  gaden). 

Hvad  er  på  færde,  kære  nabo? 
En  kramhandler 

(i  huset  lige  over  for). 

Man  siger,  det  skal  være  nogle  syriske  gøg- 
lere, som  er  kommen  til  staden. 

En  frugtsælger 

(på  gaden). 

Visst  ikke;    det  er  en  egyptisk  bande,    som 
driver  om  med  abekatte  og  dromedarer. 

Hårskæreren  Eunapios 

(tarveligt  klædt,  søger  forgæves  at  slippe  igennem  trængselen). 

Plads    dog,    I    dårer  1     Hvor    djævelen    kan 
nogen  fjase  og  snaddre  på  en  slig  ulykkesdagl 

En  kvinde 

(i  et. lidet  vindu). 

Pst,  pst;  Eunapios  I     Smukke  herre! 

Hårskæreren  Eunapios. 
Tal  ikke  til  mig  på  åben  gade,  din  rufferske! 

Kvinden  i  vinduet. 
List  dig  ind  bagvejen,  søde  ven! 

Hårskæreren  Eunapios. 
Tvi  med  dig!    Er  jeg  oplagt  til  at  skæmte  — 

Kvinden  i  vinduet. 
Du  skal  nok  bli  oplagt.     Kom,  smukke  Eu- 
napios; iforgårs  fik  jeg  en  sending  friske  duer  — 


40 


Hårskæreren  Eunapios. 
O,  du  syndige  verden  I     (vii  forbi.)    Plads,  plads 
dog,  i  Satans  navn;  lad  mig  komme  freml 

Skriftlæreren,  Hekebolios 

(rejseklædt  og  fulgt  af  et  par  belæssede  slaver,  kommer  fra  en  sidegade). 

Er  staden  bleven  en  dårekiste?  Alle  skriger 
i  munden  på  hverandre,  og  ingen  kan  sige  mig 
besked.    Ah,  se,  —  Eunapios,  min  fromme  broderi 

Hårskæreren  Eunapios. 
Bud    og    hilsen,    ærværdige   herre  I     Du    er 
altså  kommen  tilbage  til  staden? 

Skriftlæreren  Hekebolios. 
I  dette  øjeblik;  —  jeg  har  helliget  de  hede 
høstmåneder  til  stille  andagt  på  mit  landgods  på 
Kreta.     Men  sig  mig  for  al  ting,   hvad  går  her 
for  sig? 

Hårskæreren  Eunapios. 
Ulykke  og  forvirring.     Den  nye  kejser  — 

Skriftlæreren  Hekebolios. 
Ja,  ja,  jeg  har  hørt  forunderlige  rygter  — 

Hårskæreren  Eunapios. 
Tifold  værre  end  rygterne.     Alle  tro  tjenere 
er  forjagne  fra  palatset. 

Skriftlæreren  Hekebolios. 
Taler  du  sandhed? 

Hårskæreren  Eunapios. 
Ve  mig;  jeg  selv  var  den  første  — 

Skriftlæreren  Hekebolios. 
Forskrækkeligt  1    Så  er  kanske  også  jeg  — ? 

Hårskæreren  Eunapios. 
Tilvisse.     Alle  regnskaber    skal    undersøges, 
alle    gaver    skal   tages   tilbage,    alle    unøjagtige 
oppebørsler  — 

Skriftlæreren  Hekebolios 

(bleg). 

Gud  forbarme  sig  I 

Hårskæreren  Eunapios. 
Herren    være    lovet,    jeg   har  en    god    sam- 
vittighed. 

Skriftlæreren  Hekebolios. 
Jeg  også,  jeg  også;  men  alligevel  — ;  ah,  så 
er  det  sagtens  dog  sandt   at  kejseren  har  ofret 
til  Apollon  og  Fortuna? 

Hårskæreren  Eunapios. 
Ja  visst;  men  hvem  bryr  sig  om  slige  småting? 

Skriftlæreren  Hekebolios. 
Småting?    Skønner  du   da  ikke,   forblindede 
ven,    at  det  er  vort  sindelag,   som  gode  kristne, 
han  forfølger? 

Hårskæreren  Eunapios. 
Hvad    siger  du?    Herrens  kors,    skulde  det 
være  muligt? 

Kvinder 

(i  trængselen). 

Der  kommer  de! 

En  mand 

(på  et  hustag). 

Jeg  kan  se  haml 

Andre  stemmer. 
Hvem  kommer?    Hvem,  hvem? 

Manden  på  taget. 
Kejser  Julian.     Han  har  vinløv  i  håret. 

Folk  på  gaden. 
Kejseren  1 

Hårskæreren  Eunapios. 
Kejseren  I 

Skriftlæreren  Hekebolios. 
Kom,  kom,  fromme  broderi 

Hårskæreren  Eunapios. 
Slip  mig,  herre;  jeg  er  slet  ikke  from. 

Skriftlæreren  Hekebolios. 
Ikke  from  — ? 

Hårskæreren  Eunapios. 
Hvem  tør  sige  mig  på  — ?  Vil  man  øde- 
lægge mig?  From?  Når  var  jeg  from?  Jeg 
hørte  engang  til  Donatisternes  samfund;  det  er 
mangfoldige  år  siden.  Gid  djævelen  tage  Dona- 
tistemel  (banker  på  vinduet.)  Hej,  Barbara,  Barbara; 
luk  op,  gamle  tæve! 

(man  slipper  ham  ind  gennem  husdøren.) 

Mængden. 
Der  er  han!     Der  kommer  han! 

Skriftlæreren  Hekebolios. 
Alle  unøjagtige  oppebørsler  —1  Undersøgelse  I 
O,  forfærdelsens  lynslag! 

(han  lister  sig  bort  med  begge  slaverne«) 

^Dionysos-toget  kommer  nedad  gaden.  Fløj tespillere  går  foran; 
drukne  mænd,  tildels  udklædte  som  fauner  og  satyrer,  danser  efter 
takten.  Midt  i  toget  ser  man  kejser  Julian,  ridende  på  et  æsel,  der 
er  overtrukket  med  panterskind ;  han  er  klædt  som  guden  Dionysos,  med 
enpanterhud  over  skuldrene,  vinløvkrans  om  panden,  og  i  hånden  en  med 
grønt  omvunden  stav,  på  hvis  øverste  ende  der  er  fæstet  en  pinje^kongle. 
Halvnøgne  sminkede  kvinderog  ynglinge,  dansere  og  gøglere 
omringer  ham ;  nogle  bærer  vinkander  og  drikkeskåler,  andre  slår  tambu- 
riner og  bevæger  sig  fremad  under  vilde  spring  og  fagter.) 

Danserne 

(synger). 

Ildnende  drag  af  fyldte  skåler  1 

Ildnende  drag  I 

Læberne  nippende, 

øjnene  klippende, 

bukkeben  trippende 
hylder  dig,  vingud,  i  svimlende  lagl 

Kvinderne 

(synger). 

Kærlighedsleg,  som  ej  natten  selv  tåler, 

prøv,  I  bakkanter  I 
Øv  den  i  dagglansens  tindrende  stråler! 

Se,  på  sin  panter 

sidder  den  herlige  1 

Favn  os,  bakkanter; 
kend,  vi  er  hede;  føl,  vi  er  kærlige; 

springende,  syngende, 

ravende,  gyngende, 

favn  os,  bakkanter  I 

Kejser  Julian. 
Plads!    Ryddeligt,  I  borgere!     Vig  ærbødigt 
til   side;    ikke    for   os,    men    for    ham,    som    vi 
hædrer! 

En  røst  i  mængden. 
Kejseren  i  skøgers  og  gøgleres  selskab! 

Kejser  Julian. 
Skam   få  I,    at  jeg   må   tage  tiltakke    med 
slige.     Blues  I  ikke  over  at  finde  større  fromhed 
og  mere  iver  hos  disse,  end  hos  eder  selv? 

En  gammel  mand. 
Kristus  oplyse  dig,  herre! 

Kejser  Julian. 
Aha,    du    er    en   Galilæer!     Og  du  vil    tale 
med?     Sad    ikke  din  store   mester  tilbords  med 
syndere?     Gik  han  ikke  ud  og  ind  i  huse,    som 
holdtes  for  lidet  sømmelige?     Svar  mig  på  det. 

Hårskæreren  Eunapios 

(omringet  af  piger  i  kvinden  Barbaras  husdør.) 

Ja,  svar,  svar,  om  du  kan,  du  dåre! 

Kejser  Julian. 
Ej,  se,  —  er  du  ikke  hin  hårskærer,  som  — ? 

Hårskæreren  Eunapios.  ^ 
En  frigjort  mand,    nådigste  kejser!  —  Plads, 
I  bakkanter;  plads  for  en  broderi 

(han  og  pigerne  danser  ind  i  Dionysos*togets  rækker.)  ' 

Kejser  Julian. 
Det  må  jeg  vel  lide.  Spejl  eder  i  denne 
Græker,  hvis  I  har  en  gnist  af  de  gamles  ånd 
tilbage.  Og  det  er  vel  fornødent,  dette,  I 
borgere;  thi  ingen  gud  er  bleven  så  miskendt  — 
ja,     latterliggjort    —     som    denne    henrykkelse 

bringende  Dionysos,  hvem  Romerne  også  kalder 
Bakkus.  Mener  I,  han  er  en  gud  for  drukken- 
bolte? O,  I  højst  uvidende,  jeg  ynker  eder,  hvis 
I  tænker  så.  Hvem  anden  end  ham  er  det, 
seerne  og.  digterne  skylder  sine  vidunderlige 
gaver?  Vel  ved  jeg  at  nogle  tillægger  ApoUon 
denne  virksomhed,  og  det  visselig  ikke  uden  al 
føje;  men  da  er  sammenhængen  hel  anderledes 
at  forstå,  —  hvilket  jeg  kan  bevise  af  forskellige 
skrifter.  Dog,  herom  vil  jeg  ikke  tvistes  med 
eder  på  åben  gade.  Heller  ikke  tillader  tiden 
det  Ja,  spot  kunl  Slå  kun  korsets  tegn  I  Jeg 
ser  det  godt.  I  peb  gerne  i  fingrene;  I  kasted 
gerne  stene  efter  mig,  om  I  voved  det.  —  O, 
må  jeg  ikke  skamme  mig  over  denne  stad,  der 
er  sunken  ned  under  barbarerne  og  som  ikke 
ved  noget  bedre,  end  at  holde  fast  ved  en  van- 
kundig Jødes  vildfarende  påfund  I  —  Fremad  1 
Til  side;  —  stands  os  ikke  I 

Danserne. 
Se,  på  sin  panter 
sidder  deri  herlige! 

Kvinderne. 
Kend,  vi  er  hede;  føl  vi  er  kærlige;  — 
favn  os,  bakkanter! 

Optoget  drejer  under  sangen  ind  i  en  sidegade;  mængden  ser  til  i  stum 

forundring.) 

(Kejserens  bogsal  i  palatset.    Indgangsdør  på  venstre  side;   en  mindre 
døråbning  med  forhæng  for  til  højre.) 

(Husmesteren  Eutherios  kommer  fra  venstre,  fulgt  af  to  tjenere » 

der  bærer  tepper.) 

Husmesteren  Eutherios 

(råber  imod  rummet  til  højre). 

Agilo,  Agilo,  varmt  rosenvand!  Kejseren  vil 
i  bad. 

(han  går  ud  til  højre  med  begge  tjenerne.) 

(Kejser  julian  kommer  ilfærdigt  fra  venstre.  Han  bærer  endnu  panter- 
huden  og  vinløvkransen ;  i  hånden  har  han  den  omvundne  stav.  Han  går 
et  par  gange  op  og  ned  ad  gulvet,  derpå  slænger  han  staven  hen  i  en  krog.) 

Kejser  Julian. 

Var  der  skønhed  i  dette? 

Hvor  var  oldingerne  med  det  hvide  skæg? 
Hvor  var  de  rene  jomfruer  med  bånd  om  panden, 
med  sømmelige  lader,  tugtige  midt  i  dansens 
glæde? 

Tvi  eder,  I  skøger  I 

(han  river  panterhuden  af  og  kaster  den  tilside.) 

Hvor  er  skønheden  bleven  af?  Kan  ikke 
kejseren  byde  den  stå  op  igen,  og  så  står  den  op  r 

Tvi  over  denne  stinkende  utugt  1 

Hvilke  ansigter  1  Alle  laster  skreg  ud  af 
disse  forstyrrede  drag.  Kroppens  og  sjælens 
bylder  — 

Fy,  fyl   Et  bad,  Agilo  1    Stanken  kvæler  mig. 

Badetjeneren  Agilo 

(i  døråbningen  til  højre). 

Badet  er  rede,  nådigste  herre  1 

Kejser  Julian. 
Badet?   Lad  blive  med  det.     Hvad  er  lege- 
mets smuds  at  regne  imod  alt  det  andet?    Gå! 

(Agilo  går  ud  igen.    Kejseren  står  en  stund  i  tanker.) 

Seeren  fra  Nazareth  sad  til  højbord  mellem 
toldere  og  syndere.  — 

Hvori  ligger  svælget  mellem  hint  og  dette  ? 

(Skriftlæreren   Hekebolios  kommer   ind   fra  venstre  og    standser 

ængstelig  ved  døren.) 

Kejser  Julian. 
Hvad  vil  du,  mand? 

Skriftlæreren  Hekebolios 

(på  knæ). 

Herre  1 

Kejser  Julian. 
Ah,    hvad  ser  jeg?    Hekebolios;    —  er  det 
virkelig  dig? 

Skriftlæreren  Hekebolios. 
Den  samme,  og  dog  en  anden. 

Kejser  Julian. 
Min  gamle  lærer.     Hvad  vil  du?    Stå  opl 

Skriftlæreren  Hekebolios. 
Nej,    nej,    lad    mig  ligge.     Og  vredes  ikke 
over  at  jeg  gør  brug  af  min  fordums  ret  til  at 
gå  ud  og  ind  hos  dig. 

Kejser  Julian 

(koldt). 

Jeg  spurgte  hvad  du  vilde  mig. 

Skriftlæreren  Hekebolios. 
Min   gamle   lærer,    sagde   du.     O,    om   jeg 
kunde  kaste  glemselens  slør  over  hine  tider  1 

Kejser  Julian 

(som  før). 

Jeg  forstår.     Du  mener  at  — 

Skriftlæreren  Hekebolios. 
O,  at  jeg  kunde  synke  i  jorden  og  dølge 
min  skamfuldhed!  Se,  se,  —  her  ligger  jeg  for 
dig,  en  mand,  hvis  hår  er  i  færd  med  at  gråne, 
—  en  mand,  som  har  gransket  og  grundet  alle 
sine  dage  og  som  nu  må  bekende  at  han  foer 
vild  og  at  han  førte  sin  elskede  lærling  vild! 

Kejser  Julian. 
Hvad  ønsker  du  at  sige  med  det? 

Skriftlæreren  Hekebolios. 
Du   kaldte  mig  din  gamle   lærer.     Se,    her 
ligger  jeg  for  dine  fødder,  ser'  med  undren  op  til 
dig  og  kalder  dig  min  nye  lærer. 

Kejser  Julian. 
Rejs  dig,  Hekebolios! 

Skriftlæreren  Hekebolios 

(rejser  sig). 

Du  skal  høre  alt,  herre,  og  døm  mig  så 
efter  din  retfærdighed.  —  Da  du  var  borte  blev 
det  mig  næsten  utåleligt  at  leve  ved  din  høje 
forgængers  hof.  Jeg  ved  ikke  om  du  har  erfaret 
at  jeg  forfremmedes  til  kejserindens  forelæser  og 

til  uddeler  af  milde  gaver?  Ak,  kunde  æresposter 
erstatte  mig  savnet  af  min  Julian?  Jeg  holdt 
næsten  ikke  længere  ud  at  se  på,  hvorledes  mænd, 
der  bar  en  pralende  dyd  til  skue,  tog  imod  for- 
æringer og  stikpenge  af  alle  slags.  Det  blev  mig 
forhadt,  dette  samkvem  med  grådige  lykkejægere, 
hvis  forbøn  var  tilfals  for  enhver,  som  kunde  op- 
veje klingende  ord  med  klingende  guld.  O,  min 
kejser,  du  ved  ikke  hvad  her  har  gåt  i  svang  —  I 

Kejser  Julian. 
Jeg  ved  det,  jeg  ved  det. 

Skriftlæreren  Hekebolios. 
Et  tarveligt  liv  i  ensomhed  lokked  mig.  Så 
ofte  det  kunde  ske,  drog  jeg  til  Kreta,  til  mit 
beskedne  Tuskulum  —  min  lille  landgård  — , 
hvor  ikke  al  dyd  syntes  at  være  flygtet  fra 
verden.  Der  har  jeg  levet  også  denne  sommer, 
overvejende  de  menneskelige  ting  og  de  him- 
melske sandheder. 

Kejser  Julian. 
Lykkelige  Hekebolios  1 

Skriftlæreren  Hekebolios. 
Da   nåde  rygtet  om   alle  dine   vidunderlige 
gerninger  til  Kreta  — 

Kejser  Julian. 
Ah! 

Skriftlæreren  Hekebolios. 
Jeg  spurgte  mig  selv:    er  han  mere  end  et 
menneske,  denne  højst  mageløse  yngling?   Under 

Henrik  Ibsen:    Kejser  og  Galilæer.    II.  4 

hvis  besk)^ttclse  står  han?    Er  det  på  slig  vis  at 
de  kristnes  gud  plejer  åbenbare  sin  magt  -  ? 

Kejser  Julian 

(spændt). 

Nu;  nul 

Skriftlæreren  Hekebolios. 
Jeg  gav  mig  til  at  forske  de  gamles  skrifter 
igennem  på  ny.     Lys  for  lys  gik  op  for  mig  — ; 
o,  at  måtte  tilstå  dette  1 

Kejser  Julian. 
Tal  ud,  —  jeg  besværger  dig! 

Skriftlæreren  Hekebolios 

(kaster  sig  på  knæ). 

Straf  mig  i  din  retfærdighed,  herre;  men 
afstå  fra  din  ungdoms  vildfarelser  om  de  gud- 
dommelige ting  I  Ja,  nådigste  kejser,  du  er  hildet 
i  vildfarelse;  og  jeg  —  o,  ufatteligt  at  ikke 
skammen  dræber  mig  — ,  jeg,  jeg  har  været  med 
at  føre  dig  vild  — 

Kejser  Julian 

(med  udbredte  arme). 

Kom  i  min  inderste  favn! 

Skriftlæreren  Hekebolios. 
O,   jeg  bønfalder  dig,    vis  taksomhed  imod 
de  udødelige  guder,  hvis  yndling  du  er !    Og  kan 
du  ikke  dette,    så  straf  mig  fordi  jeg  gør  det  i 
dit  sted  — 

Kejser  Julian. 
Kom,  kom  i  min  åbne  favn,  siger  jeg! 

(han  løfter  ham  op,  trykker  ham  i  sine  arme  og  kysser  ham.) 

Min  Hekebolios!    Hvilken   stor   og   uventet 
glæde! 

Skriftlæreren  Hekebolios. 
Herre,  hvorledes  skal  jeg  forstå  dette? 

Kejser  Julian. 
O,    du  ved   da  ikke  — ?  Hvad  tid  kom  du 
til  staden? 

Skriftlæreren  Hekebolios. 
Jeg  gik  fra  skibet  for  en  time  siden. 

Kejser  Julian. 
Og  iled  lige  hid? 

Skriftlæreren  Hekebolios. 
På  angstens  og  angerens  vinger,  herre! 

Kejser  Julian. 
Uden  at  tale  med  nogen? 

Skriftlæreren  Hekebolios. 
Ja,  ja,  uden  at  tale  med  nogen;  men  — ? 

Kejser  Julian. 
O,  så  kan  du  jo  ikke  vide  — 

(han  omfavner  ham  igen.) 

Min  Hekebolios,  erfar  det  da  nul  Jeg,  så 
vel  som  du,  har  afkastet  vildfarelsens  åg.  Den 
udødelige  sol-konge,  hvem  vi  mennesker  skylder 
så  meget,  har  jeg  indsat  i  sin  fordums  ret;  For- 
tuna har  modtaget  sit  offer  af  mine  ydmyge 
hænder,  og  hvis  du  i  dette  øjeblik  finder  mig 
træt  og  en  smule  afkræftet,    så  er  det  fordi  jeg 

4* 

nylig   har   fejret   en  højtid  til  ære  for  den  gud- 
dommelige Dionysos, 

Skriftlæreren  Hekebolios. 
Jeg  hører,  og  jeg  forbauses! 

Kejser  Julian. 
Se  her,  —  endnu  sidder  kransen  i  mit  hår. 
Under   mængdens  glade   tilråb  — ,  ja,    der   var 
temmelig  mange  — 

Skriftlæreren  Hekebolios. 
Og  jeg,  som  ikke  har  anet  så  store  tingl 

Kejser  Julian. 
Nu  vil  vi  samle  alle  sandhedsvenner  og  vis- 
domselskere   om  os,    alle  sømmelige  og  ærbare 
dyrkere  af  guderne;  —  der  er  allerede  nogle,  — 
dog  ikke  ret  mange  — 

(Livlægen  Cæsarios,  ledsaget  af  flere  embedsmsend  og  herrer 
ved  det  forrige  hof,  kommer  ind  fra  venstre.) 

Kejser  Julian. 
Ah,    der  har  vi   jo  den  gode  Cæsarios,    — 
i  talrigt  følge,  og  med  et  ansigt,    som  tyder  på 
noget  vigtigt. 

Livlægen  Cæsarios. 
Nådigste  kejser,    vil  du  tillade   din  tjener  et 
spørgsmål  i  sit   eget  og  i  alle   disse  bekymrede 
mænds  navn? 

Kejser  Julian. 
Spørg,    min  kæreste  Cæsarios  I     Er  du  ikke 
min  elskede  Gregors  broder?     Spørg,  spørg  I 

Livlægen  Cæsarios. 
Sig  mig  da,  o  herre  — 

(han  bemærker  Hekebolios.) 

Hvad  ser  jeg!     Hekebolios  her? 

Kejser  Julian. 
Nys  hjemkommen  — 

Livlægen  Cæsarios 

(vil  trække  sig  tilbage). 

Da  beder  jeg  om  at  måtte  vente  — 

Kejser  Julian. 
Visst    ikke,    min    Cæsarios;    denne   ven   tør 
høre  alt. 

Livlægen  Cæsarios. 
Ven,  siger  duf     O,  min  kejser,  disse  fængs- 
linger sker  altså  ikke  med  din  vilje? 

Kejser  Julian. 
Hvad  taler  du  om? 

Livlægen  Cæsarios. 
Du  ved  det  altså  ikke?  Krigsøversten  Nevita 
—  hærføreren,  som  han  nu  kalder  sig  —  lader, 
under  påskud  af  at  det  sker  på  dine  vegne, 
anstille  forfølgelser  imod  alle  din  forgængers 
betroede  mænd. 

Kejser  Julian. 
Undersøgelser,   højst  nødvendige  undersøgel- 
ser, min  Cæsarios! 

Livlægen  Cæsarios. 
O,  men,  herre,  forbyd  ham  at  fare  så  voldsomt 
frem.    Bogføreren  Pentadios  eftersøges  af  soldater, 


54 


og  ligeså  en  viss  prætorian-høvding,  hvis  navn  du 
har  forbudt  at  nævne;  du  ved,  hvem  jeg  mener, 
herre,  —  denne  ulykkelige  mand,  der  allerede 
med  hele  sit  hus  holder  sig  skjult  i  angst  for  dig. 

Kejser  Julian. 
Du  kender  ikke  denne  mand.    I  Gallien  om- 
gikkes han  med  højst  forvovne  tanker. 

Livlægen  Cæsarios. 
Lad  så  være;    men  nu  er  han  jo  uskadelig. 
Dog  ikke  han  alene  trues  med  undergang;    også 
skatmesteren  Ursulos  er  fængslet  — 

Kejser  Julian. 
Ah,   Ursulos?    Det  var  altså  dog  fornødent. 

Livlægen  Cæsarios. 
Fornødent  I  Var  det  fornødent,  herre?  Tænk 
dig  dog  Ursulos,    denne  olding,    på  hvem  ingen 
plet  hviler,  —  denne  mand,   for  hvis   ord  høj  og 
lav  bøjer  sig  i  ærefrygt  — 

Kejser  Julian. 
Denne  mand  uden  al  dømmekraft,  siger  jegl 
Ursulos  er  en  ødeland,  som  uden  indvendinger 
har  mættet  hoftjenernes  grådighed.  Og  han  er 
derhos  en  ubrugelig  mand  i  statssager.  Jeg  har 
selv  erfaret  det.  Jeg  vilde  aldrig  turde  betro 
ham  at  modtage  fremmede  fyrsters  sendebud. 

Livlægen  Cæsarios. 
Og  dog  beder   vi  dig,    herre,    så  mange  vi 
her   står  for  dig:    vær  højmodig   —   både  imod 
Ursulos  og  imod  de  øvrige. 

Kejser  Julian. 
Hvem  er  de  øvrige? 

Livlægen  Cæsarios. 
Altfor  mange,  frygter  jeg.   Jeg  vil  kun  nævne 
tinderskatmesteren  Evagrios,  den  forrige  husmester, 
Saturninos,  overdommeren  Kyrenos  og 

Kejser  Julian. 
Hvorfor  standser  du? 

Livlægen  Cæsarios 

(nølende). 

Herre,   —  blandt  de  anklagede  er  også  hof- 
forelæseren Hekebolios. 

Kejser  Julian. 
Hvad? 

Skriftlæreren  Hekebolios. 
Jeg?   Umuligt! 

Livlægen  Cæsarios. 
Anklaget   for   at    have    taget    stikpenge    af 
uværdige  embedssøgere  — 

Kejser  Julian. 
Og   det   skulde    Hekebolios  — ?    En  mand, 
som  Hekebolios  — ?, 

Skriftlæreren  Hekebolios, 
Hvilken  skændig  bagvaskelse!   O,  Kristus  — 
hvad  jeg  vilde  sige  —  o,  I  himmelske  guddommel 

Livlægen  Cæsarios. 
Ah! 

Kejser  Julian. 
Hvad  mener  du? 

Livlægen  Cæsarios 

(koldt). 

Intet,  min  nådigste  kejser  1 

Kejser  Julian. 
Cæsarios  I 

Livlægen  Cæsarios. 
Ja,  min  høje  herre? 

Kejser  Julian. 
Ikke  herre;   kald  mig  din  ven. 

Livlægen  Cæsarios. 
Tør  en  kristen  kalde  dig  så? 

Kejser  Julian. 
Jeg  beder  dig:  nær  ikke  deslige  tanker,  Cæ- 
sarios I  Du  må  ikke  tro  dette.  Hvad  kan  jeg 
for,  at  alle  hine  anklagede  mænd  er  kristne? 
Viser  ikke  det  kun  at  de  kristne  har  forståt  at 
tilrane  sig  alle  indbringende  embeder?  Men  tør 
kejseren  tillade  at  rigets  vigtigste  embeder  for- 
valtes slet? 

(til  de  øvrige.) 

I  mener  dog  vel  ikke  at  det  er  eders  tro, 
som  har  optændt  mig  til  harm  imod  de  uredelige? 
Jeg  kalder  alle  guder  til  vidne  på  at  jeg  ikke  vil 
man  skal  fare  frem  imod  eder  kristne  uden  efter 
lov  og  dom,  og  heller  ikke  at  man  overhovedet 
skal  tilføje  eder  noget  ondt.      I,    eller  i  al  fald 

mange  af  eder,  er  jo  dog  fromme,  eftersom  jo 
også  I  tilbeder  den  herre,  der  er  almægtig  og 
som  hersker  over  hele  den  synlige  verden.  — 
O,  min  Cæsarios,  er  det  ikke  ham,  hvem  også 
jeg  tilbeder,  kun  under  andre  navne? 

Livlægen  Cæsarios. 
Forund  mig,  nådigste  herre  — 

Kejser  Julian. 
For  øvrigt  er  det  min  agt  at  vise  mildhed, 
hvor  sådant  sømmeligen  kan  ske.  Hvad  Heke- 
bolios  angår,  så  må  ikke  hans  lønlige  fiender 
indbilde  sig  at  de  skal  fa  lov  til  at  skade  ham 
med  angivelser  eller  med  andet  slags  lumpne 
rænker. 

Skriftlæreren  Hekebolios. 
Min  kejser  I    Mit  skjold  og  mit  værn! 

Kejser  Julian. 
Heller  ikke  vil  jeg  at  man  ubarmhjertigt 
skal  tage  brødet  fra  alle  ringere  hoftjenere.  Jeg 
tænker  således  på  hin  hårskærer,  som  jeg  jog 
bort.  Det  fortryder  mig.  Manden  kan  blive. 
Han  så  mig  ud  til  at  være  et  menneske,  som 
forstår  sit  håndværk  tilgavns.  Ære  være  deslige 
mænd!  Så  vidt  kan  jeg  gå,  min  Cæsarios,  men 
heller  ikke  videre.  Ursulos  får  selv  bære  følgerne. 
Jeg  må  handle  således  at  retfærdighedens  blinde 
og  dog  så  nøjeseende  gudinde  ikke  får  nogen 
grund  til  at  rynke  sine  øjenbryn  over  en  dødelig, 
i  hvis  hænder  hun  har  nedlagt  et  så  stort  ansvar. 

Livlægen  Cæsarios. 
Efter  dette  har  jeg  ikke  et  ord  mere  at  sige 
for  de  ulykkelige.    Jeg  beder  kun  om  at  måtte 
forlade  hoffet  og  staden. 

Kejser  Julian. 
Det  vil  du? 

Livlægen  Cæsarios. 
Ja,  nådigste  kejser  1 

Kejser  Julian. 
Du  er  stivnakket,  ligesom  din  broder. 

Livlægen  Cæsarios. 
De  nye  ting  giver  mig  meget  at  tænke  på. 

Kejser  Julian. 
Jeg  havde  store  hensigter  med  dig,  Cæsarios  1 
Det  vilde  være  mig  såre  kært  om  du-  kunde  give 
slip  på  dine  vildfarelser.     Kan  du  det  ikke? 

Livlægen  Cæsarios. 
Gud  ved,  hvad  jeg  for  en  måned  siden  havde 
kunnet;  —  nu  kan  jeg  det  ikke. 

Kejser  Julian. 
Et  giftermål  i  en  af  de  mægtigste    slægter 
skulde  stå  dig  åbent.     Betænker  du  dig  ikke? 

Livlægen  Cæsarios. 
Nej,  nådigste  herre  1 

Kejser  Julian. 
En  mand,    som  du,    kunde  i  hast  stige   fra 
stilling   til    stilling.      Cæsarios,    skulde    det   ikke 


59 


være  muligt  at  du  turde  være  med  mig  på  at 
fremme  de  nye  ting? 

Livlægen  Cæsarios. 
Nej,  nådigste  herre! 

Kejser  Julian. 
Jeg  mener  ikke  her;  men  andetsteds.  Det 
er  min  agt  at  drage  bort.  Konstantinopel  er 
mig  højlig  imod;  I  Galilæere  har  fordærvet  det 
for  mig  i  alle  måder.  Jeg  går  til  Antiokia;  der 
finder  jeg  en  bedre  jordbund.  Du  skulde  led- 
sage mig.     Vil  du  det,  Cæsarios? 

Livlægen  Cæsarios. 
Nådigste  herre,   jeg  vil  også  til    de   østlige 
landskaber;  men  jeg  vil  rejse  alene. 

Kejser  Julian. 
Og  hvad  vil  du  der? 

Livlægen  Cæsarios. 
Opsøge  min  gamle  fader;    hjælpe  Gregor  at 
styrke  ham  til  den  kamp,  som  forestår. 

Kejser  Julian. 
Gå! 

Livlægen  Cæsarios. 
Lev  vel,  min  kejser! 

Kejser  Julian. 
Lykkelige    fader,     der    har    så    ulykkelige 
sønner  I 

(han  vinker  med  hånden;   Cæsarios  og  hans  ledsagere  bøjer  sig  dybt  og 

går  ud  til  venstre.) 

Skriftlæreren  Hekebolios. 
Hvilken  forvoven  og  højst  usømmelig  trods  1 

Kejser  Julian. 
Mit  hjerte  er  såret  tilblods  af  dette  og  af 
meget  andet.  Du,  min  Hekebolios,  skal  følge 
mig.  Jorden  brænder  under  mig  i  denne  for- 
giftede galilæiske  stad!  Jeg  vil  skrive  til  hine 
visdomsvenner  Kytron  og  Priskos,  som  har  vundet 
så  stort  ry  i  de  senere  år.  Maximos  kan  jeg 
hver  dag  vente  hid;  han  skal  gå  med  os.  — Jeg 
siger  dig,  der  forestår  os  lykkelige  sejersdage, 
Hekebolios  1  I  Antiokia,  ven,  —  der  kommer  vi 
til  at  mødes  med  den  uforlignelige  Libanios,  — 
og  der  er  vi  Helios  nærmere  i  hans  opstandelse. 
—  O,  denne  dragende  længsel  imod  sol-kongen — ! 

Skriftlæreren  Hekebolios, 
Ja,  ja,  ja  —1 

Kejser  Julian 

(omfavner  ham). 

Min  Hekebolios!   —  Visdom;   lys;   skønhed! 


ANDEN  HANDLING. 


(En  stor  forhal    i   kejserens  palats   i   Antiokia.     Åben   indgang   i   bag- 
grunden ;    på  den  venstre  væg  er  en   dør ,    som    fører   ind   til    de   indre 

værelser.) 

•(På  et  ophøjet  sæde  i  forgrunden  til  højre  sidder  kejser  julian  om- 
given af  sit  hof.  Dommere,  talere,  digtere  og  lærere,  iblandt 
disse  læreren  Hekebolios,  sidder  på  lavere  sæder  nedenfor  ham. 
Lænet  op  imod  væggen,  nær  ved  udgangen,  står  en  mand,  klædt  som 
kristen  prest;  han  skjuler  ansigtet  i  sine  hænder  og  synes  hensunken  i 
bøn.  En  stor  forsamling  af  stadens  borgere  fylder  hallen.  Ved 
udgangsdøren  står  vagt;    ligeså  ved  døren  til  venstre.) 

Kejser  Julian 

(taler  til  de  forsamlede). 

Så  stor  fremgang  har  guderne  forundt  mig. 
Knapt  en  eneste  stad  har  jeg  nærmet  mig  på 
min  rejse,  uden  at  jo  Galilæere  i  hele  hobe  har 
strømmet  mig  imøde  på  landevejen,  jamrende 
over  sine  vildfarelser  og  givende  sig  ind  under 
de  guddommelige  magters  varetægt.  Hvad  er 
spotternes  dårlige  adfærd  at  regne  imod  dette? 
Er  ikke  spotterne  nærmest  at  ligne  med  hunde, 
der  i  sin  uvidenhed  hyler  op  imod  måneskiven? 
Dog  vil  jeg  ikke  nægte  at  det  har  fortørnet  mig 
at  erfare  at  enkelte  af  denne  stads  indbyggere 
har  ladet  falde  hånlige  ord  om  den  levevis,   som 

jeg  har  indskærpet  Kybeles,  den  gode  gudindes, 
prester  at  føre.  Burde  ikke  ærefrygten  for  så 
ophøjet  en  guddom  fritage  hendes  tjenere  for  at 
gøres  til  genstande  for  spot?  Jeg  tilråber  hine 
dumdristige  mennesker:  er  I  barbarer,  eftersom  I 
ikke  ved,  hvem  Kybele  er?  Skal  jeg  være  nødt 
til  alvorligen  at  minde  eder  om  at  dengang  det 
romerske  herredømme  truedes  så  hårdt  af  hin 
puniske  feltherre,  hvis  grav  jeg  for  ikke  lang  tid 
siden  har  set  i  Libyssa,  —  da  gav  den  kumæiske 
Sibylle  det  råd  at  tage  Kybeles  billedstøtte  ud 
af  templet  i  Pessinos  og  føre  det  til  Rom  ?  Hvad 
nu  presternes  levemåde  vedkommer,  da  har  nogle 
opholdt  sig  over  at  det  er  bleven  dem  forbudt 
at  spise  rødder  og  alt,  hvad  der  gror  langs 
henad  jorden,  medens  det  tillades  dem  at  nyde 
urter  og  frugter,  som  har  sin  vækst  i  højden. 
O,  I  højst  vankundige,  —  jeg  ynker  eder,  at  I 
ikke  fatter  dette!  Kan  da  menneskets  ånd  nære 
sig  af  det,  der  kryber  langs  jorden?  Lever  ikke 
sjælen  af  alt  det,  som  higer  opad  imod  himlen 
og  imod  solen?  Disse  ting  vil  jeg  ikke  vidtløf- 
tigere omtale  idag.  Hvad  mere  derom  er  at  sige, 
det  vil  I  erfare  af  et  skrift,  som  jeg  arbejder  på 
i  mine  vågende  nætter,  og  som  jeg  håber  om 
føje  tid  skal  blive  forelæst  både  i  læresalene  og 
på  torvene. 

(han  rejser  sig.) 

Og  hermed,    mine  venner,    hvis    ingen    har 
noget  yderligere  at  foredrage  — 

En  borger 

(trænger  sig  frem). 

O,   nådigste  kejser,  lad  mig  ikke  gå  uhørt! 

Kejser  Julian 

(sætter  sig  atter). 

Visst  ikke,  min  venl    Hvem  er  du? 

Borgeren. 
Jeg  er  komhandleren  Medon.     O,  herre,  hvis 
ikke  min  kærlighed  til  dig,  du  ophøjede  og  gud- 
dommelige — 

Kejser  Julian. 
Frem  med  din  sag,   mandl 

Medon. 
Jeg  har  en  nabo.  Alites,  som  nu  i  mange  år 
har  skadet  mig   på   alle   tænkelige  måder;    han 
handler  nemlig  også  med  korn  og  går  mig  på 
den  skammeligste  vis  i  næringen  — 

Kejser  Julian. 
Aha,  min  gode  Medon,  du  ser  dog  velnæret 
nok  ud. 

Medon. 
Det  er  heller  ikke  dette,  allernådigste  kejser  1 
O,  ved  de  ærværdige  guder,  hvem  jeg  lærer  at 
elske  og  prise  højere  dag  for  dag,  —  de  for- 
nærmelser, han  tilføjer  mig,  skulde  jeg  overse; 
men  hvad  jeg  umuligt  kan  tåle  — 

Kejser  Julian. 
Han  håner  dog  ikke  guderne? 

Medon. 
Han  gør  det,  som  værre  er,   —  ja,  i  al  fald 
det,  som  er  ligeså  forvovent;  han  —  o,  jeg  ved 
knapt  om  harmen  tillader  mig  at  udsige  det  — 
han  håner  dig  selv,   allernådigste  herre  1 

Kejser  Julian. 
Så?   Hvilke  ord  har  han  brugt? 

Medon. 
Han  har  slet  ingen  ord  brugt;  han  har  brugt 
det,   som  værre  er. 

Kejser  Julian. 
Og  hvad  er  værre? 

Medon. 
En  purpurfarvet  kåbe  — 

Kejser  Julian. 
Den  bærer  han?   Ej,  ej,  det  er  dristigt. 

Medon. 
Ja,    du  store  vingefodede  Merkur,    når  jeg 
tænker  på,    hvorledes  den  kåbe  vilde  bekommet 
ham  i  din  forgængers  tidl    Og  dette  hovmodets 
klædebon  har  jeg  hver  dag  for  øjne  — 

Kejser  Julian. 
Dette  klædebon,  købt  for  penge,  som  kunde 
været  dine  — 

Medon. 
O,  nådigste  kejser,   —  straf  denne  formaste- 
lige mand;  lad  ham  udjages  af  staden;   min  kær- 

lighed  til  vor  store  ophøjede  hersker  tillader  mig 
ikke  at  være  vidne  til  en  slig  uforskammet  an- 
masselse. 

Kejser  Julian. 
Sig  mig,  gode  Medon,  hvad  slags  klædnings- 
stykker bærer  Alites  foruden  purpurkåben? 

Medon. 
Det   husker  jeg   sandelig   ikke,    herre;    jeg 
tænker,   de  vanlige;   jeg  har  kun  lagt  mærke  til 
purpurkåben. 

Kejser  Julian. 
Altså  purpurkåbe  og  ugarvede  såler  —  ' 

Medon. 
Ja,    herre;    det  ser  ligeså  latterligt  som  ufor- 
skammet ud. 

Kejser  Julian. 
Den  ting  må  vi  bøde  på,  Medon! 

Medon 

(lykkelig). 

Ah,  nådigste  herre  —1 

Kejser  Julian. 
Imorgen  tidlig  kommer  du  hid  i  palatset  — 

Medon 

(endnu  lykkeligere). 

Jeg  skal  komme  ganske  tidligt,  nådigste  kejser  1 

Kejser  Julian. 
Du  melder  dig  hos  min  husmester  — 

Henrik  Ibsen  :  Kejser  og  Galilæer.   II.  5 

Medon. 
Ja,  ja,  min  allernådigste  kejser! 

Kejser  Julian. 
Af  ham  modtager  du  et  par  purpurstøvler^ 
stukne  med  guld  — 

Medon. 
Ak,  ak,  min  gavmilde  herre  og  kejser! 

Kejser  Julian. 

Disse  støvler  bærer  du  hen  til  Alites,    ifører 

ham  dem  og  siger  ham  at  han  for  al  ting  må 

tage  dem  på  hver  gang  han  herefter  far  i  sinde 

at  vise  sig  i  purpurkåbe  på  gaden  ved  lys  dag  — 

Medon. 
O! 

Kejser  Julian. 

—  og  når  du  det  har  gjort,  kan  du  fortælle 

ham  fra  mig  at  han  er  en  nar,  hvis  han  tror  sig 

hædret  ved  purpurkåben  uden  at   eje    purpurets 

magt.  —  Gå;  og  kom  igen  efter  støvlerne  imorgen  I 

(Kornhandleren  Medon   går  slukøret  bort  under   borgernes  latter;     hof- 
mændene ,   talerne ,    digterne  samt   de  øvrige  klapper  i  hænderne  og  til- 
råber kejseren  bifald.) 

En  anden  borger 

(træder  frem  af  hoben). 

Priset  være  kejserens  retfærdighed!  O,  hvor 
denne  nidske  kompuger  har  fortjent  at  straffes 
således!    O,  hør  mig  og  lad  din  nåde  — 

Kejser  Julian. 
Aha;  jeg  synes,  jeg  kender  dit  ansigt.     Var 
ikke  du   en  af  dem,    som  råbte  foran  min  vogn 
da  jeg  drog  ind  i  staden? 

Borgeren. 
Jeg  var  en  af  de  ivrigste  råbere,  uforlignelige 
kejser  I    Jeg    er   skatteopkræveren  Malkos.      Ak, 
tag  dig  af  migl  Jeg  fører  en  retstrætte  med  et 
ondt  og  gærrigt  menneske  — 

Kejser  Julian. 
Og  derom   kommer  du  til  mig?    Gives  her 
ikke  dommere  — ? 

Skatteopkræveren  Malkos. 
Sagen  er  noget  indviklet,  høje  kejser!  Den 
drejer  sig  om  en  mark,  som  jeg  har  givet  hin 
onde  mand  i  forpagtning  og  som  jeg  for  syv  år 
siden  lagde  mig  til,  da  en  del  af  Apostel-kirkens 
jordegods  blev  solgt. 

Kejser  Julian. 
Se,   se;    kirkegods  altså? 

Malkos. 
Redeligt  erhvervet;  men  nu  nægter  dette 
menneske  at  svare  mig  afgift,  og  heller  ikke  vil 
han  give  ejendommen  tilbage,  alt  under  påskud 
af  at  denne  mark  engang  skal  have  tilhørt 
Apollons  tempel  og,  som  han  siger,  uretteligen 
skal  være  bleven  templet  fratagen  for  mange  år 
siden. 


5* 


68 


Kejser  Julian. 
Hør,   sig  mig,   Maikos,    —   du  er  visst  en  af 
Galilæerens  tilhængere? 

Malkos. 
Nådigste  kejser,    det  er  en  gammel  vane    i 
vor  slægt  at  bekende  Kristus. 

Kejser  Julian. 
Og  det  siger  du  sådan  lige  til,  uden  sky? 

Malkos. 
Min  modstander  er  dristigere  end  jeg,  herre! 
Han   går  ud   og  ind  af  sit  hus,    som   før;     han 
flygtede  ikke  fra  staden  da  det  rygtedes  at  du 
vilde  komme. 

Kejser  Julian. 
Flygtede  ikke?    Og  hvorfor  skulde  han  det, 
han,  en  mand,  som  står  på  gudernes  bedste? 

Malkos. 
Allernådigste  kejser,    du  har  uden  tvivl  hørt 
tale  om  bogføreren  Thalassios? 

Kejser  Julian. 
Hvadl  Hin  Thalassios,  som,  for  at  indynde 
sig  hos  min  forgænger,  mens  jeg  stod  bagtalt  og 
faretruet  i  Gallien,  her,  i  Antiokia,  midt  på  torvet 
foreslog  borgerne  at  de  skulde  bede  kejseren 
sende  dem  Cæsar  Julians  hoved  1 

Malkos. 
Herre,    det  er    denne    din  dødsfiende,    som 
foruretter  mig. 

Kejser  Julian. 
Sandelig,  Malkos,  imod  denne  mand  har  jeg 
ligeså  stor  grund  til  klage,   som  du. 

Malkos. 
Tifold  større,    min  nådige  kejser  1 

Kejser  Julian. 
Og   hvad    mener   du?    Skal  vi    to    slå   vore 
sager  sammen  og  forklage  ham  på  en  gang? 

Malkos. 
O,  hvilken  overvættes  nåde!  Jeg  tifold  lykke- 
lige mand! 

Kejser  Julian. 
Du  tifold  dårlige  1  Thalassios  går  ud  og  ind 
af  sit  hus  som  før,  siger  du?  Han  er  ikke  flygtet 
fra  staden  ved  mit  komme.  Thalassios  har  kendt 
mig  bedre  end  du.  Væk  med  dig,  menneske! 
Når  jeg  forklager  Thalassios  for  mit  hoved,  kan 
du  forklage  ham  for  din  mark. 

Malkos 

(hændervridende) . 

Jeg  tifold  ulykkelige! 

(Han  går  ud  i  baggrunden ;  de  forsamlede  tilklapper  atter  kejseren  bifald.) 

Kejser  Julian. 
Ret  så,  mine  venner;  glæd  eder  over  at  det 
er  lykkedes  mig,  ikke  ganske  uværdigt,  at  be» 
gynde  denne  dag,  der  særligt  er  viet  til  en  højtid 
for  den  strålende  ApoUon.  Thi  er  det  ikke  en 
visdomsven   værdigt    at    overse    de  fornærmelser,^ 


70 


der  rettes  imod  ham  selv,  medens  han  strængt 
straffer  den  uret,  som  tilføjes  de  udødelige  guder  ? 
Jeg  mindes  ikke  om  hin  lærdommens  kronede 
dyrker,  Mark  Aurel,  nogensinde  har  været  i  et 
lignende  tilfælde;  men  har  han^væfet  det,  da  bør 
vi  håbe  at  han  har  handlet  ikke  aldeles  uligt  mig, 
der  sætter  en  ære  i  ydmygt  at  følge  hans  fodspor. 

Lad  dette  tjene  eder  til  rettesnor  for,  hvad 
I  har  at  iagttage  for  fremtiden.  I  palatset,  på 
torvet,  ja,  i  theatret  —  hvis  jeg  ikke  væmmedes 
ved  at  betræde  et  sådant  dårskabens  sted  —  kan 
det  være  sømmeligt  at  I  hilser  mig  med  tilråb 
og  en  glad  klappen  i  hænderne.  En  slig  hyldest, 
ved  jeg,  er  bleven  vel  optagen  både  af  den  ma- 
kedoniske Alexander  og  af  Julius  Cæsar,  hvilke 
mænd  det  af  lykkens  gudinde  også  blev  forundt 
at  skinne  fremfor  andre  dødelige. 

Men  ser  I  mig  træde  ind  i  et  tempel,  da  er 
det  en  anden  sag.  Da  vil  jeg  at  I  skal  tie  eller 
rette  eders  tilråb  imod  guderne  og  ikke  imod 
mig,  hvem  I  ser  skride  frem  med  nedslagne  øjne 
og  en  sænket  pande.  Og  allermest  håber  jeg  at 
I  vil  iagttage  dette  idag,  da  jeg  har  at  ofre  til 
en  så  højst  overordentlig  og  mægtig  guddom, 
som  han,  hvem  vi  kender  under  navn  af  sol- 
kongen, og  som  bliver  end  større  i  vore  øjne 
når  vi  betænker  at  han  er  den  samme,  hvem 
visse  østerlandske  folkeslag  kalder  Mithra. 

Og  hermed,  —  hvis  ellers  ingen  har  noget 
at  sige  — 

Presten  ved  døren 

(retter  sig  ivejret). 

I  Gud  Herrens  navn! 

Kejser  Julian. 
Hvo  taler  der? 

Presten. 
En  Guds  og  kejserens  tjener. 

Kejser  Julian. 
Kom  nærmere.     Hvad  vil  du? 

Presten. 
Tale  til  dit  hjerte  og  til  din  samvittighed. 

Kejser  Julian 

(springer  op). 

Hvilken  røsti     Hvad   ser  jegl    Trods  skæg 
og  klædning  — I    Gregor! 

Presten. 
Ja,  min  høje  heire! 

Kejser  Julian. 
Gregor!    Gregor  fra  Nazianz! 

Gregor  fra  Nazianz. 
Ja,   nådige  kejser! 

Kejser  Julian 

(er  stegen  ned,  har  grebet  hans  hænder  og  ser  længe  på  ham). 

Ijdt  ældet;    brunere;    førere.      Nej;    det  var 
kun  i  første  øjeblik ;  nu  er  du  den  samme,  som  da. 

Gregor  fra  Nazianz. 
O,  var  det  dog  så  med  dig,  herre! 

Kejser  Julian. 
Athen.     Hin  nat  i  buegangen.     Ingen  mand 
har  ligget  mit  hjerte  så  nær  som  du. 

Gregor  fra  Nazianz. 
Dit  hjerte?   Ak,   kejser,   af  dit  hjerte  har  du 
udrevet  en  bedre  ven  end  mig. 

Kejser  Julian. 
Du  mener  Basilios? 

Gregor  fra  Nazianz. 
Jeg  mener  en  større  end  Basilios. 

Kejser  Julian 

(formørket). 

Ah,    sål    Det  er  dette,    du  kommer  for   at 
sige  mig?    Og  i  denne  klædning  — 

Gregor  fra  Nazianz. 
Jeg  har  ikke  valgt  denne  klædning,  herre  I 

Kejser  Julian. 
Du  ikke?   Hvem  da? 

Gregor  fra  Nazianz. 
Han,   der  er  større  end  kejseren. 

Kejser  Julian. 
Jeg   kender  disse  galilæiske  talemåder.     For 
vort  venskabs  skyld,   spring  dette  over. 

Gregor  fra  Nazianz. 
Lad  mig  da  begynde  med  at  sige  dig  hvor- 
ledes det  er  gåt  til  at  du  ser  mig  her,    viet  til 
prest  i  den  kirke,   som  du  forfølger. 

Kejser  Julian  , 

(med  et  hvast  blik). 

Forfølger! 

(han  stiger  atter  op  på  forhøjningen  og  sætter  sig.)- 

Nu  kan  du  tale  videre. 

Gregor  fra  Nazianz. 

Du  ved,  hvad  jeg  mente  om  de  guddomme- 
lige ting  under  vort  glade  samliv  i  Athen.  Men 
fjernt  lå  det  dengang  fra  min  tanke  at  forsage 
jordens  glæder.  Ærelyst  eller  tørst  efter  rigdom, 
det  tør  jeg  nok  sige,  har  aldrig  fristet  mig;  dog 
blev  jeg  neppe  sandheden  tro,  hvis  jeg  vilde 
nægte  at  mit  øje  og  mit  sind  hang  undrende 
ved  al  den  herlighed,  som  oplod  sig  for  mig  i 
Grækernes  gamle  videnskab  og  kunst.  Kævle- 
rierne, alle  hine  smålige  stridigheder  i  vor  kirke, 
bedrøvede  mig  dybt;  men  jeg  tog  ingen  del  i 
dem;  jeg  tjente  mine  landsmænd  i  verdslige  ting; 
videre  ikke.  — 

Da  kom  tidender  fra  Konstantinopel.  Det 
sagdes  at  Konstanzios  var  død  af  skræk  over 
dine  foretagender  og  havde  indsat  dig  til  sin 
arving.  Modtagen  som  en  overmenneskelig,  og 
med  sejersrygtet  flyvende  foran  dig,  var  du, 
Galliens  og  Germaniens  helt,  uden  sværdslag 
stegen  op  på  Konstantins  sæde.  Verden  lå  for 
dine  fødder. 

Da  kom  atter  tidender.  Verdens  herre  rusted 
sig  til  krig  imod  himlens  herre  — 

Kejser  Julian. 
Gregor,  hvad  fordrister  du  dig  — ! 

Gregor  fra  Nazianz. 
Legemernes  herre  rusted   sig   til    krig    imod 
sjælenes   herre.     Jeg   står  her  for  dig    i    kødets 
frygt  og  bæven;  men  jeg  tør  ikke  lyve.     Vil  du 
høre  sandheden,  eller  skal  jeg  tie? 

Kejser  Julian. 
Du  skal  tale,  Gregor  1 

Gregor  fra  Nazians. 

Hvad  har  ikke  mine  troesfæller  måttet  lide 
allerede  i  disse  fa  måneder?  Hvor  mange  døds- 
domme er  ikke  bleven  afsagte  og  fuldbyrdede 
på  den  grusomste  måde?  Statsskriveren  Gauden- 
zios,  —  Artemios,  hin  forhenværende  statholder 
i  Egypten,  —  begge  tribunerne  Romanos  og 
Vinzenzios  — 

Kejser  Julian. 

Du  Icender  ikke  disse  ting.  Jeg  siger  dig 
at  retfærdighedens  gudinde  vilde  have  udgydt 
tårer,  hvis  hine  forrædere  havde  sluppet  med  livet. 

Gregor  fra  Nazianz. 
Lad  så  være,  min  kejser;  men  jeg  siger  dig 
at  der  er  fældet  en  dødsdom,  som  retfærdig- 
hedens gud  aldrig  kan  tilgive  dig.  Ursulosl 
Denne  mand,  som  var  dig  en  ven  i  trængsels- 
fulde  dage!  Ursulos,  som  med  fare  for  sit  eget 
liv  forstrakte  dig  med   penge  i  Gallien;    Ursulos, 

hvis  hele  brøde  var  hans  kristentro  og   hans  op- 
rigtighed — 

Kejser  Julian. 
Ah,  dette  har  du  fra  din  broder  Cæsariosl 

Gregor  fra  Nazianz. 
Straf  mig,  herre;  men  skån  min  broder. 

Kejser  Julian. 
Du   ved    godt   at    du    intet   vover,    Gregor  1 
For   øvrigt   vil  jeg  give  dig  ret  i  at  Nevita   har 
faret  for  strængt  frem. 

Gregor  fra  Nazianz. 
Ja,    denne  barbar,    hvem  det  under  Græker- 
sminken ikke  lykkes  at  fornægte  sin  herkomst  —  I 

Kejser  Julian. 
Nevita  er  nidkær  for  sit  hverv,  og  jeg  kan 
ikke  selv  være  overalt.  Over  Ursulos  har  jeg 
oprigtigt  sørget,  og  jeg  beklager  dybt  at  hverken 
tid  eller  omstændigheder  tillod  mig  selv  at  under- 
søge hans  sag.  Jeg  havde  visselig  skånet  ham, 
Gregor!  Jeg  har  også  tænkt  på  at  give  hans 
arvinger  tilbage,  hvad  han  måtte  have  efterladt  sig. 

Gregor  fra  Nazianz. 
Høje  kejser,  du  skylder  mig  intet  regnskab 
for  dine  handlinger.  Jeg  har  kun  villet  sige  dig 
at  alle  disse  tidender  slog  ned  som  et  lyn  både 
i  Cæsaræa  og  i  Nazianz  og  i  de  øvrige  kappa- 
dokiske  stæder.  Hvorledes  skal  jeg  skildre  dig 
virkningen  ?  Vore  indbyrdes  tvistemål  forstummede 

under  den  fælles  fare.  Mange  af  kirkens  usunde 
lemmer  faldt  fra;  men  i  mange  ligegyldige  hjerter 
tændtes  Herrens  lys  i  en  aldrig  før  anet  klafhed. 
Under  alt  dette  brød  trængslerne  ind  over  Guds 
folk.  Hedningerne  —  ja,  min  kejser,  de,  som 
jeg  kalder  hedninger  —  begyndte  at  true,  at 
forurette,  at  forfølge  os  — 

Kejser  Julian. 
Gengæld,  —  gengæld,  Gregor  I 

Gregor  fra  Nazianz. 

Det  være  langt  fra  mig  at  ville  forsvare  alt, 
hvad  mine  troesbrødre  kan  have  forøvet  i  ud- 
skejende iver  for  kirkens  sag.  Men  du,  som  er 
højt  oplyst,  og  som  er  alles  hersker,  du  tør  ikke 
tåle  at  de  levende  straffes  for  de  dødes  fejL 
Dette  er  dog  sket  i  Kappadokia.  De  kristnes 
fiender,  få  i  antal,  men  tørstende  efter  vinding 
og  brændende  af  iver  efter  at  være  de  nye 
embedsmænd  til  behag,  har  vakt  uro  og  be- 
kymring hos  befolkningen  både  i  stæderne  og 
på  landet. 

Jeg  tænker  ikke  her  nærmest  på  de  for- 
hånelser, vi  har  måttet  lide,  ej  heller  på  de 
krænkelser  af  vor  vel  erhvervede  ejendomsret, 
som  vi  i  den  senere  tid  idelig  har  været  udsatte 
for.  Hvad  der  mest  bekymrer  mig  og  alle  mine 
alvorlige  brødre,  det  er  den  fare,  som  dette  med- 
fører for  sjælene.  Mange  er  ubefæstede  i  troen 
og  mægter  ikke  ganske  at  se  bort  fra  de  jordiske 

goder.  Den  hårde  medfart,  som  nu  må  døjes  af 
enhver  den,  der  bærer  kristennavnet,  har  allerede 
havt  mere  end  et  frafald  til  følge.  Herre,  dette 
er  et  sjæleran  fra  Guds  rige. 

Kejser  Julian. 
O,    min    kloge  Gregor,  —  hvor  kan  du  tale 
så?  Jeg    forbausesl    Skulde    du    ikke   tvert    om, 
som  en  god  Galilæer,    glæde    dig    over    at  eders 
samfund  vorder  disse  mennesker  kvit? 

Gregor  fra  Nazianz. 

Nådige  kejser,  jeg  er  ikke  af  den  mening. 
Jeg  har  selv  været  en  ligegyldig  i  troen,  og  jeg 
holder  enhver  sådan  for  en  syg,  der  har  hel- 
bredens mulighed  i  sig  så  længe  han  blir  i  kirkens 
skød.  Således  tænkte  også  vor  lille  menighed  i 
Nazianz.  Bekymringsfulde  brødre  og  søstre  kom 
sammen  for  at  rådslå  om  hjælp  imod  tidens  nød. 
Med  dem  forenede  sig  udsendinger  fra  Cæsaræa 
og  fra  de  andre  stæder.  Min  fader  er  affældig, 
og  —  som  han  med  sorg  bekender  —  han  har 
ikke  det  faste  uryggelige  sind,  som  i  disse 
trængselens  dage  kræves  af  den,  der  sidder  på 
bispesædet.  Da  vedtog  forsamlingen,  at  der  til 
hans  medhjælper  skulde  udkåres  en  yngre  mand, 
som  kunde  holde  Herrens  hjord  sammen. 

Valget  faldt  på  mig. 

Kejser  Juliah. 
Ahl 

Gregor  fra  Naziariz. 

Jeg  var  den  tid  fraværende  på  en  rejse.  Men 
i  mit  fravær,  og  uden  at  rådspørge  mig,  indviede 
min  fader  mig  til  prest  og  sendte  mig  den  preste- 
lige  klædning. 

Dette  budskab  traf  mig  i  Tiberina,  på  min 
landgård,  hvor  jeg  tilbragte  nogle  dage  sammen 
med  min  broder  og  med  min  ungdomsven  Cæ- 
saræeren  Basilios. 

Herre,  —  var  min  dødsdom  bleven  mig  for- 
kyndt, det  kunde  ikke  have  forfærdet  mig  mere 
end  dette. 

Jeg  prest  I  Jeg  vilde  det,  og  }eg  vilde  det 
ikke.  Jeg  måtte  det,  —  og  jeg  turde  det  ikke. 
Jeg  brødes  med  Gud  Herren,  således  som  patri- 
arken brødes  med  ham  i  den  gamle  pagts  dage. 
Hvad  der  foregik  med  mig  i  den  nat,  som  fulgte 
på,  det  ved  jeg  ikke.  Men  det  ved  jeg,  at  før 
hanen  gol,  talte  jeg  ansigt  til  ansigt  med  den 
korsfæstede.  —  Da  blev  jeg  hans. 

Kejser  Julian. 
Dårskab;  dårskab  I  Jeg  kender  disse  drømme. 

Gregor  fra  Nazianz. 
På  hjemrejsen  kom  jeg  gennem  Cæsaræa. 
O,  hvilken  sørgelig  tilstand  fandt  jeg  ikke  der! 
Jeg  fandt  staden  fuld  af  flygtende  landboere,  som 
havde  forladt  hus  og  hjem,  fordi  tørken  i  denne 
sommer  havde  sviet  sæden  af  og  lagt  alle  vin- 
berge,  alle  oljehaver  øde.    For  at  undgå  hungers- 

døden  havde  de  tyet  til  de  hungrende.  Der  lå 
de  —  mænd,  kvinder  og  børn  —  i  klynger  langs 
husvæggene;  feber  rysted  dem,  sulten  grovideres 
indvolde.  Hvad  havde  Cæsaræa  at  byde  dem,  — 
denne  udarmede  ulykkelige  stad,  som  endnu,  kun 
halvt  har  rejst  sig  efter  det  store  jordskælv  for 
to  år  siden?  Og  midt  under  dette,  under  bræn- 
dende hede,  under  hyppige  jordstød,  måtte  vi  se 
ugudelige  offerfester  foregå  ved  dag  og  nat.  De 
omstyrtede  altere  genopbyggedes  i  al  hast;  offer- 
blodet randt  i  strømme;  gøglere  og  skøger  drev 
under  sang  og  dans  gennem  stadens  gader. 

Herre,  —  kan  det  undre  dig,  om  mine  hårdt 
prøvede  brødre,  i  den  hjemsøgelse,  som  overgik 
dem,  troede  at  øjne  en  himlens  straf  fordi  de  så 
længe  havde  tålt  vantroen  og  vantroens  forarge- 
lige tegn  iblandt  sig? 

Kejser  Julian. 
Hvilke  tegn  sigter  du  til? 

Gregor  fra  Nazianz. 

De  opskræmtes,  de  febersyges  råb  blev  stedse 
højere;  de  krævede  at  stadens  forstandere  skulde 
aflægge  for  Kristus  et  håndgribeligt  vidnesbyrd 
ved  at  lade  nedrive,  hvad  der  endnu  står  som  et 
minde  om  hedenskabets  fordums  magt  i  Cæsaræa. 

Kejser  Julian. 
Du  vil  da  vel  ikke  dermed  sige  at  —  ? 

Gregor  fra  Nazianz. 

Stadens  styresmænd  lod  tillyse  et  møde,  hvor 
også  jeg  var  tilstede.  Du  ved,  nådigste  kejser, 
at  alle  templer  er  borgerskabets  ejendom.  Bor- 
gerne kan  altså  forføje  over  dem  efter  egen 
fri  vilje. 

Kejser  Julian. 

Nu,  nu?   Og  om  så  var? 

Gregor  fra  Nazianz. 

I  hint  forfærdelige  jordskælv,  som  overgik 
Cæsaræa  for  to  år  siden,  ødelagdes  alle  templer 
på  et  nær. 

Kejser  Julian. 

Ja,  ja;  Fortunas  tempel. 

Gregor  fra  Nazianz. 

På  det  møde,  ]Qg  taler  om,  vedtog  menig- 
heden at  fuldbyrde  Guds  straffende  værk,  som  et 
vidnesbyrd  om  at  de  vilde  holde  sig  helt  og 
alene  til  ham  og  ikke  længere  tåle  forargelsen  i 
sin  midte. 

Kejser  Julian 

(hæst). 

Gregor  —  fordums  ven,  —  har  du  dit  liv  kært  ? 

Gregor  fra  Nazianz. 

Menigheden    fattede  da  en    beslutning,    som 

jeg  ikke  kunde  billige,  men  som  fik  næsten  alle 

stemmer    for    sig.      Men    da    vi    frygtede  for    at 

sagen    skulde    komme    i    en  forvansket  skikkelse 

for  dine  ører,  og  måske  optænde  dig  til  vrede 
imod  staden,  så  blev  det  vedtaget  at  en  mand 
skulde  begive  sig  hid  for  at  lade  dig  vide,  hvad 
vi  har  besluttet  og  hvad  der  nu  vil  ske. 

Ophøjede  hersker,  —  der  fandtes  ingen  anden, 
som  var  villig  til  at  påtage  sig  dette  hverv.  Jeg 
måtte  da  påtage  mig  det.  Det  er  derfor,  herre, 
at  jeg  her  i  ydmyghed  står  for  dig  og  lader  dig 
vide  at  vi  kristne  i  Cæsaræa  har  vedtaget  at  det 
tempel,  hvori  hedningerne  i  sin  tid  dyrkede  en 
falsk  guddom  under  navnet  Fortuna,  skal  nedrives 
og  jævnes  med  jorden. 

Kejser  Julian 

(springer  op). 

Og  dette  må  jeg  fornemme  med  mine  egne 
«rerl  Så  uhørte  ting  vover  en  enkelt  mand  at 
sige  migl 

Hofmænd,  talere  og  digtere. 
O,    fromme    kejser,    tål    ikke    dette!      Straf 
denne  forvovne  1 

Læreren  Hekebolios. 
Han  er  afsindig,   herre  1     Lad  ham  gå.     Se, 
se,  —  vanvidet  gnistrer  ud  af  hans  øjne. 

Kejser  Julian. 
Ja,  vel  må  dette  kaldes  vanvid.  Men  det  er 
mere  end  vanvid.  At  ville  nedrive  dette  ud- 
mærkede tempel,  oprejst  for  en  ligeså  udmærket 
gudinde!  Og  er  det  ikke  netop  denne  gudinde, 
hvis  gunst  jeg  skylder  de  gerninger,  hvorom  selv 

Henrik  Ibsen:  Kejser  og  Galilæer.    II.  6 

de  fjerneste  folkeslag  taler?  Hvad  håb  om  sejr 
og  held  skulde  jeg  efter  denne  dag  kunne  gøre 
mig,  hvis  jeg  lod  sligt  ske?  —  Gregor,  jeg  be- 
faler dig  at  rejse  tilbage  til  Cæsaræa  og  lade 
borgerne  vide  at  jeg  forbyder  dette  formaste- 
lige værk. 

Gregor  fra  Nazianz. 
Det  er  ikke  gørligt,    herre!      Sagen    er    nu 
kommen   dertil,    at    den    er   bleven    os   et   valg 
imellem  menneskefrygt   og  lydighed  under  Gud. 
Vi  kan  ikke  vige. 

Kejser  Julian. 

Da  skal  I  vel  få  føle,  hvor  langt  kejserens 
arm  rækker  1 

Gregor  fra  Nazianz. 

Kejserens  arm  er  vældig  i  de  jordiske  ting; 
og  jeg,  som  andre,  bæver  under  den. 

Kejser  Julian. 

Så  vis  det  i  gerning  1  Ah,  I  Galilæere,  I 
stoler  på  mit  langmod.  Lid  ikke  på  det;  thi 
sandelig  — 

(Larm  ved  indgangen.    Hårskæreren  Eunapios,  fulgt  af  flere 

borgere,  styrter  ind.) 

Kejser  Julian. 
Hvad  er  dette?  Eunapios,  hvad  er  hændt  dig? 

Hårskæreren  Eunapios. 
O,  at  mine  øjne  måtte  være  vidne  til  sligt  syn ! 

Kejser  Julian. 
Hvad  syn  har  du  havt? 

Hårskæreren  Eunapios. 
Se,  allernådigste  kejser,  jeg  kommer  blodig, 
forslåt,  og  dog  lykkelig  over  at  være  den  første, 
som  påkalder  din  straf  — 

Kejser  Julian. 
Tal  mand;  —  hvem  har  slat  dig? 

Hårskæreren  Eunapios. 

Tillad  mig,   herre,  at  bære  min  klage  frem. 

Jeg  gik  i  denne  morgenstund  udenfor  byen 
for  at  opsøge  det  lille  Venus-tempel,  som  du  nys 
har  ladet  sætte  i  stand.  Da  jeg  kom  derud,  lød 
sang  og  fløjtespil  mig  imøde.  Kvinder  opførte 
skønne  danse  i  forhallen,  og  indenfor  fandt  jeg 
det  hele  rum  fyldt  af  en  jublende  skare,  mens 
presteme  foran  alteret  foretog  de  ofringer,  du  har 
påbudt. 

Kejser  Julian. 
Ja,  ja;  og  så? 

Hårskæreren  Eunapios. 
Knapt  havde  jeg  fat  tid  til  i  andagt  at  vende 
mine  tanker  imod  denne  henrykkende    gudinde, 
hvem  jeg  særligt  ærer  og  dyrker,  —  da  trængte 
en  stor  sværm  af  unge  mænd  ind  i  templet  — 

Kejser  Julian. 
Dog  ikke  Galilæere? 

Hårskæreren  Eunapios. 
Jo,  herre,  —  Galilæere. 

Kejser  Julian. 
Ah! 

Hårskæreren  Eunapios. 
Hvilket  optrin  fulgte  så  ikke  på  I  Grædende 
under  voldsmændenes  skældsord  og  stokkeslag 
flygtede  hine  dansende  piger  fra  forhallen  ind  til 
os.  Galilæerne  faldt  over  os  alle,  mishandlede 
os  og  forhånede  os  på  den  skændigste  måde. 

Kejser  Julian 

(stiger  ned  af  forhøjningen). 

Vent,  vent! 

Hårskæreren  Eunapios. 
Ak,  havde  denne  overlast  blot  rammet  os 
alene!  Men  de  utæmmelige  gik  videre.  Ja, 
nådigste  kejser,  —  med  et  ord:  alteret  er  ned- 
revet, gudindens  billedstøtte  knust  i  stykker, 
offerdyrenes  indvolde  kastet  udenfor  til  føde  for 
hundene  — 

Kejser  Julian 

(går  op  og  ned). 

Vent,  vent,  vent! 

Gregor  fra  Nazianz. 
Herre,  denne  ene  mands  ord  er  ikke  nok  — 

Kejser  Julian. 
Ti! 

(til  Eunapios.) 

Kendte  du  nogen  af  disse  tempelskændereV 

Hårskæreren  Eunapios. 

Jeg  ikke,  herre;    men  disse   borgere  kendte 

flere  af  dem. 
< 

Kejser  Julian. 
Tag  vagt  med  eder.     Grib  så  mange  af  de 
skyldige,    som  I  kan    få   fat   på.      Kast    dem    i 
fængsel.     De  fangne  skal  navngive  de  øvrige;  og 
når  jeg  har  dem  alle  i  min  magt  — 

Gregor  fra  Nazianz. 
Hvad  da  herre? 

Kejser  Julian, 
Det  vil  bøddelen  kunne  sige  dig.      Både  du 
og  borgerne  i  Cæsaræa  skal   erfare,   hvad  I  har 
at  vente,  dersom  I  med  galilæisk  stivsind  holder 
fast  ved  eders  forehavende. 

(Kejseren   går    i   heftig   vrede   ud   til  venstre;    Eunapios  og  hans  vidner 
fjerner  sig  med  vagten ;  den  øvrige  forsamling  skilles  ad.) 


(£t   torv  i  Antiokia.      I   forgrunden   til   højre   munder   en   gade   ud  på 
torvet;    til   venstre   i   baggrunden    ser   man    ind    i    et    trangt  og  bugtet 

stræde.) 

(En  stor  menneskemængde   opfylder   torvet.     Sælgere  råber  med 
kramvarer.     På   flere  steder  er  borgerne  stimlet  sammen  i  ivrigt  talende 

klynger.) 

En  borger. 
Men,     du    gode    himmelens    gud,    hvad    tid 
skede  denne  ulykke. 

En  anden  borger. 
Imorges,  siger  jeg;  ganske  tidligt  imorges. 

Farveren  Fokion 

(som  er  kommen  gående  fra  gaden  til  højre). 

Kære  mand,  finder  du  det  passende  at  kalde 
dette  en  ulykke?  Jeg  kalder  det  en  forbrydelse, 
og  det,  til  og  med,  en  højst  fræk  forbrydelse. 

Den  anden  borger. 
Ja,  ja;    det  er  ganske  sandt;  det  var  højst 
frækt  gjort. 

Farveren  Fokion. 

Tænke  sig  til  —  ja,   er  det  ikke  overfaldet 

i  Venus-templet  I  taler  om?    Jo.     Tænke  sig  til, 

siger  jeg,  på  en  tid,  da  kejseren  selv  er  i  staden  ^—  I 

Og  så  at  vælge  en  dag,  som  denne,  —  en  dag  — 

En  tredje  borger 

(nærmer  sig  de  talende). 

Hør,  sig  mig,  gode  fremmede,  hvad  er  det 
egentlig  — ? 

Farveren  Fokion. 
Jeg  siger,    en  dag  som  denne,   da  vor  op- 
højede hersker  selv  vil  forrette  ved  ApoUon-festen. 

Den  tredje  borger. 
Ja,  visst,  det  ved  jeg;   men  hvorfor  fængsler 
man  disse  kristne? 

Farveren  Fokion. 
Hvad?  Fængsler  man  dem?  Er  man  virkelig 
kommen  dem  på  spor? 

(høje  skrig  høres.) 

Hyss;  hvad  er  det?  Ja,  ved  guderne,  tror 
jeg  ikke  man  har  dem! 

{En  gammel  kvinde,   forstyrret  og  med  udslåt  hår,   baner  sig  vej 

gennem  menneskemassen;    hun  er  omringet    af  andre    kvinder,    som 

forgæves  søger  at  holde  hende  tilbage.) 

Den  gamle  kvinde. 

Hold  ikke  på  mig!  Han  er  min  eneste; 
han  er  min  alderdoms  barn  I  Slip  mig;  slip  mig  I 
Kan  da  ingen  sige  mig,  hvor  jeg  skal  finde 
kejseren? 

Farveren  Fokion. 

Hvad  vil  du  kqseren,  gamle  moder? 

Den  gamle  kvinde. 

Jeg  vil  have  min  søn  igen.  Hjælp  mig! 
Min  søn  I  Hilarionl  O,  tænk,  de  tag  ham  fra 
mig  I  De  brød  ind  i  huset  til  os,  —  og  så  tog 
de  haml 

En  af  borgerne 

(til  Fokion). 

Hvem  er  den  kvinde? 

Farveren  Fokion. 

Hvad?  Kender  du  ikke  enken  Publia,  — 
salmesyngersken  ? 

Borgeren. 
Ah,  ja,  ja,  jal 

Kvinden  Publia. 

Hilarionl  Mit  barn!  Hvad  vil  de  gøre  med 
ham?  Ah,  se.  Fokion,  —  er  du  der?  En  Guds 
lykke  at  jeg  traf  en  kristen  broder  — 

Farveren  Fokion. 
Hyss,   stille,   stille;    skrig  ikke  så;    kejsereit 
kommer. 

Kvinden  Publia. 
O,    den    ugudelige    kejser  I     Vredens   Herre 
hjemsøger  os  for  hans  synders  skyld;  hungersnød 
hærjer  landene;  jorden  skælver  under  os  I 

(En  deling  soldater  kommer  fra  gaden  til  højre.) 

Delings-føreren. 
Til  side;  gør  plads  her! 

Kvinden  Publia. 
O,    kom,    gode  Fokion;  —  hjælp    mig    for 
vort  venskabs  og  vort  broderskabs  skyld   — 

Farveren  Fokion. 
Er  du  gal,  kvinde?    Jeg  kender  dig  ikke. 

Kvinden  Publia. 
Hvad?     Kender  du  mig  ikke?     Er  du  ikke 
farveren  Fokion?    Er  du  ikke  søn  af  — ? 

Farveren  Fokion. 
Jeg   er   ikke   søn    af  nogen.      Gå   fra    mig, 
kvinde?     Du   er   jo    gal.     Jeg  kender  dig  ikke^ 
jeg  har  aldrig  set  dig. 

(han  skynder  sig  ind  i  trængselen.) 

En  underfører 

(med  soldater  fra  højre). 

Gør  ryddigt  heri 

(Soldaterne   trænger   menneskemængden   ind    imod   husvæggene.      Den 
gamle  Publia  falder  om  i  kvindernes  arme  til  venstre.     Alle  stirrer  for- 
ventningsfuldt henad  gaden.) 

Farveren  Fokion 

(i  klyn£:en  bag  vagtposterne  til  højre). 

Ja,   ved   solens   gud,   kommer  han  ikke  der, 
den  velsignede  henel 

En  soldat. 
Træng  ikke  så  på  der  bag! 

Farveren  Fokion. 
Kan  I  se  ham?     Den   mand  med  det  hvide 
bind  om  panden,  det  er  kejseren. 

En  borger. 
Den  mand,  som  er  ganske  hvidklædt? 

Farveren  Fokion. 
Ja,  ja,  netop  han. 

Borgeren. 
Men  hvorfor  er  han  hvidklædj? 

Farveren  Fokion. 
Rimeligvis  for  hedens  skyld;  —  eller  nej,  bi 
lidt,  jeg  tænker  det  er  som  offerprest  at  han  — 

En  anden  borger. 
Vil  da  kejseren  ofre  selv? 

Farveren  Fokion. 
Ja,  kejser  Julian  gør  alting  selv. 

En  tredje  borger. 
Han    ser    ikke    så   vældig    ud    som    kejser 
Konstanzios. 

Farveren  Fokion. 
Det   synes   jeg   dog.      Han  er  ikke  så  høj, 
som    den    forrige   kejser;    men  så  er  hans  arme 

længere  end  hins.  Og  så  har  han  et  blik,  —  o, 
I  venner  — !  Ja,  nu  kan  I  ikke  se  det;  han  slår 
øjet  ærbart  ned  under  gangen.  Ja,  ærbar  er 
han,  det  må  I  tro.  Kvinder  ser  han  ikke  til. 
Jeg  tør  sværge  på,  at  siden  hans  hustrus  død 
har  han  ikke  ret  mange  gange  — ;  jeg  skal  sige 
eder,  han  skriver  hele  natten.  Derfor  er  også 
hans  fingre  ofte  så  sorte  som  en  farvers;  ja,  lige- 
som mine.  Jeg  er  også  farver.  I  må  tro,  jeg 
kender  kejseren  bedre  end  de  fleste.  Jeg  er 
barnefødt  her  i  staden;  men  jeg  har  levet  femten 
år  i  Konstantinopel  indtil  nu  for  ganske  nylig  — 

En  borger. 
Skulde  der  være  noget  i  det  rygte  at  kejseren 
tænker  at  bo  her  stadigt? 

Farveren  Fokion. 
Jeg  kender  kejserens  hårskærer,  og  han  siger 
det.     Gid  nu  bare  ikke  disse  skammelige  optøjer 
måtte  ægge  ham  altfor  meget. 

En  borger. 
Ak,  ak,  det  skulde  være  harmeligt! 

En  anden  borger. 
Blev  kejseren   her,    så   faldt   der  lidt  af  til 
os  alle. 

Farveren  Fokion. 
Det  havde  også  jeg  stolet  på;  derfor  flytted 
jeg    over.       Men   nu    far   vi    gøre   vort    bedste, 
venner;  når  kejseren  kommer  forbi,  vil  vi  opløfte 
glade  tilråb  både  til  ham  og  til  ApoUon. 

En  borger 

(til  en   anden). 

Hvad  er  det  egentlig   for  en.Apollon,   som 
folk  er  begyndt  at  tale  så  meget  om? 

Den  anden  borger. 
Ej,  det  er  jo  presten  i  Korinth,  —  han,  som 
vandede,  hvad  den  hellige  Paulus  havde  plantet. 

Den  første  borger. 
Ja  så;  ja,  nu  synes  jeg,  jeg  mindes  det. 

Farveren  Fokion. 
Ej,  ej,  ej,  det  er  ikke  den  ApoUon;    det  er 
en  ganske  anden ;  det  er  solkongen,  —  den  store 
lyrespillende  ApoUon. 

Den  anden  borger. 
Ah  så;  den  Apollonl     Er  han  bedre? 

Farveren  Fokion. 
Ja,    det   skulde  jeg   niene.   —  Se,    se,    der 
kommer  han.     O,  den  højst  velsignede  herre  I 

(Kejserjulian,  klædt  som  yppersteprest,  kommer  omgiven  af  offer - 
prester  og  tempeltjenere.  Hofmænd  og  lærde,  hvoriblandt 
læreren  Hekebolios,  har  sluttet  sig  til  toget;  ligeså  borgerfolk. 
Foran  kejseren  går  fløjtespillere  og  harpeslagere.  Soldater 
og  stads  tjenere  med  lange  stokke  gør  ryddigt  foran  og  på  siderne.) 

Mængden  på  torvet 

(klapper  i  hænderne). 

Priset   være   kejseren!      Lovet   være   Julian, 
helten  og  den  lykkebringende! 

Farveren  Fokion. 
Hilset    være  Julian    og    solkongen!       Leve 
Apollon ! 

Borgerne 

(i  forgrunden  til  hojre). 

Kejser,  kejser,  bliv  længe  iblandt  os  I 

(Kejser  Julian  giver  et  tegn  med  hinden;  toget  standser.) 

Kejser  Julian. 

Borgere  af  Antiokia!  Ikke  ved  jeg  i  hast 
at  nævne  den  ting,  der  skulde  kunne  fryde  mit 
hjerte  mere,  end  disse  eders  opmuntrende  tilråb. 
Og  vel  kan  mit  hjerte  tiltrænge  denne  veder- 
kvægelse. 

Det  var  med  åndens  nedslagenhed  at  jeg 
tiltrådte  denne  vandring,  der  skulde  være  en 
glædens  og  en  opløftelsens  gang.  Ja,  jeg  vil 
ikke  lægge  skjul  på  det,  jeg  var  imorges  ikke 
langt  fra  at  bringes  ud  af  den  sindets  ligevægt, 
som  det  for  en  visdomselsker  er  sømmeligst  at 
bevare  under  alle  tilskikkelser. 

Men  skulde  nogen  nænne  at  gå  i  rette  med 
mig  herfor?  Jeg  giver  enhver  at  betænke,  hvilke 
formasteligheder  man  andetsteds  pønser  på  og 
her  allerede  har  sat  i  værk. 

Kvinden  Publia. 
Herre,  herre  1 

Farveren  Fokion. 
O,   fromme  og  retsindige  kejser,  straf  disse 
forvovne  I 

Kvinden  Publia. 
Herre,  giv  mig  Hilarion  igenl 

Farveren  Fokion. 

Alle  gode  borgere  anråber  om  din  yndest 
for  staden. 

Kejser  Julian. 

Søg  at  vinde  gudernes  yndest,  da  har  I 
visselig  min.  Og  er  det  ikke  billigt  at  Antiokia 
heri  går  foran?  Er  det  ikke  som  om  solgudens 
øje  med  særligt  velbehag  hvilte  på  denne  stad? 
Forhør  eder  hos  vidt  berejste  mænd,  og  I  skal 
erfare,  i  hvilket  sørgeligt  overmål  det  andetsteds 
er  lykkedes  vildfarelsen  at  lægge  vore  hellige 
steder  øde.  Hvad  står  tilbage?  En  levning  hist 
og  her;  og  intet  af  det  bedste. 

Men  hos  eder,  I  borgere  af  Antiokia  I  O, 
mine  øjne  fyldtes  med  glædestårer,  da  jeg  første 
gang  så  denne  uforlignelige  helligdom,  Apollons 
€get  hus,  som  man  neppe  skulde  kunne  tænke 
sig  opført  af  menneskehænder.  Står  ikke  den 
herliges  billede  derinde  som  før  i  ukrænket  skøn- 
hed? Ikke  en  kant  er  afhakket  eller  smuldret 
på  hans  alter;  ikke  en  revne  er  at  se  i  de  ranke 
bærende  støtter. 

O,  når  jeg  betænker  dette,  —  når  jeg  føler 
bindet  om  min  pande,  —  når  jeg  ser  nedad 
denne  klædning,  der  er  mig  dyrebarere  end 
purpurkåben,  da  fornemmer  jeg  gudens  nærhed 
i  en  hellig  isnen. 

Se,  se,  lyset  sittrer  om  os  i  herlighed  I 

Føl,  føl,  luften  er  svanger  med  friske 
kranses  duft! 

Skønne  jord,  lysets  og  livets  hjem,  glædens 
hjem,  og  lykkens  og  skønhedens  hjem,  —  hvad 
du  var,  skal  du  vorde!  —  I  solkongens  favn  I 
Mithra,  Mithral 

Fremad  på  vor  sejersgangl 

(Toget  ssetter  sig  atter,  under  mængdens  bifaldsråb,  i  bevægelse,  men  de 
forreste  standser  ved  indgangen  til  det  trange  stræde,   hvorigennem  et 

andet  tog  kommer  ned  imod  torvet.) 

Kejser  Julian. 
Hvad  hindrer  os? 

Læreren  Hekebolios. 
Nådigste  herre,  der  er  noget  på  færde  oppe 
i  gaden. 

Sang 

(langt  borte). 

Saligt  at  lide,  saligt  at  dødes; 
saligt  bag  trængslernes  dal  at  opstå. 

Farveren  Fokion. 
Galilæerne,  herre!     Man  har  deml 

Kvinden  Publia. 
Hilarionl 

Farveren  Fokion. 
Man  har  dem!    Jeg  h^rer  lænkerne  — 

Kejser  Julian. 
Forbi  dem  — ! 

Hårskæreren  Eunapios 

(ilsomt  gennem  mængden). 

Det  er  lykkedes  over  al  måde,  herre! 

Kejser  Julian. 
Hvem  er  de,  disse  skamløse? 

Hårskæreren  Eunapios. 
Nogle  af  dem  er  borgere  her  af  staden ;  men 
de  fleste  skal  være  flygtende  landmænd  fra  Kap- 
padokia. 

Kejser  Julian. 
Jeg  vil  ikke  se  dem.     Fremad,   har  jeg  be- 
falet! 

Fangernes  sang 

(nærmere). 

Saligt,  med  henfarne  blodvidner  mødes 
saligt,  martyriets  krans  at  få. 

Kejser  Julian. 
De  afsindige.     Ikke  så  nær  til  mig!     Vagt, 
vagt! 

(Begge  tog  er  imidlertid  stødt  sammen  i  trængselen.  Apollon-toget 
nødes  til  at  gøre  holdt,  medens  toget  med  fangerne,  mænd  i  lænker,  om- 
givne af  soldater  og  ledsagedo  af  en  stor  menneskemængde,  skrider  forbi.) 

Kvinden  Publia. 
Mit  barn!     Hilarionl 

Hilarion 

(blandt  fangerne). 

Glæd  dig,  min  moder! 

Kejser  Julian. 
I    arme    forvildede!     Når  jeg  hører  vanvidet 
således  tale  ud  af  eder,  da  tvivler  jeg  næsten  på 
at  jeg  har  ret  til  at  straffe  eder. 


96 


En  anden  stemme 

(blandt  fangerne). 

Til  side;  tag  ikke  tornekronen  fra  os. 

Kejser  Julian. 
Nat  og  rædsel,  —   hvilken  røst  er  det! 

Vagtføreren. 
Herre,  det  var  denne,   som  talte. 

{han  støder  frem  en  af  fangerne,  en  ung  mand,  der  holder  en  halvvoksen 

yngling  ved  hånden) 


AgathonI 


Kejser  Julian 

Tmed  et  skrig). 

Fangen 

(ser  på  ham  og  tier). 


Kejser  Julian. 
Agathon,  AgathonI      Svar  mig;   er  du  ikke 
Agathon  ? 

Fangen. 
Jo: 

Kejser  Julian. 
Du  imellem  disse!     Tal  til  mig! 

Agathon. 
Jeg  kender  dig  ikke. 

Kejser  Julian. 
Du  kender  mig   ikke?     Du  ved  ikke,  hvem 

jeg  er? 

Agathon. 
Jeg  ved  at  du  er  jordens  herre;  derfor  kendes 
jeg  ikke  ved  dig. 

•  Kejser  Julian. 
Og  barnet  — r   Er  det  din  unge  broder? 

(til  vagtføreren.) 

Denne  mand  må  være  uskyldig. 

Hårskæreren  Eunapios. 
Herre,    denne    mand    er   just  lederen  af  det 
hele.    Han  har  selv  tilståt  det;  ja,  han  har  endog 
rost  sig  af  sin  gerning. 

Kejser  Julian. 
Så   sælsomt   kan    da  hunger  og  sygdom  og 
ulykke  forvilde  et  menneskes  sind. 

(til  fangerne.) 

Sig  blot  med    et    ord    at  I    angrer,    og   der 
skal  intet  ondt  tilføjes,  eder. 

Kvinden  Publia 

(skriger). 

Sig  det  ikke,  Hilarion! 

Agathon. 
Vær  stærk,  kære  broder! 

Kvinden  Publia. 
Gå,  gå  til  det,    som  venter  dig,  min  enestel 

Kejser  Julian. 
Hør  og  betænk  jer,  I  andre  — 

Agathon 

(til  fangerne). 

Vælg  mellem  Kristus  og  kejseren  I 

Fangerne. 
Lovet  være  Herren  i  det  høje! 

Henrik  Ibsen:   Kejser  og  Galilæer.    II.  7 

Kejser  Julian. 
Forfærdelig  er  Galilæerens  vildledende  magt. 
Dette  må  knækkes.  Forbi  dem,  de  vederstygge- 
lige! De  skygger  for  glæden;  de  mørkner  dagen 
med  sin  rugende  dødslængsel.  —  Fløjtespillere, 
—  mænd,  kvinder,  —  stem  il  Sang,  —  sang^^I 
pris  for  liv  og  lys  og  lykke! 

ApoUon-toget 

(synger). 

Dejligt  at  køles  af  rosernes  krans; 
dejligt  at  vugges  i  soldagens  glans! 

Fangetoget. 
Saligt  at  sænkes  i  blodfyldte  g^ave; 
saligt  at  afdø  mod  himmelens  havel 

ApoUon-toget. 
Dejligt  at  ånde  i  virakens  flod. 

Fangetoget. 
Saligt  at  kvæles  i  osende  blod. 

Apollon-toget. 
Nydelsens  fyldte  flømmende  skåler 
rigt  du,  ApoUon,  din  dyrker  tilmåler. 

Fangetoget. 
Fræsende  brandsår  og  flåede  ben 
heles  af  En  I 

Apollon-toget. 
Dejligt  at  juble  i  solhåbs-gløden! 

Fangetoget. 
Saligt  at  våndes  i  bloddåbs-døden  I 

(Begge  tog  har  under  sangen  passeret  hinanden.    Mængden  på  torvet 

ser  til  i  dump  stilhed.) 


(Den  hellige  lund  omkring  Apollons  tempel.   Forhallen,  båren  af  søjler,  og 
hvortil  en  bred  trappe  fører  op,  ses  mellem  træerne  i  baggrunden 

til  venstre.) 

(En  mængde  mennesker  løber  forskrækkede  og  under  høje  klageråb 
omkring  i  lunden.     Langt  borte  høres  musiken  fra  festtoget.) 

Kvinder. 
Forbarmelse  1    Nu  skalv  jorden  igen  I 

En  flygtende  mand. 
Hvilken  rædsel!  Tordenslag  under  fødderne  — 

En  anden  mand. 
Var  det  virkelig  så?   Var   det  jorden,    som 
skalv? 

En  kvinde. 
Følte    du    det   ikke?   Træet    der   svajed  så 
det  suste  i  løvkronen. 

Mange  stemmer. 
Hør,  hør,  hør! 

Nogle. 
Det  er  vogne  inde  på  brostenene. 

Andre. 
Det  er  trommer.    Hør  musiken  — ;  kejseren 
kommer! 

(Apollon-toget  ses  kommende  fra  højre  side   gennem   lunden   og  op- 
stiller sig  under  spil  af   fløjter  og  harper  i  en  halvkreds   foran  templet.) 

Kejser  Julian 

(vendt  imod  templet,  med  oprakte  hænder). 

Jeg  modtager  varslet  I  — 

Så  nær  har  jeg  aldrig  tølt  mig  i  forbund 
med  de  udødelige  guder. 

Buesvingeren  er  iblandt  os.  Jorden  drønner 
under  hans  hæl,  således,  som  den  drønnede  fordum, 
da  han  i  vrede  tramped  den  trojanske  strandbred. 

Men  det  er  ikke  imod  os  at  han  retter  det 
rynkede  bryn.  Det  er  imod  hine  ulykkelige,  som 
hader  ham  og  hans  solskinnende  rige. 

Ja,  —  så  visst,  som  lykkens  eller  ulykkens 
fylde  giver  den  rette  målestok  for  gudernes  yndest 
imod  de  dødelige,  —  så  visst  åbenbarer  sig  her 
forskellen  imellem  os  og  hine. 

Hvor  er  Galilæerne  nu?  Nogle  under  bød- 
delens hænder,  andre  flygtende  i  de  trange  stræder, 
askegrå  af  rædsel,  med  udspilte  øjne,  —  et  skrig 
mellem  de  halvåbne  tænder  — ,  og  med  håret 
rejsende  sig  i  skræk  eller  afrevet  i  fortvivlelse. 

Og  hvor  er  vi?  Her,  i  Dafnes  friske  lund, 
hvor  dryaders  duftende  ånde  køler  vore  tindinger, 
—  her,  foran  den  herliges  herlige  .tempel,  om- 
bølget af  l3n-ers  og  af  fløjters  klang,  —  her,  i 
lys,  i  lykke,  i  tryghed,  og  med  guden  selv  åben- 
baret iblandt  os. 

Hvor  er  Galilæernes  gud?  Hvor  er  Jøden, 
hin  korsfæstede  tømmermandssøn  ?  Lad  ham  åben- 
bare sig.     Han  vogter  sig  nok! 

Og  derfor  sømmer  det  sig  vel  at  fylde  hellig- 
dommen. Der  vil  jeg  med  egne  hænder  forrette 
den  tjeneste,  som  så  langt  fra  tykkes  mig  ringe 
og  upassende,  at  jeg  tvert  om  sætter  den  over 
enhver  anden. 

(Han  går  i  spidsen  for  toget  gennem    folkemængden   hen  imod  templet.) 

En  stemme 

(råber  i  trængselen). 

Stands,  ugudelige! 

Kejser  Julian. 
En  Galilæer  iblandt  os? 

Den  samme  stemme. 
Ikke  videre,  gudsfornægter! 

Kejser  Julian. 
Hvo  er  den  mand,  som  taler? 

Andre  stemmer  i  hoben. 
En    Galilæer-prest.     En    blind    olding.      Her 
står  han. 

Atter  andre. 
Væk,  væk  med  den  skamløse! 

(En  gammel  blind  mand,  i  prestelig  klædning,    og  støttet  af  to,  ligeledes 

presteligt    klædte,    yngre   mænd,   stødes  frem  så  han   kommer  til  at  stå 

nedenfor  tempeltrappen  og  foran  kejseren.) 

Kejser  Julian. 
Ah,  hvad  må  jeg  se!    Sig  mig,  gamle  mand, 
er  ikke  du  biskop  Maris  af  Kalkedon  ? 

Den  gamle  mand. 
Jo,  jeg  er  denne  vor  kirkes  uværdigste  tjener. 

Kejser  Julian. 
Den  uværdigste  kalder  du  dig;    og  jeg  tror 
ikke  at  du  har  så  ganske  uret.      Hvis   jeg  ikke 
fejler,    har  du  været  en  af  dem,   sol-  ivrigst  har 
sat  splid  imellem  Galilæerne  indbyrd*  s. 

Biskop  Maris. 
Jeg  har  gjort  det,  som  tynger  mig  dybere 
ned  i  anger.  Da  du  tog  herredømmet,  og  dit 
sindelag  rygtedes,  da  omspændtes  mit  hjerte  af 
en  usigelig  angst.  Alderdomssvækket,  og  blind, 
som  jeg  var,  gav  jeg  ikke  den  tanke  rum,  at 
sætte  mig  op  imod  jordens  mægtige  herre.  Ja, 
—  Gud  være  mig  nådig  —  jeg  forlod  den  hjord, 
jeg  var  sat  til  at  skærme,  drog  mig  forsagt  ud 
af  alt  det,  som  truende  samlede  sig  om  Herrens 
menighed,  og  søgte  ly  her  i  Syrien  på  min 
landgård  — 

Kejser  Julian. 
Se,  se;  yderst  sælsomt  1  Og  du,  denne  for- 
sagte mand,  som  før  har  skattet  kejserens  yndest 
så  højt,  du  træder  nu  frem  for  mig,  som  du  nys 
har  gjort,  og  kaster  mig  et  forhånelsens  tilråb 
lige  i  ansigtet! 

Biskop  Maris. 
Nu  frygter  jeg  dig  ikke  længer;  thi  nu  har 
Kristus  helt  og  holdent  mit  hjerte.  I  kirkens 
trængsels-tid  gik  dens  lys  og  herlighed  op  for 
mig.  Alt  det  blod,  du  udgyder,  —  al  den  vold 
og  uret,  som  du  øver,    skriger  imod  himlen,  slår 

med  vælde  tilbage,  runger  for  mit  døve  øre  og 
viser  mig  i  min  blindheds  nat,  hvad  vej  jeg  har 
at  gå. 

Kejser  Julian. 
Drag  hjem,  gamle  mandl 

Biskop  Maris. 
Ikke  før  du  har  lovet  at  afstå  fra  denne  din 
djævelske  fremfærd.  Hvad  tænker  du  på?  Vil 
støvet  rejse  sig  imod  ånden?  Vil  jordens  herre 
styrte  himlens  herre?  Ser  du  da  ikke  at  vredens 
dag  er  over  os  for  dine  synders  skyld?  Kilderne 
udtørres,  ligesom  øjne,  der  har  grædt  sig  læns. 
Skyerne,  der  skulde  lade  frugtbarhedens  manna 
falde  over  os,  drager  vore  hoveder  forbi  og  ud- 
gyder sig  ikke.  Den  jord,  som  har  været  for- 
bandet siden  dagenes  morgen,  den  skælver  og 
bæver  under  kejserens  blodskyld  1 

Kejser  Julian. 
Hvad  gunst  venter  du  af  din  gud  for  denne 
overvættes  nidkærhed,  tåbelige  olding?  Håber  du 
på  at  din  galilæiske  mester,  lig  fordum,  skal  gøre 
et  underværk  og  skænke  dig  dit  syn  igen? 

Biskop  Maris. 
Jeg  har  det  syn,   jeg  ønsker;  og  jeg  takker 
Herren  at  hanslukte  mit  legemlige   øje,    så  jeg 
forskånes  for  at  se  den  mand,    der  går  i  en  gru- 
fuldere nat  end  jeg. 

Kejser  Julian. 
Plads  for  migl 

Biskop  Maris. 
Hvorhen? 

Kejser  Julian. 
I  solkongens  hus. 

Biskop  Maris. 
Du  går  ikke.     Jeg    forbyder    dig    det  i  den 
enestes  navn  I 

Kejser  Julian. 
Vanvittige  gubbe!  —  Væk  med  ham! 

B  iskop  Maris. 
Ja,    læg  hånd  på  migl    Men    hvo    der  vover 
det,    hans  hånd   skal  visne.      Vredens  Gud   skal 
åbenbare  sig  i  sin  vælde  — 

Kejser  Julian. 
Din  gud  er  ingen  vældig  gud.   Jeg  skal  vise 
dig  at  kejseren  er  stærkere  end  han  — 

Biskop  Maris. 
Fortabt  1    —    Så    lyser  jeg    da    forbandelsen 
over  dig,  du  kirkens  frafaldne  søn  I 

Læreren  Hekebolios. 

(bleg). 

Herre  og  kejser,  lad  ikke  dette  skel 

Biskop  Maris 

(med  høj  røst). 

Forbandet  være  du,  Julianos  Apostata!  For- 
bandet være  du,  kejser  Julian!  Gud  Herren  har 
udspyttet  dig  af  sin  mund!  Forbandet  være  dine 
øjne  og  dine  hænder!  Forbandet  være  dit  hoved 
og  al  din  gerning! 

Ve,  ve,  ve  over  apostateni    Ve,  ve,  ve —  — 

(Et  hult  rullende  drøn  fornemmes.  Templets  tag  og  søjler  vakler  og  synes 
at  styrte  sammen  under  et  tordnende  brag  medens  hele  bygningen  indhylles 
i  en  støvsky.  Mængden  udstøder  et  forfærdelsens  skrig ;  mange  flygter, 
andre  falder  til  jorden.  En  stund  er  der  åndeløs  stilhed.  Lidt  efter  lidt 
synker  støvskyen  og  man  ser  Apollons  tempel  i  ruiner.) 

Biskop  Maris 

(hvis  begge  ledsagere  er  flygtede,  står  alene  og  siger  dæmpet): 

Gud  talte. 

Kejser  Julian 

(bleg  og  med  dæmpet  røst). 

Apollon  talte.  Hans  tempel  var  besmittet; 
derfor  knuste  han  det. 

Biskop  Maris. 

Og  jeg  siger  dig,  det  var  den  Herre,  som 
lagde  Jerusalems  tempel  i  grus. 

Kejser  Julian. 

Hvis  så  er,  da  skal  Galilæerens  kirker  stænges, 
og  hans  prester  skal  under  svøbeslag  piskes  til 
at  rejse  dette  tempel  igen. 

Bisko  p  Maris. 

Prøv,  afmægtige!  Hvo  mægted  at  rejse 
Jerusalems  tempel,  da  Golgatas  fyrste  havde  lyst 
forstyrrelsen  over  det.^ 

Kejser  Julian. 

Jeg  skal  mægte  detl  Kejseren  skal  mægte 
det!  Eders  gud  skal  gøres  til  løgner.  Sten  på 
sten  skal  jeg  opbygge  hint  Jerusalems  tempel,  i 
dragt  og  herlighed,  som  det  var  i  Salomos  dage. 

Biskop  Maris. 
Ikke   sten  skal   det   lykkes   dig  at   føje   til 
sten;  thi  det  er  forbandet  af  Herren. 

Kejser  Julian. 
Venty  vent;  du  skal  få  se  —  ifald  du  kunde 
se  —   du,    som   står   der   forladt   og   hjælpeløs, 
famlende  ud  i  natten   uden  at  vide   hvorhen   du 
skal  flytte  din  fod. 

Biskop  Maris. 
For  mig  lyser  det  lyn,  som  engang  skal  slå 
dig  og  dine. 

(Hzn  famler  »\g  ud.   K^ter  Julian  stir  tilbage,  omringet  af  en  liden  bleg 

og  skrækslagen  skare.) 


TREDJE   HANDLING. 


(I  Antiokia.   En  åben  søjlegang  med  billedstøtter  og  et  vandspring  foran. 
På  venstre  side,   inde    i  søjlegangen,   fører   en  trappe   op  til  det  kejser- 
lige palats.) 

(En  skare  hofmænd,  lærere,  digtere  og  talere,  blandt  dem  liv- 
lægen Oribases  og  digteren  Herakleos,  er  forsamlet,  delsinde  i 
søjlegangen,  dels  foran  omkring  vandspringet;  de  fleste  afdem  er  klædte  i 
forrevne  kapper  med  filtret  hår  og  skæg.) 

Digteren  Herakleos. 
Dette  levnet  holder  jeg  ikke  længe  ud.    Stå 
op  med  solen,  gå  i  koldt  bad,  løbe  og  fægte  sig 
træt  bagefter  —  ' 

Livlægen  Oribases. 
Det  er  dog  alt  tilhobe  ret  sundt. 

Digteren  Herakleos. 
Er  det  også  sundt  at  æde  havtang  og  rå  fisk  f 

En  hofmand. 
Er    det  sundt  at  skulle  sluge  kødet    i  store 
stykker,    ganske   blodigt,    som   det   kommer    fra 
slagteren  ? 

Digteren  Herakleos. 

Kød   har  jeg  ikke  set  meget  af  i  den  sidste 

uge.     Det  meste  går  til  ofringerne.    Jeg  tror,  at 

inden  føje  tid  vil  man  kunne  sige    om    de   højst 

ærværdige  guder   at  de  er  de  eneste  kødædere  i 

Antiokia. 

Livlægen  Oribases. 

Du     er    endnu    den    gamle    spottefugl,     o 

Herakleos! 

Digteren  Herakleos. 
Ej,  hvad  tænker  du,  ven!  Det  være  langt 
fra  mig  at  spotte  kejserens  vise  forordninger. 
Velsignet  være  kejser  Julian!  Træder  han  ikke 
i  de  udødeliges  fodspor?  Thi,  sig  mig,  S3aies 
der  ikke  at  være  indført  en  viss  sparsomhed 
også  i  det  guddommelige  hushold? 

En  hofmand. 
Ha-ha-ha;  du  har  ikke  så  ganske  uret. 

Digteren  Herakleos. 
Se  blot  til  Kybele,    denne   fordum  så  over- 
flødige  gudinde,    hvis   billede  kejseren  nylig  har 
genfundet  i  en  askegrube  — 

En  anden  hofmand. 
Det  var  i  en  møgdynge  — 

Digteren  Herakleos. 
Vel    troligt;    Kybele   har  jo  med  det  frugt- 
bargørende  at  skaffe.      Men    se   blot   til    denne 
gudinde,   siger  jeg;   —  til    trods  for  de  hundrede 

bryster,  flyder  hun  hverken  af  mælk  eller 
honning. 

(En  kreds  af  leende  tilhørere  har  samlet  sig  om  ham.  Mens  han  taler  er 
le  e  jserjulian  kommen  frem  oppe  på  trappen  i  søjlegangen  uden  at  be- 
mærkes at  dem,  der  står  nedenfor.  Han  bærer  en  pjaltet  kappe,  sammen- 
bunden med  et  reb;  hår  og  skæg  er  uredt,  fingrene  tilsmudsede  af  blæk; 
i  begge  hænder,  under  armene  og  indstukne  i  bæltet  holder  han  bunker  af 
pergamentruller  og  papirer.    Han   standser   og  lytter   til  Herakleos  med 

alle  tegn  på  forbittrelse.) 

Digteren  Herakleos 

(vedblivende). 

Ja,  det  lader  virkelig  til  at  denne  verdens 
amme  er  bleven  gold.  Man  skulde  næsten  tro 
hun  var  kommen  ud  over  den  alder,  da  kviriderne  — 

En  hofmand 

(som  har  fåt  øje  på  kejseren). 

Fy,  fy,  Herakleos,  —  skam  dig  dog! 

Kejser  Julian 

(giver  hofmanden  et  vink  at  han  skal  tie). 

Digteren  Herakleos 

(fortsætter). 

Så  lad  hende  fare.  Men  går  det  ikke  ligeså 
med  Ceres?  Lægger  hun  ikke  for  dagen  en 
højst  sørgelig  —  jeg  kunde  næsten  kalde  det 
kejserlig  —  gærrighed?  Ja,  tro  mig,  havde  vi 
lidt  mere  samkvem  med  det  høje  Olymp  nuom- 
stunder,  vilde  vi  fa  mange  lignende  ting  at  høre. 
Jeg  tør  sværge  på  at  nektar  og  ambrosia  til- 
måles så  knapt,  som  vel  muligt.  O  Zeus,  hvor 
må  du  ikke  være  bleven  slunken!  O  du  skalk- 
«igtige  Dionysos,  hvor  meget  er  der  vel  nu  til- 
overs   af    dine    lænders    fylde?    O,    du    lystne, 

let-rødmende   Venus,    —   o,    du    alle   ægtemænd 
nærgående  Mars  — ! 

Kejser  Julian 

(i  fuld  vrede). 

O,  du  højst  uforskammede  Herakleosl  O,, 
du  lumpne  galdespyende  giftmund  — 

Digteren  Herakleos. 
Ah,  min  nådige  kejser  1 

Kejser  Julian. 
O,  du  frække  forhåner  af  alle  ophøjede  ting  I 
Så  det  skulde  altså  times  mig,  —  det,  at  måtte 
høre  din  kvækkende  tunge  i  den  samme  stund 
jeg  træder  fra  min  bogsal  ud  i  den  friske 
morgenluft  I 

(han  kommer  nærmere.) 

Ved  du,  hvad  jeg  her  holder  under  min 
venstre  arm?  Nej,  det  ved  du  ikke.  Det  er  et 
stridsskrift  imod  dig,  du  bespottelige  og  gække- 
lige  Herakleosl 

Digteren  Herakleos. 
Hvad,  min  kejser,  —  imod  mig? 

Kejser  Julian. 
Ja,  et  stridsskrift  imod  dig.  Et  stridsskrift, 
som  jeg  i  denne  nat  har  forfattet  i  vrede.  Eller 
måtte  jeg  kanske  ikke  optændes  til  vrede  over 
din  højst  usømmelige  opførsel  igår?  Hvad  var 
det  du  tillod  dig  i  læresalen  i  mit  og  mange 
andre  alvorlige  mænds  påhør?  Måtte  vi  ikke 
flere  timer  i  rad  døje  hine  skammelige  fabler  om 

guderne,  som  du  gav  til  bedste?  Hvor  turde  du 
komme  frem  med  slige  opdigtelser?  Var  det 
ikke  løgn  alt  tilhobe  fra  først  til  sidst? 

Digteren  Herakleos. 

Ak,  min  kejser,  hvis  du  kalder  det  at  lyve, 
så  har  både  Ovid  og  Lukian  løjet. 

Kejser  Julian. 

Hvad  andet?  O,  jeg  kan  ikke  udsige,  hvilken 
harme  der  betog  mig,  da  jeg  fornam,  hvor  din 
ublu  tale  bar  hen.  »Menneske,  lad  intet  over- 
raske dig«,  således  fristedes  jeg  til  med  komedie- 
skriveren at  udbryde,  da  jeg  hørte  dig,  lig  en 
ragget  bondekøter,  fremgø  -^  ikke  taknemmelig- 
hedsråb,  men  nogle  urimelige  ammestue-fortæl- 
linger, der  til  og  med  var  tåbeligt  affattede.  Thi 
dine  vers  var  slette,-  Herakleos;  —  jeg  har  vist 
det  her  i  skriftet. 

Ja,  hvilken  lyst  følte  jeg  ikke  til  at  rejse 
mig  fra  mit  sæde  og  gå  bort,  da  jeg  så  dig 
fremføre  både  Dionysos  og  hin  store  udødelige, 
efter  hvem  du  er  opkaldt,  ligesom  på  et  theater. 
Men  når  jeg  betvang  mig  og  blev  siddende,  så 
kan  jeg  forsikkre  dig  at  det  skede  mindre  af 
hensyn  til  digteren  end  til  skuespillerne  —  om 
jeg  tør  kalde  dem  så.  Dog  skede  det  mest  af 
hensyn  til  mig  selv.  Thi  måtte  jeg  ikke  nære 
frygt  for  at  det  skulde  se  ud,  som  om  jeg  flyg- 
tede lig  en  opskræmt  due?  Se,  derfor  lod  jeg 
mig  ikke  mærke  med  noget,  men  foreholdt  mig 
i  stilhed  hint  vers  af  Homer: 

>Bær  det,    mit   hjerte,    en    stakket   tid;    tungere 

ting  har  du  udholdt. 
Tål,    som  før,    at  en  galen  hund  håner  de  evige 

guder«. 

Ja,  vi  far  vel  døje  dette  og  mere.  Tiden  er 
ikke  bedre  end  som  så.  Vis  mig  den  lykkelige, 
hvem  det  blev  forundt  at  bevare  sine  øjne  og 
ører  ubesmittede  i  denne  jernalder  I 

Livlægen  Oribases. 
Jeg  beder  dig,    min   høje    herrQ,    at  du  ikke 
forivrer  dig.      Lad  det   være  dig  en    trøst    at   vi 
alle  hørte  med  uvilje  på  denne  mands  tåbeligheder. 

Kejser  Julian. 
Det  er  ingenlunde  sandt!  Jeg  mærkede  på 
de  flestes  ansigter  noget  ganske  andet  end  uvilje, 
hver  gang  denne  skamløse  gøgler  fremplaprede 
sine  uterligheder  og  derhos  så  sig  om  i  kredsen 
med  et  fedt  smil,  ret  som  om  han  havde  gjort 
noget,  der  var  at  rose  sig  af 

Digteren  Herakleos. 
Ak,  min  kejser,  jeg  er  højst  ulykkelig  — 

Kejser  Julian. 
Ja,  det  må  du  vel  være;  thi  det  er  i  sandhed 
ikke  småting,  dette.  Eller  har  kanske  ikke  for- 
tællingerne om  guderne  en  stor  hensigt  og  et 
vigtigt  mål?  Er  ikke  disse  fortællinger  blevne  til 
i  det  øjemed  at  føre  menneskeånden  ad  en  både 
behagelig    og    let  vej  opad    til  de    løndomsfulde 

boliger,  hvor  den  højeste  gud  hersker,  —  og 
derved  gøre  sjælene  dygtige  til  at  forenes  med 
ham?  Hvad  ellers?  Er  det  ikke  af  denne  grund 
at  de  gamle  digtere  opfandt  deslige  fortællinger, 
og  er  det  ikke  derfor  at  både  Platon  og  andre 
gentog  dem,  eller  vel  endog  forøged  deres  tal? 
Jeg  siger  eder,  at  udenfor  dette  øjemærke  er 
hine  fortællinger  kun  til  nytte  for  børn  og  bar- 
barer, —  ja,  knapt  nok  det.  Men  var  det  da 
børn  og  barbarer,  du  havde  for  dig  igår?  Hvorfra 
henter  du  den  dristighed  at  tale  til  mig,  som  om 
jeg  var  et  barn?  Mener  du  at  du  er  bleven  en 
vismand  og  har  fat  ret  til  vismandens  frisprog, 
fordi  du  har  iført  dig  en  forreven  kappe  og  taget 
tiggerstaven  i  hånd? 

En  hofmand. 
O,   hvor  sandt  sagt,    min  kejser  I     Nej,    nej, 
der  hører  visselig  mere  til. 

Kejser  Julian. 
Så?  Gør  der  virkelig ?  Og  hvad  da?  Kanske 
det,  at  lade  håret  gro  og  aldrig  at  rense  sine 
negler?  O,  du  hykleriske  KleonI  Men  jeg  kender 
eder  alle  tilhobe.  Her  i  skriftet  har  jeg  givet 
eder  et  navn,  som  — ;  nu  skal  I  få  høre  — 

(Han  blader  i  papirbunkerne.    I  det  samme  kommer  taleren  Libanios, 
rigt  klædt  og  med  en  hovmodig  mine,  ind  fra  højre.) 

Livlægen  Oribases 

(dæmpet). 

Ah,    hvilket  held  at  du  kom,   højt  hædrede 
Libaniosl 

Henrik  Ibsen:    Kejser  og  Galilæer.     II.  3 

(fremdeles  bladende). 

Hvor  står  det  dog  — ? 

Taleren  Libanios 

(til  Oribases). 

Hvad  held  mener  du,  ven? 

Livlægen  Oribases. 
Kejseren  er  i  stor  vrede;  dit  komme  vil  for« 
milde  ham. 

Kejser  Julian. 
Ah,  se  her  har  jeg  det  — 

(fprtrædelig.) 

Hvad  vil  det  menneske? 

Livlægen  Oribases. 
Herre,  det  er  — 

Kejser  Julian. 
Godt,  godt,  godt!  Nu  skal  I  få  høre  om 
jeg  kender  eder  eller  ikke.  Der  gives  iblandt  de. 
ulykkelige  Galilæere  et  antal  rasende,  som  kalder 
sig  bodfærdige.  Disse  kaster  vrag  på  alt  jordisk 
gods,  men  kræver  dog  store  gaver  af  alle  de 
tåbelige,  der  hylder  dem  Ug  hellige  og  næsten 
tilbedelsesværdige.  Se,  disse  folk  ligner  I,  på  det 
nær  at  jeg  intet  skænker  eder.  Thi  jeg  er  ikke 
så  tåbelig  som  hine.  Ja,  ja,  hvis  jeg  ikke  var 
fast  i  det  stykke,  så  vilde  I  snart  overløbe  hoffet 
med  eders  uforskammethed.  Eller  gør  I  det  ikke 
allerede?  Er  der  ikke  mange  iblandt  eder,  som 
vilde  komme  igen,    selv  om  jeg  jog  dem  bort? 

O,  mine  kære  venner,  hvad  skal  dette  føre  til? 
Er  I  visdomselskere  f  Er  I  efterfølgere  af  Dio- 
genes,  hvis  klædning  og  lader  I  har  taget  påf 
I  sandhed,  man  ser  eder  ikke  nær  så  ofte  i  lære- 
salene som  hos  min  skatmester.  O,  hvor  er  dog 
ikke  visdommen  bleven  en  jammerlig  og  for- 
agtelig ting  for  eders  skyld!     O,    I  hyklere  og 

højst  uvidende  talere!     O,  I men  hvad  vil 

dog  den  fede  mand  hist  henne? 

Livlægen  Oribases. 
Herre,  det  er  stadsforstanderen  — 

Kejser  Julian. 
Stadsforstanderen   far  vente.     De  sager,   her 
handles  om,    går  foran  alle   ringere  ting.     Eller 
hvad?    Denne  mand  har  en  så  utålmodig  mine. 
Er  det  da  så  vigtigt  — ? 

Taleren  Libanios. 
Ingenlunde,   herre;   jeg  kan  komme  igen  en 
anden  dag. 

(han  vil  gå.) 

Livlægen  Oribases. 
Herre,    kender    du    ikke    denne   udmærkede 
mand  igen?   Det  er  veltaienhedslæreren  Libanios. 

Kejser  Julian. 
Hvad?    Libanios?   Umuligt.    Libanios  —  den 
uforlignelige  Libanios  —  skulde  være  her?   Hvor 
er  det  tænkeligt? 

8* 

Taleren  Libanios. 

Jeg  trode  kejseren  vidste  at  borgerne  i  An- 
tiokia  havde  valgt  mig  til  formand  for  stads- 
forstanderne. 

Kejser  Julian. 

Sikkerlig  vidste  jeg  det.  Men  da  jeg  holdt 
mit  indtog  i  staden  og  forstanderne  kom  mig 
imøde  for  at  hilse  mig  med  en  tale,  da  så  jeg 
mig  forgæves  om  efter  Libanios.  Libanios  var 
ikke  iblandt  dem. 

Taleren  Libanios. 
Kejseren  havde  ikke  ytret  noget  ønske  om 
at  høre  Libanios  tale  ved  den  lejlighed. 

Kejser  Julian. 
Taleren  Libanios  burde  vide,    hvad  kejseren 
ønsker  i  så  måde. 

Taleren  Libanios. 
Libanios  vidste  ikke,  hvad  tid  og  adskillelse 
kunde  have  virket.  Libanios  fandt  det  derfor 
sømmeligst  at  stille  sig  blandt  mængden.  Der 
stod  han  på  et  visselig  ikke  ubemærkeligt  sted; 
men  det  behagede  ikke  kejseren  at  lade  sine 
øjne  falde  på  ham. 

Kejser  Julian. 
Jeg   trode    dog  at    du   dagen    efter  modtog 
mit  brev  — ? 

Taleren  Libanios. 
Priskos,  din  nye  ven,  bragte  mig  det. 

,       Kejser  Julian. 
Og  ikke  des  mindre  —  eller  måske  derfor  *— 
holdt  du  dig  borte  — f 

Taleren  Libanios. 
Hovedpine  og  vigtige  sysler  — 

Kejser  Julian. 
Ak,  Libanios,  fordum  gjorde  du  dig  ikke  så 
kostbar. 

Taleren  Libanios. 
Jeg  kommer  når  man  indbyder  mig.     Skulde 
jeg   være    påtrængende?     Skulde  jeg  gå  den    af 
kejseren  højt  hædrede  Maximos  i  vejen? 

Kejser  Julian. 
Maximos  viser  sig  aldrig  ved  hoffet. 

Taleren  Libanios. 
Rimeligt    nok.      Maximos    holder    selv    hof. 
Kejseren  har  jo  indrømmet  ham  et  helt  palats. 

Kejser  Julian. 
O,    min  Libanios,    har  jeg  ikke  indrømmet 
dig  mit  hjerte?   Hvor  kan  du  da  misunde  Maximos 
hans  palats? 

Taleren  Libanios. 
Jeg  misunder  ingen.  Jeg  misunder  ikke  en- 
gang mine  medbrødre  Themisteos  og  Mamertinos, 
skønt  du  har  vist  dem  så  store  prøver  på  din 
yndest.  Ej  heller  misunder  jeg  Hekebolios,  hvis 
ejendomme  du  har  forøget  med  så  anselige  gaver. 
Ja,  jeg  er  endog  glad  ved  at  jeg  er  den  eneste, 

hvem  du  intet  har  skænket.  Thi  jeg  fatter  vel 
grunden  til  denne  undtagelse.  Du  har  villet  at 
dit  kejserriges  stæder  skal  have  overflod  på  alt, 
og  fornemmelig  på  veltalenhed,  vel  vidende  at 
dette  er  den  udmærkelse,  som  skiller  os  fra  bar- 
barerne. Nu  har  du  frygtet  for,  at  jeg  —  ligesom 
visse  andre  —  skulde  blive  lunken  i  min  kunst, 
hvis  du  skænkte  mig  rigdom.  Kejseren  har  derfor 
foretrukket  at  lade  sin  ungdomslærer  forblive  fattig, 
på  det  at  han  kunde  knyttes  desto  fastere  til  sin 
håndtering.  Det  er  på  denne  vis  jeg  udtyder  en 
adfærd,  som  har  forundret  nogle,  hvis  navne  jeg 
helst  fortier.  Det  er  for  statens  hæders  og  vels 
skyld  at  du  ikke  har  givet  mig  noget.  Du  vil  at 
jeg  skal  mangle  rigdom  for  at  jeg  kan  have 
overflod  på  veltalenhed. 

Kejser  Julian. 
Og  jeg,  min  Libanios,  har  også  fattet  grunden 
til  at  min  ungdomslærer  har  ladet  mig  blive  her 
i  Antiokia  i  flere  måneder  uden  at  fremstille  sig. 
Libanios  har  rimeligvis  ment  at  de  tjenester,  som 
hans  fordums  lærling  kan  have  ydet  guderne  og 
staten  eller  videnskaben,  ikke  var  store  nok  til 
med  rette  at  fortjene  lovprisning  af  den  mand, 
der  kaldes  veltalenhedslærernes  konge.  Libanios 
har  sagtens  ment,  at  ringere  talere  egnede  sig 
bedst  for  så  middelmådige  ting.  End  videre  har 
vel  Libanios  undladt  alt  dette  af  omsorg  for  mit 
sinds  ligevægt.  Ja,  du  har  visselig  frygtet  for  at 
se  kejseren  beruset  af  overmod,  ravende,  lig  den. 


119 


der  i  tørstighed  har  drukket  med  altfor  stort 
begær  af  en  løvkranset  vinskål,  dersom  du  ødslede 
på  ham  noget  af  den  kunst,  som  alle  Grækere 
beundrer  hos  dig,  og  derved  i  visse  måder  hævede 
ham  til  gudernes  højde  ved  at  udgyde  for  ham 
et  så  kostbart  offer. 

Taleren  Libanios. 
Ak,  min  kejser,    ilald  jeg  kunde  tro  at  min 
tale  rummede  en  sådan  magt  — 

Kejser  Julian. 
Og  det  skulde  du  ikke  kunne  tro,  du  ufor- 
lignelige ven?    O,   gå  fra  mig,   jeg  er  vred  på 
dig,  Libanios  I     Men  det  er  elskerens  vrede  imod 
den  han  elsker. 

Taleren  Libanios. 
Er  .det  virkelig  så?  O,  min  kronede  broder, 
lad  mig  da  sige  dig  at  siden  din  hidkomst  er 
ingen  dag  gåt  til  ende  uden  at  jeg  har  forbandet 
den  standhaftighed,  som  ikke  tillod  mig  at  gøre 
det  første  skridt.  Mine  venner  lod  —  ikke  uden 
et  visst  skin  af  ret  —  give  tilkende  at  du  skulde 
have  foretaget  denne  lange  rejse  nærmest  for  at 
se  mig  og  høre  mig  tale.  Men  Julian  selv  lod 
ikke  høre  fra  sig.  Hvad  skulde  jeg  så  gøre? 
Skulde  jeg  smigre  den  kejser,  hvem  jeg  elskede 
som  menneske? 

Kejser  Julian 

(omfavner  og  kysser  ham). 

Min  Libanios? 

Taleren  Libanios 

(kysser  kejser  Julian  igen). 

Min  ven  og  broderi 

Livlægen  Oribases. 
Hvor  hædrende  for  begge  I 

Hofmænd  og  lærere 

(klapper  i  hænderne). 

Hvor  skønt  I     Hvor  ophøjet  1 

Kejser  Julian. 
O,  Libanios,  du  slemme  ven,  —  hvor  kunde 
du  bære  over  dit  hjerte  at  forholde  mig  dette 
glædelige  øjeblik  i  så  lang  en  tid?  I  de  uger  og 
måneder  jeg  ventede  på  dig,  var  mit  åsyn  ind- 
hyllet i  et  skytisk  mørke. 

Taleren  Libanios. 
Ak,    du  var  dog  bedre  stillet  end  jeg;    thi 
du  havde  dog  nogen,    med  hvem  du  kunde  tale 
om  din  fraværende  ven. 

Kejser  Julian. 
Sig   ikke    så.     Jeg   havde   kun  de   stakkels 
forelskedes  trøst;    den   nemlig,    bedrøvet  at  gen- 
tage dit  navn  og  udråbe:  Libanios,  Libanios! 

Taleren  Libanios. 
Ah,  mens  du  talte  så  til  den  tomme  luft,, 
talte  jeg  til  mit  kammers  fire  vægge.  De  fleste 
af  døgnets  timer  tilbragte  jeg  i  sengen  og  ud- 
malede mig,  hvem  der  nu  var  hos  dig,  —  snart 
denne,    snart  hin.     Fordum    var  det   anderledes^ 


121 


sagde  jeg  til  mig  selv,  —  da  var  det  mig,    som 
havde  Julians  øre. 

Kejser  Julian. 
Og    imidlertid    lod    du    mig   sygne   hen    af 
længsel.     Se  på  mig.     Er  jeg  ikke  bleven  et  år- 
hundrede ældre? 

Taleren  Libanios. 
O,    er  da  ikke  jeg  undergåt  en  lige  så  stor 
forandring?    Du  kendte  mig  jo  ikke  igen. 

Kejser  Julian. 
Dette  møde  har  for  os  begge  været  et  bad, 
hvoraf  vi  opstiger  helbredede. 

(de  omfavner  og  kysser  hinanden  på  ny.) 

Og  nu,  min  inderlig  kære,  nu  siger  du  mig, 
hvad  der  idag  har  drevet  dig  hid;  thi  jeg  kan 
ikke  tvivle  på  at  du  kommer  i  et  særligt  ærende. 

Taleren  Libanios. 
Min  længsel  fraregnet  —  er  det  så.     Gid  en 
anden  var  udsendt  i  mit  stedl     Men  den  hæders- 
plads, hvortil  borgernes  tillid  har  kaldt  mig,  gør 
mig  det  til  pligt  at  bære  det  ene  som  det  'andet. 

Kejser  Julian. 
Tal,    min  Libanios,    og  sig,    hvori  jeg  kan 
tjene  dig. 

Taleren  Libanios. 
Lad    mig  da   begynde  med  at  sige  dig   at 
denne  stads  indvånere  er   nedsunkne  i  sorg  fordi 
du  har  taget  din  nåde  fra  dem. 

Kejser  Julian. 
Hm  — ! 

Taleren  Libanios. 

Og  denne  sorg  har  været  parret   med  angst 

og   uro   siden  Alexandros,    den    nye   statholder, 

tiltrådte  sit  embede. 

Kejser  Julian. 
Aha;  sål 

Taleren  Libanios. 
Denne  ophøjelse  af  en  sådan  mand  kom  os 
visselig  uventet.     Alexandros  har  hidtil  kun   for- 
valtet ringe  embeder,   og  det  på  en  måde,    som 
ikke    kunde    forhverve  ham    borgernes  agt    eller 

kærlighed. 

Kejser  Julian. 

Jeg  ved  det  godt,  Libanios  I 

Taleren  Libanios. 
Alexandros  er  voldsom  i  al  sin  færd,  og  ret- 
færdigheden gælder  ikke  stort  i  hans  øjne  — 

Kejser  Julian. 
Jeg  ved  det;  jeg  ved  det  altsammen.  Alex- 
andros er  en  rå  mand  uden  sæder  og  uden  vel- 
talenhed. Alexandros  har  ingenlunde  fortjent  en 
så  stor  ophøjelse.  Men  du  kan  sige  Antiokias 
borgere  at  de  har  fortjent  Alexandros.  Ja,  de 
havde,  om  muligt,  fortjent  en  endnu  værre  her- 
sker, de  gærrige  og  ulærvillige  mennesker. 

Taleren  Libanios. 
Det  er  altså,    hvad   vi  frygtede;    det  er  en 
straf  — 

Kejser  Julian. 

Hør  mig,  Libaniosl  Hvorledes  kom  jeg  hid? 
Med  fortrøstning  til  denne  stads  indbyggere.  An- 
tiokia,  som  solkongen  særligt  har  kåret  til  sit 
sæde,  skulde  hjælpe  mig  at  gøre  god  igen  al  den 
uret  og  utaknemmelighed,  som  så  længe  har  været 
øvet  imod  de  udødelige.  Men  hvorledes  har  I 
mødt  mig?  Nogle  med  trods,  andre  med  lunken- 
hed. Hvad  må  jeg  ikke  opleve  her?  Driver  ikke 
hin  Kappadokier,  Gregor  fra  Nazianz,  endnu  om- 
kring i  staden  og  ophidser  de  uvidende  Galilæere 
med  sine  forvovne  taler?  Er  der  ikke  opståt  en 
digter  iblandt  dem  —  en  viss  Apollinaris  —  som 
øger  deres  vildfarelser  lige  til  afsind  med  sine 
vilde  sange? 

Og  hvad  må  jeg  ikke  erfare  andetsteds  fra? 
Har  man  ikke  i  Cæsaræa  gjort  alvor  af  sin 
trusell  Brudt  Fortunas  tempel  ned  I  O,  skam  og 
skændsel  I  Hvor  var  gudindens  dyrkere  imens? 
Mon  de  forhindrede  det?  Nej,  de  lod  det  roligt 
ske,  Libanios,  skønt  de  burde  have  ofret  livet 
for  at  forsvare  helligdommen. 

Men  vent,  vent!  Galilæerne  i  Cæsaræa  skal 
bøde  med  sit  blod  og  hele  staden  skal  gå  op  i 
ildsluer,  så  snart  jeg  får  tiden  nogenlunde  til  min 
rådighed. 

Taleren  Libanios, 
Herre  og  ven,  —  hvis  du  vilde  tillade  mig  — 


124 


Kejser  Julian. 

Tillad  mig  først.  Ja,  sig  selv  om  jeg  bør 
tåle  dette?  Sig,  om  min  nidkærhed  kan  bære 
over  med  deslige  forhånelser  imod  de  guddomme- 
lige, der  stiller  sig  skærmende  bag  mig  og  over 
mig?  Men  hvad  skal  jeg  gribe  til?  Har  jeg  ikke 
i  lange  nætter  skrevet  imod  disse  usalige  vild- 
farelser, —  skrevet,  Libanios,  således  at  mine 
øjne  er  bleven  røde  og  mine  fingre  sorte  af  blæk  ? 
Og  hvad  mener  du  det  har  frugtet?  Spot  har 
jeg  fåt  til  tak,  ikke  alene  af  de  vildfarende  selv, 
men  endog  af  dem,  der  siger  at  de  deler  mine 
meninger.  Ja,  og  som  topmål  på  alle  disse 
harmeligheder  må  jeg  idag  opleve  at  se  dig  her 
som  talsmand  for  nogle  borgere,  der  fører  klage 
over  Alexandros,  om  hvem  det  dog  må  siges  at 
han  gør  sit  bedste  for  at  holde  Galilæerne  i 
tømme. 

Taleren  Libanios. 

O,  min  ophøjede  ven,  —  at  han  det  gør,  er 
netop  vor  grund  til  klage. 

Kejser  Julian. 
Hvad  må  jeg  høre  af  digl 

Taleren  Libanios. 
Det  er  ikke  med  min  gode  vilje  at  jeg  går 
stadens  ærende.  I  forsamlingen  lagde  jeg  borgerne 
på  hjerte,  at  til  dette  hverv  måtte  de  vælge 
byens  mest  udmærkede  mand,  derved  givende 
tilkende  at  jeg  ikke  ønskede  at  kåres.     Til  trods 

for  dette  fingerpeg  faldt  valget  dog  på  mig,  som 
visselig  ikke  — 

Kejser  Julian. 
Godt,  godt,  godt!    Men  at  jeg  af  din  mund, 
o  Libanios,  må  høre  — I 

Taleren  Libanios. 

Jeg  beder  min  kronede  broder  betænke  at 
jeg  taler  i  stadens  navn.  Hvad  mig  selv  angår, 
da  skatter  jeg  de  udødelige  guder  så  højt  som 
nogen.  Hvad  vilde  veltalenhedens  kunst  være 
uden  de  fortællinger,  som  digterne  i  de  fremfarne 
tider  efterlod  os?  Er  ikke  disse  fortællinger  at 
ligne  ved  et  kosteligt  bergværk,  hvoraf  en  dannet 
taler  kan  smede  sig  både  våben  og  prydelser, 
når  han  forstår  at  nytte  metallet  med  skønsom- 
hed? Ja,  hvor  vilde  ikke  visdommens  regler 
falde  flade  og  usmagelige,  når  de  skulde  udtrykkes 
uden  billeder  og  lignelser,  hentede  fra  det  over- 
jordiske ? 

Men  sig,  o  ven,  —  kan  du  håbe  at  finde 
denne  synsmåde  hos  hoben,  besynderligen  i  en 
tidsalder  som  vor?  Jeg  forsikrer  dig,  i  Antiokia 
står  det  i  al  fald  ikke  så  vel  til.  Borgerne  her 
—  både  Galilæerne  og  de  bedre  oplyste  —  har 
i  de  Senere  år  levet  med  hinanden  uden  at  agte 
synderlig  på  deslige  ting.  Der  gives  knapt  nogen 
husstand  i  staden,  hvor  der  ikke  hersker  for- 
skellige meninger  om  det  guddommelige.  Men 
dette  har,  indtil  for  kort  tid  siden,  ikke  forstyrret 
det  gode  forhold. 

Nu  er  det  blevet  anderledes.  Man  er  be- 
gyndt at  drøfte  lære  imod  lære.  Der  er  kommen 
splid  imellem  de  nærmeste  slægtninge.  Ja,  nylig 
har  en  borger,  hvis  navn  jeg  nødig  vil  nævne, 
gjort  sin  søn  arveløs,  fordi  det  unge  menneske 
sagde  sig  løs  fra  Galilæernes  samfund.  Handel 
og  vandel  lider  under  alt  dette,  dobbelt  føleligt 
nu,  da  dyrtid  hersker  og  hungersnød  står  for 
døren. 

Kejser  Julian. 

Nok,  nok,  —  mere  end  nok  Libanios!  I 
klager  over  dyrtid.  Men  sig  mig  om  overdådig- 
heden nogensinde  har  blomstret  mere  end  nu? 
Står  skuepladsen  nogen  dag  tom,  når  det  rygtes 
at  en  ny  løve  er  kommen  fra  Afrika?  Da  der  i 
forrige  uge  var  tale  om  for  dyrtidens  skyld  at 
udvise  af  staden  alle  dagdrivere  og  lediggængere, 
krævede  så  ikke  borgerne  med  høje  råb  at  der 
skulde  gøres  en  undtagelse  med  fægterne  og 
danserinderne;  thi  dem  mente  man  ikke  at  kunne 
være  foruden! 

Ak,  vel  må  guderne  slå  hånden  af  eder  i 
vrede  over  eders  dårlighed  I  Der  er  visdoms- 
lærere nok  i  denne  stad;  men  hvor  er  visdommen? 
Hvorfor  træder  så  få  i  mit  fodspor?  Hvorfor 
blir  man  stående  ved  Sokrates?  Hvorfor  går 
man  ikke  et  lidet  stykke  videre  og  følger  Dio- 
genes  eller  —  om  jeg  så  tør  sige  —  mig,  da  vi 
dog  fører  eder  til  lykken?  Thi  er  ikke  lykken 
formålet  for  al  visdomslære?   Og  hvad  er  lykken 

andet  end  det,  at  være  i  overensstemmelse  med 
sig  selv?  Kræver  ørnen  guldfjære?  Ønsker  løven 
sig  klør  af  sølv?  Eller  eftertragter  granattræet 
at  bære  frugter  af  funklende  stene?  Jeg  siger 
eder  at  intet  menneske  har  ret  til  at  nyde,  for- 
inden han  har  vist  sig  hærdet  nok  til  at  bære 
nydelsens  savn.  Ja,  han  tør  end  ikke  berøre 
nydelsen  med  sin  fingerspids,  før  han  er  i  stand 
til  at  træde  den  under  fødder. 

Ah,  sandelig,  der  er  langt  frem.  Men  jeg 
vil  lægge  al  min  kraft  på  dette.  For  disse  tings 
skyld  vil  jeg  opgive  andre,  som  også  er  vigtige. 
Perserkongen  har  —  ængstet  ved  min  nærmelse  — 
gjort  mig  fredstilbud.  Dem  tænker  jeg  at  gå 
ind  på  for  at  få  frie  hænder  til  at  oplyse  og  for- 
bedre eder,  I  ulærvillige  I  Hvad  det  øvrige  an- 
går, da  blir  det  som  det  er.  Alexandros  skal  I 
beholde.     Se  til  at  komme   ud  af  det  med  ham. 

Dog,  min  Libanios,  vil  jeg  ikke  det  skal 
hede  at  jeg  har  ladet  dig  gå  fra  mig  i  unåde  — 

Taleren  Libanios. 
Ah,  min  kejser  — 

Kejser  Julian. 

Du  talte  med  en  viss  bitterhed  om  at  jeg 
havde  skænket  Themisteos  og  Mamertinos  meget. 
Men  fratog  jeg  dem  ikke  også  noget?  Fratog 
jeg  dem  ikke  min  daglige  omgang?  Dig  agter 
jeg  at  skænke  noget  mere  end  hine. 

Taleren  Libanios, 
Ak,  hvad  siger  du,  min  ophøjede  broder! 

Kejser  Julian. 
Jeg  agter  ikke  at  skænke  dig  guld  eller 
sølv.  Så  tåbelig  var  jeg  kun  i  den  første  tid, 
indtil  jeg  så,  hvorledes  man  stimled  sammen  om 
niig,  lig  tørstige  høstfolk  om  en  kilde,  alle 
puffende  og  stødende,  hverandre,  alle  fremræk- 
kende  den  hule  hånd  for  at  få  den  fyldt  først 
og  fa  den  fyldt  højest  til  randen.  Jeg  er  bleven 
klogere  siden.  Navnlig  tror  jeg  det  må  siges  at 
visdommens  gudinde  ikke  har  unddraget  mig  sin 
bistand  ved  de  handlinger,  jeg  har  foretaget  til 
denne  stads  bedste. 

Taleren  Libanios. 
Visselig,  visselig  I 

Kejser  Julian. 
Derfor  overdrager  jeg  dig,    o  min  Libanios, 
at  forfatte  en  lovtale  over  mig. 

Taleren  Libanios. 
Ah,  hvilken  hæder  —I 

Kejser  Julian. 
Du  skal  affatte  den  med  særligt  øjemærke 
på  de  velgerninger,  hvorfor  Antiokias  borgere 
skylder  mig  taknemmelighed.  Jeg  håber  du  vil 
affatte  den  således,  at  den  blir  både  taleren  og 
genstanden  værdig.     Dette  hverv,   min  Libanios, 

være   min   gave   til   dig.     Jeg   ved    ikke    noget 
bedre  at  skænke  en  mand  som  dig. 

Taleren  Libanios. 
O,     min   kronede  ven,     hvilken   overvættes 
nåde! 

Kejser  Julian. 

Og  nu  vil  vi  gå  til  fægtesalen.    Derpå,  mine 

venner,  vandrer  vi  gennem  gaderne  for  at  give 

disse  opblaiste  indfødte  et  gavnligt  forbillede   på 

tarvelighed  i  klædedragt  og  nøjsomhed  i  sæder. 

Livlægen  Oribases. 
Gennem  gaderne,   herre?   Ak,    i  denne  mid- 
dagshede — 

En  hofmand. 
O,   herre,  hav  mig  undskyldt,  men  jeg  føler 
mig  højst  upasselig  — 

Digteren  Herakleos. 
Jeg    også,      nådigste    herre  I      Hele    denne 
morgenstund  har  jeg  kæmpet  med  en  kvalme  i 
maven  — 

Kejser  Julian. 

Så  tag  et  brækmiddel  ind,  og  se  til  at  kaste 
eders  uvidenhed  op  med  det  samme. 

O,  Diogenes,  —  hvilke  efterfølgere  har  du 
ikkel  De  skammer  sig  ved  at  bære  din  kappe 
på  åben  gade. 

(han  går  i  vrede  bort  gennem  søjlegangen.) 


Henrik  Ibsen:  Kejser  og  Galilæer.    II. 

(En  tinge  gade  i  udkanten  af  staden.     I  husrækken  til  venstre  ligger  eo 

liden  kirke.) 

* 

(En  stor  mængde  veklagende  kristne  er  forsamlede.  Salme- 
digteren Apollinaris  og  læreren  Kyrillos  er  iblandt  dem. 
Kvinder  med  børn  på  armene  udstøder  høje  jammerråb.    Gregor  fra 

Nacianz  går  igennem  gaden.) 

Kvinder 

(løber  til  og  holder  ham  fast  ved  hans  klædning). 

Ak,    Gregor,    Gregor,   —  tal  til  os  I     Trøst 
os  i  denne  vånde. 

Gregor  fra  Nazianz. 
Kun  en  kan  trøste  her.     Hold  fast  ved  ham. 
Hold  eder  tæt  ind  til  herren  og  hyrden. 

En  kvinde. 
O,  ved  du  det,   du  Guds  mand,   —  kejseren 
har  befalet  at  alle  vore  hellige  skrifter  skal  op- 
brændes I 

Gregor  fra  Nazianz. 
Jeg  har  hørt  det;    men  jeg  kan  ikke  tro  på 
slig  dårskab. 

Salmedigteren  Apollinaris. 
Det  er  sandhed.  Alexandros,  den  nye  stat- 
holder, har  udskikket  soldater,  som  gennemsøger 
vore  brødres  huse.  Selv  kvinder  og  børn  piskes 
tilblods,  hvis  de  står  i  mistanke  for  at  holde 
bøger  skjult. 

Læreren  Kyrillos. 
Kejserens  bud  gælder   ikke  Antiokia  alene,. 
—  ikke  Syrien  alene;    det  gælder  riget  og  den 

hele  jord.  Hver  skreven  tøddel,  som  handler  om 
Kristus,  skal  udslettes  af  tilværelsen  og  af  de 
troendes  minde. 

Salmedigteren  Apollinaris. 

O,  I  mødre,  græd  over  eder  selv  og  over 
eders  børn! 

Den  tid  vil  komme,  da  I  skal  kives  med 
dem,  I  nu  bærer  paa  eders  arme,  om  hvad  der 
rettelig  stod  i  det  tabte  Guds-ord.  Den  tid  vil 
komme,  da  eders  børnebørn  skal  spotte  over 
eder  og  ikke  vide  hvo  og  hvad  Kristus  var. 

Den  tid  vil  komme,  da  det  skal  være  ud- 
slettet af  hjerterne  at  verdens  frelser  engang  led 
og  døde. 

Den  sidste  troende  skal  gå  blind  i  sin  grav, 
og  fra  den  stund  skal  Golgata  være  bortvejret 
af  jorden,  ligervis  som  det  sted,  hvor  Edens 
have  lå. 

Ve,  ve  over  den  nye  Pilatusl  Han  nøjes 
ikke,  som  hin,  med  at  døde  frelserens  legeme. 
Han  myrder  ordet  og  læren! 

Kvinderne 

(afriver  sit  hår  og  sønderflænger  sine  klæder). 

Ve,  ve,  ve! 

Gregor  fra  Nazianz. 
Og  jeg  siger   eder,    vær  trøstige!    Gud  dør 
ikke.      Det  er  ikke  fra  Julian   at  faren  kommer. 
Faren   har   været   der,    længe    før   ham,    i  vore 
hjerters  svaghed  og  splidagtighed. 

9* 

Læreren  Kyrillos. 

O,  Gregor,  hvor  tør  du  kræve  at  vi  skal 
blive  standhaftige  midt  under  disse  rædsler?  — 
Brødre  og  søstre,  —  ved  I,  hvad  der  er  hændt 
i  Arethusa?  De  vantroende  har  mishandlet  Mar- 
kos, den  gamle  biskop,  slæbt  ham  efter  håret 
gennem  gaderne,  kastet  ham  i  kloakerne,  trukket 
ham  besudlet  og  blødende  op  igen,  oversmurt 
ham  med  honning  og  hejset  ham  op  i  et  træ, 
udsat  for  stik  af  hvepser  og  giftfluer. 

Gregor  fra  Nazianz. 

Og  har  da  ikke  Guds  kraft  just  herligt 
åbenbaret  sig  i  Markos?  Hvad  var  Markos  til- 
forn? En  mand  af  tvivlsom  tro.  Ja,  da  urolig- 
hederne brød  ud  i  Arethusa,  flygted  han  endog 
af  staden.  Men  se,  —  neppe  havde  han  i  sit 
skjul  erfaret  at  de  rasende  mennesker  hævnede 
biskoppens  flugt  på  skyldløse  brødre,  førend  han 
frivilligt  vendte  tilbage.  Og  hvorledes  bar  han 
ikke  de  pinsler,  som  forfærdede  hans  bødler 
selv  således  at  de,  for  at  kunne  trække  sig  med 
et  slags  ære  tilbage,  tilbød  at  slippe  ham  imod 
at  betale  en  yderst  ringe  sum?  Var  ikke  hans 
svar:  nej,  —  og  nej,  og  atter  nej?  Gud  Herren 
var  hos  ham.  Han  hverken  døde  eller  gav  efter. 
Hans  ansigt  viste  hverken  forfærdelse  eller  utål- 
modighed. I  træet,  hvor  han  hang,  priste  han 
sig  lykkelig,  fordi  han  var  løftet  nogle  trin 
nærmere  imod  himlen,  mens  de  andre,  som  han 
sagde,  kravlede  om  på  den  flade  jord. 

Læreren  Kyrillos. 
Der  må  være  sket  et  under  med  denne 
standhaftige  olding.  Havde  du,  ligesom  jeg,  hørt 
skrigene  fra  fængslet  den  dag  i  sommer,  da 
Hilarion  og  de  andre  pintes  —  1  De  ligned  ingen 
andre  skrig,  —  ufrivilligt,  brølende,  blandende 
sig  med  hvislende  lyd,  hver  gang  jernet,  hvid- 
glødende, grov  sig  ind  i  det  flåede  kød. 

Salmedigteren  Apollinaris. 

O,  Kyrillos,  glemmer  du  sangen,  som  løste 
skrigene  af?  Sang  ikke  Hilarion  i  døden?  Sang 
ikke  hin  heltemodige  kappadokiske  dreng,  indtil 
han  udgav  sin  ånd  under  pinernes  hænder?  Sang 
ikke  Agathon,  dette  barns  broder,  indtil  en  af- 
magt betog  ham  og  han  vågned  op  i  vanvid? 

Sandelig  siger  jeg   eder,    så    længe    sangen 

runger  over  vor  nød,   så  længe  skal  ikke  Satan 

sejre  1 

Gregor  fra  Nazianz. 

Vær  trøstige.  Elsk  hverandre  og  lid  for 
hverandre,  således  som  Serapion  i  Doristora  nylig 
led  for  sine  brødre,  der  han  for  deres  skyld  lod 
sig  hudflette  og  kaste  levende  i  smelteovnen. 

Se,  se,  —  har  ikke  Herrens  hævnende  hånd 
allerede  knyttet  sig  imod  de  ugudelige.  Eller 
har  I  ikke  fornummet  budskabet  fra  Heliopolis 
under  Libanon? 

Salmedigteren  Apollinaris. 

Jeg  ved  ,det.  Midt  under  Afrodite-festens 
uterligheder  brød  hedningerne  ind  i  vore  hellige 

søstres  hus,   krænkede  kvinderne,   myrdede  dem 
under  pinsler,  som  ikke  kan  udsiges  — 

Kvinderne. 
Ve,  ve! 

Salmedigteren  Apollinaris. 
—  ja,   der  var  nogle  af  de   elendige,    som 
åbnede    et   af  blodvidnemes   legemer,    rev    ind- 
voldene ud  og  åd  leveren  rå  I 

Kvinderne. 
Ve,  ve,  vel 

Gregor  fra  Nazianz. 

Vredens  Gud  krydrede  måltidet.  Hvorledes 
er  det  bekommet  dem?  Rejs  til  Heliopolis,  og  I 
kan  få  se  hine  mænd  med  forrådnelsens  gift  i 
alle  årer,  med  øjnene  og  tænderne  udfaldne, 
røvede  mælets  og  forstandens  brug.  Rædsel  hcU* 
slat  staden.  Mange  hedninger  har  omvendt  sig 
siden  hin  nat. 

Derfor  frygter  jeg  heller  ikke  dette  uheld- 
svangre dyr,  som  har  rejst  sig  imod  kirken;  jeg 
frygter  ikke  denne  helvedes  kronede  lejesvend, 
som  pønser  på  at  fuldbyrde  arvefiendens  værk. 
Lad  ham  falde  over  os  med  ild,  med  sværd,  med 
vilde  dyr  på  skuepladsen  1  Ja,  skulde  hans  vanvid 
end  drive  ham  videre,  end  sket  er  til  denne  dag, 
—  hvad  gør  så  det  til  sagen?  Imod  alt  dette  er 
der  en  lægedom  og  en  vej  til  sejr  I 

Kvinderne. 
Kristus,  Kristus! 

Andre  stemmer. 
Der  er  hanJ     Der  kommer  han! 

Nogle. 
Hvem? 

Andre. 

Kejseren!    Morderen!    Gudsfiendenl 

Gregor  fra  Nazianz. 
Stille!     Lad  ham  drage  forbi  i  taushed. 

{En  afdeling  af  de  kejserlige  hu  s  tropper  kommer  gennem  gaden. 
Derefter  følger  kejser  Julian,   ledsaget  af  hofmænd  og  visdoms- 
venner,   alle  omgivne  af  vagt.     £n  anden  afdeling  palats-sol- 
dater,  anførte  af  høvedsmanden  Fromentinos,   slutter  toget.) 

En  kvinde 

(sagte  til  de  andre). 

Se,  se,  han  har  hyllet  sig  i  pjalter,  som  en 

betler. 

En  anden  kvinde. 

Han  må  være  fra  sig  selv. 

En  tredje  kvinde. 
Gud  har  allerede  slat  ham. 

En  fjerde  kvinde. 
Gem    eders   børn    ved    brystet.       Lad    ikke 
deres  øjne  se  rædselen. 

Kejser  Julian. 
Ej,   ej,   er  ikke  dette  alt  tilhobe  Galilæere?  * 
Hvad  gør  I  her  i  solskinnet,   på  åben  gade,   I 
mørkets  yngel? 

Gregpr  fra  Nazianz. 
Du   har  stængt  vore  kirker;    derfor  står  vi 
udenfor  og  priser  Herren  vor  Gud. 

Kejser  Julian. 
Se,   det  er  dig,   Gregor?     Ja,   du  driver  jo 
endnu  om  her.     Men  vogt  dig;   længe  tåler  jeg 
det  ikke. 

Gregor  fra  Nazianz. 
Jeg   søger   ikke  bloddøden;   ja,   }eg   ønsker 
den  ikke  engang;    men  tilskikkes   den   mig,    så 
sætter  jeg  min  ære  i  at  dø  for  Kristus. 

Kejser  Julian. 
Eders  talemåder  trætter  mig.     Jeg  vil  ikke 
se  eder  her.      Hvorfor  holder  I  jer  ikke  i  eders 
stinkende  huler?    Gå  hjem,  siger  jeg  I 

En  kvinde. 
O,  kejser,  hvor  er  vore  hjem? 

En  anden  kvinde. 
Hvor  er  vore  huse?     Hedningerne  har  plyn- 
dret dem  og  jaget  os  ud. 

Stemmer  i  hoben. 
Dine  soldater  har  taget  vor  ejendom  fra  ost 

Andre  stemmer. 
O,  kejser,  kejser,   hvorfor  har  du  taget  vor 
ejendom  ? 

Kejser  Julian. 
Det  spørger  I  pm?  Jeg  skal  sige  jer  det,  I 
uvidende  mennesker!  Har  man  taget  eders  ejen- 
dom fra  eder,  så  er  det  sket  af  omsorg  for  eders 
sjæles  vel.  Har  ikke  Galilæeren  sagt  at  I  ikke 
skal  eje  sølv  eller  guld?     Har  ikke  eders  mester 

lovet  eder  at  I  engang  skal  opfare  til  himmels? 
Burde  I  da  ikke  takke  mig  fordi  jeg  gør  eder 
farten  så  let  som  muligt? 

Visdoms  vennerne. 
O,  uforligneligt  sagt! 

Salmedigteren  Apollinaris. 
Herre,  du  har  frataget  os  det,   som  er  mere 
end  sølv  og  guld.    Du  har  frataget  os  Guds  eget 
ord.     Du  har  frataget  os  vore  hellige  skrifter. 

Kejser  Julian. 
Jeg  kender  dig  nok,  du  huløjede  salmesanger! 
Du  er  jo  Apollinaris?  Og  jeg  mener,  at  om  jeg 
tager  eders  urimelige  bøger  fra  eder,  så  vil  du 
snart  være  mand  for  at  digte  noget  ligeså  urime- 
ligt ihob.  Men  jeg  siger  dig  at  du  er  en  ussel 
bogskriver  og  versemagerl  Ved  ApoUon,  ingen 
ret  Græker  vilde  tage  dine  vers  i  sin  mund.  Det 
skrift,  du  nylig  har  sendt  mig,  og  som  du  har 
været  fræk  nok  til  at  kalde  »Sandheden«,  det 
kan  jeg  lade  dig  vide  at  jeg  har  læst,  forståt  og 
fordømt. 

Salmedigteren  Apollinaris. 
Det  er  muligt  at  du  har  læst   det;    men  du 
har  ikke  forståt  det;    thi    havde    du    forståt,    så 
havde  du  ikke  fordømt. 

Kejser  Julian. 
Ha-ha;  det  niodskrift,  jeg  har  i  arbejde,  skal 
vise  at  jeg  har  forståt.  —  Men  hvad  angår  hine 

bøger,  hvis  tab  I  nu  hyler  og  jamrer  over,  så 
kan  jeg  sige  jer  at  I  om  føje  tid  skal  komme  til 
vat  agte  dem  ringere,  såsom  det  vil  vise  sig  at 
hin  Jesus  af  Nazareth  har  været  en  løgner  og 
bedrager. 

Kvinderne. 
Ve  os;  ve  osl 

Læreren  Kyrillos 

(træder  frem  af  l^oben) . 

Kejser,  —  hvad  sagde  du  der? 

Kejser  Julian. 
Har  ikke  den  korsfæstede  Jøde  forkyndt  at 
Jerusalems  tempel  skal   ligge  i  grus  til  dagenes 
ende? 

Læreren  Kyrillos. 
Så  vil  skel 

Kejser  Julian. 
O,  I  dårer  1  I  denne  stund  står  krigsøversten 
Jovian  med  to  tusend  arbejdere  i  Jerusalem  og 
rejser  templet  i  al  dets  herlighed.  Vent,  vent,  I 
stivnakkede  tvivlere,  —  I  skal  erfare,  hvem  der 
er  mægtigst,   kejseren  eller  Galilæeren. 

Læreren  Kyrillos. 

Herre,  det  skal  du  til  din  rædsel  selv  erfare. 

Jeg   taug   indtil    du   bespottede   den    hellige    og 

kaldte  ham   en  løgner;    men  nu  vil  jeg  sige  dig 

at  ikke  et  fnug  mægter  du  imod  den  korsfæstedel 

Kejser  Julian 

(tvinger  sig). 

Hvo  er  du,   og  hvad  heder  du? 

Læreren  Kyrillos 

(nærmere). 

Det  skal  du  høre.  Først  og  fremst  heder 
jeg  en  kristen,  og  det  er  et  såre  hæderfuldt  navn; 
thi  det  skal  ingensinde  udslettes  af  jorden. 

Dernæst  bærer  jeg  også  navnet  Kyrillos,  og 
under  det  navn  er  jeg  kendt  mellem  brødre  og 
søstre. 

Men  bevarer  jeg  det  første  navn  uplettet, 
da  høster  jeg  et  evigt  liv  til  løn. 

Kejser  Julian. 
Du  tager  fejl,  Kyrillos  I  Du  ved,  jeg  kender 
noget  til  de  løndomsfulde  ting  i  eders  lære.  Tro 
mig,  —  han,  du  sætter  din  lid  til,  er  ikke  en 
sådan,  som  du  forestiller  dig.  Han  er  selv  død, 
og  virkelig  død,  på  den  tid  da  Romeren  Pontius 
Pilatus  var  statholder  i  Jødeland. 

Læreren  Kyrillos. 

Jeg  tager  ikke  fejl:  Det  er  dig  selv,  kejser, 
der  fejler  i  dette.  Det  er  dig,  som  har  givet  af- 
kald på  Kristus  i  det  øjeblik  han  skænkte  dig 
herredømmet  over  jorden. 

Derfor  forkynder  jeg  dig  i  hans  navn  at  han 
snart  vil  fratage  dig  både  herredømmet  og  livet, 
og  da  skal  du  for  sent  erkende,  hvor  stærk  han 
er,  han,  som  du  i  din  blindhed  foragter. 

Ja,  ligesom  du  har  forglemt  hans  velgerninger, 
således  skal  han  ikke  give  sin  kærlighed  råderum, 
idet  han  rejser  sig  for  at  straffe  dig. 

Du  har  omstyrtet  hans  altere,  —  han  skal 
nedstyrte  dig  af  dit  kejsersæde.  Du  har  fundet 
din  glæde  i  at  træde  hans  lov  under  fødder,  den 
samme  lov,  som  du  selv  engang  forkyndte  for 
de  troende.  På  samme  vis  skal  Herren  træde 
dig  under  sin  hæl.  Dit  legeme  skal  vejres  bort 
i  de  vilde  vinde,  og  din  sjæl  skal  fare  did  ned, 
hvor  der  er  større  pinsler,  end  dem,  du  kan  ud- 
tænke for  mig  og  mine! 

(kvinderne  flokker  sig  under  gråd  og  veklage  om  Kyrillos.) 

Kejser  Julian. 
Jeg  vilde  gerne  skånet  dig,  Kyrillos!   Guderne 
er  mine  vidner,  at  jeg  ikke  hader  dig  for  din  tros 
skyld.    Men  du  har  forhånet  min  kejserlige  magt 
og  myndighed,   og  det  må  jeg  straffe. 

(til  høvedsmanden  for  vagten.) 

Fromentinos,  før  denne  mand  i  fængsel,  og 
lad  bøddelen  Tyfon  give  ham  så  mange  svøbe- 
slag, som  nødvendigt,  for  at  få  ham  til  at  udsige 
at  kejseren  og  ikke  Galilæeren  har  al  vælde  p4 
jorden. 

Gregor  fra  Nazianz. 
Vær  stærk,  min  broder  Kyrillos! 

Læreren  Kyrillos 

(med  oprakte  hænder). 

Jeg  salige,   som  får  lide  til  Herrens  ære! 

(Soldaterne  griber  ham  og  slæber  ham  ud.) 

Kvinderne 

(i  gråd  og  klage). 

Ve*  os !    Ve,  ve  over  fornægteren  I 

Kejser  Julian. 
Driv  dem  fra  hinanden,    disse  rasende  1    Lad 
dem  udjages  af  staden  som  oprørere.    Jeg  tåler 
ikke  længere  denne  trods  og  vederstyggelighed! 

(Vagten  driver  den  jamrende  mængde  ind  i  sidegaderne.  Kun  kejseren 
og  hans  følge  bliver  tilbage.  Da  bemærker  man ,  liggende  foran  kirke- 
døren, og  hidtil  skjult,  en  mand  i  sønderrevne  klæder  og  med  aske  strød 

på  sit  hoved.) 

En  soldat 

(støder  til  ham  med  lanseskaftet). 

Op,  op;   pak  digl 

Manden 

(ser  op). 

Træd  under  fødder  dette  sløve  salt,    som   er 
vraget  af  Herrens  handl 

Kejser  Julian. 
O,  evige  guder,  —  Hekebolios  — 1 

Hofmændene. 
Ah,  i  sandhed,  —  Hekebolios! 

Læreren  Hekebolios. 
Jeg   heder   ikke   så    mere!    Jeg    er   navnløs. 
Jeg  har  svigtet  den  dåb,   som  gav  mig  navn! 

Kejser  Julian. 
Rejs  dig,  ven!    Dit  sind  er  sygt  — 

Læreren  Hekebolios. 
Judas's  broder  er  pestbefængt.   Vig  fra  mig  — 

Kejser  Julian. 
O,  du  vankelmodige  mand  — - 

Læreren  Hekebolios. 
Vig  fra  mig,  frister!  Tag  dine  treti  sølv- 
penge igen!  Står  der  ikke  skrevet:  du  skal  for- 
lade hustru  og  børn  for  Herrens  skyld?  Og  jeg  —  ?* 
For  hustrus  ag  børns  skyld  har  jeg  forrådt 
Herren,   min  Gud!    Ve,  ve,  ve! 

(han  kaster  sig  igen  ned  på  sit  ansigt) 

Kejser  Julian. 

Slig  vanvids  ild  tænder  disse  skrifter  over 
jorden. 

Og  jeg  skulde  ikke  brænde  dem  ? 

Vent!  Inden  et  år  er  omme,  skal  Jøde- 
templet stå  rejst  igen  på  Zions  berg,  —  lyse 
med  sit  guldtags  pragt  over  landene  og  vidne: 
løgner,  løgner,  løgner! 

(han  går  ilsomt  derfra,   fulgt  af  visdomsvennerne.) 


(Landevej  udenfor  staden.     Til  venstre  ved  vejkanten  står  Kybeles  billed- 
støtte mellem  afhugne  træstubber.    Et  stykke  derfra,  imod  venstre,  er  en 
kilde  med  en  stenkumme.    Det  er  henimod  solnedgang.) 

(På  et  trin  ved  fodstykket  af  gudindens  billede  sidder  en  gammel  preSt 
med  en  tildækket  kurv  på  skødet.  Omkring  stenkummen  en  flok  mænd 
og  kvinder,  der  hentervand.  Kommende  og  gående  ses  fra  og  til 
på  vejen.  Fra  venstre  kommer  farveren  Fokion,  slet  klædt,  med  en 
stor   bylt  på   hovedet.      Han   møder  hårskæreren  Eunapios,    der 

kommer  fra  staden.) 

Farveren  Fokion. 
Ej,    se,    —    min  ven  Eunapios   i    fuld   hof- 
klædning! 

Hårskæreren  Eunapios. 
Tvi  dig,  at  du  spotter  en  fattig  mand. 

Farveren  Fokion. 
Kalder   du   det   spot?   Jeg  mente,    det   var 
den  højeste  ære. 

Hårskæreren  Eunapios. 
Du  må  så  sige.     Det  er  bleven  en  ære  nu 
at  gå  i  pjalter,    besynderligen  hvis  de  har  ligget 
brav  længe  i  en  rendesten. 

Farveren  Fokion. 
Hvorledes  tror  du  alt  dette  vil  ende? 

Hårskæreren  Eunapios. 
Det  bryr  jeg   mig   ikke    om   at   tænke   på. 
Jeg  ved,   hvorledes  det  er  endt  med  mig,  og  det 
er  nok. 

Farveren  Fokion. 
Er  du  ikke  længere  i  kejserens  tjeneste? 

Hårskæreren  Eunapios. 
Hvad  skulde  kejser  Julian  med  en  hårskærer? 
Lar  han  sit  hår  klippe?  Eller  lar  han  skæget 
studse,  tror  du?  Han  kæmmer  det  ikke  engang. 
Men  hvorledes  går  det  med  dig?  Du  ser  heller 
ikke  videre  lykkelig  ud. 

Farveren  Fokion. 
Ak,   Eunapios,    purpurfarvernes  tid   er  forbi. 

Hårskæreren  Eunapios. 
Ja,  rigtig;  nu  farves  kun  kristen-rygge.     Men 
hvad  er  det  du  slæber  på? 

Farveren  Fokion. 
Et  knippe  pilebark.     Jeg  skal   farve   narre- 
kapper  til  visdomsvennerne. 

(En  deling  soldater  kommer  fra  højre  og  stiller  sig  op  ved  Kybeles 

støtte.) 

Farveren  Fokion 

(til  en  af  mændene  ved  vandkummen). 

Hvad  betyder  dette? 

Manden. 
Stenbilledet  skal  fores  igen. 

Farveren  Fokion. 
Vil  kejseren  ofre  her  iaften? 

En  anden  mand. 
Ofrer  han  ikke  både   morgen  og  aften,    — 
snart  hist,   snart  her? 

En  kvinde. 
Det  er  en  ulykke  for  fattigfolk  at  den   nye 
kejser  holder  så  meget  af  guderne. 

En  anden  kvinde. 
Ej,'  Dione,    sig  dog  ikke  så.      Skal  vi  ikke 
allesammen  holde  af  guderne? 

Den  første  kvinde. 
Jo,  det  kan  være;  men  det  er  nu  en  ulykke 
alligevel  — 

En  af  mændene 

(peger  ud  til  højre). 

Vil  I  se,  —  der  kommer  han. 

(Kejser  Julian  kommer  i  presteklædning  og  med  offerkniv.  Flere 
visdomslærere,  tempelprester,  tjenere  og  vagt  omgiver  ham. 
Efter  dem  følger  en  skare  mennesker   dels  spottende,  dels forbittrede.^ 

En  af  de  kommende. 
Der  borte  står  gudinden.     Nu  skal  I  fa  se' 
løjer. 

En  ældre  mand. 
Kalder   du   det   løjer?    Hvor   mange   sultne 
munde  kunde  ikke  mættes  med  det,  som  her  går 
tilspilde? 

Kejser  Julian 

(går  hen  imod  støtten). 

O,  dette  syn!  Det  fylder  mit  hjerte  med 
henrykkelse  og  mine  øjne  med  vemods-tårer. 

Ja,  tilvisse  må  jeg  græde  når  jeg  tænker  på 
at  denne  ærefrygtbydende  gudindes  billede  — 
omstyrtet  af  ufromme  og  forvovne  hænder  —  i 
så  lang  en  tid  har  henligget  ligesom  i  en  for- 
glemmelsens søvn,  —  og  det,  til  og  med,  på  et 
sted,  som  jeg  væmmes  ved  at  beskrive. 

(Undertrykt  latter  blandt  de  nysgærrife.) 

Kejser  Julian 

(vender  sig  barskt). 

Men  jeg  føler  ikke  mindre  henrykkelse  når 
jeg  betænker  at  det  var  mig,  hvem  det  blev 
forundt  at  udfri  den  guddommelige  moder  af  en 
så  uværdig  tilstand. 

Og  skulde  jeg  ikke  henrykkes  ved  denne 
tanke?  —  Man  siger  om  mig  at  jeg  har  vundet 
nogle  slag  imod  barbarerne  og  priser  mig  herfor. 
Hvad  mig  angår,  så  sætter  jeg  større  pris  på, 
hvad  jeg  udretter  til  gudernes  bedste;  thi  dem 
skylder  vi  alle  vore  evner  og  al  vor  omtanke. 

Henrik  Ibsen:   Kejser  og  Galilæer.    II.  10 

(til  dem  ved  vandkummen.) 

For  resten  er  det  mig  kært  at  der  dog  gives 
nogle  i  denne  halsstarrige  stad,  som  ikke  viser 
sig  døve  for  mine  opfordringer,  men  indfinder 
sig,  således  som  sømmelig  fromhed  tilsiger,  — 
og  jeg  tvivler  ikke  på  at  I  har  bragt  anstændige 
offergaver  med. 

(går  hen  til  den  gamle  prest.) 

Hvad  ser  jeg  der?  En  eneste  olding  1  Hvor 
er  dine  tempelbrødre? 

Den  gamle  prest. 
Herre,  der  er  ingen  af  dem  ilive  uden  jeg. 

Kejser  Julian. 

Uddød.  Landevejen  lagt  i  upassende  nærhed 
forbi  helligdommen.  Den  ærværdige  lund  ned- 
hugget. — 

Gamle  mand,  —  hvor  er  offergaverne? 

Den  gamle  prest 

(peger  på  kurven). 

Her,  herre! 

Kejser  Julian. 
Godt,  godt.     Men  det  øvrige? 

Den  gamle  prest. 
Dette  er  alt. 

(han  åbner  knrven.) 

Kejser  Julian. 
En  gåsl     Så  denne  gås  er  alt? 

Den  gamle  prest. 
Ja,  herre  1 

Kejser  Julian. 
Og  hvem  var  den   fromme  mand,    der   be- 
tænkte os  med  en  så  rundhåndet  gave? 

Den  gamle  prest. 
Jeg   selv   har    bragt   den    med.      O,    herre, 
vredes  ikke;  jeg  havde  ikke  flere  end  den  ene. 

(Latter  og  mumlen  blandt  de  forsamlede.) 

Dæmpede  stemmer. 
Det  er  nok.     En  gås  er  mere  end  nok. 

Kejser  Julian. 
O,  Antiokia,  —  du  sætter  min  tålmodighed 
på  en  hård  prøve  I 

En  mand  i  flokken. 
Først  brød,  siden  offergaver! 

Farveren  Fokion 

(puffer  ham  i  siden). 

Godt  sagt;  godt  sagt! 

En  anden  mand. 
Giv  borgerne  at  spise;    guderne  far   hjælpe 
sig  som  de  kan. 

En  tredje  mand. 
Vi  havde  det  bedre  her  under  Chi  og  Kappal 

Kejser  Julian. 
Ej,  I  frække  skråleret  I  med  eders  Chi  og 
Kappa!  I  tror  kanske  ikke  jeg  ved,  hvem  I 
mener  med  Chi  og  Kappa?  Ho-ho,  jeg  ved  det 
godt.  Det  er  jo  blevet  et  gængs  ord  iblandt  jer. 
I    mener   Kxistus    og   Konstanzios.      Men    hines 

10* 

herredømme  er  forbi,  og  jeg  skal  vel  hitte  på 
midler  til  at  bøje  den  trods  og  den  utaknemme- 
lighed, som  I  viser  både  imod  guderne  og  imod 
mig.  I  opholder  eder  over  at  jeg  yder  guderne 
de  skyldige  ofre.  I  spotter  med  at  jeg  ifører 
mig  en  tarvelig  klædning  og  lader  mit  skæg  gro 
uklippet.  Ja,  dette  skæg  er  eder  ret  en  tom  i 
øjetl  I  kalder  det,  uden  al  ærbødighed,  et  bukke- 
skæg.  Men  jeg  siger  eder,  I  dårer,  at  det  er  et 
vismands-skæg.  Ja,  jeg  skammer  mig  ikke  ved 
at  lade  eder  vide  at  dette  skæg  huser  utøj, 
ligervis  som  vidjekrattet  huser  vildt,  —  og  dog 
bærer  jeg  dette  mit  forhånede  skæg  med  større 
ære,  end  I  eders  glatragede  hager  I 

Hårskæreren  Eunapios 

(havlyd  t). 

Dårligt  talt;  højst  urimeligt! 

Kejser  Julian. 

Men  tror  I  jeg  lader  disse  spotterier  gå  hen 
uden  at  svare?  Nej,  nej,  I  skal  fa  andet  at  vide 
Vent  kun;  I  skal  høre  fra  mig  snarere  end  I 
tænker.  Jeg  udarbejder  i  denne  tid  et  skrift,  som 
heder  »Skæg-haderen«.  Og  ved  I,  hvem  dette 
skrift  er  rettet  imod?  Det  er  rettet  imod  eder, 
I  Antiokias  borgere,  —  ja,  imod  eder,  hvem  jeg 
i  skriftet  kalder  »de  uvidende  hunde«.  Der  skal 
I  få  mine  grunde  både  for  det  ene  og  for  det 
andet,  som  nu  tykkes  eder  sælsomt  i  min  adfærd. 

Høvedsmanden  Fromentinos 

(kommer  fra  højre). 

Høje  kejser,  jeg  har  et  glædeligt  budskab 
at  bringe.     Kyrillos  er  allerede  falden  til  føje  — 

Kejser  Julian. 
Ah,  det  tænkte  jeg  nok. 

Høvedsmanden  Fromentinos. 

Tyfon  gjorde  også  sine  sager  fortræffeligt. 
Fangen  blev  bunden  nøgen  ved  håndledene  så 
højt  under  taget  at  hans  tåspidser  netop  rørte 
jorden;  derpå  pisked  Tyfon  ham  med  en  svøbe 
af  okse-sener  bagfra,  således  at  slagene  traf  rundt 
om  brystet. 

Kejser  Julian. 

O,  de  lastefulde,  som  tvinger  os  til  at  bruge 
slige  midler  1 

Høvedsmanden  Fromentinos. 
For  ikke  at  røve  ham  livet  måtte  vi  til  slut 
løslade  den  hårdnakkede  mand.  Da  var  han  en 
stund  ganske  stille  og  syntes  at  betænke  sig; 
men  pludselig  begærte  han  dog  at  fremstilles  for 
kejseren. 

Kejser  Julian. 

Dette  er  mig  såre  kært.  Og  du  bringer 
ham  hid? 

Høvedsmanden  Fromentinos. 
Ja,  herre,  —  der  kommer  dé  med  ham. 

(En  deling  soldater  fører  læreren  Kyrillos  mellem  sig.) 

Kejser  Julian. 
Ah,  min  gode  Kyrillos,  —  du  er  ikke   fuldt 
så  kæphøj  som  sidst,  ser  jeg. 

Læreren  Kyrillos. 
Har  du  kanske  i  et  dyrs   eller  en  fugls   ind- 
volde udfundet,  hvad  jeg  har  at  sige  dig? 

Kejser  Julian. 
Nu,  jeg  tænker  at  jeg,  uden  varsler,  tør  tro 
du  er  kommen  til  fornuft,  at  du  afstår  fra  dine 
vildfarelser  om  Galilæerens  magt,  og  at  du  nu 
erkender  både  kejseren  og  vore  guder  for  at 
være  større  end  han. 

Læreren  Kyrillos. 
Bild    dig    ikke    sligt    ind.     Dine    guder    er 
magtesløse;    og   holder    du  fast  ved   disse    sten- 
billeder,   som  hverken  kan   se  eller  høre,    så  vil 
du  snart  være  ligeså  magtesløs  som  de. 

Kejser  Julian. 
Kyrillos,  —  er  dette,  hvad  du  har  at  sige? 

Læreren  Kyrillos. 
Nej;  jeg  kommer  for  at  takke  dig.  Før 
skalv  jeg  for  dig  og  dine  pinsler.  Men  i  kvalens 
stund  vandt  jeg  åndens  sejr  over  det  forkrænke- 
lige. Ja,  kejser,  da  dine  lejesvende  tænkte  jeg 
hang  i  vånde  under  fængselstaget,  —  da  lå  jeg, 
salig  som  et  barn,  i  min  frelsers  arme;  og  da 
dine  bødler  tyktes  at  de  flængte  strimler  af  mit 
legeme,  da  strøg  Heiten  med  sin  lindrende  hånd 

over  sårene,  tog  tomekronen  bort  og  påsatte  mig 
livsens  krone. 

Derfor  takker  jeg  dig;  thi  intet  menneske 
har  vist  mig  en  så  stor  velgerning  som  du.    . 

Og  på  det  du  ikke  skal  tro  jeg  frygter  dig 
herefter,  så  se  — 

(han  slår  sin  kappe  tilside,  sønderriver  sine  sår  og  kaster  stykker  for 

kejserens  fødder.) 

—  se,  se;  —  mæt  dig  med  mit  blod,  som 
du  tørster  efter  1  Men  om  mig  skal  du  vide  at 
jeg  mætter  mig  af  Jesus  Kristus. 

(Skrig  af  forfærdelse  høres  blandt  mængden.) 

Flere  stemmer. 
Dette  fører  ulykke  over  os  allel 

Kejser  Julian 

(som  er  vegen  tilbage). 

Hold  denne  vanvittige,  at  han  ikke  forgriber 
sig  på  os  I 

^Soldater  omringer  Kyrillos  og  slæber  ham  hen  til  vandkummen ;   sam- 
tidigt høres  sang  af  kvinder  udenfor  til  højre.) 

Kejser  Julian. 
Se  hist,  Fromentinos,  —  hvad  er  det  for  et 
sælsomt  optog  — ? 

Høvedsmanden  Fromentinos. 
Nådigste  kejser,  det  er  salmesyngerskerne  — 

Kejser  Julian. 
Ah,  hint  forbund  af  rasende  kvinder  — 

Høvedsmanden  Fromentinos. 
Statholderen    Alexandros    har   frataget   dem 
nogle   skrifter,    som  de  holder  for   hellige.     Nu 

udvandrer  de  af  staden  for  at  græde  på  kristen- 
gravene. 

Kejser  Julian 

(med  knyttede  hænder). 

Trods;  trods  —  både  fra  kvinder  og  nlændt 

(Den  gamle  Publia  og  en  stor  skare  kvinder  kommer  fremover 

landevejen.) 

Den  gamle  Publia 

(synger). 

Deres  guder  er  marmor  og  sølv  og  guld. 
De  skal  smuldre  i  muld. 

Kvindernes  kor. 
I  muld;  i  muld  I 

Publia. 
De  myrded  vore  brødre;  de  myrded  vore  sønner, 
Stig,  sangens  duer,  med  hævnens  bønner  1 

Kvindernes  kor. 
Hævnens  bønner! 

Publia 

(fir  øje  på  kejseren). 

Der  står  hanl  Ve  over  den  ugudelige,  soro 
har  brændt  Herrens  ord!  Tror  du  at  du  kan 
opbrænde  Herrens  ord?  Jeg  skal  sige  dig,  hvor 
ordet  brænder. 

(hun  griber  en  kniv  fra  en  af  offerpresterne,  sønderskaerer  sit  bryst  og 

flænger  i  såret.) 

Her  brænder  ordet.  Brænd  du  vore  bøger. 
Ordet  skal  brænde  i  menneskers  hjerter  indtil 
den  yderste  dag! 

(hun  kaster  kniven  fra  sig.) 

Kvinderne 

(synger  under  stigende  vildhed). 

Lad  legemer  myrdes;  lad  skrifter  forgå. 
Ordet  skal  stå;  — 
ordet  ska^  stål 

CDe  tager  Publia  imellem  sig  og  går  videre  udover  landet.) 

Folk  ved  brønden« 
Ve  os;  Galilæernes  gud  er  den  stærkestel 

Andre  stemmer. 
Hvad  mægter  alle  vore  guder  imod  denne  ene? 

Atter  andre. 
Ingen  ofring  1     Ingen  dyrkelse  I     Det  vil  op- 
irre den  forfærdelige  imod  os. 

Kejser  Julian. 
O,  I  dårer!  I  frygter  for  at  opirre  en,  som 
længst  er  død,  —  en  falsk  forkynder;  —  ja,  I 
skal  selv  fa  se.  Han  er  en  løgner,  siger  jegl 
Giv  blot  tål  en  liden  tid  endnu.  Hver  dag,  hver 
time  kan  jeg  vente  budskab  fra  Jerusalem  — 

Krigsøversten  Jovian 

(i  støvede  klæder,  kommer  med  nogle  ledsagere  ilsomt  fra  højre.) 

Nådigste   kejser,    tilgiv   at  din  tjener   søger 

dig  her. 

Kejser  Julian 

(med  et  glædesskrig). 

Jovian  1     O,  glade  budskab  — 1 

Krigsøversten  Jovian. 
Jeg   kommer    lige   fra  Jødeland.    I    palatset 
hørte  jeg  du  var  her  ude  — 

Kejser  Julian. 
O,  I  prisværdige  guder,  —  så  skal  dog  ikke 
den   synkende    sol    gå  ned    over   løgnen!     Hvor 
vidt  er  vi?    Tal,  min  Jovianl 

Krigsøversten  Jovian 

(med  et  blik  p&  maengden). 

Herre,  —  skal  jeg  fortælle  alt? 

Kejser  Julian. 
Alt,  alt,  —  fra  først  til  sidsti 

Krigsøversten  Jovian. 
Jeg  kom  til  Jerusalem  med  bygmesteme  og 
soldaterne  og  de  to  tusend  arbejdere.  Vi  gik 
straks  i  værk  med  at  rydde  grunden.  Vældige 
rester  af  mure  stod  endnu  igen.  De  faldt  for 
vore  hakker  og  brækstænger,  let,  som  om  en 
usynlig  magt  hjalp  os  at  udslette  dem  — 

Kejser  Julian. 
Ser  I;  ser  I  vel  I 

Krigsøversten  Jovian. 
Medens  dette  stod  på,   blev  umådelige  kalk- 
dynger slæbt  sammen  til  den  nye  bygning.     Da 
opstod  ganske  uventet  en  hvirvlende  storm,    som 
spredte  kalken  lig  en  sky  ud  over  den  ganske  egn. 

Kejser  Julian. 
Videre;  videre  I 

Krigsøversten  Jovian. 
Samme  nat  rysted  jorden  gentagne  gange. 

Stemmer  i  mængden. 
Hører  I?    Jorden  rysted. 

Kejser  Julian. 
Videre,  siger  jeg  I 

Krigsøversten  Jovian. 
Vi  lod  dog  ikke  vort  mod  nedslå  af  dette 
sælsomme  tilfælde.  Men  da  vi  var  trængt  dybere 
ned  i  grunden  og  havde  fat  åbnet  de  under- 
jordiske hvælvinger,  og  stenbryderne  gik  ind  i 
dem  for  at  arbejde  ved  fakkelskin  — 

Kejser  Julian. 
Jovian,  —  hvad  så? 

Krigsøversten  Jovian. 
, Herre,  da  brød  en  forfærdelig,  en  uhyre 
ildstrøm  ud  af  hulerne.  Et  tordnende  drøn  rysted 
hele  staden.  Hvælvingerne  søndersprængtes,  hun- 
dreder af  arbejdere  dræbtes  dernede,  og  de  fa, 
som  redded  sig,  flygtede  med  sønderrevne  lemmer. 

Hviskende  stemmer. 
Galilæernes  gud! 

Kejser  Julian. 
Kan  jeg  tro  alt  dette?    Så  du  det? 

Krigsøversten  Jovian. 
Jeg   var   selv   tilstede.     Vi    begyndte    påny. 
Herre,  i  overvær  af  mange  tusender  -  forfærdede, 
knælende,  jublende,  bedende  —  gentog  det  samme 
vidunder  sig  to  gange. 

Kejser  Julian 

(bleg  og  rystende). 

Og  så  — ?  Med  et  ord,  —  hvad  har  kej- 
seren udrettet  i  Jerusalem? 

Krigsøversten  Jovian. 
Kejseren  har  fuldbyrdet  Galilæerens  spådom. 

Kejser  Julian. 
Fuldbyrdet  — 

Krigsøversten  Jovian. 
Ved  dig  blev  det  ord  til  fuld  sandhed:  ikke 
sten  på  sten  skal  lades  tilbage. 

Mænd  og  kvinder. 
Galilæeren   har   sejret  over   kejseren  I     Gali- 
læeren er  større  end  Julian  1 

Kejser  Julian 

(til  Kybeles  prest). 

Du  kan  gå  hjem,  gamle  mandl  Og  tag 
din  gås  med  dig.  Vi  vil  ikke  foretage  nogen 
ofring  iaften. 

(vender  sig  til  mængden.) 

Jeg  hørte  nogle  her  sige  at  Galilæeren  har 
sejret.  Det  kunde  synes  så;  men  jeg  siger  eder, 
det  er  en  vildfarelse.  I  uvidende;  I  foragtelige 
dosmere,  —  I  kan  tro  mig:  det  skal  ikke  vare 
længe  før  bladet  har  vendt  sig  I  Jeg  skal  — ; 
jeg  skal  — 1  Ja,  bi  kun  I  Jeg  forbereder  mig 
allerede  på  et  skrift  imod  Galilæeren.  Det  skal 
være  i  syv  kapitler;  og  når  hans  tilhængere  får 
det  at  læse,  —  og  når  derhos  »Skæg-haderen« 

Tag  mig  under  armen,  Fromentinosl  Denne 
modstand  har  trættet  mig. 

(til  vagten,  idet  han  gåa  forbi  vandkummen.) 

Giv  K)aillos  fril 

(Han  går  med  sit  følge  tilbage  til  staden.) 

Mængden  ved  brønden 

(råber  efter  ham  under  hånlatter). 

Der  går  offer-slagteren  1  —  Der  går  den 
raggede  bjørn  1  —  Der  går  abekatten  med  de 
lange  arme! 


(Måneskinsnat.    På  ApoUon-tempIets  ruiner.) 

{Kejser  Julian  og  mystikeren  Maximos,   begge  i  lange  klæder, 
kommer  frem  mellem  de  omstyrtede  søjler  i  baggrunden.) 

Mystikeren  Maximos. 
Hvor  hen,  min  broder? 

Kejser  Julian. 
Hvor  der  er  ensomst. 

Mystikeren  Maximos. 
Men    her   —   i    vederstyggeligheden?    Midt 
imellem  grusdynger  —  ? 

Kejser  Julian. 
Er  ikke  den  hele  verden  en  grusdynge? 

Mystikeren  Maximos. 
Du  har  dog  vist  at  det  sunkne  kan  genop- 
rejses. 

Kejser  Julian. 
Spottefugl!  I  Athen  så  jeg  en  skoflikker, 
som  havde  indrettet  sig  et  lidet  værksted  i 
Theseus-templet.  I  Rom,  hører  jeg,  er  et  hjørne 
af  den  juliske  basilika  gjort  brugelig  til  bøffel- 
stald.   Kald  også  det  at  genoprejsel 

Mystikeren  Maximos. 
Hvorfor  ikke?   Sker  ikke  alle  ting  stykkevis? 
Hvad  er  helheden  andet,    end  den  fulde   sum  af 
samtlige  stykker? 

Kejser  Julian. 
Dårlig  visdom  1 

(peger  på  det  omstyrtede  Apollon-billede.) 

Se  dette  næseløse  hoved.  Se  denne  sønder- 
knuste albue,  —  disse  splintrede  lænder.  Er  alle 
disse  hæsligheders  sum  den  hele  fulde  guddomme- 
lige fordums  skønhed? 

Mystikeren  Maximos. 
Hvoraf 'ved  du  at  hin  fordums   skønhed  var 
skøn  —  i  og  for    sig  —  undtagen   i    beskuerens 
forestilling  ? 

Kejser  Julian. 
Ak,  Maximos,   der  er  netop  kernen.     Hvad 
er  i    og   for  sig?    Jeg  ved  intet  at  nævne   efter 
denne  dag. 

(han  sparker  til  Apollon -hovedet.) 

Har  du  nogen  tid  været  mægtigere  i  dig  selv  > 

Sælsomt,    Maximos,   at  der  kan  ligge  styrke 

i  vildfarelsen.     Se  til  Galilæerne.     Og  se  til  mig^ 

fordum,    da  jeg  holdt  det    for  muligt  at    genop- 
rejse  den  faldne  skønheds-verden. 

Mystikeren  Maximos. 

Ven,  —  hvis  vildfarelsen  er  dig  en  fornødenhed, 
så  gå  tilbage  til  Galilæerne.  De  vil  tage  imod 
dig  med  åbne  arme. 

Kejser  Julian. 

Du  ved  godt  at  dette  er  ugørligt.  Kejser 
og  Galilæer  1     Hvorledes  forene   det  modsigende? 

Ja,  denne  Jesus  Kristus  er  den  største  op* 
rører,  som  nogen  tid  har  levet.  Hvad  var  Brutus, 
—  hvad  var  Kassius  imod  ham?  De  myrded 
kun  den  ene  Julius  Cæsar;  men  han  myrder 
Cæsar  og  Augustus  overhovedet.  Eller  er  der 
at  tænke  på  forligelighed  mellem  Galilæeren  og 
kejseren?  Er  der  rum  for  de  to  tilhobe  på 
jorden?  Og  han  lever  på  jorden.  Maximos,  — 
Galilæeren  lever,  siger  jeg,  så  grundigt  end  både 
Jøder  og  Romere  bildte  sig  ind  at  de  havde 
dødet  ham;  —  han  lever  i  menneskenes  opsæt- 
sige sind;  han  lever  i  deres  trods  og  hån  imod 
al  synlig  magt. 

»Giv  kejseren,  hvad  kejserens  er,  —  og  Gud, 
hvad  Guds  erU  —  Aldrig  har  menneskemund 
udtalt  et  underfundigere  ord  end  dette.  Hvad 
ligger  der  bagved?  Hvad  og  hvor  meget  til- 
kommer kejseren?  Dette  ord  er  som  en  strids- 
klubbe,  der  slår  kronen  af  kejserens  hoved. 

Mystikeren  Maximos. 
Da  vidste  dog  den  store  Konstantin  at  komme 
til   rette   med  Galilæeren,  —  og   din    forgænger 
ligeså. 

Kejser  Julian. 

Ja,  den,  der  kunde  være  nøjsom,  lig  hine. 
Men  kalder  du  det  at  styre  jordens  rige?  Kon- 
stantin udvided  sit  herredømmes  grænser.  Men 
drog  han  ikke  grænserne  snevert  sammen  om 
sin  ånd  og  om  sin  vilje?  I  stiller  den  mand  for 
højt,  når  I  kalder  ham  den  store.  Min  forgænger 
vil  jeg  ikke  engang  tale  om;  han  var  mere  slave 
end  kejser,  og  jeg  kan  ikke  blive  stående  ved 
navnet. 

Nej,  nej,  der  er  ikke  at  tænke  på  forlig  i 
disse  ting.  Og  dog  —  at  skulle  give  efter!  O, 
Maximos,  ovenpå  disse  nederlag  kan  jeg  ikke 
vedblive  at  være  kejser,  —  og  jeg  kan  heller 
ikke  give  afkald  på  at  være  det. 

Maximos,  du,  som  kan  tyde  varsler,  hvis 
gådefulde  mening  er  dulgt  for  alle  andre,  —  du, 
som  kan  læse  i  de  evige  stjerners  bog,  —  kan 
du  sige  mig  udgangen  på  denne  strid? 

Mystikeren  Maximos. 
Ja,  min  broder,   jeg  kan  sige  dig  udgangen. 

Kejser  Julian. 

Det  kan  du?  Så  sig  den  dal  Hvo  skal 
sejre,  kejseren  eller  Galilæeren? 

Mystikeren  Maximos. 
Både  kejseren  og  Galilæeren  skal  gå  under. 

Kejser  Julian. 
Gå  under  — ?    Begge  — ? 

Mystikeren  Maximos. 
Begge.    Om  i  vore  tider,  eller  om  hundreder 
af  år,   det  ved  jeg  ikke;   men  ske  skal  det  når 
den  rette  kommer. 

Kejser  Julian. 
Og  hvem  er  den  rette? 

Mystikeren  Maximos. 

Han,  som  skal  opsluge  både  kejseren  og 
Galilæeren. 

Kejser  Julian. 
Du  løser  gåden  med  en  end  mørkere  gåde. 

Mystikeren  Maximos. 

Hør  mig,  sandhedsven  og  broder!  Jeg  siger, 
de  skal  begge  gå  under  —  men  ikke  forgå. 

Går  ikke  barnet  under  i  ynglingen,  og  yng- 
lingen igen  i  manden  ?  Men  hverken  barnet  eller 
ynglingen  forgår. 

O,  du  min  mest  elskede  lærling,  —  har  du 
glemt  vore  samtaler  i  Efesos  om  de  tre  riger? 

Kejser  Julian. 
Ah,  Maximos,  der  ligger  år  imellem.      Tal  I 

Henrik  Ibsen:  Kejser  og  Galilæer.    II.  n 


1 62 


Mystikeren  Maximos. 

Du  ved,  jeg  har  aldrig  billiget,  hvad  du,  som 
kejser,  har  foretaget  dig.  Du  har  villet  skabe 
ynglingen  om  til  barn  igen.  Kødets  rige  er  op- 
slugt af  åndens  rige.  Men  åndens  rige  er  ikke 
det  afsluttende,  ligeså  lidt  som  ynglingen  er  det. 
Du  har  villet  hindre  ynglingens  vækst,  —  hindre 
ham  fra  at  vorde  mand.  O,  du  dåre,  som  har 
draget  sværdet  imod  det  vordende,  —  imod  det 
tredje  rige,  hvor  den  tvesidige  skal  herskel 

Kejser  Julian. 
Og  denne  — ? 

Mystikeren  Maximos. 

Jødefolket  har  et  navn  for  ham.  De  kalder 
ham  Messias,  og  de  venter  på  ham. 

Kejser  Julian 

(langt  og  tankefuldt). 

Messias?  —  Hverken  kejser  eller  forløser? 

Mystikeren  Maximos. 
Begge  i  en  og  en  i  begge. 

Kejser  Julian. 

Kejser-gud;  —  gude-kejser.  Kejser  i  åndens 
rige  —  og  gud  i  kødets. 

Mystikeren  Maximos. 
Det  er  det  tredje  rige,  Julian  1 

Kejser  Julian. 
Ja,  Maximos,  det  er  det  tredje  rige. 

Mystikeren  Maximos. 
I   det    rige    er    den    foreløbiges   oprørs-ord 
vorden  sandhed. 

Kejser  Julian. 
»Giv   kejseren,    hvad    kejserens    er,    —    og 
Gud,  hvad  Guds  er.«    Ja,  ja,  —  da  er  kejseren 
i    Gud,    og    Gud   i    kejseren.    —    Ah,    drømme, 
drømme;  —  hvo  bryder  Galilæerens  magtl 

Mystikeren  Maximos. 
Hvori  ligger  Galilæerens  magt? 

Kejser  Julian. 
Jeg  har  forgæves  grublet  derover. 

Mystikeren  Maximos. 
Der  står  skrevet  etsteds:  »du  skal  ikke  have 
fremmede  guder  for  mig«. 

Kejser  Julian. 
Ja  —  ja  —  ja! 

Mystikeren  Maximos. 
Seeren  fra  Nazareth    forkyndte   ikke   denne 
eller  hin   gud;    han  sagde:    Gud  er  jeg;  —  jeg 
er  Gud. 

Kejser  Julian. 

Ja,    dette    udenfor   —I     Derfor    er    kejseren 
magtesløs. 

II* 

Det  tredje  rige?    Messias?   Ikke  jøde-folkets^ 
men  ånds-rigets  og  verdens-rigets  Messias  — ? 

Mystikeren  Maximos. 
Gude-kejseren. 

Kejser  Julian. 
Kejser-guden. 

Mystikeren  Maximos. 
Logos  i  Pan  —  Pan  i  Logos. 

Kejser  Julian. 
Maximos,  —  hvorledes  vorder  han? 

Mystikeren  Maximos. 
Han  vorder  i  den  sig  selv  villende. 

Kejser  Julian. 
Min  elskede  lærer,  —  jeg  må  forlade  dig. 

Mystikeren  Maximos. 
Hvor  går  du  hen? 

Kejser  Julian. 
Til   staden.       Perser-kongen   har   gjort    mig 
fredstilbud,     som    jeg    i    overilelse   gik    ind    på. 
Mine  sendebud  er  alt  undervejs.      De   skal    ind- 
hentes og  kaldes  tilbage. 

Mystikeren  Maximos. 
Du  vil  åbne  krigen  imod  kong  Sapores  på  ny  ? 

Kejser  Julian. 
Jeg   vil,    hvad  Kyros    drømte   om  og    hvad 
Alexander  prøved  — 

Mystikeren  Maximos. 
Julian  1 

Kejser  Julian. 
Jeg  vil  eje  verden.  —  God  nat,  min  Maximost 

(han  vinker   med   hånden   til  afsked   og  går  hurtigt  bort..  Maximos  ser 

tankefuld  efter  ham.) 

Salmesyngerskernes  kor 

(langt  borte  på  martyr-gravene). 

Menneske-guder  af  sølv  og  guld,  — 
I  skal  smuldre  i  muldl 


-oo- 


FJERDE  HANDLING. 


(Ved  kejser-rigets  østlige  grænse.    Vildt  berglandskab.    En  dyb  dalkløfl 
skiller  den  høje  forgrund  fra  de  bagenfor  liggende  fjelde.) 

(Kejser  Julian,  i  krigsklæder,  står  tæt  ude  på  en  bergkant  og  ser  ned 
i  dybet.  Lidt  fra  ham,  til  venstre,  står  hærføreren  Nevita,  den 
persiske  fyrst  Hormisdas,  krigsøversten  Jovian  og  Flere 
andre  befalingsmænd.  Til  hejre,  ved  et  råt  opbygget  stenalter, 
ligger  spåmanden  Numa  og  to  andre  etruskiske  spåmænd, 
beskæftigede  med  at  tage  varsler  af  et  offerdyrs  indvolde.  Længere 
mod  forgrunden  sidder  mystikeren  Maximos  på  en  sten,  omringet 
af  visdomslærerne  Priskos  og  Kytron  samt  af  flere  andre. 
Fra.  og  til   drager  mindre   afdelinger    af    let  bevæbnede   over 

højden  fra  venstre  til  højre). 

Kejser  Julian 

(peger  nedad). 

Se,  se,  —  legionerne   bugter   sig   som    en 
pantsret  slange  gennem  kløften. 

Hærføreren  Nevita. 
De,    lige  under  os,    i   flreskinds- vamser,     er 
Skyterne. 

Kejser  Julian. 
Hvilke  skærende  hyl  — ! 

Hærføreren  Nevita. 
Det  er  Skyternes  vanlige  sang,  herre  1 

Kejser  Julian. 
Mere  hyl  end  sang. 

Hærføreren  Nevita. 
Nu  kommer  Armenierne.    Arsakes  fører  dem 
selv. 

Kejser  Julian. 
De  romerske  legioner  må  allerede  være  ude 
på  sletterne.    Alle  omboende  folkeslag  iler  til  og 
underkaster  sig. 

(han  vender  sig  til  krigsførerne.) 

På  Eufrat  ligger  samlede  de  tolv  hundrede 
skibe,  som  har  alle  vore  forråd  og  fornødenheder 
inde.  Jeg  har  nu  fat  fuld  visshed  for  at  flåden, 
gennem  hin  gamle  kunstigt  gravede  rende,  kan 
løbe  op  i  Tigris.  Hele  hæren  skal  gå  over  på 
skibene.  Derefter  rykker  vi  fremad  langs  den 
ostlige  bred,  så  hurtigt,  som  modstrømmen  til- 
lader flåden  at  følge  os. 

Sig  mig,  Hormisdas,  hvad  tro  har  du  til 
disse  forholdsregler? 

Fyrst  Hormisdas. 
Uovervindelige  hærfører,  jeg  ved  at  det  skal 
forundes  mig  under  din  sejrrige  beskyttelse  igen 
at  betræde  mit  fædreland. 

Kejser  Julian. 

Hvilken  lettende  følelse  at  være  ude  af  hine 

trangbrystede  borgeres  samkvem  1      Med  hvilken 

skræk  i  øjnene  løb  de  ikke  rundt  om  min  vogn 

da  jeg  forlod  staden?     »Kom   snart   tilbage,    og 

vær  os  da  nådigere  end  nu  c,  skreg  de.  Jeg 
vender  aldrig  tilbage  til  Antiolda.  Jeg  vil  ikke 
se  denne  utaknemmelige  stad  mere.  Når  j^  har 
sejret,  lægger  jeg  hjemvejen  over  Tharses. 

(går  hen  til  spåmændene.) 

Numa,  —  hvilke  varsler  for  vort  tog   læser 
du  denne  morgenstund? 

Spåmanden  Numa. 
Varslet  fraråder  dig  i  dette  år  at  overskride 
dit  riges  grænser. 

Kejser  Julian. 
Hml    Hvorledes  tyder  du  dette  varsel,  Maxi- 
mos? 

Mystikeren  Maximos. 
Jeg  tyder  det  således:  varslet  tilråder  dig  at 
underlægge  dig  alt  det  land,  du  drager  igennem; 
da  overskrider  du  ikke  dit  riges  grænser. 

Kejser  Julian. 
Således  er  det.  Vi  må  give  nøje  agt  på 
deslige  underfulde  tegn;  thi  der  ligger  som  oftest 
en  dobbelt  mening  i  dem.  Ja,  det  synes  stundom 
som  om  hemmelighedsfulde  magter  satte  en  glæde 
i  at  føre  menneskene  vild,  især  under  store  fore- 
tagender. Var  der  ikke  også  nogle,  som  vilde 
udtyde  det  til  vor  skade  at  søjlegangen  i  Hiera- 
polis  styrted  sammen  og  beg^ov  et  halvt  hundrede 
soldater,  just  som  vi  drog  gennem  staden?  Men 
jeg  siger  at  dette  forkynder  et  dobbelt  held. 
Thi  først  varsler  det  at  Perser-riget  skal   styrte 

sammen,  og  dernæst  bebuder  det  os  de  ulykke- 
lige Galilæeres  undergang.  Thi  hine  soldater, 
som  dræbtes,  —  hvem  var  det  vel?  Det  var 
galilæiske  strafsoldater,  der  kun  højst  ugerne  gik 
i  krigen  og  derfor  af  skæbnen  tildeltes  et  på 
engang  så  brat  og  uhæderligt  endeligt. 

Krigsøversten  Jovian. 
Nådigste  kejser,  hist  kommer  en  høvedsmand 
fra  fortropperne. 

Høvedsmanden  Ammian 

(kommer  fra  højre). 

Herre,    du  har  befalet  mig  at   melde,    om 
noget  sælsomt  skulde  hænde  ved  udrykningen. 

Kejser  Julian. 
Nu  jal    Er  noget  sådant  hændt  imorges? 

Høvedsmanden  Ammian. 
Ja,  herre,  et. dobbelt  varsel. 

Kejser  Julian. 
Ej,  Ammian,  —  fortæl  dog  I 

Høvedsmanden  Ammian. 
Først,  herre,  tildrog  det  sig,  da  vi  var 
kommen  et  stykke  forbi  landsbyen  Zaita,  at  en 
løve  af  uhyre  legemsstørrelse  brød  ud  af  tyk- 
ningen og  gik  lige  løs  på  vore  soldater,  der 
dræbte  den  med  mange  pileskud. 

Kejser  Julian. 
Ah! 


Visdomslærerne. 
Hvilket  lykkeligt  varsel! 

Fyrst  Hormisdas. 
Kong  Sapores  kalder  sig  landenes  løve. 

Spåmanden  Numa 

(beskæftiget  ved  alteret). 

Vend  om;  vend  om,  kejser  Julian! 

Mystikeren  Maximos. 
Gå  modigt  frem,  du  sejers-kårne! 

Kejser  Julian. 

Vende  om  efter  dette?  Som  løven  hist  foran 
Zaita,  således  skal  landenes  løve  falde  for  vore 
pile.  Eller  har  jeg  ikke  tidligere  vidnesbyrd  at 
støtte  mig  til  når  jeg  udtyder  dette  til  vor  fordel? 
Behøver  jeg  at  minde  så  oplyste  mænd  om,  at 
da  kejser  Maximian  sejrede  over  Perser-kongen 
Narseus,  da  blev  ligeledes  en  løve  —  og  derhos 
et  vældigt  vildsvin  —  nedlagt  foran  de  romerske 
rækker  ? 

(til  Ammian.) 

Men  nu  det  andet  — ?  Jeg  syntes  du  talte 
om  to  tegn. 

Høvedsmanden  Ammian. 
Det  andet  er  mere  tvivlsomt,  herre!  Din 
stridshest  Babylonios  blev,  som  du  havde  befalet, 
fuldt  opsadlet  ført  frem  for  at  vente  dig  ved 
nedstigningen  hinsides  berget.  Men  se,  i  det 
samme  dreves  en  afdeling  af  de  galilæiske  straf- 

soldater  forbi.  Tungt  belæssede,  som  de  var,  og 
ikke  synderlig  villige,  gjordes  det  nødvendigt  at 
bruge  piskeslag  imod  dem.  Ikke  desto  mindre 
oprakte  de  sine  arme,  ligesom  i  glæde,  og  istemte 
en  høj  sang  til  ære  for  deres  guddom.  Over 
denne  pludselige  larm  blev  Babylonios  sky,  stejled 
i  skræk,  faldt  bagover,  og  idet  den  vælted  sig 
på  jorden,  overstænktes  og  tilsøledes  det  guld- 
smykkede ridetøj  af  vejens  smuds. 

Spåmanden  Numa 

(ved  alteret). 

Kejser  Julian,  —  vend  om,  vend  om! 

Kejser  Julian. 

Dette  har  Galilæerne  gjort  af  ondskab,  — 
og  dog  har  de  derved  imod  sin  vilje  bragt  tilveje 
et  varsel,  som  jeg  hilser  med  høj  glæde. 

Ja,  ligesom  Babylonios  faldt,  således  skal 
også  Babylon  falde,  berøvet  sine  smykkers  pragt 
og  herlighed. 

Visdomslæreren  Priskos. 
Hvilken  visdom  i  udlægningen  1 

Visdomslæreren  Kytron. 
Ved  guderne,  således  er  det! 

De  andre  visdomslærere. 
Således,  og  ikke  anderledes! 

Kejser  Julian 

(til  Nevita). 

Hæren  skal  vedblive  at  rykke  frem.  Dog 
vil  jeg  denne  aften,  for  en  end  større  sikkerheds 

skyld,  anstille  ofringer  og  se,  hvad  tegnene  måtte 
bekræfte. 

Men  hvad  angår  jer,  I  etruskiske  gøglere, 
som  jeg  med  så  stor  bekostning  har  ladet  komme 
hid,  da  skal  I  vide  at  jeg  ikke  længer  tåler  jer  i 
lejren,  hvor  I  kun  bidrager  til  at  gøre  soldaterne 
modfaldne.  Jeg  siger,  I  forstår  intet  af  det  vanske- 
lige håndværk,  som  I  har  påtaget  eder.  Hvilken 
frækhed!  Hvilket  overmål  af  forvovenhed!  Bort 
med  dem!    Jeg  vil  ikke  se  dem  tiere. 

(Nogle  af  livvagten  driver  spåmændene  ud  til  venstre.) 

Kejser  Julian. 

Babylonios  faldt.  Løven  lå  under  for  mine 
soldater.  Dog  ved  vi  ikke  derfor,  hvilken  usynlig 
hjælp  vi  tør  stole  på.  Guderne,  hvis  væsen  langt 
fra  ikke  er  tilstrækkeligt  udforsket,  synes  stundom 
—  hvis  jeg  så  tør  sige  —  at  slumre  eller  over- 
hovedet kun  lidt  at  gribe  ind  i  de  menneskelige 
ting.  Vi,  mine  kære  venner,  befinder  os  desværre 
i  en  sådan  tid.  Ja,  vi  har  endog  været  vidne  til 
at  visse  guder  har  undladt  at  støtte  velmente 
bestræbelser,  sigtende  til  deres  egen  tarv  og  ære. 

Vi  tør  dog  ikke  dømme  videre  herom.  Det 
kunde  tænkes  at  de  udødelige,  som  styrer  og 
opholder  verden,  til  enkelte  tider  nedlægger  sin 
magt  i  menneskelige  hænder,  —  hvorved  guderne 
visselig  ikke  i  nogen  måde  forringes;  thi  det 
skyldes  dog  dem  at  en  så  særligt  benådet  —  ifald 
han  findes  —  har  kunnet  fremstå  på  jorden. 

Visdomslæreren  Priskos. 
O,   mageløse  kejser,    giver   ikke  dine  egne 
gerninger  vidnesbyrd  om  dette? 

Kejser  Julian. 

Jeg  ved  ikke,  o  Priskos,  om  jeg  tør  værd- 
sætte mine  gerninger  så  højt.  At  Galilæerne 
tillægger  Jøden  Jesus  fra  Nazareth  en  sådan  ud- 
vælgelse, vil  jeg  ikke  tale  om;  thi  disse  men- 
nesker tager  fejl,  —  hvilket  jeg  udførligt  skal 
vise  i  mit  skrift  imod  dem.  Men  jeg  vil*  nævne 
Prometheus  i  gamle  dage,  hvilken  fortrinlige  helt 
skaffede  menneskene  endog  større  goder,  end  de 
udødelige  syntes  at  unde  dem,  —  hvorfor  han 
også  måtte  lide  meget,  både  smerte  og  hånlig 
medfart,  indtil  han  endelig  optoges  i  gudernes 
samkvem,  —  det  han  i  grunden  den  hele  tid 
havde  tilhørt. 

Og  kan  ikke  det  samme  siges  både  om 
Herakles  og  om  Akilleus,  og  endeligen  om  Ma- 
kedonieren Alexander,  med  hvis  gerninger  nogle 
har  sammenlignet,  dels  hvad  jeg  har  udført  i 
Gallien,  og  dels  og  fornemmelig  hvad  jeg  har 
for  øje  på  dette  tog? 

Hærføreren  Nevita. 
Min  kejser,  —  bagtroppen  er  nu  lige  under 
os;  —  det  var  kanske  på  tiden  — 

Kejser  Julian. 
Straks,   Nevita!     Dog  vil  jeg  først  meddele 
-eder  en  sælsom  drøm,  som  jeg  havde  denne  nat. 

Jeg  drømte  at  jeg  så  for  mine  øjne  et  barn, 
som  efterstræbtes  af  en  rig  mand,  der  ejede  tal- 
løse hjorder,  men  som  ringeagtede  gudernes  dyr- 
kelse. 

Denne  onde  mand  udryddede  barnets  samt- 
lige slægtninge.  '  Men  over  barnet  selv  ynkedes 
Zeus,  og  han  holdt  sin  hånd  over  det. 

Derpå  så  jeg  dette  barn  voxe  op  til  yngling 
under  Minervas  og  ApoUons  varetægt. 

Enji  videre  drømte  jeg  at  ynglingen  faldt  i 
søvn  på  en  sten  under  åben  himmel. 

Da  steg  Hermes  ned  på  marken  i  en  ung 
mands  skikkelse  og  sagde:  kom;  jeg  vil  vise  dig 
den  vej,  som  fører  til  den  øverste  guds  bolig  1  — 
Så  ledte  han  ynglingen  til  foden  af  et  såre  stejlt 
berg.     Der  forlod  han  ham. 

Da  brød  ynglingen  ud  i  gråd  og  klage  og 
råbte  med  høj  røst  på  Zeus.  Se,  da  steg  Minerva 
og  sol-kongen,  som  hersker  over  jorden,  ned  i 
hans  .  nærhed,  løftede  ham  op  til  fjeldets  tinde, 
pegte  ud  for  ham  og  viste  ham  hele  hans 
slægts  arv. 

Men  denne  arv  var  jordens  kreds  fra  hav  til 
hav,  og  udenfor  havet. 

Da  forkyndte  de  ynglingen  at  alt  dette  skulde 
tilhøre  ham.  Og  tre  formaninger  gav  de  ham 
derhos:  han  skulde  ikke  sove,  som  hans  slægt- 
ninge havde  gjort;  han  skulde  ikke  lytte  til  hyk- 
leres råd;  og  endelig  skulde  han  ære  som  guder 
dem,  der  ligner  guderne.     Glem  ikke,  sagde  de 

idet  de  forlod  ham,  at  du  har  en  udødelig  sjæl 
og  at  denne  din  sjæl  er  af  guddommeligt  ud- 
spring. Og  følger  du  vore  råd,  skal  du  se  vor 
fader  og  vorde  en  gud  ligesom  vi. 

Visdomslæreren  Priskos. 
Hvad  er  tegn  og  varsler  at  agte  imod  dette! 

Visdomslæreren  Kytron. 
Jeg  tror  ikke  det  er  for  meget  sagt  når  jeg 
forventer  at  skæbne-gudinderne  betænker  3ig  to 
gange,  ifald  deres  rådslagninger  ikke  skulde  stemme, 
med  dine. 

Kejser  Julian. 
Vi  tør  ikke  med  sikkerhed  bygge  på  en 
sådan  undtagelse.  Men  visselig  vedbliver  jeg  at 
finde  denne  drøm  påfaldende,  skønt  min  broder 
Maximos  ved  sin  taushed  —  imod  al  billig  for- 
ventning —  hverken  synes  at  finde  behag  i 
drømmen  eller  i  den  iklædning,  jeg  har  givet 
den.  —  Dette  far  vi  imidlertid  at  bære  I 

(han  tager  en  papirrulle  frem.) 

Se  her,  Jovian;  her  har  jeg  tidligt  denne 
morgenstund  på  mit  leje  optegnet,  hvad  jeg 
drømte.  Tag  dette,  og  lad  det  i  talrige  afskrifter 
oplæse  for  de  forskellige  dele  af  hæren.  Jeg 
holder  det  for  vigtigt  på  et  så  voveligt  tog,  at 
soldaterne,  midt  under  alle  farer  og  besværlig- 
heder, med  tryghed  lægger  sin  skæbne  i  førerens 
hænder,  agtende  ham  for  ufejlbar  i  de  ting,  som 
afgør  krigens  udfald. 

Krigsøversten  Jovian. 

Jeg  beder  dig,    min   kejser,    at  fritage  mig 

for  dette. 

Kejser  Julian. 

Hvad  vil  du  dermed  sige? 

Krigsøversten  Jovian. 

At  jeg   ikke   tør   låne   min  hånd  til  noget, 

som  er  sandheden  imod.  —  O,    hør  mig,    min 

ophøjede  kejser  og  herre!      Gives   der  en  eneste 

af  dine  soldater,  som  tvivler  på  at  han  er  sikker 

i  dine  hænder?   Har  du  ikke  på  Galliens  grænser, 

trods   fiendtlig    overmagt    og   vanskeligheder    af 

forskellig  slags,  tilkæmpet  dig  større  sejervindinger, 

end  nogen  anden  hærfører  i  vore  dage  kan  rose 

sig  af? 

Kejser  Julian. 

Ej,  —  se,  se,  hvilke  nyheder  1 

Krigsøversten  Jovian. 

Alle  ved,    at  lykken   i  vidunderligt  mål  har 

fulgt  dig   indtil    denne   tid.     I   lærdom   står    du 

over   alle   andre   dødelige,     og   i  veltalenhedens 

skønne  kunst  bærer  du  prisen  mellem  de  ypperste. 

Kejser  Julian. 
Og  så  — ?    Til  trods  for  dette  — ? 

Krigsøversten  Jovian. 
Til  trods  for  dette,  min  kejser,  er  du  kun  et 
menneske.  Men  idet  du  meddeler  hæren  hin 
drøm,  vil  du  udbrede  den  mening  at  du  er  en 
gud,  —  og  heri  tør  jeg  ikke  gøre  mig  til  din 
hjælper. 

Kejser  Julian. 
Hvad  siger  I,  mine  venner,  til  denne  tale? 

Visdomslæreren  Kytron. 
Den  ér  visselig  lige  så  dristig  som  den  vidner 
om  ukyndighed. 

Kejser  Julian. 
Det  synes  som  om  du,  o  sandhedskærlige 
Jovian,  forglemmer  at  hin  kejser  Antonin,  med 
tilnavnet  den  fromme,  i  et  særligt  tempel  på 
Roms  torv  har  været  dyrket  som  en  udødelig 
gud.  Ja,  ikke  han  alene,  men  også  hans  hustru 
Faustina  og  andre  kejsere  både  før  og  efter 
den  tid. 

Krigsøversten  Jovian. 
Jeg  ved  det,    herre;   —   men  vore  forfædre 
var  det  ikke  givet  at  vandre  i  sandhedens  lys. 

Kejser  Julian 

(med  et  langt  blik  på  ham). 

Ah,  Jovian  1  — 

Sig  mig,  —  igår  aftes,  da  jeg  tog  varsler 
for  den  kommende  nat,  da  trådte  du  til  og  bragte 
mig  et  budskab  just  som  jeg  med  renselses-vand 
skylled  blodet  af  mine  hænder. 

Krigsøversten  Jovian. 
Ja,  min  kejser! 

Kejser  Julian. 
Ilfærdig,  som  jeg  var,  kom  jeg  til  at  stænke 
nogle   vanddråber   på   din   kappe.      Da  veg   du 

hvast  et  skridt  tilbage  og  rysted  vandet  af,   som 
om  kappen  var  bleven  besudlet 

Krigsøversten  Jovian. 
Min  kejser,  —  det  undgik  dig  altså  ikke? 

Kejser  Julian. 
Var  det  din  tanke  at  det  skulde  undgåt  mig  ? 

Krigsøversten  Jovian. 
Ja,  herre;    thi  det  var  en  sag  imellem  mig 
og  den  eneste  sande  Gud. 

Kejser  Julian. 
Galilæer  1 

Krigsøversten  Jovian. 
Herre,  du  selv  skikked  mig  til  Jerusalem^ 
og  jeg  var  vidne  til  alt,  hvad  der  gik  for  sig. 
Meget  har  jeg  grublet  siden  den  tid;  jeg  har 
læst  i  de  kristnes  skrifter,  har  talt  med  mange 
af  dem,  —  og  nu  er  jeg  kommen  efter,  at  i 
denne  lære  ligger  den  guddommelige  sandhed. 

Kejser  Julian. 
Er    det    muligt!     Er  dette   virkelig   muligt? 
Således  griber  altså  hint  smitsomme  vanvid  om 
sig  I    Mine  nærmeste    omgivelser,    —   mine  eg^e 
krigsførere  falder  fra  mig  — 

Krigsøversten  Jovian. 
Stil  mig  forrest  imod  dine  fiender,  herre,  — 
og   du   skal   se    at  jeg    gladelig   giver   kejseren^, 
hvad  kejserens  er. 

Kejser  Julian. 
Hvor  meget  — ? 

Krigsøversten  Jovian. 
Liv  og  blod. 

Kejser  Julian. 

Liv  og  blod  er  ikke  nok.  Den,  som  skal 
herske,  må  kunne  herske  over  viljerne,  over  men- 
neskenes sind.  I  dette  er  det  at  hin  Jesus  af 
Nazareth  står  mig  imod  og  gør  mig  magten 
stridig. 

Bild  dig  ikke  ind  at  jeg  vil  straffe  dig,  Jo- 
vian! De,  du  tilhører,  higer  efter  sligt,  som  efter 
en  lykke.  Og  så  kalder  man  eder  blodvidner 
bagefter.  Eller  hvad?  Har  man  ikke  således 
ophøjet  deni,  jeg  var  nødt  til  at  revse  for  deres 
genstridigheds  skyld? 

Gå  til  fortroppen!  Jeg  vil  nødigt  se  dig 
tiere.'  —  O,  dette  bedrag  imod  mig,  som  I  til- 
hyller med  talemåder  om  en  dobbelt  pligt  og  et 
dobbelt  rige!  Dette  skal  vorde  anderledes.  Der 
gives  andre  konger  end  Perser-kongen,  som  skal 
fa  føle  min  fod  på  sin  nakke. 

Til  fortroppen,  Jovian! 

Krigsøversten  Jovian. 
Jeg  skal  gøre  min  skyldighed,  herre! 

(han  går  ud  til  højre.) 

Kejser  Julian, 
Vi  vil  ikke  at  denne  morgenstund,    der  er 
oprunden    under    så    mange    lykke- forkyndende 

varsler,  skal  formørkes  for  os.  Vi  vil  tage  dette,  og 
andet  mere,  med  et  jævnt  sind.  Min  drøm  skal 
dog  kundgøres  for  hæren.  Du,  Kytron,  og  du, 
min  Priskos,  og  I  andre  venner,  vil  sørge  for  at 
det  sker  på  en  værdig  måde. 

Visdomslærerne. 
Med  glæde,  med  usigelig  glæde,  herre  I 

(de  modtager  papirrullen  og  går  ud  til  højre.) 

Kejser  Julian. 
Jeg  beder  dig,  o  Hormisdas,  ikke  at  tvivle 
på  min  magt,  om  det  end  kunde  synes,  som  om 
stridige  viljer  råded  her.  Gå;  og  du  ligeså,  Ne- 
vita,  og  alle  I  øvrige,  hver  til  sit;  —  jeg  kommer 
efter,   når  hæren  er  samlet  ude  på  sletterne. 

(Alle,  undtagen  kejseren  og  Maximos,  går  ud  til  højre.) 

Mystikeren  Maximos 

(efter  en  stund,   rejser  sig  fra  stenen,   hvor  han  har  siddet,    og  går  hen 

til  kejseren). 

Min  syge  broder! 

Kejser  Julian. 
Mere  såret  end  syg.  Hjorten,  som  træfFes 
af  en  skyttes  pil,  søger  ind  i  tykningen,  hvor 
ikke  dyrene  kan  se  den.  Det  var  mig  utåleligt 
at  vise  mig  længere  på  Antiokias  gader;  —  nu 
synes  jeg  ikke  jeg  kan  vise  mig  for  hæren. 

Mystikeren  Maximos. 
Ingen  ser  dig,  ven;    thi  de  famler  i  blindhed. 
Men  du  skal  vorde  en  læge  for  deres  øjne,    og 
da  skal  de  se  dig  i  din  herlighed. 

Kejser  Julian 

(stirrer  ived  i  fjeldkløften). 

Hvor  dybt  under  osl  Hvor  svindende  små 
bugter  de  sig  ikke  frem  mellem  krat  og  torner 
langs  med  den  stenede  strøm. 

Da  vi  stod  foran  denne  snevring,  da  stævned 
førerne,  alle  som  en,  lige  ind  i  det  trange.  Det 
var  en  times  vej  at  korte,  en  smule  møje  at 
spare  —  på  vandringen  imod  døden. 

Og  flokkene  fulgte  dem  så  villigt.  Ingen 
tanke  på  at  lægge  vejen  ovenom;  ingen  længsel 
efter  den  fri  luftning  heroppe,  som  vider  brystet 
ud  og  gør  åndedraget  rummeligt.  Der  går  de, 
og  går  og  går,  og  ser  ikke  at  de  har  trang 
himmel  over  sig  —  og  ved  ikke  at  der  gives 
højder,  hvor  den  er  større.  —  Er  det  ikke.  Maxi- 
mos, som  om  menneskene  leved  for  at  komme 
til  at  ^dø?  Galilæerens  ånd  er  i  dette.  Er  det 
sandt,  som  dér  siges,  at  hans  fader  skabte  verden, 
da  foragter  sønnen  faderens  værk.  Og  just  for 
dette  formastelige  vanvid  er  det  at  han  prises 
så  højt! 

Hvad  var  dog  ikke  Sokrates  imod  haml 
Elsked  ikke  Sokrates  nydelsen  og  lykken  og 
skønheden?  Og  dog  forsaged  han.  —  Men  hvilket 
bundløst  svaélg  imellem  dette  —  på  den  ene  side 
ikke  at  begære,  —  og  på  den  anden  side  at 
begære  og  dog  forsage. 

O,  denne  tabte  visdoms  skat  vilde  jeg  bringe 
menneskene  tilbage.     Lig  Dionysos  fordum,  kom 

jeg  dem  glad  og  ung  imøde,  med  løv  om  panden, 
med  druers  fylde  i  mine  arme.  Men  de  viser 
min  gave  fra  sig,  og  jeg  hånes  og  hades  og 
bespottes  af  venner  og  af  fiender. 

Mystikeren  Maximos. 

Hvorfor?  Jeg  skal  sige  dig  hvorfor. 

I  nærheden  af  en  viss  stad,  hvor  jeg  engang 
leved,  var  der  et  vinberg,  vidt  berømt  for  sine 
druer;  og  når  borgerne  i  staden  ønsked  ret  søde 
frugter  på  sit  bord,  da  skikked  de  sine  tjenere 
ud  til  hint  vinberg  og  lod  hente  druer  der. 

Mange  år  efter  kom  jeg  til  den  samme  stad; 
men  da  vidste  ingen  længer  besked  om  de  for- 
dum så  højt  priste  druer.  Da  søgte  jeg  vingårds- 
manden op  og  spurgte  ham:  sig  mig,  o  ven,  er 
dine  vinstokke  uddøde,  såsom  ingen  mere  kender 
dine  druer?  Nej,  svarte  vingårdsmanden,  men  du 
ved  at  unge  vinstokke  yder  gode.  druer  men 
ringe  vin;  gamle  vinstokke  derimod  dårlige  druer 
men  god  vin.  Derfor,  o  fremmedfe,  tilføjede  han, 
glæder  jeg  endnu  mine  medborgeres  hjerter  med 
dette  vinbergs  overflod,  kun  i  en  anden  skik- 
kelse, —  som  vin,  og  ikke  som  druer. 

Kejser  Julian 

(tankefuld). 

Ja,  ja,  jal 

Mystikeren  Maximos. 
Det  er  dette,    som  du  ikke  har  taget  i  agt. 
Verdens  vinstok  er- bleven  gammel,  og  dog  mener 

du,    lig  fordum,    at   kunne   byde  druerne   rå   til 
dem,   der  tørster  efter  den  nye  vin. 

Kejser  Julian. 

Ak,  min  Maximos,  hvem  tørster?  Nævn  mig 
en  eneste,  udenfor  vort  broderskab,  som  drages 
af  et  åndeligt  behov.  —  Ulykkelig  er  jeg,  at  jeg 
fødtes  i  en  slig  jernalder. 

Mystikeren  Maximos. 

Last  ikke  tiden.  Havde  tiden  været  større, 
så  var  du  bleven  mindre.  Verdens-sjælen  er  som 
en  rig  mand,  der  har  utallige  sønner.  Deler  han 
sin  rigdom  lige  imellem  alle  sønnerne,  da  blir 
de  alle  velhavende,  men  ingen  af  dem  rig.  Gør 
han  dem  derimod  alle  arveløse  på  en  nær,  og 
skænker  alt  til  denne  ene,  da  står  denne  ene 
som  en  rig  mand  i  en  kreds  af  fattige. 

Kejser  Julian. 

Ingen  lignelse  passer  mindre  end  denne,  — 
Eller  står  jeg  således?  Findes  det  ikke  netop 
delt  på  mange  hænder,  det,  som  verdens  hersker 
skulde  besidde  i  rigere  mål  end  alle  andre;  ja, 
jeg  tør  vel  sige  —  som  han  alene  skulde  be- 
sidde! O,  hvor  er  ikke  magten  delt!  Har  ikke 
Libanios  veltalenhedens  magt  i  så  fuldt  et  mål, 
at  man  har  kaldt  ham  talernes  konge?  Har  ikke 
du,   min  Maximos,   den  gådefulde  visdoms  magt? 

Har  ikke  hin  rasende  Apollinaris  i  Antiokia 
sangens  og  henrykkelsens  magt  i  en  fylde,  som 
jeg  nok  kunde  misunde  ham  I  Og  nuKappadokieren 
Gregor  1  Har  ikke  han  viljens  ubændige  magt 
i  et  sligt  overmål,  at  mangfoldige  giver  ham  det 
for  en  undersat  upassende  tilnavn:  den  store! 
Ja,  —  hvad  end  sælsommere  er,  —  det  samme 
tilnavn  gives  Gregors  ven,  Basilios,  manden  med 
det  bløde  sind  og  det  pigeagtige  øje.  Og  dog 
træder  han  ikke  frem  i  verden;  her  lever  han, 
denne  Basilios,  —  just  i  denne  Qeme  egn,  iført 
en  eneboers  klædning,  i  samkvem  alene  med 
sine  lærlinge,  og  med  sin  søster  Makrina  og 
andre  kvinder,  der  kaldes  fromme  og  hellige. 
Og  hvorledes  virker  ikke  både  han  og  søsteren 
gennem  de  breve,  som  stundom  udgår  fra  dem? 
Alt,  selv  forsagelsen  og  tilbagetrukketheden, 
vorder  magt  imod  min  magt.  Men  værst  af  dem 
alle  er  dog  den  korsfæstede  Jøde. 

Mystikeren  Maximos. 

Så  bryd  med  al  denne  spredte  myndighed  I 
Men  tro  ikke  at  du  kan  knuse  oprørerne,  hvis 
du  kommer  over  dem  som  en  feltherre,  udsendt 
af  en  hersker,  hvem  de  ikke  kender.  I  eget 
navn  må  du  komme,  Julian!  Kom  Jesus  af  Na- 
zareth  som  udsending  fra  en  anden?  Sagde,  han 
sig  ikke  at  være  den,  der  udsendte  ham?  Sande- 
lig, i  dig  er  tidens  fuldbyrdelse,  og  du  ser  det 
ikke.     Peger  ikke  alle  tegn  og  varsler  med    en 

usvigelig  finger  Uge  hen  paa  dig?   Skal  jeg  minde 
dig  om  din  moders  drøm  — ? 

Kejser  Julian. 
Hun  drømte  at  hun  fødte  Akilleus. 

Mystikeren  Maximos. 
Skal  jeg  minde  dig  om  at  lykken  har  båret 
dig,  ligesom  på  stærke  vinger,  gennem  et  be- 
væget og  farefuldt  liv?  Hvem  er  du,  herre?  Er 
du  den  genkomne  Alexander,  dengang  ufærdig, 
nu  fuldbåren  og  rustet  til  at   fuldbyrde  værket? 

Kejser  Julian. 
Maximos! 

Mystikeren  Maximos. 

Der  er  en,  som  altid,  med  visse  mellemrum, 
kommer  igen  i  menneskeslægtens  liv.  Han  er 
ligesom  en  rytter,  der  på  ridebanen  skal  tæmme 
en  vild  hest.  Hver  gang  kaster  hesten  ham  af. 
En  stund,  så  er  rytteren  i  sadlen  igen,  altid 
sikrere,  altid  mere  øvet;  men  af  måtte  han  i 
sine  skiftende  skikkelser  hver  gang  indtil  denne 
dag.  Af  måtte  han  som  den  gudsoprundne  mand 
i  Edens  lund;  af  måtte  han  som  verdensrigets 
grundlægger;  —  af  ma  han  som  gudsrigets  fyrste. 
Hvo  ved,  hvor  mange  gange  han  har  vandret 
iblandt  os  uden  at  nogen  kendte  ham? 

Ved  du,  Julian,  om  du  ikke  var  i  ham,  som 
du  nu  forfølger? 

(ser  frem  for  sig). 

O,  bundløse  gåde  — 1 

Mystikeren  Maximos. 
Skal  jeg  minde  dig  om  hin  gamle  spådom, 
som  nu  er  sat  i  omløb  igen?  Det  er  bleven 
forkyndt,  at  så  mange  år,  som  året  har  dage  — 
så  mange  år  skal  Galilæerens  rige  stå  ved  magt. 
Om  to  år  bliver  det  tre  hundrede  og  fem  og 
sexti  år  siden  at  denne  mand  fødtes  i  Bethlehem. 

^Kejser  Julian. 
Tror  du  på  denne  spådom? 

Mystikeren  Maximos. 
Jeg  tror  på  den  kommende. 

Kejser  Julian. 
Altid  gåderl 

Mystikeren  Maximos. 
Jeg  tror  på  den  fri  nødvendighed. 

Kejser  Julian. 
End  gådefuldere. 

Mystikeren  Maximos. 
Se,  Julian,  —  da  Kaos  væltede  sig  i  det 
tomme  forfærdelige  øde,  og  Jehova  var  alene, 
—  den  dag,  da  han,  efter  de  gamle  jødiske 
skrifter,  slog  ud  med  sin  hånd  og  delte  mellem 
lys  og  mørke,  mellem  hav  og  land,  —  den  dag 
stod  den  store  skabende  gud  på  sin  magts  tinde. 


187 


Men  med  menneskene  opstod  viljer  på  jorden. 
Og  mennesker  og  dyr  og  træer  og  urter  skabte 
sine  lige  efter  evige  love;  og  efter  evige  love 
går  alle  stjerner  i  himmelrummet. 

Har  Jehova  angret?  Alle  folkeslags  gamle 
sagn  ved  at  fortælle  om  en  angrende  skaber. 

Vedligeholdelsens  lov  har  han  lagt  i  skab- 
ningen. For  sent  at  angre!  Det  skabte  vil  ved- 
ligeholde sig  —  og  så  vedligeholdes  det. 

Men  ensidighedens  to  riger  fører  krig  med 
hinanden.  Hvor  er  han,  hvor  er  han,  fredskongen, 
den  tvesidige,  han,  som  skal  forlige  dem? 

Kejser  Julian 

(hen  for  sig). 

To  år?  Alle  guder  uvirksomme.  Ingen 
lunefuld  magt  bagved,  som  gider  krydse  mine 
hensigter 

To  år?  I  to  år  kan  jeg  lægge  jorden  under 
mit  herredømme. 

Mystikeren  Maximos. 
Du  talte,  min  Julian;  —  hvad  sagde  du? 

Kejser  Julian. 
Jeg  er  ung  og  stærk  og  sund.    Maximos,  — 
det  er  min  vilje  at  leve  længe. 

(han  går  ud  til  hejre.    Maximos  følger  ham.) 

(En  bakket  skogega  med  et  vandløb  mellem  træerne.    Oppe  på  højden 
en  liden  landgård.    Det  er  henimod  solnedgang.) 

(Hærafdelinger  drager  fra  ventre  til  højre  forbi  nedenunder  bakkerne. 
Basilios  fraCæsaræa  og  hans  søsterMakrina,  begge  i  eneboer- 
klæder,  står  nede  ved  vejkanten   og  rækker  vand  og  frugter  til  de  ud- 
mattede soldater.) 

Makrina. 
O,  Basilios,  se,  —  den  ene  blegere,  den  ene 
mere  udtæret  end  den  anden! 

Basilios  fra  Cæsaræa. 
Og  så  utallig  mange  kristne  brødre  iblandt 
dem!  Ve  over  kejser  Julian!  Dette  er  gru- 
sommere udtænkt  end  alle  pinebænkens  kvaler. 
Imod  hvem  er  det  at  han  fører  sine  hærskarer? 
Mindre  imod  Perser-kongen  end  imod  Kristus. 

Makrina. 
Tror  du  dette  forfærdelige  om  ham? 

Basilios  fra  Cæsaræa. 
Ja,  Makrina,  det  går  mere  og  mere  op  for 
mig  at  det  er  os,  slaget  skal  ramme.  Alle  de 
nederlag,  han  har  lidt  i  Antiokia,  al  den  mod- 
stand, han  har  mødt,  alle  de  ydmygelser  og 
skuffelser,  han  har  måttet  døje  for  sin  ugudelige 
færd,  det  tænker  han  alt  sammen  at  dække  over 
med  glemsel  ved  et  sejrrigt  krigstog.  Og  det 
vil  lykkes  ham.  En  stor  sejr  vil  udslette  alt 
hint.  Menneskene  er  ikke  anderledes;  de  ser 
retten  i  lykken,  og  under  magten  bøjer  de  fleste  sig. 

Makrina 

(peger  ud  til  venstre). 

Nye  skarer  1    Utællelige,  uden  ophør  — 

(En  afdeling  soldater  kommer  forbi;  en  ung  mand  i  rækken  falder 

af  udmattelse  om  på  vejen.) 

En  underfører 

(slår  ham  med  sin  kæp). 

Op  med  dig,   du  lade  hund! 

Makrina 

(iler  til). 

O,  slå  ham  ikke! 

Soldaten. 
Lad  dem  slå;  —  jeg  lider  så  gerne. 

Høvedsmanden  Ammian 

(kommer). 

Atter  ophold!  —  Nå,  det  er  ham.    Kan  han 
virkelig  ikke  mere? 

Underføreren. 
Jeg  ved  ikke  hvad  jeg  skal  sige,  herre;   han 
falder  hvert  øjeblik. 

Makrina. 
O,    vær  tålmodig!    Hvem  er  denne  ulykke- 
lige?  —   Se  her;    sug  saften  af  disse  frugter.  — 
Hvem  er  han,  herre? 

Høvedsmanden  Ammian. 
En  Kappadokier,    —   en  af  de  vildfarende, 
som  var  med  at  skænde  Venus-templet  i  Antiokia 

Makrina. 
O,  en  af  hine  blodvidner  — 1* 

Høvedsmanden  Ammian. 
Prøv  at  rejse  dig,  Agathonl  Jeg  ynkes  over 
dette  menneske.     De  revsed  ham  voldsommere, 
end  han  kunde  tåle.     Han  har  ikke  været  ved 
sin  forstand  siden. 

Agathon 

(rejser  sig). 

Jeg  kan  godt  tåle  det.  Og  jeg  er  fuldt  ved 
min  forstand,  hetrel  Slå,  slå,  slå;  —  jeg  lider 
så  gerne. 

Høvedsmanden  Ammian 

(til  underføreren). 

Fremad;  her  er  ikke  tid  at  spilde. 

Underføreren 

(til  soldaterne). 

Fremad;  fremad! 

Agathon. 
Babylonios  faldt;    —   snart  skal    den  baby- 
loniske horkarl  falde.      Zaitas  løve  blev  fældet; 
—  fældes  skal  verdens  kronede  løvel 

(Soldaterne  drives  ud  til  hejre.) 

Høvedsmanden  Ammian 

(til  Basilios  og  Makrina). 

I  sælsomme  mennesker;  —  I  farer  vild  og 
øver  dog  det  gode.  Tak,  at  I  har  kvæget  de 
udmattede;  og  gid  kejserens  tarv  tillod  at  jeg 
turde  handle  så  mildt  imod  eders  brødre,  som 
jeg  gerne  vilde. 

(han  går  ud  til  højre.) 

Basilios  fra  Cæsaræa. 
Gud  være  med  dig,   du  ædle  hedning  1 

Makrina. 
Hvem  mon  denne  mand  var? 

Basilios  fra  Cæsaræa. 
Jeg  kendte  ham  ikke. 

(peger  ud  til  venstre.) 

O,  se,  se,  —  der  er  han  selv! 

Makrina. 
Kejseren?   Er  det  kejseren? 

Basilios  fra  Cæsaræa. 
Ja,   det  er  ham. 

(Kejser  Julian  med  flere  krigsøverster,   ledsaget  af  livvagts- 
føreren  Anatolos  samt  en  vagtafdeling  kommer  fra  venstre.) 

Kejser  Julian 

(til  sine  ledsagere). 

Ej,  hvad  træt?  Skulde  en  hests  fald  bringe 
mig  til  at  standse?  Eller  skulde  det  være  mindre 
sømmeligt  at  gå  tilfods,  end  at  bestige  et  ringere 
dyr?  Trætl  Min  stamfader  har  udsagt  at  det 
bør  sig  en  kejser  at  dø  stående.  Jeg  siger  at 
'  det  bør  sig  en  kejser,  i  hans  hele  liv  —  ikke 
blot  i  dødsstunden  —  at  vise  en  efterfølgelses- 
værdig  udholdenhed;    jeg  siger Ah,    ved 

himlens  store  lys,   ser  jeg  ikke  der  for  mine  øjne 
Cæsaræeren  Basilios! 

Basilios  fra  Cæsaræa 

(bøjer  sig  dybt). 

Din  ringe  tjener,   o  mægtigste  herre  1 

Kejser  Julian. 
Ja,  det  skal  j^  tro!    Du  tjener  mig  i  sand- 
hed godt,  Basilios! 

Så  dette  er  altså  det  landhus  der  er  kommet 
i  så  stort  ry  ved  de  breve,  som  udgår  herfra. 
Man  taler  trindt  i  alle  lande  mere  om  dette  hus, 
end  man  taler  om  læresalene,  skønt  jeg  hverken 
har  skyet  flid  eller  møje  for  at  bringe  dem  på 
fode  igen. 

Ikke  sandt,  —  denne  kvinde  er  sikkerlig  din 
søster  Makrina? 

Basilios  fra  Cæsaræa. 
Så  er  det,  herre! 

Kejser  JuliaiL 
Du  er  en  skøn  kvinde,    og  img  endnu.     Og 
dog  har  du,  som  jeg  hører,  givet  afkald  på  livet. 

Makrina. 
Herre,    jeg  har  givet  atkald  på  livet  for  at 
konmie  til  ret  at  leve. 

Kejser  Julian. 
Ak,  j^  kender  såre  godt  eders  vildfarelser. 
I  sukker  efter  det,  som  ligger  hinsides  og  hvorom 
I  intet  med  visshed  ved;  I  spæger  eders  kød;  I' 
undertrykker  alle  menneskelige  l)rster.  Og  dog 
^S^  jeg  eder  at  dette  kan  være  en  forfænge- 
lighed,  så  godt  som  enhver  anden. 

Basilios  fra  Cæsaræa. 

Tro  ikke,  herre,  at  jeg  er  blind  for  den  fare, 
som  ligger  i  forsagelsen.  Jeg  ved  vel  at  min 
ven  Gregor  har  ret  når  han  skriver  at  han  trøster 
sig  til  at  være  eneboer  med  hjertet  uden  at  være 
det  med  legemet.  Og  jeg  ved  også  at  denne 
grove  klædning  lidet  båder  min  sjæl,  ifald  jeg 
regner  mig  det  til  fortjeneste  at  bære  den. 

Men  således  føler  jeg  det  ikke.  Dette  til- 
bagetrukne liv  fylder  mig  med  en  usigelig  lykke; 
det  er  alt.  Hine  vilde  brydninger,  som  verden 
oplever  i  denne  tid,  træder  mig  ikke  her  for  øje 
i  sin  uskønhed.  Her  fornemmer  jeg  mit  legeme 
opløftet  i  bønnen,  og  min  sjæl  renset  ved  en 
tarvelig  levemåde. 

Kejser  Julian. 

O,  min  nøjsomme  Basilios,  jeg  tror  dog  du 
eftertragter  noget  mere.  Hvis  man  har  sagt  sandt, 
så  har  din  søster  her  forsamlet  om  sig  en  hob 
unge  kvinder,  hvilke  hun  oplærer  efter  sit  for- 
billede. Og  du  selv  har  jo,  ligesom  din  galilæiske 
mester,  kåret  dig  tolv  lærlinge.  Hvad  er  din  agt 
med  dem? 

Basilios  fra  Cæsaræa. 
At  sende  dem  ud  til  alle  lande  for  at  styrke 
vore  brødre  i  striden. 

Kejser  Julian. 
Ja    så !      Udrustet   med    alle    veltalenhedens 
våben  sender  du  din  hær  imod  mig.      Og   hvor 

har  du  denne  veltalenhed,  denne  skønne  græske 
kunst  fra?  Du  har  den  fra  vore  læresale.  Og 
med  hvilken  ret  besidder  du  den?  Du  har  listet 
dig  som  en  spejder  ind  i  vor  lejr  for  at  udforske, 
hvor  vi  sikkrest  kan  rammes.  Og  nu  nytter  du 
denne  kundskab  til  vor  største  skade! 

Ved  du  vel,  Basilios,  at  jeg  ikke  er  tilsinds 
at  tåle  denne  usømmelighed  længere?  Jeg  vil 
slå  eder  dette  våben  ud  af  hænderne.  Hold  eder 
til  Matthæus  og  Lukas  og  andre  slige  uhøvlede 
bogskrivére.  Men  I  skal  ikke  herefter  fa  lov  til 
at  fortolke  vore  gamle  digtere  og  heller  ikke 
vore  gamle  *  visdomslærere ;  thi  jeg  agter  det 
ubilligt  at  I  suger  kundskab  og  fordel  af  disse 
kilder,  på  hvis  sandhed  I  slet  ingen  tro  har. 
Ligervis  skal  det  forbydes  alle  galilæiske  lær- 
linge at  komme  i  vore  læresale;  thi  hvad  vil  de 
vel  der?  Frastjæle  os  vor  kunst  for  at  bruge  den 
imod  os  selv. 

Basilios  fra  Cæsaræa. 

Herre,  jeg  har  allerede  før  hørt  dette  sæl- 
somme forsæt  omtale.  Og  jeg  må  give  Gregor 
medhold  når  han  skriver  at  du  ikke  har  nogen 
udelukkende  ret  til  den  græske  lærdom,  ej  heller 
til  den  græske  talekunst.  Jeg  må  give  ham 
medhold  når  han  siger  at  du  jo  bruger  bogstav- 
skriften, som  dog  er  opfunden  hos  Egypterne, 
og  at  du  ifører  dig  purpuret,  skønt  det  først  kom 
i  brug  hos  folkene  i  Tyros. 

Ja,  herre,  —  mere  end  det.  Du  underkaster 
dig  lande  og  gør  dig  til  hersker  over  folkeslag, 
hvis  sprog  du  ikke  forstår  og  hvis  sæder  du  ikke 
kender.  Og  det  har  du  ret  til.  Men  den  samme 
ret,  du  har  i  den  synlige  verden,  den  samme  ret 
har  han,  som  du  kalder  Galilæeren,  i  den  usyn- 
lige — 

Kejser  Julian. 

Nok  om  dette  1  Jeg  vil  ikke  oftere  høre 
sligt.  I  taler  som  om  der  gaves  to  verdens- 
herskere, og  med  den  indvending  prøver  I  at 
standse  mig  på  alle  mine  veje.  O,  I  latterlige !• 
I  stiller  en  død  imod  en  levende.  Men  I  skal 
snart  fa  vide,  hvorledes  det  hænger  sammen. 
Det  skrift  imod  eder,  som  jeg  længe  har  arbejdet 
på,  det  må  I  ikke  tro  at  jeg  har  lagt  tilside 
under  krigens  sysler.  Tænker  I  kanske  at  jeg 
tilbringer  mine  nætter  med  at  sove?  Ah,  I  for- 
regner eder!  For  »Skæg-haderen«  høsted  jeg 
kun  spot,  —  og  det  selv  hos  dem,  som  kunde 
havt  besynderlig  gavn  af  at  lægge  sig  visse  sand- 
heder på  hjerte.  Men  det  skal  ingenlunde  af- 
skrække mig.  Eller  skulde  det  sømme  sig  for 
en  mand  med  kæp  i  hånden  at  vige  tilbage  for 
en  flok  gøende  hunde?  —  Hvorfor  smilte  du, 
kvinde?    Hvad  var  det  du  lo  af? 

Makrina. 
Hvorfor,   o  herre,   ivrer  du  så  stærkt  imod 
en,  som  du  kalder  død? 

13* 

Kejser  Julian. 
Ah,   jeg   skønner!     Du  vil  dermed    sige  at 
han  lever. 

Makrina. 
Jeg  vil  dermed  sige  at  du,  o  mægtige  herre, 
1  dit  hjerte  føler  at  han  visselig  lever. 

Kejser  Julian. 
Jeg?    Hvad  nul    Jeg  skulde  føle  — ? 

Makrina. 
Hvad  er  det,   du  hader  og  forfølger?      Ikke 
ham  men  din  tro  på  ham.     Og  lever  han  ikke  i 
dit  had   og  i   din  forfølgelse,    således,    som  han 
lever  i  vor  kærlighed? 

Kejser  Julian. 

Jeg  kender  eders  vredne  talemåder.  I  Gali- 
læere siger  et  og  mener  dermed  et  andet.  Og 
sligt  kalder  I  for  talekunst  I  O,  I  middelmådige 
ånder  1  Hvilken  dårskab!  Jeg  skulde  føle  at 
den  korsfæstede  Jøde  lever?  O,  hvilken  sunken 
tid,  der  kan  lade  sig  nøje  med  sligt  I  Men 
menneskene  er  ikke  bedre  nutildags.  Galskab 
regnes  for  visdom.  Hvorledes  har  ikke  jeg  i 
usigelig  mange  nætter  våget  og  gransket  for  at 
finde  tingenes  rette  grund?  Men  hvor  er  de, 
som  følger  mig  efter?  Mange  priser  min  tale; 
men  fa  eller  ingen  lader  sig  overtyde. 

Dog,  sandelig,  enden  er  ikke  endnu.  Der 
skal  komme  noget  over  eder  som  en  overraskelse. 

I  skal  fornemme,  hvor  alt  det  spredte  stræber 
hen,  for  at  ene  sig  i  et.  I  skal  erfare  at  alt 
det,  som  I  nu  foragter,  det  har  herligheden  i 
sig,  —  og  det  kors,  som  I  hænger  eders  for- 
trøstning på,  det  vil  jeg  tømre  om  til  en  stige 
for  ham,  som  I  ikke  kender. 

Makrina. 

Og  jeg  siger  dig,  kejser,  at  du  ikke  er 
andet  end  en  svøbe  i  Guds  hånd,  —  en  svøbe, 
som  må  slå  os  for  vore  synders  ^kyld.  Ve  os, 
at  dette  skulde  komme  1  Ve  os,  at  vi,  splidagtigt 
og  kærlighedsløst,  veg  af  fra  den  rette  vej! 

Der  var  ingen  konge  mere  i  Israel.  Derfor 
slog  Herren  dig  med  vanvid,  at  du  skulde 
tugte  os. 

Hvilken  ånd  har  han  ikke  formørket,  for  at 
den  skulde  rase  imod  os!  Hvilket  blomstrende 
træ  har  han  ikke  kvistet  af  til  ris  for  vore  skyld- 
tyngede skuldre! 

Varsler  mante  dig,  og  du  agted  dem  ikke. 
Røster  kaldte  dig,  og  du  hørte  dem  ikke.  Hænder 
skrev  sin  ildskrift  på  væggen  for  dig,  og  du  strøg 
skriften  .ud  uden  at  tyde  den. 

Kejser  Julian. 
Basilios,  —  jeg  gad  gerne  have  kendt  denne 
kvinde  før  idag. 

Basilios  fra  Cæsaræa. 
Kom,  Makrina! 

Makrina. 
Ve  mig  at  jeg  Ak  se  disse  skinnende  øjne! 
Engel  og  slange,  enet  til  et;  den  frafaldnes  længsel 
og  fristerens  list  på  en  gangl  O,  hvorledes  har 
vore  brødre  og  søstre  kunnet  bære  sejershåbet 
højt  i  denne  udsendings  nærhed?  I  ham  er  en 
større.  Ser  du  det  ikke,  Basilios,  —  i  ham  vil 
Gud  Herren  slå  os  til  døden. 

Kejser  Julian. 
Du  har  sagt  detl 

Makrina. 
Ikke  jeg  I 

Kejser  Julian. 
Første  vundne  sjæl! 

Makrina. 
Vig  fra  mig! 

Basilios  fra  Cæsaræa. 
Kom,  —  kom! 

Kejser  Julian. 
Bliv  her!  —  Anatolos,  slå  vagt  om  deml  — 
Det  er  min  vilje  at  I  skal  følge  hæren,  —  både 
I  og  eders  lærlinge,  —  ynglinge  og  kvinder. 

Basilios  fra  Cæsaræa. 
Herre,  det  kan  du  ikke  ville. 

Kejser  Julian. 
Det   er   ikke  klogt  at  efterlade  fæstninger  i 
ryggen.      Se,    jeg   slår   ud   med   min   hånd    og 

dæmper  denne  brændende  pileregn,    som  I  har 
udgydt  fra  hint  lille  landhus. 

Basilios  fra  Cæsaræa. 
Nej,  nej,  herre,  —  denne  voldsgerning  — 

Makrina. 
Ak,  Basilios,  —  her  eller  hist  -^  alt  er  udel 

Kejser  Julian. 
Står  der  ikke  skrevet  at  I  skal  give  kejseren, 
hvad  kejserens  er?  Jeg  bruger  alle  hænder  på 
dette  tog.  I  kan  pleje  mine  syge  og  sårede. 
Derved  tjener  I  Galilæeren  tillige;  og  holder  I 
dette  endnu  for  en  pligt,  så  råder  jeg  eder  at 
nytte  tiden.     Han  har  ikke  længe  igen. 

(Nogle  soldater  har  omringet  Basilios   og  Makrina;   andre   iler  gennem 

tykningen  op  mod  huset.) 

Makrina. 
Synkende  sol  over  hjemmet;  synkende  håb 
og   synkende   verdens   lys!     O,    Basilios,    at   vi 
skulde  opleve  at  se  natten. 

Basilios  fra  Cæsaræa. 
Lyset  er. 

Kejser  Julian. 
Lyset    vorder.       Ryggen    mod    aftenrøden, 
Galilæere!     Øjet  mod  øst,  mod  øst,  hvor  Helios 
drømmer.      Sandelig,   jeg  siger  eder,    I  skal  se 
jordens  solkonge. 

(Han  går  ud  til  højre;  alle  følger  ham.) 

(Hinsides  Eufrat  og  Tigris.  En  vid  slette  med  den  kejserlige  teltlejr. 
Småkrat  til  venstre  og  i  baggrunden  dølger  Tigris-flodens  krumninger 
Skibsmaster  rager  op  over  krattet  i  en  lang  uoverskuelig  række.    Skyfuld 

aften.) 

(Soldater  og  krigsfolk   af  alle   slags  er  ifærd  med  at  slå  lejr  på 
sletten.     Allehånde   forråd    bringes   fra   skibene.     Vagtilde   langt  borte 
Hærføreren    Nevita,     kr  igsø  ve  r  s  t  e  n    Jovian     og    flere 

høvdinger  kommer  fra  flåden.) 

Hærføreren  Nevita. 

Se  nu,  om  ikke  kejseren  valgte  det  rette. 
Her  står  vi  uden  sværdslag  på  fiendens  grund; 
ingen  har  gjort  os  overgangen  over  floderne 
stridig;  ikke  så  meget  som  en  eneste  persisk 
rytter  er  at  øjne. 

Krigsøversten  Jovian. 

Nej,  herre,  ad  denne  vej  har  fienden  visselig 
ikke  ventet  os. 

Hærføreren  Nevita. 

Du  siger  dette,  som  om  du  endnu  holdt  fast 
ved  at  valget  af  denne  vej  var  uklogt. 

Krigsøversten  Jovian. 

Ja,  herre,  det  er  fremdeles  min  mening  at 
vi  heller  skulde  slat  ind  på  en  nordligere  retning. 
Der  kunde  vi  støttet  vor  venstre  fløj  til  Arme- 
nien, som  er  os  venligt  sindet,  og  hentet  alt  for- 
nødent underhold  fra  dette  overflødige  landskab. 
Men  her?  Hæmmet  i  vor  fremgang  af  de  tunge 
lastskibe.      Rundt  om  os  en   øde   slette,    næsten 

ep  ørk Ah,  kejseren  kommer.   Jeg  vil  gå; 

han  er  mig  ikke  nådig  i  denne  tid. 

(Han  går  ud  til  højre.      I  det  samme   kommer   kejser  Julian   med 
nogle   ledsagere   fra   skibene.      Livlægen   Oribases,    vis- 
domslærerne Priskos   og  Kytron  samt  nogle  flere  træder 
frem  mellem  teltene  på  højre  side  og  går  kejseren  imøde.) 

Kejser  Julian. 
Således   ser   vi    kejser- riget   vokse.       Hvert 
skridt,  jeg  træder  imod  øst,  flytter  rigets  grænse. 

(han  stamper  i  jorden.) 

Denne  jord  er  min!  Jeg  er  i  riget,  ikke 
udenfor.  —  Nu,  Priskos  — ? 

Visdomslæreren  Priskos. 
Uforlignelige  kejser,  dit  bud  er  udført.    Hvad 
du  så  underfuldt  drømte,  har  vi  ladet  oplæse  for 
alle  hærens  afdelinger. 

Kejser  Julian. 

Vel,  vel.  Og  hvad  virkning  lod  min  drøm 
til  at  øve  på  soldaterne? 

Visdomslæreren  Kytron. 
Nogle    priste    dig  med  glad  røst  og  kaldte 
dig  den  guddommelige;  andre  derimod  — 

Visdomslæreren  Priskos. 
Disse  andre  vare  Galilæere,  o  Kytron! 

Visdomslæreren  Kytron. 

Ja,  ja,  de  fleste  andre  var  Galilæere,  og 
disse  slog  sig  for  sit  bryst  og  udstødte  høje 
klageråb. 

Kejser  Julian. 
Jeg  vil  ikke  blive  stående  ved  dette.  De 
brystbilleder  af  mig,  som  jeg  har  ladet  forfærdige 
for  at  opstille  dem  i  de  byer,  j^  kommer  til  at 
undertvinge,  de  skal  oprejses  trindt  om  i  lejren 
ved  alle  borde,  hvor  skatmestrene  uddeler  krigs- 
folkets lønning.  Lamper  skal  tændes  ved  siden 
af  billederne,  et  fyrfad  med  vellugtende  røgelse 
skal  brænde  foran,  og  hver  soldat  skal,  idet  han 
går  frem  for  at  modtage  sin  løn,  kaste  nogle 
røgelsekom  på  ilden. 

Livlægen  Oribases. 
Min  nådigste  kejser,  tilgiv  mig,  men  —  er 
det  rådeligt? 

Kejser  Julian. 
Hvorfor   ikke   rådeligt?     Jeg  forbauses  over 
min  Oribases. 

Visdomslæreren  Priskos. 
Ak,  herre,  du  må  vel  forbauses!    Skulde  det 
ikke  være  rådeligt  at  — ? 

Visdomslæreren  Kytron. 
Skulde   ikke    en  Julian    turde   vove,    hvad 
mindre  guddommelige  mænd  har  vovet? 

Kejser  Julian. 

Jeg  finder  også  at  det  voveligste  her  vilde 

være  at  lægge  dølgsmål  på  de  gådefulde  magters 

rådslagninger.     Er   det   kommen   så  vidt  at    de 

guddommelige   nedlægger   sin    magt    i   jordiske 

hænder,  —  hvilket  vi  af  mange  tegn  tør  slutte 
at  være  tilfældet,  —  så  vilde  det  i  sandhed  være 
højst  utaknemmeligt  at  fordølge  sådant.  Det  er 
under  så  farefulde  forholde,  som  disse,  ingenlunde 
ligegyldigt  om  soldaterne  yder  sin  dyrkelse  til 
den  urette,  da  de  dog  skulde  påkalde  en  helt 
anden. 

Jeg  siger  dig,  Oribases,  og  jeg  siger  eder 
andre,  —  om  der  ellers  findes  nogen  anden  her, 
som  således  vil  afstikke  grænser  for  den  kejser- 
lige magt,  —  at  just  dette  vilde  være  den  virke- 
lige ugudelighed,  og  at  jeg  derfor  nødes  til  at 
ivre  derimod. 

Har  ikke  allerede  Platon  forkyndt  den  sand- 
hed, at  kun  en  gud  kan  herske  over  menneskene  ? 
Hvad  mente  han  med  dette  udsagn?  Svar  mig 
på  det,  —  hvad  mente  han?  Langt  være  det 
fra  mig  at  ville  påstå,  at  Platon  —  denne  for 
øvrigt  mageløse  vismand,  —  dermed,  ligesom  i 
en  spådom  skulde  have  sigtet  til  noget  enkelt 
menneske,  end  ikke  det  ypperste.  Men  jeg 
tænker,  vi  alle  har  været  vidne  til  de  forstyrrelser, 
som  flyder  af  at  den  højeste  magt  ligesom  kløves 
og  deles  på  flere  hænder. 

Nok  om  dette.  Jeg  har  allerede  påbudt 
at  de  kejserlige  billeder  skal  stilles  til  skue  i 
lejren. 

Ah,  hvad  søger  du  så  ilsomt,  Eutherios? 

(Husmesteren    Eutherios,    ledsaget    af  en   mand    i    opkiltrede 

klæder,  kommer  fra  skibene.) 

Husmesteren  Eutherios. 
Ophøjede  kejser,  denne  Antiolder  er  udsendt 
fra   statholderen  Alexandros   og   bringer    dig    et 
brev,  som  han  siger  er  vigtigt. 

Kejser  Julian. 
Ah,  lad  dog  se!     Lys  hid! 

(Kn  fakkel  bringes;  kejseren  åbner  brevet  og  laeser.) 

Kejser  Julian. 
Kan    dette  være  muligt!      Lys   bedre!      Ja, 
det  står  der;   —   og  her  — ;  hvad  nu?  —  Dette 
går  i  sandhed  over  alt,  hvad  jeg  kunde  tænkt  mig ! 

Hærføreren  Nevita. 
Slemme  nyheder  fra  vesterlandene,  herre? 

Kejser  Julian; 
Nevita,  sig  mig,  hvor  lang  tid  bruger  vi  for 
at  nå  frem  til  Ktesifon? 

Hærføreren  Nevita. 
Det  kan   umuligt  gøres   på  kortere  tid  end 
treti  dage. 

Kejser  Julian. 
Det   må  gøres  på  kortere  tid!     Treti  dage! 
En    hel    måned!      Og  imens  vi  kryber  frem  her, 
skulde  jeg  lade  disse  rasende  — 

Hærføreren  Nevita. 
Du  ved  selv,  herre,  vi  må  for  skibenes  skyld 
følge  alle  flodens  krumninger.    Strømmen  er  strid, 
og    derhos    både   grund    og  stenet.     Jeg  holder 
det  for  ugørligt  at  nå  hurtigere  frem. 

Kejser  Julian. 

Treti  dage!  Og  derefter  skal  staden  ind- 
tages, —  Perser-hæren  skal  slåes  på  flugt,  — 
freden  skal  sluttes.  Hvor  lang  tid  vil  ikke  alt 
dette  kræve?  Og  endda  var  der  nogle  iblandt 
jer,  som  dårligen  foreslog  mig  at  gøre  en  end 
længere  omvej.  Ha-ha,  man  pønser  på  min 
undergang! 

Hærføreren  Nevita. 

Herre,   vær  tryg;    toget  skal  fremmes  af  al 

magt. 

Kejser  Julian. 

Det  gøres  vel  nødigt.    Kan  I  tænke  jer,  hvad 

Alexandros  melder?   Galilæernes  vanvid  overstiger 

alle  grænser  siden  min  afrejse.     Og  dette  uvæsen 

øges   dag   for    dag.      De   skønner   at  min  sejr  i 

Persien  vil  drage  deres  udryddelse   efter  sig;    og 

med  hin   skamløse  Gregor   som   hovedmand  står 

de  nu,  lig  en  fiendtlig  hær,  i  ryggen  på  mig;    i 

de  frygiske  egne  forberedes  hemmelige  ting,  som 

ingen  ret  kan  fa  rede  på  — 

Hærføreren  Nevita. 
Hvad  vil  det  sige,   herre?      Hvad    tager    de 
sig  for? 

Kejser  Julian. 
Hvad  de  tager  sig  for?  Beder,  prædiker, 
synger,  forkynder  verdens  yderste  dag.  O,  var  det 
endda  ikke  andet;  —  men  de  river  vore  tilhængere 
med  sig  og  drager  dem  ind  i  sit  oprørske  forbund. 
I    Cæsaræa    har    menigheden     kåret    dommeren 

Eusebios  til  biskop,  —  Eusebios,  en  udøbt  mand, 
—  og  denne  forvildede  har  modtaget  en  slig 
kaldelse,  som  til  og  med  er  ugyldig  efter  deres 
egne  kirkelove. 

Dog,  dette  er  langtfra  det  værste.  Værre, 
værre,  tifold  værre  er  det  at  Athanasios  er  komnien 
tilbage  til  Alexandria. 

Hærføreren  Nevita. 
Athanasios  ? 

Visdomslæreren  Priskos. 
Hin  gådefulde  biskop,  som  forsvandt  i  ørken 
for  sex  år  siden? 

Kejser  Julian. 

Et  kirkemøde  forjog  ham  for  hans  usømmelige 
ivers  skyld.  Galilæerne  var  føjelige  under  min 
formand. 

Ja,  vil  I  tænke  jer,  —  nu  er  denne  rasende 
sværmer  kommen  tilbage  til  Alexandria.  Hans 
indtog  var  lig  en  konges;  landevejen  var  belagt 
med  tæpper  og  grønne  palmegrene.  Og  hvad 
skede  derefter?  Hvad  tror  I  vel?  Samme  nat 
brød  et  oprør  ud  blandt  Galilæerne.  Georgios, 
deres  retmæssige  biskop,  denne  retsindige  og 
velvillige  mand,  hvem  de  beskyldte  for  lunkenhed 
i  troen,  er  bleven  myrdet,  levende  sønderrevet  i 
stadens  gader. 

Hærføreren  Nevita. 
Men,  herre,  hvor  kunde  det  komme  så  vidtf 
Hvor  var  dog  statholderen  Artemios? 

Kejser  Julian. 
Du  må  vel  spørge  hvor  Artemios  Var.  Jeg 
skal  sige  dig  det.  Artemios  er  gåt  over  til  Gali- 
læerne! Artemios  er  selv  med  væbnet  hånd  trængt 
ind  i  Serapeion,  hint  verdens  herligste  tempel,  — 
har  sønderslåt  billedstøtterne,  —  har  plyndret 
alterne  og  ødelagt  hine  umådelige  bogskatte,  som 
vi  just  i  denne  vildfarende  og  vankundige  tid 
havde  så  højlig  brug  for,  og  som  jeg  vilde  begræde, 
lig  en  af  døden  bortrykket  ven,  dersom  min  harme 
tillod  mig  at  udgyde  tårer. 

Visdomslæreren  Kytron. 
Sandelig,  dette  går  over  al  forestilling  1 

Kejser  Julian. 
Og  ikke  at  kunne  nå  disse  elendige  for  at 
tugte  deml  At  måtte  være  vidne  til  at  slige 
udskejelser  griber  videre  og  videre  om  sig!  — 
Treti  dage,  siger  du!  Hvi  nøler  man?  Hvi  slår 
man  lejr?  Hvi  sover  man?  Ved  ikke  mine 
hærførere,  hvad  her  står  på  spil?  Vi  må  holde 
rådslagning.  Når  jeg  tænker  på,  hvad  den  make- 
doniske Alexander  udretted  i  treti  dage  — 

(Krigs  øversten  Jovian,     ledsaget    af    en    mand    i   persisk 
klædning,  uden  våben,  kommer  fra  lejren.) 

Krigsøversten  Jovian. 
Vredes   ikke,    herre,    at   jeg  træder  dig  for 
øjne;  men  denne  fremmede  — 

Kejser  Julian. 
En  persisk  kriger  1 

Perseren 

(kaster  sig  ned  pil  jorden). 

Ingen  kriger,  du  mægtige! 

Krigsøversten  Jovian. 
Han  kom  våbenløs  jagende  tilhest  over  sletten 
og  meldte  sig  ved  forposterne  — 

Kejser  Julian. 
Så  er  dine  landsmænd  i  nærheden? 

Perseren, 

Nej,  nejl 

Kejser  Julian. 
Men  hvor  kommer  du  så  fra? 

Perseren 

(stir  sine  klæder  tilside). 

Se  disse  arme,  du  jordens  hersker,  —  blodige 
af  rustne  lænkeringe.  Føl  denne  flåede  ryg,  — 
sår  i  sår.    Jeg  kommer  fra  pinebænken,  herre  1 

Kejser  Julian. 
Ah,  —  du  er  flygtet  fra  kong  Sapores? 

Perseren. 
Ja,  du  vældige,  du,  som  ved  alt!  Jeg  stod 
højt  i  nåde  hos  kong  Sapores  indtil  jeg,  dreven 
af  rædsel  ved  din  nærmelse,  dristed  mig  til  at 
forudsige  ham  at  denne  krig  vilde  volde  hans 
undergang.  Ved  du,  herre,  hvorledes  han  har 
lønnet  mig?  Min  hustru  gav  han  til  pris  for  sine 
bueskytter  fra  bergene;  mine  børn  lod  han  sælge 

som  slaver;  alle  mine  ejendomme  lod  han  sine 
tjenere  dele  imellem  sig;  mig  selv  lod  han  pine  i 
ni  dage.  Derpå  bød  han  mig  ride  ud  og  dø  som 
et  dyr  på  sletterne. 

Kejser  Julian. 
Og  hvad  vil  du  mig? 

Perseren. 
Hvad  jeg  vil  dig  efter  denne  medfart?  Jeg 
vil  hjælpe  dig  at  ødelægge  min  forfølger. 

Kejser  Julian. 
Ah,  du  pinte  mand,  —  hvad  kan  du  hjælpe? 

Perseren. 
Jeg    kan    fæste    vinger    ved    dine    krigsfolks 
ankler. 

Kejser  Julian. 
Hvad  vil  du  sige  med  det?  Rejs  dig,  og  sig 
mig,  hvad  du  mener. 

Perseren 

(rejser  sig). 

Der  var  ingen  i  Ktesifon,  som  tænkte  at  du 
vilde  vælge  denne  vej  — 

Kejser  Julian. 
Det  ved  jeg. 

Perseren. 
Nu  er  det  ikke  nogen  hemmelighed  længer. 

Kejser  Julian. 
Du  lyver,    mand  I    I  Persere   ved   intet   om 
mine  hensigter. 

Henrik  Ibsen:   Kejser  og  Galilæer.    II.  1 4 

Perseren. 
Herre,  du,  hvis  visdom  stammer  fra  ilden  og 
solen,  du  ved  godt  at  mine  landsmænd  nu  kender 
dine  hensigter.  Du  har  sat  over  floderne  på  dine 
skibe;  disse  skibe,  flere  end  tusend  i  tallet,  og 
ladede  med  alle  hærens  fornødenheder,  skal 
trækkes  opover  Tigris,  og  hæren  skal  rykke  frem 
jævnsides  med  skibene. 

Kejser  Julian. 

Utroligt  — ! 

Perseren. 

Når  skibene   er  komne  Ktesifon  så  nær  som 

muligt,  —  hvilket  vil  sige  to  dagsrejser  fra  staden, 

—  da  vil  du  gå  løs  på  denne,    omringe  den  og 

tvinge  kong  Sapores  til  at  overgive  sig. 

Kejser  Julian 

(ser  sig  om). 

Hvem  har  forrådt  os? 

Perseren. 

Dette  forehavende  står  nu  ikke  længer  til  at 

udføre.     Mine  landsmænd  har  i  al  hast  bygget 

stendæmninger  i  flodsengen,    og  på  dem  vil  dine 

skibe  strande. 

Kejser  Julian. 

Menneske,    ved  du,     hvad    det    koster  dig, 

ifald  du  ikke  taler  sandhed? 

Perseren. 
Mit   legeme    er    i    din   vold,    du    mægtige! 
Taler  jeg  ikke  sandhed,    da  står  det  dig  frit  for 
at  lade  mig  brænde  levende. 

Kejser  Julian 

(til  Nevita). 

Floden  lukket!    Der  vil  kræves  uger  for  at 
gøre  den  farbar  igen. 

Hærføreren  Nevita. 
Ifald  det  kan  gøres,   herre!    Slige  redskaber 
fattes  — 

Kejser  Julian. 
Og  dette  skulde  møde  os  nu,  —  nu,  da  det 
gælder  at  rejse  med  al  hastighed! 

Perseren. 
Du  verdens  hersker,  jeg  har  sagt  dig  at  jeg 
kan  skænke  din  hær  vinger. 

Kejser  Julian. 
Tal!   Ved  du  nogen  kortere  vej? 

Perseren. 
Hvis  du  lover  mig,  efter  sejren,  at  skaffe  mig 
min  ranede  ejendom    tilbage    og    derhos    en    ny 
hustru  af  høj  byrd,   så  kan  jeg  — 

Kejser  Julian. 
Jeg  lover  dig  alt;  blot  tal  —  tal! 

Perseren. 
Lægger  du  vejen  tværs  over  sletterne,  da  kan 
du  på  fire  dage  stå  udenfor  Ktesifons  mure. 

Kejser  Julian. 
Glemmer    du  bergryggen  hinsides  sletterne? 

Perseren. 
Herre,    har  du  aldrig  hørt  tale  om  hin  sæl- 
somme snevring  mellem  bergene? 

Kejser  Julian. 
Jo,  jo,  en  kløft;  »Arimans  gade«  kaldes  den. 
Er  det  sandt  at  en  slig  findes? 

Perseren. 
Jeg  red  gennem  Arimans  gade  for  to   dage 
siden. 

Kejser  Julian. 
Nevital 

Hærføreren  Nevita. 
I  sandhed,  herre,  hvis  så  er  — 

Kejser  Julian. 
Underfulde  hjælp  i  nøden  —I 

Perseren. 
Men  vil  du  frem  ad  hin  vej,  du  vældige,  da 
er  ingen  tid  at  spilde.  Den  persiske  hær,  som 
var  trukken  sammen  i  de  nordlige  landskaber, 
den  er  nu  kaldt  tilbage  for  at  stænge  berg- 
kløfteme. 

Kejser  Julian. 
Ved  du  det  med  visshed? 

Perseren. 
Nøler  du,  vil  du  selv  erfare  det. 

Kejser  Julian. 
Hvor  mange  dage   bruger   dine  landsmænd 
for  at  nå  did  hen? 

Perseren. 
Fire  dage,   herre  I 

Kejser  Julian. 
Nevita,    vi  må  stå  hinsides  kløfterne    inden 
tre  dage! 

Hærføreren  Nevita 

(til  Perseren). 

Er  det  gørligt  for  os  at  nå  kløfterne  på  tre 
dage? 

Perseren. 
Ja,    store  kriger,    det  er  gørligt,   hvis  I  tager 
denne  nat  til  hjælp. 

Kejser  Julian. 
Lejren    skal    brydes  af!    Ingen  søvn;    ingen 
hvile  nu.     Inden  fire   dage   —  højst  fem  —   må 
jeg   stå  for  Ktesifon.    —    Hvad  tænker   du    på? 
Ah,  jeg  ved  det. 

Hærføreren  Nevita. 
Flåden,   herre! 

Kejser  Julian. 
Ja,  ja,  ja,   flåden. 

Hærføreren  Nevita. 
Kommer   Perser -hæren    en    dag    senere    til 
kløfterne  end  vi,  så  vil  den  —  om  den  end  ikke 
kan  tilføje  dig  anden  skade  —   vende  sig   vest- 
over imod  dine  skibe  — 

Kejser  Julian. 
—  gøre  et  umådeligt  bytte  til  at  forlænge 
krigen  med  — 

Hærføreren  Nevita. 
Kunde   vi   efterlade    tyve  tusend  mand    ved 
skibene,  så  vilde  de  være  sikrede  — 

Kejser  Julian. 

Hvad  tænker  du  på!  Tyve  tusend?  Næsten 
tredjedelen  af  alt  våbenført  mandskab.  Hvor 
var  så  den  stridsmagt,  hvormed  jeg  skulde  sejre? 
Splittet,  spredt,  delt.  Ikke  en  eneste  mand  kan 
jeg  afse  til  sligt  øjemed. 

Nej,  nej,  Nevita;  men  der  turde  vel  gives 
et  tredje  middel  — 

Hærføreren  Nevita 

(viger  tilbage). 

Min  store  kejser  — ! 

Kejser  Julian. 
Flåden  må  hverken  falde  i  Persernes  .hænder 
eller  volde  os  mandespilde.     Der  gives  et  tredje 
valg,   siger  jeg!     Hvi  nøler  du?     Hvi  udtaler  du 
det  ikke? 

Hærføreren  Nevita 

(ril  Perseren). 

Ved  du  om  borgerne  i  Ktesifon  har  forråd 
på  korn  og  olje? 

Perseren. 
I  Ktesifon  er  overflødige  forråd  af  alle  slags. 

Kejser  Julian. 
Og  har  vi  først  staden  inde,    så  ligger  hele 
det  rige  landskab  åbent  for  os. 

Perseren. 
Borgerne  ville  åbne  sine  porte  for  dig,  herre  I 
Jeg  er  ikke  den  eneste,  som  hader  k6ng  Sapores. 
De  vil  rejse  sig  imod  ham  og  falde  dig  tilfode, 
hvis  du  kommer  uventet  over  dem,  i  forfærdelsens 
vælde,  og  med  al  din  samlede  magt. 

Kejser  Julian. 
Just  det;   just  det. 

Perseren. 
Brænd  skibene,  herre! 

Hærføreren  Nevita. 
Ahl 

Kejser  Julian. 
Hans   had    ser,     mens    din   troskab    famler, 

Nevita  I 

Hærføreren  Nevita. 
Min  troskab  så,   herre;    men  den  vånded  sig 
ved  det,   den  så. 

Kejser  Julian. 
Er  ikke  disse  skibe  som  en  lænke  om  vor 
fod?  Vi  har  levnetsmidler  for  fire  fulde  dage  i 
lejren.  Det  er  godt  at  soldaterne  ikke  tynges 
formeget.  Og  hvad  tjener  så  skibene  til?  Vi 
har  ingen  floder  mere  at  sætte  over  — 

Hærføreren  Nevita. 
Herre,   hvis  det  virkelig  er  din  vilje  — 

Kejser  Julian. 
Min  vilje,   —  min  vilje?   O,    i  en  aften  som 
denne   —    uvejrsfuld  og  stormende  — ;     hvorfor 
kunde  ikke.  et  lyn  slå  ned  og  — 

Mystikeren  Maximos 

(kommer  ilsomt  fra  venstre). 

Du  solens  udkårne  søn,  —  hør,  hør  I 

Kejser  Julian. 
Ikke  nu,   min  Maximos  1 

Mystikeren  Maximos. 
Intet  er  vigtigere  end  dette.    Du  må  høre  mig! 

Kejser  Julian. 
I  lykkens  og  visdommens  navn,   så  tal,   min 
broderi 

Mystikeren  Maximos 

(drager  ham  tilside  og  siger  dæmpet). 

Du  ved,  jeg  har  forsket  og  gransket,  både 
i  bøger  og  gennem  varsler,  for  at  komme  efter 
udfaldet  af  dette  krigstog. 

Kejser  Julian. 
Jeg  ved  at  du  intet  har  kunnet  forudsige  mig. 

Mystikeren  Maximos. 
Varslerne  talte  og  skrifterne  samstemte  med 
dem.     Men  svaret,    som  altid  kom  igen,    var  så 
sælsomt,  at  jeg  måtte  tro,  jeg  havde  forregnet  mig. 

Kejser  Julian. 
Men  nu  — ? 

Mystikeren  Maximos. 

Da  vi    drog    ud   fra  Antiokia    skrev  jeg    til 

Rom    for    at    rådføre    mig    med    de    sibyllinske 

bøger  — 

Kejser  Julian. 
Ja,  ja  —I 

Mystikeren  Maximos. 
I  denne  time    er   svaret  kommet;    en  brev- 
drager fra  statholderen  i  Antiokia  har  bragt  det. 

Kejser  Julian. 
Ah,  Maximos,  —  og  det  lyder  — ? 

Mystikeren  Maximos. 
Det  lyder  som  alt,    hvad  varsler  og  skrifter 
har  sagt  mig;    og  nu  tør  jeg  tyde  det.      Glæd 
dig,  min  broder,  —  du  er  usårlig  i  denne  kamp. 

Kejser  Julian. 
Udsagnet,  —  udsagnet? 

Mystikeren  Maximos. 
De  sibyllinske  bøger  siger :    »Julian  skal  vogte 
sig  for  de  frygiske  egne«. 

Kejser  Julian 

(viger  tilbage). 

De  frygiske  — ?   Ah,  Maximos  I 

Mystikeren  Maximos. 
Hvi  blev  du  bleg,    min  broder? 

Kejser  Julian. 
Sig  mig,   dyrebare  lærer,  —  hvorledes  tyder 
du  dette  svar? 

Mystikeren  Maximos. 
Er  mere  end  en  udtydning  tænkelig?  De 
frygiske  egne?  Hvad  har  du  i  Frygien  at  gøre? 
I  Frygien,  —  et  landskab,  som  ligger  afsides, 
langt  bag  dig,  og  hvor  du  aldrig  har  nødig  at 
sætte  din  fod?  Ingen  fare  truer  dig,  du  lykke- 
lige, —  det  er  meningen. 

Kejser  Julian. 

Dette  gådesvar  har  en  tvefoldig  mening. 
Ingen  fare  truer  mig  i  kampen  —  men  fra  hint 
fjerne  landskab.  — 

Nevita;  Nevita! 

Hærføreren  Nevita. 
Herre  — ? 

Kejser  Julian. 

I  Frygten  altså?  Alexandros  skriver  om  løn- 
domsfulde ting,  der  forberedes  i  Frygien.  Det 
er  engang  bleven  forudsagt  at  Galilæeren  skal 
komme  igen  — 

Brænd  skibene,  Nevita! 

Hærføreren  Nevita. 
Herre,  er  det  din  faste  ufravigelige  vilje  — ? 

Kejser  Julian. 
Brænd  dem  I    Nøl   ikke.     Der  truer  os   løn- 
lige farer  bagved. 

(til  en  af  høvedsmændene.) 

Giv  nøje  agt  på  denne  fremmede.  Han 
skal  tjene  os  til  vejviser.  Kvæg  ham  med  spise 
og  drikke,   og  lad  ham  hvile  godt  ud. 

Krigsøversten  Jovian. 
Min  kejser,   jeg  bønfalder  dig,   —  byg  ikke 
for  sikkert  på  en  slig  overløbers  udsagn. 

Kejser  Julian. 

Aha,  —  du  tykkes  rystet,  min  galilæiske 
rådgiver!  Alt  dette  er  nok  ikke  efter  dit  sind. 
Kanske  ved  du  mere,  end  du  skøtter  om  at  sige. 

Gå,  Nevita,  —  og  brænd  skibene! 

(Hærføreren  Nevita  bøjer  sig  og  går  ud  til  venstre.    Høvedsmanden  fører 

Perseren  bort  mellem  teltene.) 

Kejser  Julian. 

Forrædere  i  min  egen  lejr!  Vent,  vent,  — 
jeg  skal  vel  komme  tilbunds  i  disse  underfundig- 
heder. 

Hæren  skal  bryde  op!  Gå,  Jovian,  og  sørg 
for  at  fortroppen  rykker  ud  inden  en  time.  Perseren 
kender  vejen.     Gå! 

Krigsøversten  Jovian. 
Som  du  byder,   min  høje  kejser  I 

(han  går  ud  til  højre.) 

Mystikeren  Maximos. 

Du  brænder  flåden?    Sikkerlig  har  du  store 

ting  isinde. 

Kejser  Julian. 

Jeg  gad  vide  om  den  makedoniske  Alexander 

havde  vovet  dette? 

Mystikeren  Maximos. 
Vidste  Alexander,   hvor  faren  trued? 

Kejser  Julian. 

Sandt;  sandt!  Jeg  ved  det.  Alle  sejer- 
bringende  magter  er  i  forbund  med  mig.  Varsler 
og  tegn  udfolder  sin  hemmelighedsfulde  kund- 
skab til  fromme  for  mit  rige. 

Siges  det  ikke  om  Galilæeren,  at  ånderne 
kom  og  tjente  ham?  —  livem  tjener  ånderne  nu? 

Hvad  vilde  Galilæeren  sige,  hvis  han  var 
usynlig  tilstede  iblandt  os? 

Mystikeren  Maximos. 
Han  vilde  sige:    det  tredje  rige  er  nær. 

Kejser  Julian. 

Det  tredje  rige  er  kommet,  Maximos  I  Jeg 
føler  at  verdens  Messias  er  levende  i  mig.  Ånden 
er  vorden  kød,  og  kødet  ånd.  Alt  skabt  ligger 
indenfor  min  vilje  og  min  vælde. 

Se,  se,  —  hist  fyger  de  første  gnister  i  vej  ret. 
Luerne  slikker  i  tougværket  og  i  de  tætte  maste- 
klynger. 

(råber  imod  ilden.) 

Tænd;  tænd! 

Mystikeren  Maximos. 
Vinden  aner  din  vilje.  Den  vokser  og  tjener  dig. 

Kejser  Julian 

(byder  med  knyttet  hånd). 

Vord  storm!    Mere  vestlig!    Jeg  vil  det! 

Høvedsmanden  Fromentinos 

(kommer  fra  højre). 

Nådigste  herre,  —  tillad  at  jeg  varer  dig  ad. 
Der  er  udbrudt  en  farefuld  uro  i  lejren. 

Kejser  Julian. 
Jeg  tåler  ingen  uro  mere.    Hæren  skal  rykke 
frem. 

Høvedsmanden  Fromentinos. 
Ja,    min  kejser,   —  men  de  genstridige  Gali- 
læere — 

Kejser  Julian. 
Galilæerne?   Hvad  de? 

Høvedsmanden  Fromentinos. 
Da  skatmestrene  nylig  skulde  uddele  lønning 
til  soldaterne,   havde  de  opstillet  dit  høje  billede 
foran  lønningsbordene  — 

'Kejser  Julian. 
Således  skal  det  stedse  ske  herefter. 

Høvedsmanden  Fromentinos. 
Det  pålagdes  hver  mand,    alt   som  han   gik 
frem,   at  kaste  noget  røgelse  i  fyrfadene  — 

Kejser  Julian. 

Nu  ja,  ja? 

Høvedsmanden  Fromentinos. 
Mange  af  de  galilæiske  soldater  gjorde  det 
uden  at  tænke  videre  derved;   men  andre  vægred 
sig  — 

Kejser  Julian. 
Hvad!    De  vægred  sig? 

Høvedsmanden  Fromentinos. 
I  førstningen,   herre;    men  da   skatmestrene 
forestilled  dem  at  det  var  en  gammel  skik,    som 
igen  skulde  indføres  og  som   ikke  havde    noget 
med  det  guddommelige  at  skaffe  — 

Kejser  Julian. 
Aha;   hvad  så? 

Høvedsmanden  Fromentinos. 
—  så  faldt  de  til  føje  og  gjorde,    som   man 
bød  dem. 

Kejser  Julian. 
Ser  I  vel;  de  faldt  til  føjel 

Høvedsmanden  Fromentinos. 
Men  siden,  herre,  smilte  vore  egne  ad  dem 
og  spotted  og  sagde  ubetænksomt  at  nu  gjorde 
de  bedst  i  at  udslette  korsets  og  fiskens  tegn, 
som  de  plejer  at  indriste  på  armene;  thi  nu  havde 
de  dyrket  den  guddommelige  kejser. 

Kejser  Julian. 
Ja,  ja!   Og  Galilæerne? 

Høvedsmanden  Fromentinos. 

De  brød  ud  i  høje  klager ;   hør,   hør, 

herre;   det  er  umuligt  at  tale  dem  til  rette. 

(Vilde  skrig  høres  udenfor  mellem  teltene.) 

Kejser  Julian. 
Disse  rasende!    Opsætsighed   til   det   sidste. 
De  ved  ikke  at  deres  mesters  magt  er  brudt. 

(Kristne  soldater  løber  frem  på  sletten.       Nogle  slår  sig  for  brystet; 
andre  sønderriver  sine  klæder,   alt  under  gråd  og  råb.) 

En  soldat. 
Kristus  døde  for  mig,   og  jeg  sveg  ham! 

En  anden  soldat. 
O,   du  straffende   Herre  i  himlen,    slå  mig; 
jeg  har  dyrket  falske  guder! 

Soldaten  Agathon. 
Djævlen  på  kejsersædet  har  dræbt  min  sjæl! 
Ve,  ve,  vel 

Andre  soldater 

(afriver  blytegnene,   som  de  bærer  om  halsen). 

Vi  vil  ikke  tjene  afguderi 

Atter  andre. 
Gudsfornægteren    er    ikke   vor   hersker!     Vi 
vil  hjeml    Hjeml 

Kejser  Julian. 
Fromentinos,      grib     disse    afsindige!      Hug 
dem  ned! 

(Fromentinos  og  flere  blandt   de   omstående  vil  styrte  ind  på   de    kristne 
soldater.     I   det   samme   udbreder  sig  et  stærkt  lysende  skin ;    luer  slår 

ivejret  fra  skibene.) 

4 

Førere  og  soldater 

(skrækslagne). 

Flåden  brænder! 

Kejser  Julian. 
Ja,  flåden  brænder!  Og  mere  end  flåden 
brænder.  På  dette  røde  væltende  bål  brænder 
den  korsfæstede  Galilæer  til  aske;  og  den  jordiske 
kejser  brænder  med  Galilæeren.  Men  op  af 
asken  stiger  —  lig  hin  vidunderlige  fugl  — 
jordens  gud  og  åndens  kejser  ien,   ien,    i  en! 

Flere  stemmer. 
Vanvid  har  slat  haml 

Hærføreren  Nevita 

(kommer  fra  venstre). 

Det  er  fuldbragt. 

Krigsøversten  Jovian 

(ilsomt  fra  lejren). 

Sluk,   sluk,   sluk  I 

Kejser  Julian. 
Braend,   brænd! 

Høvedsmanden  Ammian 

(fra  lejren). 

Herre,  du  er  forrådt!    Hin  persiske  overløber 
var  en  bedrager  — 

Kejser  Julian. 
Du  lyver,  mand!    Hvor  er  han? 

Høvedsmanden  Ammian. 
Flygtet! 

Krigsøversten  Jovian. 
Forsvunden,  som  en  skygge  — 

Hærføreren  Nevita. 
Flygtet ! 

Krigsøversten  Jovian. 
De,  som  ledsaged  ham,  udsiger  at  han  blev 
ligesom  borte  mellem  hænderne  på  dem. 

Høvedsmanden  Ammian. 
Hans  hest  er  også  borte  fra   indhegningen, 
hvor   den  stod;    den  fremmede    må  være    flygtet 
ind  over  sletterne. 

Kejser  Juli  an. 
Sluk  branden,  Nevita  I 

Hærføreren  Nevita. 
Umuligt,  min  kejser  1 

Kejser  Julian. 
Sluk,  sluk  I     Det  skal  være  muligt! 

Hærføreren  Nevita. 
Intet  er  umuligere.     Alle  landtouge   er  over- 
hugne ;  alle  skibe  driver  ned  på  de  brændende  vrag. 

Fyrst  Hormisdas 

(kommer  frem  mellem  teltene). 

Forbandelse  over  mine  landsmænd  1    O,  herre, 
at  du  kunde  lytte  til  denne  rænkefulde. 

m 

Råb  fra  lejren. 
Flåden  brænderi    Skilte  fra  hjemmet!    Døden 
foran  os! 

Soldaten  Agathon. 
Afgud,    afgud,    —    byd    stormen    tie;    byd 
luerne  dø  I 

Krigsøversten  Jovian. 
Stormen  vokser.     Ilden   er   som    et  rullende 
hav  — 

Mystikeren  Maximos 

(hvisker). 

Vogt  dig  for  de  frypske  egne. 

Kejser  Julian 

(råber  til  hæren). 

Lad  flåden  brænde  I     Inden  syv   dage  skal  I 
brænde  Ktesifon. 


FEMTE  HANDLING. 


(En  øde  stenet  ørkenslette  uden  træer  og  græs.     Til  højre  kejserens  teli. 

Eftermiddag.) 

(Udmattede  soldater  ligger  i  klynger  inde  på  sletten.  Fra  og  til 
drager  hærafdelinger  forbi  fra  venstre  til  højre.  Udenfor  teltet  går 
visdomslærernePriskos  ogKytron  samt  flere  andreaf  kejse- 
rens ledsagere  ventende  i  spænding  og  uro.  Livvagtsføreren 
Anatolos  står  med  soldater  foran  teltåbningen.) 

Visdomslæreren  Kytron. 
Er  det  ikke  ufatteligt  at  dette  krigsråd  kan 
vare  så  længe? 

Visdomslæreren  Priskos. 
Ja,    i  sandhed,    man  skulde  mene,    her  var 
kun    to  ting  at   vælge    imellem:    at    rykke    frem 
eller  rykke  tilbage. 

Visdomslæreren  Kytron. 
Dette  er  ikke  til  at  blive  klog  på.  — 
Sig  mig,  gode  Anatolos,    hvorfor  i  gudernes 
navn  rykker  vi  ikke  frem? 

Visdomslæreren  Priskos. 
Ja,    hvorfor    ængster  man  os    og   gør   holdt 
her  midt  i  ørken? 

15* 

Livvagtsføreren  Anatolos. 
Ser  I  den  dirrende  luft  nede  i  himmelbrynet 
både  i  nord,  øst  og  syd? 

Visdomslæreren  Kytron. 
Ja  vel,  ja  vel;  det  er  heden  — 

Livvagtsføreren  Anatolos. 
Det  er  sletten,  som  brænder. 

Visdomslæreren  Priskos. 
Hvad  siger  du!     Brænder  sletten? 

Visdomslæreren  Kytron. 
Spøg    dog   ikke  så    uhyggeligt,    gode   Ana- 
tolos 1     Sig  os  —  hvad  er  det? 

Livvagtsføreren  Anatolos. 
Sletten  brænder,   siger  jeg.     Hist  ude,    hvor 
ørkenen  hører  op,  har  Perserne  tændt  ild  i  græsset 
Vi    kan   ikke    komme   nogen  vej   før  jordbunden 
er  atkølet. 

Visdomslæreren  Kytron. 
O,    er  ikke   dette  forfærdeligt?    Hvilke  bar- 
barer 1    At  gribe  til  deslige  midler  — ! 

Visdomslæreren  Priskos. 
Men  så  er  der  jo  intet  valg.     Uden   levnets- 
midler,  uden  vand  — ;  hvorfor  går  vi  ikke  tilbage? 

Livvagtsføreren  Anatolos« 
Over  Tigris  og  Eufrat? 

Visdomslæreren  Kytron. 
Og    flåden    brændt!      Hvorledes    fores    dog 
denne    krig?     O,    at    dog    ikke   kejseren    tænker 
mere  på  sine  venner  I    Hvorledes  skal  jeg  komm« 
hjem  igen? 

Livvagtsføreren  Anatolos. 
Du,  som  vi  andre,  venl 

Visdomslæreren  Kytron. 
Som  I  andre?  Som  I  andre!  Ja,  det  er  en 
god  tale.  Med  eder  er  det  en  anden  sag.  I  er 
krigsmænd.  Det  er  eders  kald  at  udholde  visse 
besværligheder,  som  jeg  slet  ikke  er  vant  til. 
Jeg  har  ikke  fulgt  med  kejseren  for  at  døje  så 
meget  ondt.  Her  pines  jeg  af  myg  og  giftfluer; 
—  se,  hvorledes  mine  hænder  ser  ud! 

Visdomslæreren  Priskos. 
Tilvisse  er  vi  ikke  kommen  her  for  dette. 
Vi  påtog  os  at  følge  hæren  for  at  affatte  lov- 
taler over  de  sejre,  som  kejseren  agtede  at  vinde. 
Hvor  er  der  blevet  af  disse  sejre?  Hvad  har 
man  udrettet  i  de  sex  møjsommelige  uger  siden 
flådens  brand?  Man  har  ødelagt  nogle  forladte 
byer  af  det  usleste  slags.  Man  har  fremvist  i 
lejren  nogle  fanger,  som  fortropperne  skulde 
have  taget.  Jeg  ved  rigtignok  ikke  i  hvilke  slag 
det  skulde  være  sked!  Og  jeg  synes  også  at 
hine  fanger  så  ligere  ud  til  at  være  opsnappede 
hyrder  og  bønder  ~ 

Visdomslæreren  Kytron. 
Og  så  at  man  kunde  brænde  flåden!    Sagde 
jeg  ikke   straks  at  dette   vilde  blive   en  kilde  til 
ulykker? 

Livvagtsføreren  Anatolos. 
Det  hørte  jeg  dog  ikke. 

Visdomslæreren  Kytron. 
Hvad?     Sagde    jeg    det    ikke?    Hørte     ikke 
du,  o  Priskos,  at  jeg  sagde  det? 

Visdomslæreren  Priskos. 
Jeg  ved  sandelig  ikke,  ven;  men  jeg  ved  at 
jeg  selv  til  ingen  nytte  ivrede  imod  dette  ulyk- 
salige foretagende.  Ja,  jeg  kan  sige  at  jeg  har 
været  imod  det  hele  krigstog  på  denne  årstid. 
Hvilken  overilelse  1  Hvor  har  dog  kejseren  havt 
sine  øjne?  Er  det  den  samme  helt,  der  fægtede 
så  overmåde  hel  digt  ved  Rhin-strømmen  ?  Skulde 
man  ikke  tro  at  han  var  slagen  med  blindhed 
eller  med  en  åndelig  sygdom? 

Livvagtsføreren  Anatolos. 
Hyss,  hyss;  —  hvad  tale  er  det? 

Visdomslæreren  Kytron. 
Ja,  det  var  visst  nok  lidet  sømmeligt  sagt 
af  vor  Priskos.  Men  heller  ikke  jeg  kan  næg^e 
at  jeg  sporer  en  sørgelig  mangel  på  visdom  i 
flere  af  den  kronede  visdomselskers  senere  hand- 
linger. Hvor  overilet,  at  stille  sit  billede  op  i 
lejren    og  lade    sig    dyrke,    som  om  han  var    en 

gudl  Hvor  uklogt,  så  åbenbart  at  håne  hin  sæl- 
somme lærer  fra  Nazareth,  hvilken  dog  må  siges 
at  råde  over  en  særdeles  magt,  der  ellers  kanske 
kunde  kommet  os  alle  til  gode  under  disse  fare^ 
fulde  omstændigheder. 

Ah,    der   kommer   Nevita    selv.    Nu    far    vi 
høre  — 

(Hærføreren  Nevita  kommer  udfra  teltet.  I  åbningen  vender  han 
sig  og  gør  et  tegn  indad.    Straks  efter  kommer  livlægen  Oribases  ud.) 

Hærføreren  Nevita 

(drager  Jægen  tilside). 

Sig    mig  ærligt,    Oribases,   —   er  der  noget 
ivejen  med  kejserens  sind? 

Livlægen  Oribases. 
Hvor  falder  du  på  det,  herre? 

Hærføreren  Nevita. 
Hvorledes  skal  jeg   ellers  tyde  hans  adfærd? 

Livlægen  Oribases. 
O,  min  elskede  kejser  — ! 

Hærføreren  Nevita. 
Oribases,    du  må  ikke  dølge  noget   for  mig. 

Visdomslæreren  Kytron 

(nærmer  sig). 

O,    tappre    hærfører,    hvis    det   ikke  er   pår 
trængende  — 

Hærføreren  Nevita. 
Siden,  siden! 

Livlægen  Oribases 

•  til  Xcviia). 

Vær  rolig,  herre!  Der  skal  ikke  ske  nogen 
ulykke.  Eutherios  og  jeg  har  lovet  hverandre 
at  holde  øje  med  ham. 

Hærføreren  Nevita. 
Ah,    du  vil  da  vel  ikke  dermed   sige  at  — ? 

Livlægen  Oribases. 
Sidste   nat  var   han  nær  ved  at  forkorte    sit 
liv.     Lykkeligvis    kom   Eutherios    tilstede    — ;   o, 
tal  ikke  til  nogen  om  det! 

Hærføreren  Nevita. 
Slip  ham  ikke  af  syne. 

Visdomslæreren  Priskos 

(nærmer  sig). 

Det  vilde  være  os  en  stor  trøst  at  erfare, 
hvad  krigsrådet  — ? 

Hærføreren  Nevita. 
Tilgiv;  jqg  har  vigtige  ting  at  skøtte. 

Han  går  ud   bag  teltet.    Krigsoverstenjovian  kommer  i    det    samme 

ud  fra  åbningen.) 

Krigsøversten  Jovian 

^indad). 

Skal  ske,  min  nådige  kejser! 

Visdomslæreren  Kytron. 
Ah,   højst  fortræffelige  Jovian  I     Nu?     Er  til- 
bagetoget besluttet? 

Krigsøversten  Jovian. 
Jeg    vil    ikke    råde    nogen    at   kalde    det    et 
tilbagetog. 

(han  går  ud  bag  teltet.) 

Visdomslæreren  Kytron. 
O,     disse    krigsmænd!      En     visdomselskers 
sindsro  gælder  intet  for  dem.     Ah! 

Kejserjulian  kommer  ud  fra  teltet ;  han  er  bleg  og  indfalden .    Sammen 
med   kejseren   kommer   husmesteren    Eutherios    og   flere    krigs- 
øverster,  hvilke  sidste  straks  går  bort  over  sletten  til  højre.) 

Knejser  Julian 

(til  visdoms  ærerne). 

Glæd  jer  nu,  mine  venner!     Nu. vil  snart  alt 
blive  godt. 

Visdomslæreren  Kytron. 
Ak,  velsignede  herre,  har  du  fundet  en  udvej? 

Kejser  Julian. 
Vi  har  udveje  nok,  Kytron;  det  gælder  kun 
at   vælge    den    bedste.     Nu    vil    vi    ændre  noget 
ved  hærens  fremrykning  — 

Visdomslæreren  Priskos. 
O,  priset  være  din  klogskab! 

Kejser  Julian. 

Dette    tog   imod  øst,    —  det    leder  ikke    til 

noget. 

Visdomslæreren  Kytron. 

Nej,  nej,  det  er  vissti 

Kejser  Julian. 
Nu  går  vi  mod  nord,  Kytron! 

Visdomslæreren  Kytron. 
Hvad,  herre,  —  imod  nord? 

Visdomslæreren  Priskos. 
Altså  ikke.  vestover? 

Kejser  Julian. 

Ikke  vestover.  Langt  fra  ikke  vestover.  Det 
vilde  have  sin  vanskelighed  for  flodernes  skyld. 
Og  Ktesifon  må  vi  lade  ligge  til  senere.  Uden 
skibene  kan  vi  ikke  tænke  på  at  tage  staden. 
Det  var  Galilæerne,  som  voldte  dette  med  skibs- 
branden; jeg  har  mærket  et  og  andet. 

Hvo  tør  kalde  det  et  tilbagetog,  at  jeg  går 
nordover?  Hvad  ved  I  om  mine  hensigter? 
Perser-hæren  står  et  steds  i  det  nordlige;  det  er 
vi  nu  temmelig  visse  på.  Har  jeg  først  slat 
Sapores  — ;  det  skal  gøres  af  i  et  slag  — ;  i 
Persernes  lejr  vil  vi  finde  umådelige  forråd  — 

Når  jeg  fører  Perser-kongen  som  fange  gennem 
Antiokia  og  de  andre  stæder,  så  gad  jeg  dog  se 
om  ikke  borgerne  falder  mig  tilfode. 

Kristne  soldater 

(drager  syngende  over  sletten). 

Øksen  ligger  ved  træets  rod; 
verdens  ceder  skal  fældes. 
På  Golgata  skyder  af  Herrens  blod 
palmen,  som  aldrig  ældes. 

(ud  til  højre.^ 

Kejser  Julian 

(følger  dem  med  øjnene). 

Galilæerne  synger  altid.  Sange  om  død  og 
sår  og  smerte.     Hine  kvinder,    jeg  tog  med  som 

sygeplejersker,  —  de  har  gjort  os  mere  skade 
end  gavn.  De  har  lært  soldaterne  sælsomme 
sange,  hvilke  jeg  ikke  før  har  hørt. 

Dog  vil  jeg  ikke  herefter  straffe  nogen  for 
sligt.  Det  leder  kun  til  des  større  forvildelse. 
Ved  du,  Priskos,  hvad  der  hændte  med  de 
opsætsige,  som  nys  nægtede  at  vise  de  kejserlige 
billeder  den  skyldige  ærefrygt? 

Visdomslæreren  Priskos. 
Nys,  herre? 

Kejser  Julian. 
Da  jeg,  for  at  indgyde  ligesindede  en  gavnlig 
skræk,  vilde  lade  nogle  af  disse  mennesker  aflive, 
så  trådte  den  ældste  frem  og  bad,  under  høje 
glædesråb,  om  at  måtte  fa  lov  til  at  dø  først.  — 
Ser  du,  Priskos,  —  da  jeg  igår  erfor  dette  — 

Visdomslæreren  Priskos. 
Igår!     O  herre,  du  fejler.     Dette  er  sked  for 
firti  dage  siden. 

Kejser  Julian. 
Så  længe?  Ja,  ja,  ja!  Hebræerne  måtte 
vandre  firti  år  i  ørken.  Alle  de  gamle  måtte 
uddø.  Der  måtte  vokse  op  en  ny  slægt;  men 
den  —  mærk  jer  det  —  den  slap  ind  i  det  land, 
som  var  dem  alle  lovet. 

Husmesteren  Eutherios. 
Det  er  højt  på  dagen,  herre;  —  vil  du  ikke 
tænke  på  måltidet? 

Kejser  Julian. 

Ikke  endnu,  min  Eutheriosl    Kødets  spægelse 
tør  være  til  gavn  for  alle  mennesker. 

Ja,  jeg  siger  eder,  vi  må  lægge  vind  på  at 
vorde  en  ny  slægt.  Jeg  kan  ikke  gøre  noget 
med  jer,  således,  som  I  nu  er.  Vil  I  ud  af  ørken, 
så  må  I  vandre  i  et  rent  levnet.  Se  til  Galilæerne. 
Vi  kunde  lære  visse  ting  af  de  mennesker.  Der 
gives  ingen  nødlidende  og  hjælpeløse  iblandt  dem; 
de  lever  som  brødre  og  søstre  indbyrdes,  —  og 
mest  nu,  da  deres  genstridighed  har  tvunget  mig 
til  at  tugte  dem.  Disse  Galilæere,  skal  I  vide, 
har  noget  i  hjertet,  som  jeg  højlig  skulde  ønske 
at  I  vilde  beflitte  jer  på.  I  kalder  eder  efterføl- 
gere af  Sokrates,  af  Platon,  af  Diogenes.  Er  der 
nogen  af  eder,  som  vilde  gå  glad  i  døden  for 
Platons  skyld?  Mon  vor  Priskos  vilde  ofre  sin 
venstre  hånd  for  Sokrates?  Mon  Kytron  vilde 
for  Diogenes  lade  sit  øre  afhugge?  I  gjorde  det 
sandelig  ikke!  Jeg  kender  jer,  I  kalkede  grave! 
Gå  fra  mine  øjne;  —  jeg  kan  ikke  bruge  jer! 

(Visdomslærerne  går  nedslagne  bort;  de  øvrige  fjerner  sig  også  under 
bekymret  hvisken.  Kun  livlægen  Oribases  og  husmesteren  Eutherios  blir 
tilbage    hos  kejseren.     Livvagtsforeren  Anatolos    står  fremdeles    med  sine 

soldater  udenfor  teltet.) 

Kejser  Julian. 

Hvor  sælsomt!  Hvor  er  det  ikke  i  sin 
dybeste  grund  ufatteligt?  Oribases,  —  kan  du 
forklare  mig  denne  gåde? 


Livlægen  Oribases. 
Min  kejser,  —  hvilken  gåde  mener  du  ? 

Kejser  Julian. 
Med    tolv    ringe    mænd,    fiskere,    uvidende 
mennesker,  grundlagde  han  dette. 

Livlægen  Oribases. 
O  herre,  disse  tanker  afkræfter  dig. 

Kejser  Julian. 

Og  hvem  er  det,  som  har  holdt  det  sammen 

til  denne  dag?    Kvinder  og  ukyndige  for   største 

delen  — 

Livlægen  Oribases. 

Ja,  ja,    herre;    men  nu  vil  snart    en  lykkelig 

vending  af  krigstoget  — 

Kejser  Julian. 
Meget  sandt,  Oribases;  så  snart  lykken  har 
vendt  sig,  så  vil  alt  vorde  godt.  Tømmermands- 
sønnens  rige  falder  inden  føje  tid;  det  ved  vi  nok. 
Så  mange  år,  som  året  har  dage,  så  længe  skal 
han  herske;  og  nu  har  vi  jo  — 

Husmesteren  Eutherios. 

Min  elskede    herre,    vilde  ikke   et  bad    gøre 

dig  godt? 

Kejser  Julian. 

Mener    du    det?  —  Du  kan    gå,    Eutherios  I 

Gå,  gå!    Jeg  har  noget  at  tale  med  Oribases. 

Husmesteren  Eutherios  går  lid  hag  teltet.    Kejseren  drager  Oribases  over 

til  den  anden  side.) 

Kejser  Julian. 
Har  Eutherios  fortalt  dig  noget  denne  morgen 

Livlægen  Oribases. 
Nej,  herre! 

Kejser  Julian. 
Har  han  ikke  fortalt  dig  om  noget  fra  inat  — 

Livlægen  Oribases. 

Nej,   min  kejser,  —  slet  intet.     Eutherios  er 

meget  taus. 

Kejser  Julian. 

Skulde   han  fortælle  dig   noget,    så  må  du 

ikke  tro   det.     Det  er  ingenlunde  gåt   således  til, 

som  han  siger.     Det  er  ham  selv,    som  står  mig 

efter  livet. 

Livlægen  Oribases. 

Han,  —  din  gaml^  trofaste  tjener  1 

Kejser  Julian. 
Jeg  vil  holde  øje  med  ham. 

Livlægen  Oribases. 
Det  vil  jeg  også. 

Kejser  Julian. 
Vi  vil  begge  to  holde  øje  med  ham. 

Livlægen  Oribases. 
Herre,  jeg  tror  du  har  nydt  ringe  søvn  inat. 

Kejser  Julian. 

Ja. 

Livlægen  Oribases 

(vil  tale  men  besinder  sig). 


239 


Kejser  Julian. 

Ved    du,    hvoraf  det  kom,    at  jeg  ikke    fik 

sove? 

Livlægen  Oribases. 

Nej,  min  kejser  I 

Kejser  Julian. 
^  Sejerherren  fra  den  mulviske  bro  var  hos  mig. 

Livlægen  Oribases. 
Den  store  Konstantin? 

Kejser  Julian. 
Ja.     I  de  sidste  nætter  har  jeg  ikke  havt  ro 
for  denne  skygge.    Han  kommer  lidt  efter  midnat 
og  går  ikke  bort  før  henimod  morgenstunden. 

Livlægen  Oribases. 
Herre,  det  er  fuldmånen;   den  har  altid  øvet 
en  sælsom  virkning  på  dit  sind. 

Kejser  Julian. 
Efter  de  gamles  mening  plejer  deslige  syner 

Hvor    blir    dog  Maximos    af?     Men    hines 

mening  er  ingenlunde  at  bygge  på.  Vi  ser  jo, 
de  har  faret  vild  i  så  mangt  og  meget.  Selv 
hvad  de  fortæller  om  guderne  tør  vi  ikke  ubetinget 
tro.  Ikke  heller  om  skyggerne  og  de  magter 
for  øvrigt,  som  råder  for  menneskenes  velfærd. 
Hvad  ved  vi  om  disse  magter?  Vi  ved  intet, 
Oribases,  —  fraregnet  deres  lunefuldhed  og  ube- 
standighed, for  hvilke  egenskaber  vi  har  temmelig 
sikkre  vidnesbyrd. 

Jeg  skulde  ønske,  Maximos  vilde  komme. 

(hen  for  sigj. 

Her?  Det  er  jo  ikke  her  at  det  faretruende 
uvejr  trækker  op.  Det  skulde  jo  være  i  de  fry- 
giske  egne  — 

Livlægen  Oribases. 
Hvilke  egne,  herre,  —  og  hvilket  uvejr? 

Kejser  Julian. 
O,  intet    —  intet. 

Hærføreren  Nevita 

(kommer  fra  højre  side  af  sletten). 

Nu,  min  kejser,  er  hæren  sat  i  gang  — 

Kejser  Julian. 
Nordover? 

Hærføreren  Nevita 

(studser). 

Forstår  sig,  herre! 

Kejser  Julian. 
Ja,  vi  skulde  dog  ventet  til  Maximos  — 

Hærføreren  Nevita. 
Hvad   skal    det   sige,    min   kejser!     Her    er 
intet  at  vente  efter.     Vi  står  uden  levnetsmidler; 
spredte    fiendtlige   rytterhobe    viser    sig    allerede 
både  i  øst  og  i  syd  — 

Kejser  Julian. 
Ja,  ja,  vi  må  frem,  —  nordover.    Nu  kommer 
Maximos    straks.     Jeg   har    ladet   de    etruskiske 
spåmænd   hente  fra    bagtroppen;    de  skal   endnu 

engang  forsøge  —  —  Nogle  Magere  har  jeg 
også  fat  fat  på,  og  de  siger  sig  at  være  vel 
forfarne  i  de  kaldæiske  hemmeligheder.  Vore 
egne  prester  tager  varsler  på  ni  forskellige  steder  — 

Hærføreren  Nevita. 

Herre,  hvorledes  varslerne  end  falder  ud,  så 
siger  jeg  dig,  vi  må  frem.  Soldaterne  er  ikke 
længere  at  stole  på;  de  skønner  godt,  vor  eneste 
redning  er  at  nå  de  armeniske  berge. 

Kejser  Julian. 

Did  vil  vi,  Nevita,  —  hvorledes  så  varslerne 
falder  ud.  Men  det  er  dog  en  stor  tryghed  at 
vide  at  man  handler  ligesom  efter  samråd  med 
hine  uudgrundelige  magter,  der,  når  de  vil,  kan 
gribe  så  overordentlig  dybt  ind  i  et  menneskes 
skæbne. 

Hærføreren  Nevita 

(går  fra  ham  og  siger  kort  og  bydende). 

Anatolos,  tag  kejserens  telt  ned! 

(han  hvisker  nogle  ord  til  liwagtsføreren  og  går  ud  til  højre.) 

Kejser  Julian. 

Alle  varsler  har  i  disse  firti  dage  været 
ulykkespående;  og  det  viser  just  at  man  tør 
sætte  lid  til  dem;  thi  i  al  denne  tid  er  vor  sag 
kun  lidet  fremmet.  Men  ser  du  vel,  min  Oribases, 
—  nu,   da  jeg  har  et  nyt  foretagende  for  øje  — 

Ah,  Maximos! 

Mystikeren  Maximos 

(kommer  inde  fra  sletten). 

Hæren  er  alt  undervejs,  herre;  stig  tilhest  I 

Kejser  Julian. 
Varslerne  —  varslerne? 

Mystikeren  Maximos. 

Ej,  hvad  —  varslerne!  Spørg  ikke  om 
varslerne. 

Kejser  Julian. 

Tal!    Jeg  vil  vide,  hvad  de  har  svaret. 

Mystikeren  Maximos. 
Alle  varsler  tier. 

Kejser  Julian. 
De  tier? 

Mystikeren  Maximos. 

Jeg  var  hos  presterne;  offerdyrenes  indvolde 
gav  intet  tegn.  Jeg  var  hos  de  etruskiske  gøglere; 
fuglens  flugt  og  skrig  sagde  dem  intet.  Hos 
Magerne  var  jeg  også;  deres  skrifter  havde  intet 
svar  at  give.     Og  jeg  selv  — 

Kejser  Julian. 
Du  selv,  min  Maximos? 

Mystikeren  Maximos. 
Nu  kan  jeg  sige  dig  det.     Jeg  har  i    denne 
nat   gransket   stjernernes   stilling.     De  forkyndte 
mig  intet,  Julian! 

Kejser  Julian. 

Intet.  —  Taushed  —  taushed,  som  om  sol- 
skiven var  i  færd  med  at  formørkes.  Alene! 
Ingen  bro  mere  mellem  mig  og  ånderne. 

Hvor  er  du  nu,  du  hvide  sejlskinnende  flåde, 
som  kom  og  gik  i  dagglans  og  som  bar  bud 
mellem  jord  og  himmel? 

Flåden  er  brændt.  Også  denne  flåde  er 
brændt.     O,  alle  mine  skinnende  skibe. 

Eller  hvad,   Maximos,  —  hvad  tror  du  om 

dette  ? 

■ 

Mystikeren  Maximos. 
Jeg  tror  på  dig. 

Kejser  Julian. 
Ja,  ja,  —  gør  det  I 

Mystikeren  Maximos. 

Verdensviljen  har  nedlagt  sin  vælde  i  din 
hånd;  derfor  tier  den. 

Kejser  Julian. 

Således  vil  vi   tyde  det.      Og  vi  får  handle 

derefter,  —  skønt  vi  helst  kunde  ønsket  at 

Denne  taushed!     At  rfå  så  helt  alene. 

Dog  gives  der  andre,  som  også  må  Sfges  at 
stå  næsten  alene.  Galilæerne.  De  har  kun  den 
ene  gud;  og  en  gud  er  jo  dog  næsten  ingen  gud. 

Hvorledes  går  det  da  til  at  vi  daglig  ser 
disse  mennesker ? 

i6* 

Livvagtsføreren  Anatolos 

(der  imidlertid  har  ladet  teltet  nedtage). 

Min  kejser,   nu  Dfiå  du  stige  tilhest;    jeg  tør 
ikke  længere  lade  dig  tilbage  her. 

Kejser  Julian. 

Ja,  nu  vil  jeg  stige  tilhest.     Hvor  har  I  min 
gode  Babylonios?   Se  så;  med  sværdet  i  hånden  — 
Kom,  I  dyrebare  venner  I 

(Alle  gir  ud  til  højre.) 


(Sumpig  !>kogcgn.      £t  mørkt  stillestående  vand  mellem  treerne.      Vagt- 
blus langt  borte.     Måneskinsnat  med  driyende  skyer.) 

(Nogle  soldater  står  på  vagt  i  forgrunden.) 

Makriria  og  kvinderne 

(synger  udenfor  til  ven!»tre). 

Ve  os!    Vel 
Slægten  er  lagt 
under  vredens  magt. 
Vi  skal  døden  se  I 

En  af  soldaterne 

(lyttende), 

HyssI     Hører  I?    Der  borte  synger  de  gali- 
læiske  kvinder. 

En  anden  soldat. 
De  synger  som  ugler  og  natteravne. 

En  tredje  soldat. 

Da  vilde  jeg  dog  gerne  være  hos  dem.  Det 
er  tryggere  hos  Galilæerne  end  hos  os.  Galilæernes 
gud  er  stærkere  end  vore. 

Den  første  soldat. 

Kejseren  har  fortørnet  guderne,  det  er  sagen. 
Hvor  kunde  han  falde  på  at  sætte  sig  i  gudernes 
sted? 

Den  tredje  soldat. 

Det  er  værre  at  han  har  fortørnet  Galilæernes 
gud.  Ved  I  ikke,  det  siges  for  ganske  sikkert 
at  han  og  hans  heksemester  en  af  de  sidste  nætter 
har  skåret  bugen  op  på  en  svanger  kvinde  for  at 
tage  varsler  af  hendes  indvolde? 

,   Den  første  soldat. 

Ja,  men  jeg  tror  ikke  på  det.  I  alt  fald  har 
det  ikke  været  nogen  græsk  kvinde;  det  må 
have  været  en  barbarkvinde. 

Den  tredje  soldat. 

Det  siges  at  Galilæernes  gud  tager  sig  af 
barbarerne  også;  og  hvis  så  er,  så  kommer  det 
til  at  gå  ud  over  os. 

Den  anden  soldat. 

o 

A  hvad,  —  kejseren  er  en  stor  kriger. 

Den  første  soldat. 
Kong  Sapores  skal  også  være  en  stor  kriger. 


246 


Den  anden  soldat. 

Tror  du  det  er  hele  Perser-hæren,   vi   har 
Ibr  os? 

Den  første  soldat. 

Nogle  siger,   det  skal  bare  være  fortroppen; 
ingen  ved  det  så  nøje. 

Den  tredje  soldat. 
Jeg  skulde  ønske  jeg  var  over  hos  Galilaseme. 

Den  første  soldat. 
Vil  du  også  falde  fra? 

Den  tredje  soldat. 

Der   falder  jo   så   mange   fra.      I  de   sidste 
dage  har  — 

Den  første  soldat 

(råber  ud  i  mørket). 

Stå  —  stå!     Hvem  kommer  der? 

En  røst. 
Venner  fra  forposterne! 

(Nogle   soldater    kommer    frem    mellem   træerne   med  Kappado- 

kieren  Agathon  imellem  sig.) 

« 

Den  anden  soldat. 
Ho-ho;  en,  som  har  villet  løbe  bort. 

En  af  de  kommende. 
Nej,  han  er  gåt  fra  vid  og  samling. 

Soldaten  Agathon. 
Jeg    er   ikke    fra  vid  og   samling.      O,     for 
Guds  store  barmhjertigheds  skyld,  —  slip  mig  løs  1 

Soldaten  fra  forposterne. 
Han    siger,    han  vil    dræbe  et  dyr  med  syv 
hoveder. 

Soldaten  Agathon. 
Ja,  ja,  ja,  det  vil  jeg.  O,  slip  mig  dog  løs  I 
Ser  I  dette  spyd?  Ved  I,  hvad  det  er  for  et 
spyd?  Med  dette  spyd  vil  jeg  dræbe  dyret  med 
de  syv  hoveder,  og  så  får  jeg  min  sjæl  igen. 
Kristus  har  selv  lovet  mig  det.-  Han  var  hos 
mig  inat. 

Den  første  soldat. 
Det  er  hunger  og  træthed,    som    har    gjort 
ham  forstyrret. 

En  af  de  kommende. 
Til  lejren  med  ham;  der  kan  han  sove  ud. 

Soldaten  Agathon. 
Slip  mig  I      O,  I  skulde  vide,  hvad  dette  er 
for  et  spyd  I 

(Soldaterne  feter  h&ta  bort  i  forgrunden  til  højre.) 

Den  tredje  soldat. 
Hvad  kunde  han  mene  med  det  dyr? 

Den  første  soldat. 
Det    er  galilæiske  hemmeligheder.      De  har 
så  meget  sådant  imellem  sig. 

(Husmesteren  Eutherios  og  livlægen  Oribases  kommer  hurtigt 

og  spejdende  oppe  fra  højre.) 

Husmesteren  Eutherios. 
Ser  du  ham  ikke? 

Livlægen  Oribases. 
Nej.    —  Ah,    soldater!    —    Sig    mig,    gode 
venner,  gik  nogen  her  forbi? 

Den  første  soldat. 
Ja,  en  deling  spydkastere. 

Livlægen  Oribases. 
Godt,    godt!     Men   ingen  andre?    Ingen    af 
de  høje  herrer?    Ingen  af  hærførerne? 

Soldaterne. 
Nej,  ingen. 

Livlægen  Oribases. 
Altså  ikke  heri     O,   Eutherios,   hvor  kunde 
du  — ?  . 

Husmesteren  Eutherios. 
Ja,  hvad  kunde  jeg  —  ?   Hvad  kunde  jeg  —  ? 
Mine    gamle    øjne   havde   ikke  lukket  sig  på  tre 
nætter  — 

4 

Livlægen  Oribases 

(til  soldaterne). 

I  må  hjælpe  os  at  søge.  Jeg  kræver  det  1 
overførerens  eget  navn.  Spred  jer  mellem  træerne; 
og  finder  I  nogen  af  de  fornemme  herrer,  så 
meld  det  ved  vagtilden  der  borte. 

Soldaterne. 
Skal  ske,  herre! 

(De  går   alle  ud   ad  forskellige  veje   til    venstre.       Lidt     eftez    kommer 
kejser  julian  tJlsyne  bag  et  træ  til  højre.     Han  lytter,  ser  sig  om  og 

vinker  tilbage.) 

Kejser  Julian. 
Hyss    Kom  frem,  Maximos!  De  så  os  ikke. 

Mystikeren  Maximos 

(fra  samme  side). 

Oribases  var  den  ene  af  dem. 

Kejser  Julian. 

Ja,    ja;    både    han    og  Eutherios  holder  øje 

med  mig.     De  bilder  sig  nok  ind  at Har 

ingen  af  dem  sagt  dig  noget? 

Mystikeren  Maximos. 

Nej,  min  Julian  I  Men  hvorfor  vækker  du 
mig?     Og  hvad  vil  du  her  i  den  mørke  nat? 

Kejser  Julian. 

Jeg  vil  være  ene  med  'dig  for  .sidste  gang, 
min  elskede  lærer  1 

Mystikeren  Maximos. 
Ikke  for  sidste  gang,  Julian! 

Kejser  Julian. 

Se  dette  sorte  vand.  Tror  du  —  hvis  jeg 
uden  spor  forsvandt  fra  jorden,  og  mit  legeme 
aldrig  fandtes,  og  ingen  fik  vide,  hvor  jeg  var 
bleven  af  —  tror  du  at  det  sagn  da  vilde  ud- 
brede sig  at  Hermes  var  kommen  til  mig  og 
havde  ført  mig  bort,  og  at  jeg  var  optagen  i 
gudernes  samfund? 

Mystikeren  Maximos. 

Den  tid  er  nær,  da  menneskene  ikke  behøver 
at  dø  for  at  leve  som  guder  på  jorden. 

Kejser  Julian. 

Jeg  fortæres  af  hjemve,  Maximos,  —  af 
hjemve  efter  lyset  og  solen  og  alle  stjerner. 

Mystikerfen  Maximos. 

O,  jeg  besværger  dig,  —  tænk  ikke  på 
sørgelige  ting.  Perser-hæren  står  lige  over  for 
dig.  Imorgen  vil  det  komme  til  et  slag.  Du 
vil  sejre  — 

Kej'ser  Julian. 

Jeg  —  sejre?  Du  ved  ikke  hvem  der  var 
hos  mig  for  en  time  siden. 

Mystikeren  Maximos. 
Hvem  var  hos  dig? 

Kejser  Julian. 

Jeg  var  falden  i  søvn  på  mit  leje  i  teltet. 
Da  blev  jeg  vækket  ved  at  et  stærkt  rødligt 
skin  ligesom  skar  igennem  mine  lukkede  -øjenlåg. 
Jeg  så  ivejret  og  skimted  en  skikkelse,  der  stod 
i  teltet.  Den  havde  over  issen  et  langt  klæde, 
som  faldt  ned  til  begge  siderne,  så  ansigtet  var  frit 

Mystikeren  Maximos. 
Kendte  du  denne  skikkelse? 

Kejser  Julian. 

Det  var  det  samme  ansigt,  jeg  så  i  lyset 
hin  nat  i  Efesos  for  mange  år  siden,  —  hin  nat, 
da  vi  holdt  symposion  med  de  to  andre. 

Mystikeren  Maximos. 
Rigets  ånd. 

Kejser  Julian. 

Siden  har  den  vist  sig  for  mig  en  gang  i 
Gallien,  —  ved  en  lejlighed,  som  jeg  ikke  gider 
tænke  på. 

Mystikeren  Maximos. 
Talte  den? 

Kejser  Julian. 

Nej.  Det  lod  som  den  vilde  tale;  men  den 
talte  ikke.  Den  stod  ubevægelig  og  så  på  mig. 
Dens  ansigt  var  blegt  og  fordrejet.  Med  et  slog 
den  med  begge  armene  klædet  sammen  om 
hovedet,  tilhyllede  sit  ansigt  og  gik  ud  tvers 
gennem  teltvæggen. 

Mystikeren  Maximos. 
Det  afgørende  står  for  døren. 

Kejser  Julian. 
Ja,  det  står  visselig  for  døren. 

Mystikeren  Maximos. 
Ikke  forsagt,  Julian.     Den  villende  sejrer. 

Kejser  Julian. 

Og  hvad  vinder  den  sejrende?  Er  det  møjen 
værd  at  sejre?  Hvad  har  den  makedoniske 
Alexander,  hvad  har  Julius  Cæsar  vundet  ?  Grækere 
og  Romere  taler  om  deres  ry  med  kold  undren, 
—  medens  den  anden,  Galilæeren,  tømmermands- 
sønnen,  sidder  som  kærlighedens  konge  i  varme 
troende  menneskehjerter. 

Hvor  er  han  nu?  —  Er  han  virksom  andet- 
steds efter  den  tid,  da  hint  gik  for  sig  på  Golgata? 

Jeg  drømte  nys  om  ham.  Jeg  drømte  at 
jeg  havde  lagt  hele  jorden  under  mig.  Jeg  bød 
at  Galilæerens  minde  skulde  være  udslettet  på 
jorden;  og  så  var  det  udslettet.  —  Da  kom 
ånderne  og  tjente  mig,  og  bandt  vinger  til  mine 
skuldre,  og  jeg  svinged  mig  ud  i  det  endeløse 
rum,  til  jeg  fæsted  min  fod  på  en  anden  jord. 

Det  var  en  anden  jord  end  min.  Dens 
runding  var  større,  den  havde  et  gdlere  lysskær, 
og  flere  måneskiver  drejed  sig  om  den. 

Da  så  jeg  ned  på  min  egen  jord,  kejserens 
jord,  som  jeg  havde  gjort  Galilæer-løs,  —  og  jeg 
fandt  at  alt,  hvad  jeg  havde  gjort,  var  såre  godt. 

Men  se,  min  Maximos,  —  da  kom  et  tog 
forbi  mig  på  den  fremmede  jord,  hvor  jeg  stod. 
Der  var  krigsmænd  og  dommere  og  bødler  i 
spidsen,  og  grædende  kvinder  fulgte  toget.  Og 
se  —  midt  i  den  langsomt  skridende  skare  gik 
Galilæeren  lys  levende  og  bar  et  kors  på  ryggen. 
Da    råbte   jeg   til    ham    og    sagde:     hvor    hen, 

Galilæer?  Men  han  vendte  sit  ansigt  imod  mig, 
smilte,  nikked  langsomt  og  sagde:  til  hoved- 
pandestedet  I 

Hvor  er  han  nu?  Om  hint  på  Golgata  ved 
Jerusalem  kun  var  en  landsby -gerning,  øvet, 
ligesom  under  en  gennemrejse,  i  en  ledig  stund? 
Om  han  går  og  går,  og  lider  og  dør  og  sejrer 
om  igen  fra  den  ene  jord  til  den  anden? 

O,  om  jeg  kunde  lægge  verden  ødel  Maxi- 
mos, —  gives  der  ingen  gift,  ingen  fortærende 
ild ,  der  kan  lægge  det  skabte  øde,  som  det  var 
på  hin  dag,  da  den  ensomme  ånd  svæved  over 
vandene  ? 

Mystikeren  Maximos. 

Jeg  hører  larm  fra  vagtposterne.  Kom, 
Julian  — 

Kejser  Julian. 

At  tænke  sig  at  der  skal  følge  århundrede 
på  århundrede,  og  at  der  i  dem  alle  skal  leve 
mennesker,  vidende  at  det  var  mig,  som  bukked 
under,  og  ham,  som  sejred! 

Jeg  vil  ikke  bukke  under!  Jeg  er  ung;  jeg 
er  usårlig;  —  det  tredje  rige  er  nær  — 

(med  et  højt  skrig.) 

Der  står  han! 

Mystikeren  Maximos. 
Hvem?     Hvor? 

Kejser  Julian. 
Ser  du  ham?   Hist  mellem  træstammerne, — 
i  krone  og  purpurkåbe  — 

Mystikeren  Maximos. 
Det  er  månen,  som  spiller  i  vandet.    Kom  — 
kom,  min  Julian! 

Kejser  Julian 

(går  truende  imod  synet). 

Vig  for  mig!  Du  er  død.  Dit  rige  er  ude. 
Af  med  gøglerkåben,  tømmermands-søn! 

Hvad  gør  du  der?  Hvad  er  det  du  tømrer? 
—  Ahf 

Husmesteren  Eutherios 

(fra  venstre). 

Alle  guder  være  prisede!  —  Oribases,  — 
hid,  hid! 

Kejser  Julian. 
Hvor  blev  han  af? 

Livlægen  Oribases 

(fra  venstre). 

Er  han  der? 

Husmesteren  Eutherios. 
Ja.  —  O,  min  højt  elskede  kejser  I 

Kejser  Julian. 
Hvem   var    det,    som    sagde:    jeg     tømrer 
kejserens  kiste? 

Livlægen  Oribases. 
Hvad  mener  du,  herre? 

Kejser  Julian. 
Hvo  talte,  spørger  jeg  I     Hvem  var  det  som 
sagde:  jeg  tømrer  kejserens  kiste? 

Livlægen  Oribases. 
Følg  med  til  teltet,  jeg  besværger  digl 

(Larm  og  skrig  høres  langt  borte.) 

Mystikeren  Maximos. 
Krigsråbl     Perserne  overfalder  os  — 

Husmesteren  Eutherios. 
Forposterne  er  alt  i  fuld  kamp! 

Livlægen  Oribases. 
Fienden    er   i    lejren!       Ah,    herre,    du    er 
våbenløs,  — 

Kejser  Julian. 
Jeg  vil  ofre  til  guderne. 

Mystikeren  Maximos. 
Hvilke  guder,  du  dåre?     Hvor  er  de,  —  og 
hvad  er  de? 

Kejser  Julian. 
Jeg  vil  ofre  til  denne  eller  hin.    Jeg  vil  ofre 
til    mange.      En    eller    anden  må  dog  høre  mig. 
Jeg  vil  anråbe  noget  udenfor  mig  og  over  mig  — 

Livlægen  Oribases. 
Her  er  ikke  et  øjeblik  at  spilde  — ! 

Kejser  Julian, 
Ah,  —  så  I  den  brændende  fakkel  bag  skyen? 
Den  tændtes  og  slukned  i  samme  stund.    Et  bud 

ira  ånderne!      Et  skinnende  skib  mellem  himmel 
og  jord!  —  Mit  skjold;  mit  sværd  1 

(Han  iler  ud  til  højre.     OribaMs  og  Eutherios  Mger  ham.) 

Mystikeren  Maximos 

(råber). 

Kejser,  kejser,  —  kæmp  ikke  i  denne  nat! 

(ud  til  hajre.} 


(Åben  slette  med  en  landsby  langt  borte.    Daggry  og  tiget  luft.) 

(Slagtummel.  Skrig  og  våbenlarm  ude  på  sletten.  I  forgrunden  ro- 
merske spydbærere  under  høvedsmanden  Ammian  i  kamp 
med    persiske   bueskytter.       Disse   drives   efterhånden   tilbage  mod 

venstre.) 

Høvedsmanden  Ammian. 
Ret  sål     Ind  på  dem  I     Stik  dem  ned  I     Giv 
dem  ikke  tid  til  at  skydel 

Hærføreren  Nevita 

(med  folge  fra  højre). 

Godt  kæmpet,  Ammian! 

Høvedsmanden  Ammian. 
O,   herre,   hvorfor  kommer  ikke  rytterne  til 
hjælp? 

Hærføreren  Nevita. 
Det  er  umuligt.    Perserne  har  elefanter  foran 
i    rækken.       Den    blotte    lugt    gør    hestene   sky. 
Stik  —  stikl     Nedenfra,  venner,  —  under  bryst- 
pladerne  ! 

Visdomslæreren  Kytron 

(i  natklæder,  belæsset  med  bøger  og  papirruller  fra  højre). 

O,  at  jeg  skulde  komme  midt  ind  i  disse 
rædsler  1 

Hærføreren  Nevita. 
Har  du  set  kejseren,  ven? 

Visdomslæreren  Kytron. 

Ja,  men  han  ændser  mig  ikke.  O,  jeg  beder 
ydmygst  om  en  afdeling  krigsknægte,  som  kan 
beskytte  mig! 

Hærføreren  Nevita 

(til  sine  ledsagere). 

De  viger.     Skjoldbærérne  skal  rykke  frem. 

Visdomslæreren  Kytron. 

Du  hører  mig  ikke,  herre!  Det  er  højst 
vigtigt  at  jeg  ikke  kommer  til  skade;  mit  skrift 
>0m  sindsro  under  vanskelige  forhold«  er  ikke 
færdigt  — 

Hærføreren  Nevita 

(som  for). 

Perserne  har  fåt  forstærkning  på  højre  hånd. 
De  trænger  frem  igen. 

Visdomslæreren  Kytron. 

Trænger  de  frem?  O,  denne  blodige  mord- 
lyst! En  pil!  Den  havde  nær  truffet  mig!  Hvor 
uvorrent  de  skyder;  ingen  agt  for  liv  og  lemmer! 

(han  flygter  ud  i  forgrunden  til  venstre.) 
Henrik  Ibsen:   Kejser  og  Galilæer.     II.  ij 


258 


Hærføreren  Nevita. 
Kampen   står.    Det  går   hverken  frem    eller 
tilbage. 

(til  høvedsmanden  Fromentinos,  som  kommer  med  en  ny  skare  fra  højre.) 

Hej,  høvedsmand,  —  har  du  set  kejseren? 

Høvedsmanden  Fromentinos. 
Ja,    herre;    han    kæmper   i   spidsen    for    de 
hvidklædte  ryttere. 

Hærføreren  Nevita. 
Ikke  såret? 

Høvedsmanden  Fromentinos. 
Han  synes  usårlig.     Pile  og  kastespyd  bøjer 
af,  hvor  han  viser  sig. 

Høvedsmanden  Ammian 

(råber  tilbage  fra  kamptrsngselen.) 

Til  hjælp;  vi  kan  ikke  holde  det  længer  I 

Hærføreren  Nevita. 
Frem,  min  kække  Fromentinos  I 

Høvedsmanden  Fromentinos 

(til  soldaterne). 

Tæt  sammen,  og  ind  på  dem,  Grækerel 

(han  iler  Ammian  til  hjælp;  kampen  trækker  sig  noget  tilbage.^ 

Livvagtsføreren  Anatolos 

(med  nogle  folk  fra  højre). 

Er  ikke  kejseren  her? 

Hærføreren  Nevita. 
Kejseren  I     Skal  ikke  du  svare   for  kejseren? 

Livvagtsføreren  Anatolos. 
Hans    hest   blev   skudt    under   ham    —    der 
opstod    en    umådelig    trængsel;    det  var    umuligt 
at  komme  frem  til  ham  — 

Hærføreren  Nevita. 
Ah,  tror  du  han  er  kommen  til  skade? 

Livvagtsføreren  Anatolos. 
Nej,    jeg  tror   det    ikke.     Der  blev   råbt    at 
han  var  uskadt,  men  — 

Flere  af  hærførerens  følge. 
Der  er  han  I     Der  er  han! 

(Kejser  Julian,  uden  hjelm  og  rustning,  kun  med  sværd  og  skjold,  led- 
saget af  kejserlige  hustropper,  kommer  fra  højre.) 

Kejser  Julian. 
Godt,  at  jeg  fandt  dig,  Nevita  1 

Hærføreren  Nevita. 
Ah,    herre,    —    uden   våbenklædning;    hvor 
uforsigtigt  — ! 

Kejser  Julian. 
I  disse  egne  bider  intet  våben  på  mig.     Men 
gå,    Nevita;    tag   hele    anførselen;    hesten    blev 
skudt  under  mig  og  — 

Hærføreren  Nevita. 
Min  kejser,  så  er  du  dog  kommen  til  skade? 

Kejser  Julian. 
Nej;    kun  et   stød   i  hovedet;    lidt    svimmel. 

Gå,    gå Hvad    er    det?    Der    trænger    så 

n;ange  forunderlige  skarer  midt  ind  imellem  os. 

17* 

Hærføreren  Nevita 

(daempet). 

Anatolos,  du  indestår  for  kejseren. 

Livvagtsføreren  Anatolos. 
Vær  rolig  herre! 

IHsrfareren  Nevita  går  med  sine  ledsagere  ud  dl  højre.     Kejs«r  Julian, 
livvagtsføreren  Anatolos  og  nogle  af  hustropperne  blir  tilbage.     Kampen 

på  sletten  ijemer  sig  mere  og  mere.) 

Kejser  Julian. 
Hvor   mange  af  vore  tror  du  der  er  faldne, 
Anatolos? 

Livvagtsføreren  Anatolos. 
Det  er  visst  intet  ringe  antal,  herre;  men  jeg 
er  sikker  på  at  der  er  faldne  flere  af  Perserne. 

Kejser  Julian. 
Ja,  ja;    men  der  er  dog  faldne  mange,   både 
Grækere  og  Romere.     Troer  du  ikke? 

Livvagtsføreren  Anatolos. 
Min    kejser,    du   er   visselig   ikke   vel.      Dit 
ansigt  er  ganske  blegt  — 

Kejser  Julian. 
Ser   du  disse,    som  ligger  der,  —  nogle    på 
ryggen,   andre  forover  med  udstrakte  arme?     De 
er  dog  vel  alle  døde? 

Livvagtsføreren  Anatolos. 
Ja,  herre,  det  er  ikke  at  tvivle  på. 

Kejser  Julian. 
De  er  døde,  ja!    De  ved  altså  intet,  hverken 
om   nederlaget   i  Jerusalem    eller   om    de    andre 

nederlag.  —  Tror  du  ikke,  Anatolos,    at  der  vil 
falde  mange  flere  Grækere  i  dette  slag? 

Livvagtsføreren  Anatolos. 

Herre,  vi  vil  håbe,  det  blodigste  arbejd  er 
over. 

Kejser  Julian. 

Der  vil  falde  mange,  mange  flere,  siger  jegl 
Men  det  forslår  ikke.  Hvad  hjælper  det  at 
mange  falder?  Det  kommer  dog  til  efter- 
slægten   

Sig  mig,  Anatolos,  hvorledes  tror  du  at 
kejser  Kaligula  tænkte  sig  hint  sværd? 

Livvagtsføreren  Anatolos. 
Hvilket  sværd,  herre? 

Kejser  Julian. 
Du  ved,  han  ønskte  sig  et  sværd,   hvormed 
han  i  et  eneste  hugg  kunde  — 

Livvagtsføreren  Anatolos. 
Hør  hærskriget,  herre  I     Nu  er  jeg  sikker  på 
at  Perserne  viger. 

Kejser  Julian 

(lytter). 

Hvad  er  det  for  sang  i  luften? 

Livvagtsføreren  Anatolos. 
Herre,    tillad   at  jeg   henter  Oribases;    eller 
endnu  bedre,  —  kom,  kom;  du  er  sygl 

Kejser  Julian. 
Det  er  sang  i  luften.     Kan  du  ikke  høre  det? 

Livvagtsføreren  Anatolos. 
Hvis  så  er,  så  er  det  Galilæerne  — 

Kejser  Julian. 
Ja,  visst  er  det  Galilæerne.  Ha-ha-ha,  de 
kæmper  i  vore  rækker  og  ser  ikke,  hvem  der 
står  på  den  anden  side.  O,  I  dårer  tilhobe! 
Hvor  er  Nevita?  Hvorfor  går  han  imod  Perserne? 
Ser  han  ikke  at  Perserne  ikke  er  de  farligste?  — 
I  forråder  mig  alle. 

Livvagtsføreren  Anatolos 

(sagte  til  en  af  soldaterne). 

Skynd  dig  til  lejren;  hent  kejserens  livlæge! 

(Soldaten  går  ud  til  højre.) 

Kejser  Julian. 
Hvilke   myldrende  skarer!     Tror  du  de   har 
fåt  øje  på  os,  Anatolos? 

Livvagtsføreren  Anatolos. 
Hvem,  herre?    Hvor? 

Kejser  Julian. 
Ser  du   dem  ikke,  —  hist  —  højt   oppe   og 
langt  borte!     Du  lyver!     Du  ser  dem  godt. 

Livvagtsføreren  Anatolos. 
Ved   de   evige    guder,    det  er  kun   morgen- 
skyerne;  det  er  dagen,  som  bryder  frem. 

Kejser  Julian. 
Det  er  Galilæerens  hærskarer,  siger  jeg  dig! 
Se,  —  de  i  de  rødbræmmede  klæder,  det  er  dem, 
som  led  bloddøden.    Syngende  kvinder  omringer 


263 

dem  og  spinder  buestrenge  af  sit  lange  afrevne 
hår.  Børn  er  i  følge  med  dem  og  tvinder  sten- 
slynger af  sine  udhaspede  tarme.  Brændende 
fakler  — !  Hvor  tusendfoldige,  —  hvor  talløse  I 
De  stævner  lige  hid  I  Alle  ser  de  på  mig;  alle 
går  de  ret  imod  mig  I 

Livvagtsføreren  Anatolos. 
Det  er  Perserne,  herre!    Vore  rækker  viger  — 

Kejser  Julian. 
De   skal   ikke   vige.  —  I  skal    ikke!    Stå 
fast,  Grækere  1     Stå,  stå.  Romere  I     Idag  skal  vi 
frigøre  verden! 

{Kampen  har  imidlertid  trukket  sig  fremover  sletten  igen.  Kejser  Julian 
■styrter  sig  med  hævet  sværd  ind  i  den  vildeste  slagtummel.    Almindelig 

forvirring.) 

Livvagtsføreren  Anatolos 

(råber  ud  til  højre). 

Til  hjælp!     Kejseren  er  i  den  yderste  fare! 

Kejser  Julian 

(mellem  de  kæmpende). 

Jeg    ser    ham;    jeg   ser   ham!    Et    længere 
sværd!    Hvem  har  et  længere  sværd  at  låne  mig? 

Fremstormende  soldater 

(fra  højre). 

Med  Kristus  for  kejseren! 

Soldaten  Agathon 

(blandt  de  kommende). 

Med  Kristus  for  Kristus!' 

(han  kaster  sit  spyd;    det  strejfer  kejserens  arm  og  borer  sig  ind  i  hans 

side.) 

Kejser  Julian. 
Ahl 

(han  griber  i  spyd*jernet  for  at  drage  det  ud,   men  senderskaerer  derved 
sin  hånd,  udsteder  et  højt  skrig  og  falder.) 

Soldaten  Agathon 

(råber  i  trængselen). 

Romer-landsen  fra  Golgatal 

<han  kaster  sig  våbenløs  ind  mellem  Perserne ;  man  ser  at  han  nedhugges.) 

Forvirrede  råb. 
Kejseren  1     Er  kejseren  såret? 

Kejser  Julian 

(forsøger  at  rejse  sig,  men  falder  tilbage  og  råber)  : 

Du  har  sejret,  Galilæer! 

Mange  stemmer. 
Kejseren  er  falden  1 

Livvagtsføreren  Anatolos. 
Kejseren  er  såret!    Værg  ham  —  værg  ham^ 
i  gudernes  navnl 

(Han  stiller  sig  med  fortvivlelse  imod  de  fremtrængende  Persere.    Kejseren 
bæres   afmægtig  bort.    I  det  samme  kommer  krigsøverstenjovian 

med  nye  skarer  ud  på  sletten.) 

Krig.søversten  Jovian. 
Frem  —  frem,  troende  brødre;  giv  kejseren 
hvad  kejserens  er! 

Vigende  soldater 

^  (råber  ham  imøde). 

Han  er  falden!    Kejseren  er  falden! 

Krigsøversten  Jovian. 
Falden!     O,   hævnens  vældige  Gud!    Frem, 
frem;  Herren  vil  at  hans  folk  skal  leve!    Jeg  ser 

himlen    åben;   jeg  ser   englene   med   flammende 
sværd  — 1 

Soldater 

(fremstormende). 

Kristus  er  iblandt  os! 

Ammians  skarer. 
Galilæernes   gud    er    iblandt   os!     Tæt   om 
haml     Han  er  den  stærkestel 

(Vild  sla£:tummel.  Krigsøversten  Jovian  trænger  ind  i  de  fiendtlige  rækker. 
Solopgang.    Perserne  flygter  til  alle  sider.) 


(Kejserens  telt  med  tildækket  indgang  i  baggrunden.    Lys  dag.) 

{Kejser  Julian  ligger  bevidstløs  på  sit  leje.  Sårene  i  hans  hejre  side, 
arm  og  hånd  er  forbundne.  Tæt  ved  ham  står  livlægenOribases  og 
Makrina  samt  husmesteren  Eutherios.  Længere  tilbage  Basil  i  os 
fra  Cæsaræa  og  visdomslæreren  Priskos.    Ved  foden  af  sengen 

står  mystikeren  Maximos.) 

Makrina. 
Han    bløder    igen.     Jeg   må   lægge   bindet 
fastere. 

Livlægen  Oribases. 

Tak  ske  dig,   du  milde  kvinde;   dine  varlige 
hænder  kom  os  vel  tilpas. 

Husmesteren  Eutherios. 
Lever  han  virkelig  endnu? 

Livlægen  Oribases. 
Visst  lever  han. 

Husmesteren  Eutherios. 
Men  han  ånder  jo  ikke. 

Livlægen  Oribases. 
Han  ånder  dog. 

(Høvedsmanden  Ammian  kommer  sagte  ind  med  kejserens  sværd  og 
skjold,  som  han  lægger  fra  sig,  og  blir  stiende  ved  forhæng^et.) 

Visdomslæreren  Priskos. 
Ak,  gode  høvedsmand,  hvorledes  står  sagerne 
derude? 

Høvedsmanden  Ammian. 
Bedre  end  her.    Er  han  allerede  —  ? 

Visdomslæreren  Priskos. 
Nej,    nej,  —  endnu  ikke.    Men  er  det    visst 
at  vi  har  drevet  Perserne  tilbage? 

Høvedsmanden  Ammian. 
Ja,  fuldstændigt.   Det  var  krigsøversten  Jovian, 
som  slog  dem  på  flugt.     Nys  kom  tre  fornemme 
udsendinger   fra   kong  Sapores   til   lejren  for   at 
bede  om  våbenstilstand. 

Visdomslæreren  Priskos. 
Og  tror  du  Nevita  går  ind  på  det? 

Høvedsmanden  Ammian. 
Nevita   har   overgivet   anførselen   til  Jovian. 
Alle  flokker  sig  om  Jovian.    Alle  ser  i  ham  den 
eneste  redningsmand  — 

Livlægen  Oribases. 
Tal  sagte;  han  rører  sig. 

Høvedsmanden  Ammian. 
Rører  sig?    Vågner  kanske  til  samling?    O, 
om  han  skulde  få  opleve  dette! 

Husmesteren  Eutherios. 
Hvilket,  Ammian? 

Høvedsmanden  Ammian. 
Både   soldater   og  førere   rådslår  om   valget 
af  den  nye  kejser. 

Visdomslæreren  Priskos. 
Hvad  siger  du! 

Husmesteren  Eutherios. 
O,  hvilken  skamløs  utålmodighed! 

Høvedsmanden  Ammian. 
Hærens .  farefulde  stilling  undskylder  det   til- 
dels; og  dog  — 

Makrina. 
Han  vågner;  —  han  slår  øjnene  op  — 

Kejser  Julian 

(ligger  en  stund  stille  og  ser  mildt  på  de  omstående). 

Livlægen  Oribases. 
Herre,  kender  du  mig? 

Kejser  Julian. 
Ja,  fuldkommen,  min  Oribases. 

Livlægen  Oribases. 
Lig  blot  stille. 

Kejser  Julian. 
Ligge    stille?    Hvad    minder    du   mig     om? 
Jeg  må  op! 

Livlægen  Oribases. 
Umuligt,  herre;  jeg  bønfalder  dig  — 

Kejser  Julian. 
Jeg  må  op,    siger  jeg.     Hvor  kan  jeg    ligge 
stille  nu?    Jeg  må  slå  Sapores  fuldstændigt. 

Husmesteren  Eutherios. 
Sapores   er   slat,    herre  I     Han   har   skikket 
sendebud  til  lejren  for  at  bede  om  våbenstilstand. 

Kejser  Julian. 

Har  han  virkelig?  Dette  er  mig  såre  kært. 
—  Ham  sejred  jeg  dog  altså  over. 

Men  ingen  våbenstilstand.  Jeg  vil  slå  ham 
helt  til  jorden.  —  Ah,  hvor  har  jeg  mit  skjold? 
Skulde  jeg  have  mistet  skjoldet? 

Høvedsmanden  Ammian. 
Nej,    min  kejser,  —  her  er  både  dit   skjold 
og  dit  sværd. 

Kejser  Julian. 
Det  er  mig  i  sandhed  såre  kært.     Mit  gode 
skjold.    Jeg   vilde   nødig   vide  det  i   barbarernes 
hænder.     Giv  mig  det  på  armen  — 

Makrina. 
O,  herre,  det  er  dig  for  tungt  nul 

Kejser  Julian. 
Ah,  —  du?    Du  har  ret,  fromme  Makrina; 
det  er  lidt  for  tungt.  —  Læg  det  foran  mig,    så 
jeg   kan  se  det.    Hvad?    Er  det  dig,    Ammian? 
Holder  du  vagt  hos  mig?    Hvor  er  Anatolos? 

Høvedsmanden  Ammian. 
Herre,  han  er  nu  salig. 

Kejser  Julian. 

Falden?  Den  trofaste  Anatolos  falden  for 
mig!  —  Salig,  siger  du?    Hml  — 

En  ven  mindre.  Ak,  min  Maximos  I  —  Jeg 
vil  ikke  modtage  Perser-kongens  sendebud  idag. 
De  pønser  kun  på  at  spilde  tiden  for  mig.  Men 
jeg  går  ikke  ind  på  noget  forlig.  Jeg  vil  forfølge 
sejren  med  det  yderste  eftertryk.  Hæren  skal 
atter  vende  sig  imod  Ktesifon. 

Livlægen  Oribases. 
Ugørligt  nu,  herre;  tænk  på  dine  sår. 

Kejser  Julian. 
Mine   sår  vil  snart  være  lægte.     Ikke  sandt, 
Oribases,  —  lover  du  mig  ikke  — ? 

Livlægen  Oribases. 
For  al  ting  ro,  herre  1 

Kejser  Julian. 
Hvilken   højst   uheldig   hændelse  I      Og    det 
just  nu,  da  så  mange  vigtige  sager  strømmer  ind 

på  mig.  Jeg  kan  ikke  lægge  disse  sager  i  Nevitas 
hænder.  I  sligt  har  jeg  ikke  tillid  hverken  til 
ham  eller  til  de  andre;  alt  dette  må  jeg  selv  — 
Jeg  føler  mig  virkelig  noget  mat.  Højst  for- 
trædeligt! —  Sig  mig,  Ammian,  hvad  heder  hint 
uheldsvangre  sted? 

Høvedsmanden  Ammian. 
Hvilket  sted,  min  nådige  kejser? 

Kejser  Julian. 
Hint  sted,  hvor  det  persiske  kastespyd  traf  mig. 

Høvedsmanden  Ammian. 
Det  kaldes  efter  landsbyen  Frygia  — 

Mystikeren  Maximos. 
Ahl 

Kejser  Julian. 

Hvad  kaldes  — ?   Hvad  sagde  du  egnen  hed? 

Høvedsmanden  Ammian. 
Herre,    den  heder,    efter  landsbyen  dernede, 
den  frygiske  egn. 

Kejser  Julian. 
Ah,  Maximos  —  Maximos  I 

Mystikeren  Maximos. 
Bedragen! 

(han  tildækker  sit  ansigt  og  synker  sammen  ved  foden  af  sengen.) 

Livlægen  Oribases.  \ 

Min  kejser,  hvad  volder  dig  denne  angst? 

Kejser  Julian. 

Intet,  —  intet.  — 

Frygia?  Ja  så?  —  Nevita  og  de  andre  får 
dog  tage  sagerne  i  sine  hænder.  Gå,  og  sig 
dem  — 

Høvedsmanden  Ammian. 
Herre,  de  har  nok  allerede  på  dine  vegne  — 

Kejser  Julian. 

Har  de?    Ja,  ja,  så  er  det  godt.  — 
Verdensviljen  har  ligget  i  baghold  efter  mig^ 
Maximos! 

Makrina. 
Dit  sår  bryder  op,  herre! 

Kejser  Julian, 
O,  Oribases,  hvorfor  vilde  du  dølge  det  for  mig 

Livlægen  Oribases. 
Hvad  skulde  jeg  ville  dølge,  min  kejser? 

Kejser  Julian. 

Jeg  må  gå  bort.     Hvi  har  du  ikke  sagt  mig 
det  før? 

Livlægen  Oribases. 
O,  min  kejser  1 

Basilios  fra  Cæsaræa. 
Julian  —  Julian! 

(han  kaster  sig  grædende  ned  ved  sengen.) 

Kejser  Julian. 

Basilios,  —  ven,  broder,  —  vi  to  har  levet 
skønne  dage  sammen. 

I  skal  ikke  græde  fordi  jeg  går  fra  eder  i 
så  ung  en  alder.  Det  er  ikke  stedse  et  tegn  på 
skæbnemagtemes  mishag  at  de  rykker  et  menneske 
bort  i  hans  tidlige  år.  Hvad  er  vel  det,  at  dø? 
Er  det  andet,  end  at  betale  sin  gæld  til  støvets 
evigt  vekslende  rige?  Ingen  klager!  Elsker  vi 
ikke  alle  visdommen  ?  Og  lærer  ikke  visdommen 
os,  at  den  højeste  lyksalighed  er  bunden  til 
sjælens  liv  og  ikke  til  legemets?  For  så  vidt 
har  Galilæerne  ret,  endskønt  — ;  dog,  derom  vil 
vi  ikke  tale.  Havde  livets  og  dødens  magter 
forundt  mig  at  få  et  visst  skrift  færdigt,  så  tror 
jeg  nok  det  skulde  lykkets  mig  at  — 

Livlægen  Oribases. 

O,  min  kejser,  matter  det  dig  ikke  at  tale 
så  længe? 

Kejser  Julian. 
Nej,  nej,  nej.    Jeg  føler  mig  såre  let  og-  fri. 

Basilios  fra  Cæsaræa. 
Julian,    elskede    broder,  —  har   du   intet    at 
kalde  tilbage? 

Kejser  Julian. 

Jeg  ved  i  sandhed  ikke,  hvad  det  skulde 
være. 

Basilios  fra  Cæsaræa. 
Angrer  du  intet,  Julian? 

Kejser  Julian. 

Jeg  har  intet  at  angre.  Den  magt,  som  om- 
stændighederne lagde  i  min  hånd,  og  som  er  en 
udstråling  af  det  guddommelige,  den  ved  jeg 
med  mig  selv  at  jeg  har  brugt  efter  bedste  evne. 
Jeg  har  aldrig  villet  forurette  nogen.  Dette 
krigstog  havde  gode  og  gyldige  grunde  for  sig; 
og  dersom  enkelte  skulde  mene  at  jeg  ikke  har 
fyldestgjort  alle  forventninger,  så  bør  de  billig 
betænke,  at  der  er  en  hemmelighedsfuld  magt 
udenfor  os,  og  at  denne  i  væsentlig  grad  råder 
for  udfaldet  af  de  menneskelige  foretagender. 

Makrina 

(sagte  til  Oribase.s). 

O,   hør  —  hør,    han  drager  ånden  så  tungt. 

Livlægen  Oribases. 
Stemmen  svigter  ham  snart. 

Kejser  Julian. 

Om  valget  af  en  efterfølger  drister  jeg  mig 
ikke  til  at  give  noget  råd.  —  Du,  Eutherios, 
skal  skifte  mine  ejendele  mellem  dem,  som  stod 
mig  nærmest.  Jeg  efterlader  ikke  meget;  thi 
jeg  har  altid  holdt  for  at  en  ret  visdomselsker 

Hvad  er  det?    Går  solen  allerede  ned? 

Livlægen  Oribases. 
Visst  ikke,  min  kejser;  det  er  endnu  lys  dag. 

Kejser  Julian. 

Sælsomt.  Jeg  synes  det  blev  så  mørkt  for 
mine  øjne. 

Ja,  visdommen  -—  visdommen.  Hold  fast 
ved  visdommen,  gode  Priskos!  Men  vær  stedse 
rustet  imod  noget  uudgrundeligt  udenfor,  som 

Er  Maximos  gåt  bort? 

Mystikeren  Maximos. 
Nej,  min  broderi 

Kejser  Julian. 
Mit  svælg  brænder.    Kunde  I  ikke  læske  mig? 

Makrina. 
En  drik  vand,  herre! 

(hun  holder  en  skål  til  hans  læber.) 

Livlægen  Oribases 

(hvisker  til  Makrina). 

Hans  sår  bløder  indvendigt. 

Kejser  Julian. 

Græd  ikke.  Ingen  Grækere  skal  græde  for 
mig;   jeg  stiger  til  stjernerne. 

Skønne  templer.  —  Billeder.  —  Men  så 
langt  borte. 

Makrina. 
Hvad  taler  han  om? 

Livlægen  Oribases. 
Jeg  ved  ikke;   jeg  tror  ikke  han  er  ved  sin 
samling. 

Kejser  Julian 

(med  lukkede  øjne). 

Alexander  fik  holde  sit  indtog  —  i  Babylon. 

—  Jeg  vil  også Skønne  løvkranste  ynglinger 

—  dansende  piger men  så  langt  borte. 

Skønne  jord  —  skønne  jordliv  — 

(han  slår  øjnene  vidt  op.) 

O,  sol,  sol,  —  hvi  bedrog  du  mig? 

(synker  sammen.) 

Livlægen  Oribases 

(efter  en  stilhed). 

Det  var  døden. 

De  omstående. 
Død  —  dødl 

Livlægen  Oribases. 
Ja,   nu  er  han  død.  , 

(Basilios  og  Makrina  knæler  i  bøn.     Eutherios  tilhyller  sit  hoved.     Lyd 
af  trommer  og  horn  høres  langt  borte.) 

Råb  fra  lejren. 
Leve  kejser  Jovian! 

Livlægen  Oribases. 
O,  hørte  I  dette  råb? 

Høvedsmanden  Ammian. 
Krigsøversten  Jovian  er  udråbt  til  kejser. 

(ler). 

Galilæeren  Jovian!   Ja  —  ja  —  ja  I 

Livlægen  Oribases. 
Skændige   hastværk!     Endnu    før   de    vidste 
at  — 

Visdomslæreren  Priskos. 
Jovian,  —  denne  sejrrige  helt,  som  har  frelst 
os  alle!    Kejser  Jovian  er  visselig  en  lovtale  værd. 
Jeg  vil  dog   ikke   håbe    at   hin    snedige   Kytron 
allerede  — 

(han  gar  skyndsomt  ud.) 

Basilios  fra  Cæsaræa. 
Glemt,    før  din  hånd  er   bleven  kold.       Og 
for    denne    skrøbelige    herlighed    solgte    du    din 
udødelige  sjæl! 

Mystikeren  Maximos 

(rejser  sig). 

Verdensviljen  skal  stå  til  regnskab  for 
Julians  sjæl. 

Makrina. 
Bespot   ikke;    skønt   du    visselig    har    elsket 
denne  døde  — 

Mystikeren  Maximos 

(nærmere  ved  liget). 

Elsket  og  forlokket  ham.  —  Nej,  ikke  jeg! 

Forlokket  som  Kain.  Forlokket  som  Judas. 
—  —  Eders  gud  er  en  ødsel  gud.  Galilæere! 
Han  bruger  mange  sjæle. 

Var  du  heller  ikke  denne  gang  den  rette,  — 
du  nødvendighedens  slagtoffer? 

Hvad  er  det  værd  at  leve?  Alt  er  spil  og 
leg.  —  At  ville  er  at  måtte  ville. 

O,  min  elskede,  —  alle  tegn  bedrog  mig, 
alle  varsler  talte  med  to  tunger,  så  jeg  i  dig 
skimted  forsoneren  mellem  de  to  riger. 

Det  tredje  rige  skal  komme!  Menneskeånden 
skal  tage  sin  arv  igen,  —  og  da  skal  der  tændes 
sonoffer  for  dig  og  for  dine  to  gæster  i  sym- 
posiet. 

(han  går.) 

Makrina 

(rejser  sig  bleg). 

Basilios,  —  fatted  du  hedningens  tale? 

Basilios  fra  Cæsaræa. 
Nej,    —    men  stort  og  strålende  går  det  op 
for   mig   at   her   ligger    et   herligt,    sønderbrudt 
Herrens  redskab. 

Makrina. 
Ja,   i  sandhed,   et  dyrt  og  dyrebart  redskab. 

Basilios  fra  Cæsaræa. 
Kristus,  Kristus,  —  hvor  var  dit  folk,  at  det 
ikke  så  dit  åbenbare  råd?    Kejser  Julian  var  os 
et  tugtens  ris  —  ikke  til  død  men  til  oprejsning. 

Makrina. 
Udvælgelsens    hemmelighed    er    forfærdelig. 
Hvad  ved  vi  —  ? 

Basilios  fra  Cæsaræa. 
Står  det  ikke  skrevet:  der  æltes  kar  til  van- 
ære og  kar  til  forherligelse? 

Makrina. 
O,  broder,  lad  os  ikke  tænke  denne  afgrund 
tilbunds. 

(hun  bajer  sig  over  liget  og  tildækker  dets  ansigt.) 

Vildfarende  menneskesjæl,  —  måtte  du 
fare  vild,  da  skal  det  visselig  regnes  dig  til  gode 
på  hin  store  dag,  når  den  vældige  kommer  i 
skyen  for  at  sige  dommen  over  de  levende  døde 
og  over  de  døde  levende  1 

